Sfântul Nectarie Kefalas din Eghina 


Istoria schismei 


De ce Papa şi supușii lui s-au despărțit 
de Biserica lui Hristos 


+ H 
$ 





i] 
; EYAOrIA 
og IEPAC MONHC AF, NEKTAPIOY gi 
AITINHC f RES aa 


Editura Evanghelismos 
2011 


Pagina | 


Studiu istoric despre cauzele schismei, despre perpetuarea acesteia şi despre 


posibilitatea sau imposibilitatea unirii celor două biserici, Răsăritene și Apusene 


a te deie e ee ae e e e e a e e ae pe 
SĂ NU UITĂM DE SFINTII NOI MUCENICI MĂRTURISITORI Al ÎNCHISORILOR 
COMUNISTE ROMÂNE 
a dee deie e e pe e e e ee a e ea ae pe 


Powered by ABBYY FineReader 11 


Download PDF şi ODT: http://archive.org/details/SfantulNectarieDeEghina-DeCePapaSiSupusiiLuiS- 
auDespartitDe 


Traducere din limba greacă de Caliopie Papacioc 


Traducere după originalul: 

Ayíov Nextagiov, MEAETH IZTOPIKH HEPI TON 
AITION TOY ZXIEMATOS, IIEPI THE AIAIQNILEQL 
AYTOY KAI IIEPI TOY AYNATOY `H AAYNATOY THE 
ENOZEOE TON AYO EKKAHZION THE ANATOAIKHE 
KAI AYTIKH=, T6uog A”, B’ Exdooig, AOńva 1998. 





Pagina 2 


Cuprins 


iii a ue na INI săzîn co i | RR RR RR RER AR RR RE RPR RR PR RR RE RIA PAR PI RE RR RIN IRA RR 7 
Către cititori (Prefata la editia Ec i URII irisean risene EE aE EEE E EE EEA E AENA PRNEI IRI RR PER R 12 
A SIRE EEE A A E EEE E RIN NA IRI OR RI NI IRI RI INT 14 
Cauzele otel 1 bcr IRRD RR RR RR IRI RER RR RE RI RE IRI RR RR IN E IRA ERE RE N 15 
Principiile care stau la temelia celor două Biserici- seci daca daniela ei a n aaa eiai 18 
|; Biserica Apuseană, Primatul Papei sarsies ensisi oa i det d EEE a latre 18 
2. Apostolul Petru, întemeietor, în viziunea apusenilor, al Bisericii Apusene ........eee nenea 20 
n, Botan S i OO E E E E E E E RE  ARNI IERI RR RE RR N E RIDE NINE NR 30 
Dovezi despre nedeplasarea lui Petru la Roma de la anul 41 până la anul 66, perioadă de timp în care 
teologii apuseni susţin că Petru a slujit ca episcop la Roma, adică 25 de ani... nenea 35 
Märturii cúülese din istorie şi din Scriptuti nec dea cae aa iati au aa at i 39 
Martii bc OR RI ROI RR AR IERI NOR RT RR ERROR NE ESE TEE RR ORE III EI PRIN INI a 43 
Despre acţiunile Papilor Romei pentru dobândirea hegemoniei în Biserică şi reacția Bisericii la 
acțiunile Papilor din primele veacuri până la schismă ;<<- see ce ae eroi aaa să e bee Baie i i le 52 
Primele tentative ale Papilor de a-şi exercita hegemonia în Biserică .....cce nene nana 56 


Evenimentele secolelor I-III 


Evenimentele importante din Bisericile locale. Pretenţiile Papilor şi reacţiile Bisericii Soborniceşti 


Sipote tus ti a ag anl ua eat ini aaa E a a 61 
Epistola lui Firmilan către Ciprian e oaie o ei ec i r In i ind i d aet 72 
Biserica cea Una, Sfântă, Sobornicească şi Apostolească și Biserica romană ......mee nenea e nana 79 
Unitatea Biseric Ui e cedat inst oala r E ETENEE EE E E EE EERE E E EE EEA E 82 
Märturii din Faptele Sfiñtilot Apostoli o eco n aaa Ca a a is a an 84 
Märtürii din Epistolele Sfinților Apostoli eee puce o aaa ua bata ouale sua atei atac adina 86 
Mărturii din scrierile Dascălilor şi Părinților Apostolici despre legătura de unitate a Bisericilor ...... 87 
Mărturii ale învăţătorilor bisericeşti Clement şi Origen ș.a calcă aaa a blana ela ra 90 
ONSEN MERE RR RI RENE PIERRE RPR IER RI ORI CPE E RI RER REP ERIE PPR NRRRRIE SPRIE N IRRIRERE 92 
Opiniile istoricului Gibbon despre modul de cârmuire a Bisericii ne caca eee eta a ae nat 94 
Principiile fundamentale ale celor două Biserici. Despre modul de guvernare bisericesc ................. 96 


Despre modul de guvernare bisericească. Extras din cartea clerului francez: Invăţătură despre tronul 


Pagina 3 


ta sori [JA ÎN ec în RPR RER RR NEI IRON ORI ORAR IRINEI NEI NICE NR E PUNR II APR II IRA ONE IP RIN 98 


Legătura Bisèñcilor prin Sfintele Sinoade incest aa a e i pa loa iii 100 
Dolinger despre libertatea episcopilor în cadrul Sfintelor Sinoade .......mcee nenea 105 


Evenimentele secolelor IV-VII 


Ce gândea Biserica despre hegemonia episcopului Romei cena nana 107 
Despre Sinoadele Ecumenice. Însuşiri caracteristice ale Sinoadelor Ecumenice .......e cecene 109 
Motivele întrunirii Sinodului I Ecumenic şi canoanele acestuia eee eee 112 
Sinoadele împotriva lui Atanasie i n ont 90 Sia ala ial ui aaa ea 117 
Despre Papă ca instanță CE Tecüts acts ni inerea na cd la Si pl a n ul 119 
Despre recursul papal. Sinodul de la Sardica m șsiser cote aa Cofeina a n Gl a o at 127 
Pe ce se sustine privilegiul de recurs către Papa Romei „e scos cotate poata ai ii 129 
Cele trei canoane alcătuite de apusenii întruniţi în Sinodul local de la Sardica în care se face referire 
larecuürsul la PAPE ei nt n bien nani in ne an bt n Da nt al asi 132 
e ini iu 851 E nn - IDR ROI RI RR RTR ORE RD RR RR RRC RI RER IRINEI 0 RI RD RR ERE RR 132 
Canonul al etc | 7. IRI RR RR RR RR RR RE RN ERIN E RE N O IO RAII PPR RICE RE PE NR 133 
Canonul Esi Îi ore 1 PIRINEI RR ORA RR e E RI IRAN E IRT RP 133 
joi, e ul ua n 18| It aa sa o 099 RR RARI RIP ARE ORE RE RE RE RR ORE N ERAI E EE EEEREN 137 


Despre Sinodul al II-lea Ecumenic, întrunit prin voinţa şi decretul împăratului, care a declarat că 
Papa se bucură de cinste egală cu Patriarhul Constantinopolului şi a respins privilegiul de recurs către 


E Esca aa aa aa n in aaa a natia o at a a ta aa 139 
Canonul zl doled i Zade cn do cea va ate nat aici taia ne ana Sa a aa dl) tal ar ară dă 141 
Sinodul de la Cartagina împotriva dreptului papal de recurs ........moc nano ee eee eeeeoee nenea enoeeneeeaaaeeae 146 
Dies dale pita dè recurs la Papă nosice firre ala a lg d natia NE ala ad 148 
ALIII-lea Sinod Ecumenic de la Efes demonstrează lipsa de fundament a pretențiilor papale ........ 151 
Convocarea celui de-al II-lea Sinod Ecumenic saca cata a ie aa d ati aa dc a d 153 
O privire ti 2) E IRRD III ROD ORI PRR RC PR IRENE DORI ARI RR ERIS A ORE 155 
Epistola Papei Celestin adresată Sinodului de la Efes și apariţia lui „resservatio mentalis” ........... 156 
Purtarea Papei Leon la cel de-al IV-lea Sinod Ecumenic şi răspunsul dat de Sinod, prin canonul 28, 
pei itzi no e oc lUr LEON. isaisa RR RR ORE ORE PORNIRE MRI RRC RE RR ROSA A AR CRIS RR N SPER A 160 
Sinodul tâlhäresc de la ERES vuni ei a AE EE EEE EET E ENEN SE Co Perrot 162 
Al 4-lea Sfânt Sinod Ecumenic întrunit Ia Calcedon. Lupta apusenilor în favoarea hegemoniei papale 
şi a răsăritenilor în favoarea Ortodoxiei e cvasi pro pacea Dc pia pi pica ia ar ii 163 
Epistola Papei Leon al Romei către Sinodul Ecumenic de la Calcedon ......cce nenea 165 


Comportarea legaţilor Papei. Ofensa lipsită de ruşine adusă de legaţi adevărului istoric. Ingăduinţa 


Pagina 4 


daaa de Sfintii PANDU AIR RR EC N RER II RR IE RR RR RIN RR IN 167 





Räspünsul catre trinşii papali. RR RE RR RR RR IRI RR NR RER RR RR MIR NIN RAR 167 
Răspunsul Sfântului Sinod către legații Papei + cinssaeosia so asia oaia ai e PR e ia a i 170 
Cele de după încheierea lucrărilor Sinodului „accea n te i la tal 171 
Despre cea dintâi schismă dintre Biserica Răsăriteană şi cea Apuseană .......c nenea 173 
Sinodul al V-lea Ecumenic umileşte îngâmfarea papală men eee eee ea 179 
În Dogme, Papii sunt supuşi greşelii ......cueoeeeneenenenee eee nenea eaeaenenneeneneneeecanenene ae cataae cate 186 
Despre Papa Serghie al Milea cir pir Doe Bare a Da n una inna n n ne i pn 189 
Monoteliţii şi Papa Onoriu, care greşeşte cu privire la credință ........ mano eesoeee nea e ae eeeae ea ee eesoooeae 191 

în Merlot Beau oo Lg. LL NIRO RTR RO RO IRRD RR IRI RA RE IRT A RARI AR N IERI E 194 
Ektesis-ul (Expunerea) lni Plone UDE eta etanol alea EE da oi leat i seed ga dd 194 
Typos-ul (Formula) lui Constans al NIELS, pin tc ot a li a pl 2 dl a a 196 
Daâsitei spune despre Papa Onoriu că a greșit în cele ale credinței «eco aaa eo deea ae alai 197 


Sinodul al 6-lea Ecumenic este prezidat de către împărat, iar Papa este aşezat în rang egal cu ceilalți 





Evenimentele secolelor VIII-IX 


Puterea lumească a Papilor Romei. Referitor la „donatio Pepini” n ince ratare na a a 211 
jetoane [ză e e ca olt a cn 12 1 Lo ADR RARE RO RR N NOR RA RO AIR ARI OR AI O A e AI RR RI 216 
Despre donația lui Constantin cel Mare către Papa Silvestru al Romei .........c en neee e eeeereoeeeeoeaooee 221 
Combaterea din punct de vedere istoric a acestor afirmații „ne scoeoooiaea e oana aaa re tata 222 
Donatio Constantini. Donaţia lui Constantin către Papa Silvestru al Romei .....mmcee nenea 223 
Opinia clerului francez, despre donația lui Constantin cel Mare ne aceea aaa aia că ia 228 
Sinodul al şaptelea Ecumenic şi acţiunile celor două Biserici .......cce nenea neo eenee eee eee ea noa eee 233 
Umsinod asupra icóánelór la Parisienses atică gri cai a ele d lana vale il 235 
Papa Nicolae si Patriarhul Fotie. Despre Papa Nicolae I iesi Goian ru i ad i et 237 
Despre Patriarhul Fotie snieni RE DE RPR PRR N RR RN SR NE SI RD NEI 239 
LI e con seal aaa a na ai ta ist le n ll i 6 ln patat 242 
Izgonirea lui Ignatie și ridicarea lui Fotie. ncareeeir ceaiorie oastei 095 aa ii A a aie 244 
Motivele izgonirii lui Ignatie şi ale alegerii lui Fotie ni coaie poteca tt a te a a tn 244 
SNE E A A T EEE TEN E E A E AEA A A T 246 
Întrunirea Sinodului lui Fotie „cositor 253 


Pagina 5 


Epistola lui Fotie către Papa Nicolae |nr poe Doi a aa et a 255 





Reactia Papei NiGOlaG pestii oaia Ea pn a ap 09 i ia ada at pat ăn 274 
Coñtinutül epistolei Papei Nicolae ARII RR RR RR RR RR RA IARNA N RI RR 276 
Noi acțiuni ale Papei Nicolae împotriva lui Fotie <a oa acea aa atata n n al ta il ti 277 
O nouă epistolă a Papei Nicolae I către împăratul Mihail... nenea eee 278 
Apravarea disputei prin apariția schismei bulgare... scie once ete igo aa i al ta ia 279 
Epistola Papei Nicolae către regele Bulgariei «nn: poate oote ăia a ia a maia arta ti a 280 
Epistola ensichieă a Prea Stația iu Fotie „se ocine rien la ai ati i e T a 283 
Epistola enciclică a lui Fotie îl întărită pe Papa Nicolae ..-<nssccie soia oaia aaa cos odc ea pa ea 297 
Schisma cu un secol înainte de Potec se cocnene pe a la ie io et iat i to e ti a 298 
Epistole ale lui Fotie către cezarul Vardas care dau mărturie despre smerenia creștină a acestui bărbat 
şi care desființează calomniile duşmanilor îndreptate contra lui «ns caca eea zoo aaa ea 300 
ziuă: Leul. Fotie şi ridicâřėa lui lgnatie arce e daca ci a at n a dl 303 
Sinod Ecümenie la Constantinopol. sicreti RR RR RR RI O ARII RE RR IERI IN 307 
Chibzüind asupra celor petrecute la sinod coca aia 8 taia le re a a ae aa 310 
Efectul cañonului referitor la pentarhia bisericească mie aca i emca atare ae ea aa ag e d 312 
Întoarcerea lui Fotie şi reaşezarea lui pe tronul Patriarhal al Constantinopolului ceeace eee 314 
Atitudinea lui bn nică fata de Papă ARII RI ORE RER RR 0 RI DR RI RR PNI E Re SERIEI 316 
Despre al optulea Sinod Ecumenic icre ode Dl ta d vad at a aa del 319 
Întărirea hotărârii de credinţă (orosul) mean eee aaa aa eat 327 
Epistola Papei loan al 8-lea către Fotie n e psi iza za e ai a alei i iată 331 
Märtüria dreptei credințe a Papei lon sc ospatar aia poa dal opel Pt ed aa 333 
Câteva judecăți asupra celui de-al 8-lea Sinod ECIEriie: „n e oma e let a a ad ta 338 
Papa loan şi teologii apuseni despre cel de-al 8-lea Sinod Ecumenic de sub Fotie... 339 
| ip aci asta iu io a = RIN RR RR OR RR EIN NR RPR N RJ RR RN RIN RT ERIN 341 
A doua izgonire a lui Fotie, surghiunul şi moartea lui... nenea nea nana aere 343 
În loc de concluzie scana nt ca a a ac a aia a a iata atu 344 
Care sunt motivele furiei apusenilor împotriva lui Fotie men nenea nana near 344 


Pagina 6 


Cuvântul traducătorului 


După cea dintâi editare, în anul 1911, studiul Sfântului Nectarie despre 
cauzele schismei (ruperii) Bisericii Apusene de Biserica lui Hristos cea Una nu a mai 
văzut lumina tiparului timp de 87 de ani. Este o perioadă neaşteptat de lungă - socotind 
calitățile expunerii şi temeinicia analizei autorului - perioadă în care Biserica Ortodoxă a 
străbătut robia comunismului ateu și împinsă într-un proces lent, dar constant, numit de 
refacere a unităţii bisericeşti, din care Apusenii s-au rupt la începutul celui de-al doilea 
mileniu creştin. În paralel, Confesiunea catolică a trecut prin transformările Conciliului 
Vatican II (1962-1965), în urma căruia şi-a deschis, încă mai mult, frontul refacerii 
împărtăşirii comune bisericeşti, în sensul în care aceasta este înţeleasă şi stabilită de 


cercurile conducătoare ale catolicismului. 


Intențiile sincere de apropiere şi punerea lor în faptă nu pot aduce rezultatul 
dorit - „ca toţi să fie una” - decât dacă se zidesc pe învăţătura descoperită oamenilor de 
Mântuitorul lisus Hristos şi drept înţeleasă în şi de Biserica cea Una a Apostolilor şi a 
Sinoadelor Ecumenice. Şi în numeroasele cazuri în care s-a urmat această cale, cu 
luminarea şi lucrarea Duhului Sfânt, cei rătăciţi s-au reîntors în staulul autentic şi unul al 


Arhipăstorului Bisericii — Dumnezeu lisus Hristos. 


Însă, la nivelul dialogurilor oficiale de unire, se vede că cei aproape o sută de 
ani scurşi de la inițierea lor prin enciclicele Patriarhului Ioachim al III-lea (1902, 1920) şi 
acumularea unei uriaşe literaturi teologice conexe, n-au putut produce acele corecturi 
esenţiale ale învăţăturii dogmatice care separă creştinismul apusean de Adevăr. Temele 
supuse discuţiilor au fost interpretate şi decantate de-a lungul timpului în multiple feluri, 
mai mult sau mai puţin apropiate de teologia Sfinților Părinți şi a Sinoadelor Ecumenice, 
dând naştere uneori unor viziuni valoroase din perspectivă Ortodoxă, în duhul căreia dacă 


s-ar înainta, scopul declarat al dialogurilor - revenirea celor rătăciți la Dreapta Credinţă - 

ar deveni mai apropiat. 


Pe de altă parte, au fost construite concepţii noi şi revizuite altele mai vechi: 
„Biserici surori”; „moştenirea apostolică comună” înţeleasă în mod diferit şi manifestată 
în forme diferite, dar deopotrivă de autentice şi de evanghelice [Vezi Enciclica Unitatis 
redintegratio 14 în Acta Synodalia Sacrosancti Concilii oecumenici Vaticani II, Periodus 
I]; un „nou mod de exercitare a primatului papal” [Vezi Enciclica „Ut unum sint” a Papei 
loan Paul al II-lea şi cuvântarea Papei Benedict al XVI-lea din 30 noiembrie 2006 de la 
Constantinopol]; revizuirea  antitezei tradiționale dintre învățătura  triadologică 
augustinian-apuseană şi cea răsăritean-capadociană ca substrat al lui Filioque; acceptarea 
de către pleroma Bisericii, ca bază teologică a unirii, a textelor comune elaborate la 


întrunirile comune ş.a. 


În lumina acestor noi evoluţii, iniţiativa traducerii studiului vechi de o sută de 
ani al Sfântului Nectarie apare oare ca anacronică? Traducătorii au trecut prin această 
îngrijorare care, însă, le-a fost risipită în mod „oficial” la una din recentele întâlniri de 
evaluare a dialogului ortodoxo-catolic desfăşurată la Tesalonic în data de 20 mai 2009. 
Dintre înalții participanţi, Cardinalul Walter Kasper, însărcinatul, la acea vreme, din partea 
Vaticanului pentru dialogul cu Biserica Ortodoxă, evaluând mersul dialogului, reafirma 
vechile concepţii de întâietate ale episcopului Romei, spunând: „Partea ortodoxă 
recunoaşte faptul că Biserica este o realitate la nivel local, regional şi mondial, iar potrivit 
canonului 34 Apostolic, la fiecare dintre aceste niveluri este necesară existența unui 
primat, prin urmare şi la nivel mondial, nivel la care, potrivit atât tradiției răsăritene, cât şi 
celei apusene a primului mileniu, primul nu poate fi decât episcopul Romei” [conform 
discursului încă nepublicat al Cardinalului Kasper la întrunirea menţionată. Cuvintele 


Cardinalului citate în continuare sunt preluate din acelaşi discurs]. 


Ca argumentaţie de sprijin, oferă un rezumat retrospectiv al unor momente din 


istoria Bisericii, care subliniază, în opinia lui, rolul hotărâtor al Scaunului Roman în 

păstrarea dreptei credinţe şi, deopotrivă, recunoaşterea întâietății lui în lumea creştină: 
Sinodul de la Constantinopol din 381 (al II-lea Ecumenic), cel de-al IV-lea Ecumenic de 
la Calcedon (451), scrierile Sfântului Clement Romanul, ale Sfinţilor Ignatie de Antiohia 
şi Irineu de Lugdunum, înfrângerea iconomahiei, sinodul local de la Sardica (343-344) cu 
aşa-zisa recunoaştere a dreptului de recurs al Papei Romei, intervenţiile Papei Iulius în 
Răsărit (341) în contextul disputelor legate de soarta Sfântului Atanasie care recursese la 
sprijinul episcopului Romei. Cu o nuanţă de concesie, primatul este alăturat de Kasper 
ideii de păstrare a unei oarecare legături cu sinodalitatea, legătură care „este important a fi 
supusă cercetării”, întrucât face parte din Tradiţia Bisericii. Tradiţia aceasta, continuă 
Cardinalul, „constituie fundamentul celui de-al II-lea Sinod de la Niceea” (al 7-lea 
Ecumenic, 787) unde „s-a constatat cu claritate că pentru recunoaşterea ecumenicităţii 
unui Sinod este determinantă conlucrarea episcopului Romei, pe când în ceea ce-i priveşte 
pe ceilalți Patriarhi, se vorbeşte doar despre acordul lor”. Ne îndeamnă apoi să urmăm 
chemarea Papei loan Paul al II-lea, care ne cere „să căutăm un tip nou de exercitare a 
primatului, care să fie acceptat de către ambele părți, cu păstrarea esenței dogmei” 


| Enciclica Ut unum sint, 1995]. 


Încrezător în legitimitatea modului apusean de înţelegere a primatului, 
Cardinalul îl citează pe profesorul Joseph Ratzinger, actualul Papă (care a demisionat în 
februarie 2013), care afirma în 1976 la Graz că „Roma nu trebuie să pretindă nimic mai 
mult de la Răsăriteni decât ceea ce era în vigoare şi era trăit în primul mileniu”, cu 
actualizarea din 1987, potrivit căreia „simpla întoarcere la Biserica primară după sfârşitul 
Bisericii de tip imperial şi decăderea figurii Cezarului nu este o soluție nici din punct de 
vedere teologic. Este necesar să existe un mers înainte” [vezi J. Ratzinger, Theologische 
Prinzipienlehre, Miinchen, 1982, 20 şi Kirche, Okumene und Politik, Eisiedeln, 1987, 76 
şi următoarea]. Subînţelege aici strategia permiterii unui grad de sinodalitate care să facă 
primatul mai atrăgător pentru lumea ortodoxă „astfel încât să ajute la restaurarea 


comuniunii depline în noile condiţii istorice ale mileniului al treilea”. Modelul îl oferă 

chiar Cardinalul în continuarea discursului: o Biserică hibrid, de vreme ce „ţinta nu este 
aceea de a exista o Biserică unită (Einheitskirche), însă nici adoptarea de către Răsărit a 
sistemului legal apusean”. Exemplul de urmat este cel oferit de Conciliul Vatican II prin 
recunoaşterea „dreptului Bisericilor Răsăritene de a se guverna potrivit propriilor lor 
reguli” [Enciclica Unitatis redintegratio 16] şi permisiunea acordată „bisericilor catolice 
răsăritene” (uniate) de a-şi alege în sinoade particulare episcopii, cărora ulterior Papa „le 
acordă comuniunea”, formulă care, concluzionează Cardinalul, „conciliază în foarte mare 
măsură autonomia patriarhală cu primatul Romei”. Acest hibrid nu este altceva decât 
readucerea în actualitate a formulei de unire a sinodului de la Ferrara-Florenţa (1439- 
1445), faţă de care Cardinalul Kasper nu-şi ascunde admiraţia, formulă care adăugase la 
definiția primatului anumite elemente care întăreau privilegiile tradiționale ale „celorlalte 
Patriarhii” (Constantinopol, Alexandria, Antiohia şi Ierusalim) fără a soluţiona însă fondul 


problemei - inovațiile în dogme. 


Tocmai aceste argumente istorice în favoarea primatului ale oficialului 
Vaticanului sunt analizate şi demontate unul câte unul de Sfântul Nectarie în studiul de 
faţă, sugestivă fiind pentru cititor, deşi deloc surprinzătoare, constatarea continuității 
aceleiaşi argumentaţii la teologii de azi ai Vaticanului cu cea a celor din vechime, în ciuda 
declaraţiilor repetate de reconsiderare în lumină patristică a bazei teologice a 


Catolicismului. 


Sfântul Nectarie adoptă, ca metodă de lucru, înfăţişarea evenimentelor aşa 
cum reies ele din documentele istorice şi patristice, limitând propriul comentariu la 
măsura necesarului şi lăsând cititorului libertatea de a le evalua şi de a înţelege mersul 
real al lucrurilor. În acest sens, urmărind de-a lungul istoriei bisericeşti substratul pe care 
se construia structura care avea să constituie în mileniul al doilea creştin formațiunea de 
tip eclesial numită biserica romano-catolică, studiul localizează, în literatura istoriografică 


şi patristică, verigile principale ale şirului de argumente pe care teologii apuseni le invocă 

în favoarea eclesiologiei catolice, verigi pe care le desface şi analizează folosindu-se de 


critica istorică şi de critica de texte accesibilă în vremea sa. 


La traducerea în limba română a acestui prim volum al Studiului, am căutat să 
redăm documentele patristice şi istoriografice inserate de Sfântul Nectarie, folosind 
textele critice existente astăzi. De asemenea, ne-am străduit să depistăm cât mai precis şi 
deplin sursele bibliografice ale autorului, surse pe care de cele mai multe ori le prezintă 
sumar, prin prescurtări pe alocuri dificil de înţeles şi de localizat, situație datorată desigur 
folosirii de către Sfânt a unor reguli de citare mai puţin stricte. Aceste neajunsuri tehnice 
nu diminuează însă cu nimic substanţa expunerii şi estetica limbajului folosit. În anumite 
puncte, traducătorul a adăugat unele lămuriri referitoare la noţiuni teologice, evenimente 
istorice şi persoane, în scopul informării suplimentare a cititorilor. Deşi am socotit că 
multe din fragmentele istorico-patristice mai restrânse, citate de Sfântul Nectarie, 
necesitau o redare mai extinsă a respectivelor contexte, nu am făcut-o, din cauza 


iconomiei spaţiului. 


Textul studiului a fost tradus după a doua sa ediţie, realizată şi tipărită la 
Atena, în 1998, de Nectarie D. Panagopoulos, căruia îi mulţumim în numele credincioşilor 
ortodocşi din România pentru îngăduirea folosirii acestei ediţii, nădăjduind să dobândim 
ajutorul lui Dumnezeu pentru continuarea tălmăcirii în limba română a celorlalte scrieri 


ale Sfântului Nectarie, care sunt autentice izvoare contemporane de dreaptă teologhisire. 


Calopie Papacioc 
La Sărbătoarea Sfinților Apostoli Petru şi Pavel, 
29 iunie 2011 

Către cititori (Prefaţă la ediția întâi) 


Avem cinstea să vestim obştii credincioşilor ortodocşi ai Bisericii celei Una, 
Sfinte, Soborniceşti şi Apostoleşti, editarea lucrării noastre despre schisma care există 
între fostele Biserici surori, cea Răsăriteană şi cea Apuseană, în care examinăm cauzele 
care au provocat schisma, cauzele perpetuării acesteia, posibilitatea sau imposibilitatea 


ridicării acesteia şi care sunt motivele care împiedică unirea. 


Această lucrare a noastră poate fi numită Istoria Schismei, fiindcă a fost scrisă 


pe baza faptelor istorice, cu precizie istorică şi fără părtinire. 


Scopul, pe care l-am avut în vedere, a fost căutarea adevărului şi numai a 
adevărului şi proclamarea acestuia în vederea apărării drepturilor Bisericii Răsăritene, în 
baza cărora teologii legalişti ai Bisericii Apusene, tratând în mod juridic această chestiune, 


impută Bisericii Răsăritene cauzele schismei şi motivele perpetuării ei. 


Studiul acesta, pe care l-am scris începând de pe la anul 1895, este alcătuit din 
două volume. Pornind de la punerea bazelor celor două Biserici, examinăm dezvoltarea 
lor istorică, regimul de guvernare al fiecăreia, relaţiile, acordurile, dezacordurile, disputele 
dintre ele, schismele şi cauzele lor; judecăm cauzele şi ne pronunțăm opinia ca o 
concluzie a celor spuse, încheind cu evenimentele de după sinodul desfăşurat la Florenţa, 


cărora le-a pus capăt căderea Constantinopolului. 


Ne-am împărțit studiul în două părți, cuprinse fiecare în volume separate. 
Volumul întâi începe cu primele veacuri, adică de la întemeierea Bisericii, şi se încheie cu 
moartea lui Fotie; volumul al doilea, de la moartea lui Fotie până la căderea 


Constantinopolului sub turci. 

O mare parte a studiului cuprins în primul volum, a fost publicat deja în anul 
1895 în revista Ligii Sfinte. Ulterior, această primă parte a fost dezvoltată încă mai mult în 
cadrul unei noi prelucrări, la care vom adăuga şi o a treia parte care începe de la căderea 
Constantinopolului sub turci şi ajunge până în zilele noastre şi pe care o vom publica mai 


târziu. 


Nectarie, Episcopul Pentapolei 
Eghina, la 15 februarie 1911 

Schisma 


Schisma, cuvânt ce mâhneşte auzul, cuvânt ce arată lepădarea unei Biserici 


surori, separarea fraților unei Biserici şi şirul consecinţelor neplăcute care-i urmează. 


Care să fie oare cauzele care au provocat schisma dintre cele două Biserici, 
cea Răsăriteană şi cea Apuseană, şi care, de douăsprezece veacuri, îi ţin departe unul de 


altul pe fraţii cei de un Sânge? 


Cât de mare să fie oare însemnătatea lor încât veacuri întregi aceştia să 


rămână neînduplecaţi? 
Nu e oare posibilă împăcarea şi unirea lor? 


La aceste trei întrebări, venite dinspre toate părțile, ne vom sili să răspundem 


prin acest studiu, examinând chestiunea în mod istoric. 

Cauzele schismei 


Cauzele schismei, evidențiate de fiecare dintre Biserici, sunt negate de 
cealaltă: pe de o parte, Biserica Apuseană prezintă drept cauză a schismei aroganţa 
Bisericii Răsăritene prin care aceasta îi neagă Papei de la Roma primatul în Biserică, în 


modul în care ea (biserica apuseana) îl înţelege, adică: 


a) Instituirea primatului apostolic în persoana fericitului Petru (de apostolici 


primatus in beato Petro institutione). 


b) Continuitatea primatului la Pontificii romani (de perpetuitate primatus Petri 


Romani Pontificis). 


c) Natura şi esența primatului Pontificului roman (de vi et ratione primatus 


Romani Pontificis). 


1. se wie... 


magisterio). 


Concepțiile acestea despre primatul lui Petru s-au dezvoltat şi au fost 
formulate şi proclamate în mod oficial. Comisia dogmatică de la Roma, constituită de 
către Papă înaintea convocării a ceea ce apusenii numeau sinodul ecumenic de la 1870, a 
distribuit clericilor sinodali, la 12 iulie 1870, un material schematic care purta titlul: 
«Prima constituție dogmatică despre Biserica lui Hristos» (Constitutio dogmatica prima 


de ecclesia Christi), în care erau cuprinse cele patru puncte menționate mai sus. 


Pe de altă parte, Biserica Răsăriteană evidențiază drept cauze deosebit de 


importante ale schismei: a) pretențiile arogante şi anticanonice privitoare la primatul 

Papilor Romei care contravin duhului Bisericii celei Una, Sfinte, Soborniceşti şi 
Apostoleşti, aşa cum este el formulat în Sfânta Scriptură, apărat şi păstrat de cele şapte 
Sfinte Sinoade Ecumenice; b) inovațiile introduse, prin care Biserica romană s-a 
îndepărtat atât de mult de Biserica Ortodoxă Sobornicească şi Apostolească şi c€) 


încălcarea autorităţii Sfintelor Sinoade, singurele care pot deţine adevărul în Biserică. 


Aşadar, cauzele despărțirii evidențiate de către Biserica Apuseană sunt în 
număr de patru, iar cele evidenţiate de Biserica Răsăriteană sunt în număr de trei. În 
vederea împăcării şi a unirii este necesară eliminarea cauzelor, însă în aceasta stă 
importanţa problemei, fiindcă fiecare din cele două Biserici consideră că adevărul se află 
de partea ei, pretinzând celeilalte supunerea şi propunând drept condiţie a unirii, Biserica 
Apuseană celei Răsăritene, pe de o parte, acceptarea primatului Papei aşa cum este 
formulat în cele patru puncte, iar Biserica Răsăriteană celei Apusene, pe de alta, egalitatea 
frăţească „Primus inter pares” şi dreapta credinţă în acord cu canoanele Sinoadelor 


Ecumenice, cărora le aparţine infailibilitatea. 


Termenii unirii sunt de aşa natură încât fac imposibilă unirea dorită, fundcă nu 
există nici un punct de întâlnire între aceştia, fiecare cerând de la cealaltă parte nici mai 
mult, nici mai puţin, decât negarea propriei identități, negarea principiilor fundamentale 
pe care se sprijină întreg edificiul Bisericii: fiindcă, potrivit propriei concepţii, Biserica 
Apuseană, pe de o parte, se fundează pe primatul Papei, iar Biserica Răsăriteană, pe de 
alta, pe Sinoadele Ecumenice. De aceea, termenii propuşi de ambele părţi în vederea unirii 
devin imposibil de acceptat întrucât dărâmă din temelii fiecare Biserică în parte, de unde 
şi concesiile făcute de ambele părți, care nu duc la nici un rezultat. Primatul de onoare, 
acordat Papei de către Biserica Răsăriteană, este o concesie fără folos, fiindcă este lipsit 
de puterea care poate menţine edificiul Bisericii Apusene. Concesiile acordate de Papă 
Bisericii Răsăritene, adică de a rămâne credincioasă propriilor dogme, obiceiuri şi 


rânduieli, sunt considerate de aceasta din urmă ca fiind legitime şi fundamentate pe 

canoanele Bisericii, fapt pentru care nu numai că stăruie într-însele, ci cere ca şi Papa 
dimpreună cu întreaga Biserică apuseană să cugete precum cugetă ea şi pretinde ca şi 
acesta dimpreună cu întreaga Biserică apuseană să revină în Sânurile ei, lepădând viaţa de 


mai înainte şi apropiindu-se de ea cu pocăință. 


Aşa încât aceste concesii aparente nu au nici o semnificaţie, sunt ca şi cum nu 
ar fi; iar pentru ca unirea să se poată săvârşi, este nevoie ca aceste concesii să suprime 
cauzele principale ale despărțirii: aceste concesii vor fi adevărate atunci când Papa 
renunţă la cele ale sale şi nu atunci când tolerează rânduielile cele bune din Biserică. Atâta 
timp cât principalele cauze ale despărțirii vor rămâne aşa cum sunt, iar Bisericile rămân 
fiecare în cele ale ei, unirea este imposibilă; pentru ca unirea să se poată fundamenta, ca 


trebuie să se sprijine pe aceleaşi principii, altminteri orice efort rămâne zadarnic. 

Principiile care stau la temelia celor două Biserici 


1. Biserica Apuseană. Primatul Papei 


Principiul fundamental care a fost aşezat la temelia Bisericii Apusene este 
„primatul” Papei. Acesta a primit o formulare definitivă la ceea ce apusenii consideră a fi 
sinodul ecumenic de la Roma din anul 1870. După cum se laudă în orgoliul lor, primatul 
ar fi fost moştenit succesiv din primatul apostolic al Căpeteniei Apostolilor, cum le place 
apusenilor să-l numească pe Petru, ai cărui urmaşi sunt episcopii Romei care-şi au 


succesiunea de la Papa Clement al Romei, ca urmaş direct al Apostolului Petru. 


Ideea primatului Papilor Romei şi-a făcut apariția din timpuri foarte vechi: 
după cum mărturisesc documentele păstrate, pretențiile episcopilor Romei asupra 
primatului sunt de o vârstă cu bătrâna Biserică a Romanilor. Specificul caracterului roman 
se pare că a acţionat asupra duhului conducătorilor eclesiastici ai Bisericii romane, 
contribuind la formarea unui sistem bisericesc după care Biserica romană urma să fie 
guvernată şi condusă şi care a determinat liniile programatice care urmau să fie aplicate şi 
în conformitate cu care aceasta va merge de-a lungul veacurilor. În fruntea liniilor 
programatice stătea scris: „Un Dumnezeu, o credinţă, un botez, o Biserică, Biserica 
Romei”. De aici îşi are începutul îndepărtarea Bisericii romane de Biserica cea Una, 
Sfântă, Sobornicească şi Apostolească, căscând încă din începuturi prăpastia separării şi 
înlocuind rânduiala Bisericii celei Una, Sfinte, Soborniceşti şi Apostoleşti. De aici îşi are 
începutul separarea Bisericilor care s-a desăvârşit în vremea lui Fotie, când Biserica era în 
pericol de a se transforma din cea „Una, Sobornicească şi Apostolească” în Biserică 


romană sau mai bine zis papală, de a nu mai propovădui învăţătura Sfinţilor Apostoli, ci 

dogmele Papilor, după cum cu dreptate spune I.N. Valettas, editorul epistolelor Sfântului 
Fotie: 

„Căci vrând atunci să se înalțe pe ei înşişi, au pus în legături multe din 
învăţăturile evanghelice şi apostolice şi, mai ales, au îndrăznit să falsifice Sfântul Simbol 
de Credinţă şi să amestece laolaltă, cu de la sine putere, cinstirile cele dumnezeieşti cu 
cele omeneşti. Atunci aşadar, au cugetat a face cele omeneşte de neîngăduit, fiind pe drept 
considerați ca rupți şi îndepărtați de Biserica cea Una, Sfântă, Sobornicească şi 
Apostolească a lui Hristos. Şi s-au rupt cu toţii, părăsind restul trupului Bisericii cel rămas 
unit în Ortodoxie” [vezi Istoria bisericească a lui Meletie al Atenei, Constantinopol, 


1853, vol. II, p. 400 şi următoarele]. 


Această alunecare a episcopilor romani, respinsă de Sfintele Scripturi, a fost 


favorizată în principal de trei cauze: 


a) de calitatea particulară a episcopului Romei ca episcop al capitalei statului 


roman, adică al capitalei cetăților romane; 


b) de întemeierea Bisericii Romei de către verhovnicul Apostol al neamurilor, 
Pavel, după cum se mărturiseşte în Sfintele Scripturi, fiindcă Bisericilor întemeiate de 
Apostoli li se acorda o cinste deosebită ca unele care erau considerate Scaune Apostolice 
[după Tertulian, „Scaune ale Apostolilor” sunt numite în primul rând toate Bisericile 
Apostolice, adică acelea care avuseseră ca prim episcop un Apostol ori un ucenic de 


Apostol. Tertulian, De praescriptione haereticorum, XXXVI, PL Il] 


c) de faptul că Biserica romană era singura Biserică din Apus care avea ca 
întemeietor şi organizator un Apostol. Pentru cele trei motive enumerate, Bisericii romane 
1 se acorda, din primele veacuri, primatul de onoare „primus inter pares”. Irineu îl 


numeşte potentionem principalitatem, formulă care nu poate avea semnificaţia pe care 

teologii Bisericii Apusene i-o dau acesteia ca şi întregului fragment din care este luată, şi 
nici nu sprijină pretențiile papale, după cum mărturiseşte catolicul Pihler [Geschichte der 
kirchlichen Trennung zwischen dem Orient und Occident: von den ersten Anfängen bis 
zur jüngsten Gegenwart, München, 1864, vol. I, p. 106]; Tertulian acordă şi el cinste 
Bisericii Romei, dar numai pentru motivul că era singura Biserică apostolică din Apus, 
fapt pentru care o şi aşează în urma Bisericilor apostolice din Corint, Filipi, Tesalonic şi 


Efes | Tertulian, De praescriptione haereticorum, XXXVI]. 


2. Apostolul Petru, întemeietor, în viziunea apusenilor, al Bisericii 


Apusene 


Dorind să-şi sporească propria cinste şi slavă, măreție şi strălucire, şi să-şi 
impună prin acestea stăpânirea asupra celorlalte Biserici, Biserica romană a considerat în 
interesul ei să-şi stabilească singură propriul întemeietor, alegându-l astfel pe Apostolul 
Petru, cel care nu este mărturisit nicăieri ca Apostol al neamurilor ori ca Apostol şi 
întemeietor al Bisericii Romanilor, şi lepădându-l pe Apostolul Pavel cel mărturisit de 
Sfintele Scripturi ca apostol al neamurilor şi întemeietor al Bisericii romane. Această 
substituire era impusă Bisericii romane de către ambiţioşii ei conducători, iar Apostolul 
Pavel era respins, fiindcă în persoana lui nu era posibilă edificarea primatului. Îi era 


substituit Petru, fiindcă episcopii romani găseau într-însul, în opinia lor, temelia puternică 

şi de nezdruncinat pe care să-şi sprijine propriul primat şi să-şi dezvolte programul 
ambițios. După teologii romani, în Sfintele Evanghelii, Apostolul Petru are o poziție 
predominantă, iar stăpânirea acestuia asupra restului Apostolilor o sprijină pe trei versete 


ale evangheliştilor Matei, loan şi Luca. 


La Evanghelia după Matei (16, 18-19) sunt scrise următoarele: „Tu eşti Petru 
şi pe această piatră voi zidi Biserica Mea şi porțile iadului nu o vor birui. Şi îți voi da 
cheile Împărăției cerurilor şi orice vei lega pe pământ va fi legat şi în ceruri, şi orice vei 


dezlega pe pământ va fi dezlegat şi în ceruri”. 


În Evanghelia de la Ioan (21, 15-17) sunt scrise următoarele: „Zis-a lui: Paşte 
mieluşeii Mei. lisus i-a zis iarăşi, a doua oară: „Simone, fiul lui Iona, Mă iubeşti?”. El I-a 
zis: „Da, Doamne, Tu ştii că Te iubesc”. Zis-a lisus lui: „Păstoreşte oile Mele”. lisus i-a 
zis a treia oară: „Simone, fiul lui Iona, Mă iubeşti?”. Petru s-a întristat, pentrucă i-a zis a 
treia oară Mă iubeşti? şi L-a zis: „Doamne, Tu ştii toate. Tu ştii că Te iubesc”. lisus i-a zis: 


„Paşte oile Mele”. 


lar în Evanghelia de la Luca (22, 31-32) sunt scrise următoarele cuvinte pe 
care apusenii le aduc îndeosebi ca argument: „Şi a zis Domnul: Simone, Simone, iată 
satana v-a cerut să vă cearnă ca pe grâu; lar Eu M-am rugat pentru tine să nu piară 


credinţa ta. Şi tu, oarecând, întorcându-te, întăreşte pe frații tăi”. 


Acestea îi puteau asigura episcopului Romei, ca succesor al căpeteniei 
Apostolilor, Petru, primatul, supremația şi stăpânirea. A fost deci înlăturat Apostolul 
Pavel, cel care timp de doi ani s-a trudit la Roma şi a fost legat în lanţuri pentru ea, şi a 
fost adoptat Apostolul Petru, pentru primatul şi poziţia lui predominantă din Sfintele 


Evanghelii - potrivit concepției apusenilor. 


Dar poziția predominantă de verhovnic al Apostolilor a lui Petru a onorat nu 
numai Biserica romană cea avidă de întâietăţi, stăpâniri şi monarhie, ci şi alte Biserici 


vechi, precum Antiohia, Alexandria, Cezareea Palestinei, Tripoli, Laodiceea şi Corint 

care, deşi se lăudau cu faptul că-şi datorau întemeierea Apostolului Petru şi se mândreau 
cu faptul că au fost fondate de el, cu toate acestea nu s-au gândit deloc să revendice 
primate şi stăpâniri, înțelegând corect cuvintele relatate în Sfintele Evanghelii despre 
întâietatea lui Petru şi neridicând niciodată chestiunea vreunei pretenţii, ci având în vedere 
doar onoarea de a fi întemeiate de el. De cinstea aceasta nu a fost lipsită nici maica 
Bisericilor, Biserica din Ierusalim care şi ea, deşi onorată mai mult decât toate celelalte, 


nu s-a supus ispitei de a-l considera pe Petru ca întemeietor al ei. 


In cronica pascală a acestei din urmă Biserici (cea din Ierusalim), cuprinsă în 


Hronograful de la Alexandria, se scriu următoarele: 


Indictionul 11, 1 de la Galva şi Titus Rufinus 


„În anul acesta, Sfântul Iacob Apostolul şi Patriarhul Ierusalimului, pe care l-a 
întronizat Sfântul Petru în locul lui pe când se urca la Roma, s-a săvârşit şi a preluat schima 
episcopiei Ierusalimului Simeon cel numit şi Simon, şi a devenit Patriarh” [Ediţia de la Bonn, I, 


460]. 


Din aceste însemnări hronografe falsificate, nu se vede nimic altceva decât 


dorinţa Bisericilor, venită din fală, de a-l avea pe Petru ca întemeietor al lor. 


Primele urme ale revendicării întâietăţii pe seama episcopului Romei se 
regăsesc formulate în epistola lui Clement, episcopul Romei, adresată lui Iacob, episcopul 
Ierusalimului şi al cărei conţinut este deosebit de important, fiindcă face referire la 
primatul lui Petru, la venirea lui la Roma şi la moartea mucenicească a acestuia suferită 


aici. lată ce scrie Clement către Iacob: 


„Să-ţi fie cunoscut, domnul meu, că Simon, cel care pentru credinţa adevărată 

şi cuvântul cel prea-statornic al învăţăturii a fost aşezat ca piatră de temelie a Bisericii şi 
pentru aceasta, prin gura cea nemincinoasă a lui lisus Însuşi, i s-a schimbat numele în 
Petru, pârgă a Domnului nostru, întâiul între Apostoli, căruia cel dintâi Tatăl 1 l-a 
descoperit pe Fiul... cel chemat să lumineze partea lumii cea prea întunecată a Apusului, 
ca unul care era cel mai destoinic să reuşească... pentru dragostea părintească nemăsurată 
faţă de oameni, i s-a dat a vesti obşteşte şi desluşit pe Împăratul cel bun care va să vină să 
biruiască răul cel de acum, şi împlinind aceasta până aici la Roma, mântuind oameni cu 
învăţătura cea din voia lui Dumnezeu, acesta prin suferinţă a schimbat traiul vieții celei de 


acum” [Epistola lui Clement către Iacob, ed. Dressel, Gottingen, 1853, cap. 1]. 


Această epistolă, care a fost scrisă pe la sfârşitul secolului al doilea, mai 
relatează şi faptul că papii sunt succesorii direcţi ai Apostolului Petru, fiindcă Petru, cu 
puţin înainte de moartea lui, l-a hirotonit ca succesor al său pe Clement pe care-l şi roagă 


să şadă pe tronul Romei. lată ce scrie Clement către Iacob: 


„ȘI apropiindu-se zilele în care (Petru) urma a se săvârşi, adunându-se fraţii, 
luându-mă deodată de mână şi ridicându-se înaintea Adunării, a zis: „Fraţi şi dimpreună 
slujitori cu mine, ascultați-mă!” după care (a zis): „Aşa cum am fost învăţat de către 
Domnul şi învățătorul lisus Hristos care m-a trimis, apropiindu-se zilele morții, îl 
hirotonesc pe Clement ca episcop al vostru, căruia îi şi încredinţez scaunul propovăduirii 
mele”; şi acestea zicând, căzând eu înaintea lui, îl rugam refuzând cinstea şi stăpânirea 
scaunului acestuia; iar Apostolul Petru, respingând rugămintea aceasta a spus înaintea 
mulțimii: „Episcopului Romei (adică lui Clement), întâistătător al adevărului, să-i fiți 
supuşi în toate, aceasta ştiind că întristându-l pe el, pe Hristos ÎI întristaţi, căci lui i s-a 
încredinţat tronul acesta pe care nu a voit a-l primi...”. Şi spunând acestea în mijlocul 
tuturor şi-a pus mâinile peste mine înduplecându-mă a mă aşeza pe scaunul său” [Vezi 


lucrarea lui G. Dervou, Despre mitologica trecere a apostolului Petru prin Roma, Atena, 

1881]. 


Dacă această vestită epistolă nu era condamnată să fie înscrisă în catalogul 
operelor pseudo-clementine, şi dacă nu contravenea adevărului propovăduit de Noul 
Testament şi de Tradiţie, şi dacă nu era dovedită de către critici şi de către istorie ca fiind 
falsă, ea i-ar asigura Papei: a) cinstea succesiunii lui Petru la episcopia Romei; b) cinstea 
reprezentării lui lisus Hristos pe pământ; c) privilegiul infailibilităţii şi d) respectul şi 
evlavia întregii lumi creştine sub pedeapsa excluderii celui care-l supără de la mântuirea 
cea din credinţă, ca unul care nu-l acceptă pe Hristos care i-a încredinţat scaunul (prin 
Clement). Din nefericire, însă, sau din fericire, epistola aceasta nu-i asigură nici un 
privilegiu şi nici o nenorocire nu-l ameninţă pe cel care-l supără, fiindcă examenul 
controlului critic a dovedit toate acestea ca fiind basme de scrieri apocrife şi le-a 


condamnat ca lipsite de cea mai mică valoare istorică. 


Singura valoare pe care o are această epistolă este aceea că ne face cunoscute 
maşinaţiile variate ale episcopilor Bisericii romane în vederea obţinerii părutului primat al 
lui Petru, care ar decurge din cinstea întemeierii Bisericii lor de către acesta şi din rangul 
apostolic. Pretenţia Papilor referitoare la întemeierea episcopiei Romei de către Petru şi 
afirmația succesiunii directe a lui Clement din Petru este respinsă mai întâi de către 


Apostolul Petru însuşi şi apoi de către istorie. 


Eusebiu, în capitolul 38 al celei de-a 3-a cărți a Istoriei bisericeşti, spune 
despre autenticitatea scrierilor lui Clement: „trebuie ştiut că se vorbeşte şi despre o a doua 
epistolă a lui Clement, care nici ea nu este asemănătoare celei dintâi, lucru pe care vi-l şi 
aducem la cunoştinţă, cum că nici cei din vechime n-o considerau de folos, dar pe care 
unii o răspândeau mai ieri, deoarece cuprinde nişte dialoguri ale lui Petru şi Apion, despre 
care nimeni din cei vechi nu face vreo amintire şi care nici nu păstrează caracterul curat al 


Ortodoxiei apostolice; este vădit că scrierea însăşi dă mărturie că nu este a lui Clement”. 

În epistola despre eresul Ebioniţilor a lui Epifanie, în capitolul 15, se vorbeşte 
despre o scriere a lui Clement al Romei, care poartă titlul „Perioada lui Petru”, dar care a 
fost măsluită de Ebioniţi. Epifanie nu menţionează pe ce-şi sprijină opinia despre faptul că 
„Perioada lui Petru” este operă a lui Clement. Se pare că Epifanie se mulţumeşte să 


amintească doar titlul, aşadar opinia lui Eusebiu este cea mai corectă. 


În prima sa epistolă sobornicească, Apostolul Petru scrie: „Petru, apostol al lui 
lisus Hristos, către cei ce trăiesc împrăștiați printre străini, în Pont, în Galatia, în 
Capadocia, în Asia şi în Bitinia, aleşi după cea mai dinainte ştiinţă a lui Dumnezeu-Tatăl, 
şi prin sfinţirea de către Duhul, spre ascultare şi stropirea cu Sângele lui lisus Hristos: har 


vouă şi pacea să se înmulțească!” (Petru 1, 1-2) 


Cu toate că este numită sobornicească (universală), în această epistolă numele 
Romei este trecut sub tăcere, iar această tăcere poate fi explicată prin două ipoteze: fie 
fiindcă Apostolul a scris de la Roma, fie fiindcă nu a propovăduit la Roma. Epistola nu 
pare a sprijini prima ipoteză, fiindcă din ea rezultă Babilonul ca loc al scrierii; iar oraşele 
care purtau numele de Babilon erau două: vechiul şi marele Babilon şi Babilonul cel din 
Egipt, aşezat la sud de Helipoli, construit de colonişti babilonieni sau de colonişti iudei 
veniţi din Babilon, încât se formase acolo o numeroasă comunitate iudaică, având templu 
iudaic care se păstrează până astăzi şi în care se află şi mormântul proorocului Ieremia, 
care poate fi văzut de vizitatori. Acest al doilea Babilon îl consider eu ca loc al scrierii 
epistolei lui Petru, fapt care este şi în acord cu pretenția creştinilor din Egipt, care 
revendică ca întemeietor al Bisericii din Alexandria pe Apostolul Petru şi care i-a 
încredinţat ulterior această Biserică Apostolului şi Evanghelistului Marcu despre care 
istoria mărturiseşte că a condus Biserica Alexandrină. Aşadar, locul scrierii este micul 
Babilon. Acceptată fiind această ipoteză, ipoteza cum că epistola a fost scrisă de la Roma 


cade de la sine, de unde şi mărturia lui Petru că nu s-a dus la Roma. 


Despre faptul că nici ulterior Petru nu s-a dus la Roma, dă mărturie şi cea de-a 

doua epistolă sobornicească a acestuia, în care numele Romei nu este pomenit deloc, cu 
toate că se pare că această epistolă a fost scrisă pentru creştinii cei dintre neamuri, pe când 
cea dintâi fusese scrisă pentru creştinii proveniți dintre evrei. Având o destinaţie 
sobornicească, nu era posibil ca aceste epistole provenite de la Petru să omită numele 
Romei, capitala cetăților, de vreme ce au fost scrise pentru cei hărăziţi în mod egal a primi 
credinţa, evrei şi neamuri. lar despre faptul că nici către sfârşitul vieții lui Apostolul Petru 
nu s-a dus la Roma, mărturiseşte Apostolul Pavel care, scriind de la Roma cea de-a doua 
epistolă a sa către Timotei, spune că la Roma n-a avut pe nimeni care să rămână împreună 


cu el. lată cuvintele Apostolului: 


„La întâia mea apărare, nimeni nu mi-a venit într-ajutor, ci toți m-au părăsit. 
Să nu li se ţină în socoteală! Dar Domnul mi-a stat într-ajutor şi m-a întărit, pentru ca, prin 


mine, Evanghelia să fie pe deplin vestită şi s-o audă toate neamurile” (2 Timotei 4, 16-17). 


Cuvintele acestea ale lui Pavel sunt limpezi şi lămuritoare şi nu permit nici 
cea mai mică îndoială asupra faptului că Petru nu s-a deplasat niciodată la Roma, de 
vreme ce el spune despre sine că era singur, că a fost părăsit singur şi că a fost întărit de 
Domnul în singurătatea în care se afla, pentru ca, prin el, învăţătura să fie propovăduită şi 
ascultată de toate neamurile. Dacă ar fi cedat o parte a acestei misiuni lui Petru ca 


împreună lucrător, ar fi şi menţionat aflarea lui la Roma şi propovăduirea lui. 


Opinia despre eventuala deplasare a lui Petru la Roma după scrierea acestei 
epistole, pe care o exprimă unii cercetători, este arbitrară şi nu se sprijină pe nici o 
mărturie istorică, fundcă nu mai exista nici timpul şi nici motivul deplasării lui Petru la 
Roma, ştiut fiind faptul că, nu după multă vreme, a fost declanşată de către Nero 
prigonirea sistematică a creştinilor, acuzaţi de incendierea Romei. Pe durata prigoanei nu 
mai era posibilă deplasarea lui Petru la Roma, fapt care ar fi fost cu totul de prisos odată 
ce la Roma creştinii erau întăriți şi foarte numeroşi, numărând deja şi o mulțime de 


mucenici. Probabil că Petru şi Pavel au mucenicit până la urmă în această prigoană, însă 

nici unul din ei la Roma, fiindcă nu există nici o mărturie istorică despre moartea la Roma 
a celor doi Apostoli. Mărturiile istorice găsite s-au sprijinit în baza bunei credinţe pe 
tradiţia veche, care-şi are însă izvoarele în cărțile apocrife care, falsificate fiind, nu deţin 
nici o autoritate istorică. În afară de aceasta, avem mărturii istorice oficiale care afirmă 
contrariul, provenite chiar de la un bărbat cu o credibilitate deosebită, de la Clement, 


episcopul Romei. lată ce spune el referitor la această chestiune: 


„ȘI ca să punem capăt pildelor celor din vechime, să venim spre cei ce s-au 
arătat luptători mai aproape de noi. Să luăm pildele cele alese ale generaţiei noastre. Din 
pizmă şi invidie, stâlpii cei mai mari şi mai drepţi au fost prigoniți şi până la moarte 
groaznică au ajuns. Să punem înaintea ochilor noştri pe cei dintâi apostoli. Petru, din 
pizmă nedreaptă nu o dată, nici de două ori, ci de multe ori a suferit dureri şi, astfel 
mucenicind, a plecat spre locul slavei cel datorat lui. Din pizmă şi Pavel, pentru răbdarea 
cununii, a suferit purtând de şapte ori legături, gonit fiind, împroşcat cu pietre. 
Propovăduitor făcându-se în Răsărit şi în Apus, şi primind slava credinţei celei alese, a 
învăţat lumea toată dreptatea şi până la capătul Apusului ajungând şi mucenicind înaintea 
stăpânitonilor, a părăsit în acest fel lumea şi s-a dus către locul cel sfânt, pildă măreaţă de 


răbdare făcându-se” [vezi Epistola I către Corinteni 5, 1-7]. 


Cred că Sfântul părinte vorbeşte foarte clar. Din cuvintele acestea ale 
Sfântului părinte, tragem concluzia că aceşti aleşi Apostoli nu au murit la Roma şi nici 
împreună - fiindcă în cazul acesta Clement ar fi menţionat faptul -; nu au murit din cauza 
acuzaţiei de incendiatori ai Romei aduse creştinilor, ci din cauza „râvnei nedrepte şi a 
invidier”; Petru a devenit „propovăduitor doar în Răsărit”, fapt care iese în evidenţă din 
adaosul făcut cu scopul de a arăta acţiunea apostolică a lui Pavel: „Propovăduitor 
făcându-se unul în Răsărit, iar în Apus...”, expresia că Pavel „până la marginea Apusului 


ajungând şi, mucenicind înaintea stăpânitorilor, a părăsit în acest fel lumea” nu poate fi 

deloc înţeleasă ca referindu-se la Roma, care se găseşte la începutul Apusului, după 
ținutul răsăritean al statului roman, astfel încât suntem de părere că Petru nici măcar de 


departe n-a respirat vreodată aerul Romei. 


Mărturia aceasta a lui Clement este deosebit de importantă şi dintr-un alt 
motiv, acela că rezolvă alte două chestiuni: cea privitoare la mucenicia lui Pavel şi la 
timpul deplasării lui în Spania care, după cum se ştie, potrivit exprimării celor din 
vechime, este capătul Apusului spre care Pavel îşi propunea să plece, după cum scrie în 
Epistola către Romani (15, 24). Prima chestiune se rezolvă prin informația ofentă: „şi 
până la capătul Apusului ajungând şi, mucenicind înaintea stăpânitorilor, a părăsit în acest 


fel lumea şi s-a dus către locul cel sfânt”. 


Aşadar, a mucenicit la capătul Apusului, informaţie care rezolvă şi cea de-a 
doua chestiune datorită următorului motiv: deoarece din călătoriile apostolice, aşa cum 
sunt ele înfăţişate în Faptele Apostolilor şi în Epistole, nu reiese timpul călătoriei lui Pavel 
în Spania, el se descoperă prin această epistolă a lui Clement. Din ea reiese că s-a deplasat 
în Spania după scrierea ultimelor două epistole ale sale, cea de-a doua către Timotei şi 
poate şi aceea către Evrei, pe care le-a scris la Roma, fiind evident faptul că Epistola către 
Timotei a scris-o după cea de-a doua înfăţişare a lui înaintea tribunalului lui Nero, după 
cum se arată din chiar textul Epistolei şi din referinţa din final: „când s-a înfățişat Pavel a 


doua oară înaintea cezarului Nero”. 


Epistola către Evrei e posibil să fi fost scrisă după sosirea la Roma a lui 
Timotei, pe care-l cheamă prin cea de-a doua sa Epistolă în care-i spune: „Sileşte-te să vu 
curând la mine, că Dimas m-a părăsit” etc. Reiese din acestea mărturia că Pavel, prin 
harul lui Dumnezeu, a fost salvat atunci de primejdie, fiindcă Domnul l-a destinat a 
propovădui neamurilor şi căruia, arătându-i-Se, i-a vestit că urma printr-însul ca învăţătura 
să fie adusă la cunoştinţă şi să fie auzită de „toate neamurile” (2 Timotei 4, 17). Reiese de 


asemenea că Pavel a fost eliberat şi că exista o perioadă de linişte, fapt pentru care a şi 

îndrăznit să-l cheme pe Timotei la el. Că aşa stau lucrurile, se arată şi din rămânerea lui 
Timotei la Roma pentru câţiva ani şi din plecarea lui de la Roma nu din cauza vreunei 
situații neplăcute, ci pentru că a fost trimis în episcopia sa de la Efes. Deplasarea lui 
Timotei şi plecarea lui după cea de-a doua înfăţişare a lui Pavel înaintea tribunalului lui 
Nero arată faptul că Pavel, fiind supus judecății, a fost salvat din primejdie de puterea 
dumnezeiască şi că, rămânând apoi pentru un oarecare timp la Roma, l-a trimis pe Timotei 
la Efes, iar el a plecat de la Roma, mergând probabil direct în Spania, către care îşi 
propusese să meargă, după cum vedem din Epistola sa către Romani, în care scria (15, 


24): 


„căci de mulți ani am mare dorință să vin la voi. Când mă voi duce în Spania, 
voi veni la voi. Căci nădăjduiesc să vă văd în trecere şi, de către voi, să fiu însoțit până 


acolo, după ce mă voi bucura întâi, în parte, de voi”. 


Este deci foarte probabil că, după ce s-a bucurat de întâlnirea cu romanii, a 
fost însoțit de aceştia în Spania, la capătul Apusului, după cum este numit până astăzi de 
francezi, unde a mucenicit. Aceasta este singura concluzie adevărată care poate fi extrasă 
din mărturiile oficiale păstrate; tradițiile care nu sunt în acord cu această concluzie sunt 
extrase din izvoare tulburi. Lămurindu-ne deci din studiul critic al izvoarelor, să vedem ce 


spune şi istoria. 

Mărturii istorice 


Eusebiu consemnează: 


„ȘI predicând deci Pavel celor dintre neamuri care erau în Ierusalim şi 
împrejur, până în Iliria a pus temeliile Bisericilor, învederându-se aceasta din chiar 
mărturiile pe care acestea (Bisericile) le pot da şi din care Luca a istorisit în Faptele 
Apostolilor; dar şi Petru, ale cărui cuvinte au vestit pe Hristos în atâtea eparhii, celor din 
tăierea împrejur le-a predanisit cuvântul Noului Testament, lucru care reiese limpede din 
epistola dovedită a fi a lui, despre care am vorbit, pe care o scrie către cei proveniţi dintre 
evrei aflaţi în diaspora Pontului şi a Galatiei, a Capadociei şi a Asiei şi a Bitiniei. Şi dintre 
aceştia, câţi s-au dovedit cu adevărat zeloşi, au fost socotiți destoinici să păstorească 
Bisericile întemeiate pentru ei. Şi nu spunem acestea cu uşurătate, căci din spusele lui 


Pavel sunt adunate” [Istoria bisericească, cartea a 3-a, cap. 4]. 


Din cele istorisite de Eusebiu, se vede că şi el admite interpretarea dată de noi 
locurilor din epistolele lui Petru şi faptul că era greu de spus cine şi câți erau consideraţi 
destoinici spre a li se încredința păstorirea Bisericilor - pe lângă cei al căror nume pot fi 
culese din cele spuse de Pavel, adică din Faptele Apostolilor şi din epistolele lui Pavel. Şi 
spune aceasta, deoarece îşi propune, aşa cum arată la începutul capitolului, să istorisească 
cele „referitoare la cea dintâi succesiune a apostolilor”. Legat de aceasta, deci, la sfârşitul 


acestui capitol, scrie următoarele cuvinte contradictorii: 


„lar Linos, cel amintit ca fiind împreună cu Pavel la Roma, după epistola a 
doua către Timotei, primul după Petru (deşi Pavel era cel ce scria epistola) e arătat atunci 
prin sorți (ca succesor) la episcopia Bisericii Romanilor; dar şi Clement, aşezat fiind şi 


acesta ca al treilea episcop al Bisericii Romanilor, ca unul ce este mărturisit de către 

acesta ca fiind împreună lucrător şi împreună luptător cu Pavel” [Istoria bisericească, 


cartea a 3-a. cap. 4, 9]. 


E surprinzător cum în acelaşi capitol Eusebiu afirmă şi contrazice; contradicția 
rezultă din alternarea doar a unui singur nume, acela al lui Petru în locul celui al lui Pavel. 
Substituirea numelui este evidentă, fapt pe care-l vom proba prin dovezi foarte 


convingătoare ale criticilor şi ale istoricilor. 


a) Indiciu: Că numele lui Petru a fost pus în locul celui al lui Pavel se vede 
mai întâi din faptul că nu era posibil ca Eusebiu să se contrazică pe sine, anulând cele 
spuse de el cu puţin mai înainte în acelaşi capitol, unde afirmă că-l admite pe Petru ca 
apostol al celor proveniţi din tăierea împrejur (iudeii) şi propovăduitor al Evangheliei în 


ținuturile menţionate de el în epistola sa sobornicească. 


b) Indiciu: Că numele lui Petru a fost pus în locul celui al lui Pavel se vede 
din aceea că Linos, primul succesor al Apostolului, nu era ucenic al lui Petru, ci al lui 
Pavel, care-l şi menţionează în epistola a doua către Timotei ca fiind împreună cu el la 
Roma. Acesta este al treilea în şirul persoanelor menţionate că-l îmbrăţişează pe Timotei, 
fără nici o caracteristică distinctivă care să-i arate vreun rang. „Te îmbrățişează Evsevul şi 
Prudenţiu şi Linos şi Claudia şi fraţii toţi”. Cum de-l enumeră în rândul însoțitorilor săi pe 


episcopul Romei, pe care Petru l-ar fi întronizat ca succesor al său? 


Şi cum de nu-i acordă acestuia cinstea cuvenită ca reprezentant al celui dintâi 
verhovnic al Apostolilor, singurului de pe pământ căruia i-ar fi fost încredinţat scaunul lui 
Petru, scaunul lui Hristos? Dacă opiniile privitoare la Petru ale Bisericii papale erau 
adevărate, Pavel era dator să se supună lui Linos fiindcă, potrivit epistolei pseudo- 


clementine, toţi sunt datori să se supună acestuia în toate: „să-i fiți supuşi în toate, aceasta 

ştiind că întristându-l pe el, pe Hristos ÎL întristaţi, căci lui i s-a încredinţat tronul acesta pe 
care nu a voit a-l primi...”, indiferent dacă acesta se întâmplă a fi Apostolul Pavel. Întrucât 
Linos a fost aşezat pe scaunul lui Petru (= al lui Hristos), dator era şi Pavel să se supună 


acestuia. Cum, deci, îl consideră pe acesta ca pe o simplă persoană a anturajului său? 


Cum de nu-i acordă cinstea şi respectul cuvenite celui care şade pe scaunul lui 
Hristos, ci îl aşează al treilea în şirul celor care-l îmbrățișează pe Timotei, mai ales că 
Linos trebuia, prin rangul său, să ureze şi să binecuvânteze, aşa cum fac Papii? Aşa ceva 
este de neînțeles şi nu poate fi explicat în alt fel decât prin acceptarea adevărului 
mărturisit de faptele însele: adică de faptul că Linos, până în epoca în care Pavel a scris 
epistola a doua către Timotei, nu era altceva decât un ucenic al acestuia. Dacă ulterior 
Linos, odată cu ipotetica venire a lui Petru la Roma, a dobândit vreun rang şi când s-a 
petrecut aceasta, după cum presupun unii, ne propunem să cercetăm şi să stabilim din 
punct de vedere istoric timpul în care Linos a fost hirotonit episcop al Romei. Evident, 
însă, Linos nu a fost episcop al Romei, după cum pare a spune Eusebiu prin cuvintele: 
„primul după Petru e arătat atunci prin sorți ca succesor la episcopia Bisericii Romanilor” 


| Eusebiu, Istoria bisericească, cartea a 3-a, cap. 4]. 


c) O altă mână este cea care a pus numele lui Petru în locul celui al lui Pavel, 
fiindcă nu există mărturii istorice despre deplasarea lui Petru la Roma. Dimpotrivă, 
această idee este respinsă: vechile mărturii păstrate de la Proclu şi de la Dionisie al 
Corintului şi-au pierdut deja autoritatea, fiind dovedit de acum faptul că şi-au extras 
informaţiile, pe baza bunei credinţe, din izvoare tulburi. Această concluzie reiese şi din 
dezacordul lor cu adevărul istoric care reiese din Sfintele Scripturi şi din istoria 


bisericească. 


d) Faptul că Petru nu s-a deplasat la Roma, şi cu atât mai puţin înaintea lui 

Pavel, se vădeşte şi din cele istorisite de Luca în Faptele Apostolilor, relatări pline de 
semnificaţie. Istorisind primirea lui Pavel de către cei din Roma, Luca povesteşte dialogul 
care a avut loc şi din care reiese cu totul altceva decât deplasarea la Roma a lui Petru. lată 


ce se spune în acest dialog: 


„Noi n-am primit din Iudeea nici scrisori despre tine, nici nu a venit cineva 
dintre fraţi, ca să ne vestească sau să ne vorbească ceva rău despre tine. Dar dorim să 
auzim de la tine cele ce gândeşti; căci despre eresul acesta ne este cunoscut că 


pretutindeni i se stă împotrivă” (Faptele Apostolilor 28, 21-22) 


Aceste cuvinte au o mare însemnătate pentru că limpezesc cele legate de 
chestiunea deplasării lui Petru la Roma, înlăturând şi cea mai mică îndoială asupra 
faptului nedeplasării acestuia la Roma. Căci cum era posibil ca aceia să nu cunoască 
nimic despre Pavel, dacă Petru le-ar fi propovăduit creştinismul înaintea lui Pavel? Cum 
ar mai fi caracterizat ei creştinismul ca o erezie iudaică, dacă ar fi fost în prealabil învățați 
de către verhovnicul Apostolilor? Cum ar mai fi spus că „pretutindeni i se stă împotrivă?”. 
Nu şi-ar fi disimulat romanii împotrivirea? Cum ar mai fi întrebat ei despre această erezie 
căreia pretutindeni i se stă împotrivă? Unde era Petru? Unde era Clement ca succesor al 
acestuia? Unde era comunitatea creştină? Unde era Biserica oficială pentru a se înfățișa 
spre a-l primi pe Pavel? Cum de iudeii au alergat până la Forul lui Apius şi la Trei Taverne 
în întâmpinarea lui Pavel, iar Biserica creştinilor, întâistătătorii acesteia, n-au ieşit să-l 


întâmpine şi să-l primească? 


Din aceste întrebări cărora nu li s-a dat răspuns, şi care se lămuresc doar prin 
aceea că adevărul evanghelic nu fusese până atunci răspândit la Roma de vreun Apostol, 


deducem faptul nedeplasării lui Petru la Roma. 

e) La aceeaşi concluzie ne trimite şi faptul trecerii sub tăcere a numelui lui 
Petru în epistolele lui Pavel scrise la Roma şi în care nu se face nici o menţiune a numelui 
lui Petru ca trecând prin Roma. După mărturiile păstrate, al căror adevăr îl validează şi 
cercetarea critică, Pavel, mergând la Roma, a scris următoarele epistole: Epistola către 
Efeseni, trimisă prin Tihic; cea către Filipeni, trimisă prin Epafrodit; cea către Coloseni, 
trimisă prin Tihic şi Onisim; cea de-a doua către Timotei, cea către Evrei şi cea către Tit, 
deşi aceasta din urmă, potrivit cercetătorilor, poartă subînsemnarea că a fost scrisă de la 
Nicopole şi din Macedonia. Dacă Petru era la Roma, Pavel era dator să relateze acest fapt 


în vreuna din epistolele lui: tăcerea, însă, e o mărturie despre absenţa lui Petru. 


Faptul că fragmentul din Istoria lui Eusebiu este falsificat, se vede din 
capitolul al 13-lea al cărţii a 3-a, loc la care vom reveni în cele ce urmează, aducând 
istoria ca mărturie, după ce mai întâi ne propunem să epuizăm mărturiile cele din 


Scripturi. 

Dovezi despre nedeplasarea lui Petru la Roma de la anul 41 până la anul 
66, perioadă de timp în care teologii apuseni susțin că Petru a slujit ca 
episcop la Roma, adică 25 de ani 


Teologii romani aşează deplasarea Apostolului Petru la Roma pe la anul 41 
după Hristos, adică în al doilea an al domniei împăratului Claudiu, susținând că a rămas la 
Roma 25 de ani, adică până la anul 66, când a suferit moartea mucenicească sub Nero. Să 
vedem mai întâi dacă aşa stau lucrurile şi dacă cele afirmate sunt în acord cu cele istorisite 
de Sfânta Scriptură. Pentru a dovedi adevărul, vom recurge la naraţiunea istorică a 
Evanghelistului Luca despre călătoriile misionare ale Apostolului Pavel, în care facem 
cunoştinţă cu cei doi Apostoli, precum şi cu epistolele lor. Din acestea va ieşi la iveală 
timpul când s-au întâlnit cei doi Apostoli unul cu celălalt, unde au avut loc întâlnirile, în 
ce an, şi cine s-a deplasat cel dintâi la Roma şi dacă Petru însuşi s-a deplasat sau nu la 


Roma în această perioadă de timp. 


Apostolul Pavel s-a întors la Hristos pe la anul 37, după trei ani (Galateni 1, 
18) s-a urcat la Ierusalim pentru a-l cunoaşte pe Petru şi a rămas la el cincisprezece zile; 
aşadar, prima întâlmre dintre cei doi Apostoli s-a petrecut la Ierusalim în anul 39. O a 
doua călătorie la Ierusalim o face Apostolul Pavel plecând din Antiohia împreună cu 
Varnava pentru a aduce milostenuile creştinilor dăruite săracilor din Iudeea „ceea ce au şi 
făcut, trimițând preoților prin mâna lui Varnava şi a lui Saul” (Faptele Apostolilor 11, 30; 


12, 25). 

Această perioadă coincide cu foametea care a avut loc sub cezarul Claudiu, pe 
vremea guvernatorilor Iudeii, Cusios Fados şi Tiberiu Alexandru, adică pe la 44-45. 

În continuare, în Faptelor Apostolilor se istorisesc următoarele (12, 1-3): „Şi 
în vremea aceea, regele Irod (Agripa) a pus mâna pe unii din Biserică, ca să-i piardă. Şi a 


ucis cu sabia pe Iacov, fratele lui Ioan. Şi văzând că este pe placul iudeilor, a mai luat şi pe 

Petru”. 
Deci, pe la anul 45, Petru se afla tot în Iudeea. 
Spune Pavel în Epistola către Galateni (2, 1-2): 


„Apoi, după 14 ani (de la prima cercetare împreună cu Apostolii a celor 
privitoare la credință) m-am suit iarăşi la Ierusalim cu Varnava, luând cu mine şi pe Tit. 
M-am suit, potrivit unei descoperiri, şi le-am arătat (Apostolilor) Evanghelia pe care o 


propovăduiesc la neamuri”. 


Şi în Faptele Apostolilor se istoriseşte despre această urcare a lui Pavel la 
Ierusalim, istorisire în care se face referire şi la al doilea motiv al urcării lui Pavel: 
chestiunea primirii la credință prin prealabila tăiere împrejur. „Şi făcându-se multă 
vorbire, s-a sculat Petru şi le-a zis: Bărbaţi fraţi...” (15, 7-21). Aşadar, Petru se găsea în 
Iudeea şi după 14 ani de la prima întâlnire dintre Pavel şi Petru, când rămăsese la el 15 
zile, adică din anul 39 + 14 = anul 53. Şi după aceasta a venit în Antiohia, unde a fost 


mustrat de Pavel. 


Potrivit celor relatate în Faptele Apostolilor (capitolul 18-21), Pavel s-a urcat 
iarăşi la Ierusalim şi a îmbrăţişat Biserica, însă versetul nu nominalizează vreun Apostol 
pe care l-a întâlnit, ci la modul general: a întâlnit întreaga Biserică. Și fiindcă cercetători 
cu credibilitate consideră călătoria relatată la Galateni (2, 1) identică cu aceea de la 
Faptele Apostolilor (18, 21), iar la Galateni 2, 9 se spune: „Şi cunoscând harul ce mi-a 
fost dat mie, Iacov şi Chefa şi Ioan, cei socotiți a fi stâlpi, mi-au dat mie şi lui Varnava 
dreapta spre părtăşie cu ei”, rezultă faptul că Petru era la Ierusalim şi după 14 ani de la 
prima întâlnire cu Pavel. Aşadar, potrivit atât celei dintâi, cât şi celei de-a doua relatări, 
Petru se afla la Ierusalim pe la anul 53. În plus, prin ce-a de-a doua variantă, a întâlnirii 
anterioare de la Faptele Apostolilor 11, 30; 12, 25, se dă mărturie despre faptul că Petru a 


rămas permanent la Ierusalim şi în ţinuturile dimprejurul Iudeii. 

În anul 58 este scrisă Epistola către Romani, în care Petru nu este amintit 
deloc, lucru inacceptabil dacă presupunem că Petru se afla la Roma. Dar s-a dovedit deja 


că nu a fost. 


În anul 60, Pavel a urcat la Ierusalim pentru ultima oară, unde a rămas de la 
Cincizecimea anului 60 până în primăvara celui de-al treilea an: 62-63. Iată ce scrie Luca 
despre aceasta, în Faptele Apostolilor: „Şi sosind la Ierusalim, frații ne-au primit cu 
bucurie. Iar, a doua zi, Pavel a mers cu noi la Iacov şi au venit acolo toţi preoţii” (Faptele 


Apostolilor 21, 17-18). 


Nu se relatează aici dacă, în afară de Iacov, vreun altul dintre Apostoli se 
găsea la Ierusalim. De aici se pot face două supoziţii: fie că Apostolii erau în diaspora, fie 
că nu au fost menţionaţi din lipsa unui motiv important. O a treia ipoteză, a probabilității 
de a se fi deplasat Petru la Roma, nu se sprijină pe nimic, deplasarea la Roma fiind 
respinsă de Faptele Apostolilor (28, 20-31), astfel încât Petru nu era la Roma nici pe la 


anul 60. 


Pe la anii 61-63, pe când se afla în închisoare, Pavel scrie Epistola către 
Efeseni [am scris anterior că epistola către Efeseni a fost scrisă de la Roma, fiindcă 
mărturia spune că a fost scrisă din închisoare, dar Pavel a fost în legături şi în Iudeea. 
Dacă însă considerăm Roma drept loc al scrierii, atunci datarea se avansează]. Prima 
epistolă sobornicească a lui Petru adresată iudeilor din diaspora Pontului, Galatiei, 
Capadociei, Asiei şi Bitiniei, a fost scrisă în urma celei către Efeseni a lui Pavel, după 
cum indică numeroasele asemănări şi identități lexicale dintre ele, ceea ce indică faptul că 
Petru a avut cunoştinţă de ea şi că era primită de toți. Epistola lui Petru indică drept loc al 
scrierii ei Babilonul, fapt care arată că Petru se afla în Babilon pe durata ţinerii în 


închisoare a lui Pavel. 


Teologii Apusului, dorind să unească cele separate şi să anuleze distanţele 


dintre Roma şi Babilon, au înţeles Babilonul ca fund Roma şi, printr-o modificare 

inovatoare, au vorbit de Roma în loc de Babilon. Este, într-adevăr, o mare reuşită şi o 
născocire înţeleaptă, însă totodată o zadarnică risipă de inteligenţă, fiindcă nepotrivirile 
care reies din textul epistolei concurează cu dificultățile pe care le presupune anularea 
distanțelor dintre cele două ţinuturi. Este adevărat că Eusebiu face referire la o anume 
variantă amendată a denumirii Babilonului, şi aceasta din cauză că a urmat de bună 
credinţă referinţele anumitor teologi răsăriteni. Însă, aşa cum vrem să dovedim, Eusebiu, 
în calitate de cronicar, iar nu de interpret al Scripturilor, istoriseşte tradițiile. Babilonul 
este Babilonul şi nu Roma; iar faptul că este vorba despre Babilon se vede din conţinutul 


însuşi al epistolei. 


Apostolul, scriind iudeilor din diaspora, spune la sfârşit că îmbrățişează 
Bisericile: „Biserica cea aleasă din Babilon şi Marcu, fiul său”. Iar Marcu era episcopul 
Bisericii din Egipt. Dar şi dacă nu era pe atunci episcopul Egiptului, acest fapt nu justifică 
deloc schimbarea Babilonului în Roma; aşadar, în anul 63, Petru se afla în Babilon. Iar 
faptul că Babilonul era Babilon şi nu Roma, aşa cum spun unii, este atestat şi în epistola a 
doua către Timotei a lui Pavel, în care Pavel îi scrie lui Timotei, zicând: „la pe Marcu şi 
adu-l cu tine, căci îmi este de folos în slujire” (4, 11). Epistola aceasta a fost scrisă de la 
Roma - dacă acceptăm că Babilonul este Roma şi dacă acceptăm că Petru era la Roma, 
atunci Marcu ar fi fost împreună cu el. Dar atunci cum de-i scrie Pavel lui Timotei să-l 
aducă cu sine pe Marcu? Aşadar, de vreme ce acolo unde era Marcu era şi Petru, rezultă 


că Petru nu era la Roma, ci în Babilon. 


Nu este de mirare faptul că Marcu este invitat de Pavel, de vreme ce Apostolii 
nu erau episcopii unei cetăți anume, iar această epistolă a fost scrisă aproximativ pe la 
anul 66, perioadă de timp în care lui Marcu îi era imposibil să pornească din Babilon şi să 
vină către Timotei, chiar dacă socotim că era vorba despre Babilonul cel mare. Aşadar 
Petru nu era la Roma nici pe la anul 66. S-au împlinit astfel cei 25 de ani fără ca Petru să 


se fi deplasat la Roma. Dacă sfintele moaşte ale Apostolului Petru au fost mutate la Roma 

sau dacă Petru a fost adus şi a mucenicit la Roma, nu cunoaştem, deoarece istoria tace, iar 
din fragmentul lui Clement nu reiese că a mucenicit la Roma. Dar chiar dacă a mucenicit 
acolo, a fost adus pentru a mucenici şi nu s-a deplasat ca propovăduitor al cuvântului 


dumnezeiesc, nici nu a fost întemeietor al Bisericii Romei. 


Mărturii culese din istorie şi din Scripturi 


În Cronica pascală a Alexandriei (volumul 1, pagina 432) este înfăţişată 
următoarea tradiţie: în anul acesta (indict. 11, 3) Marcu Evanghelistul a plecat pentru a 
vesti cuvântul lui Hristos egiptenilor şi alexandrinilor, întemeind mai întâi Bisericile 
Alexandriei, în fruntea cărora a stat timp de 22 de ani. Deşi nu este întru totul exactă, 


această tradiţie indică totuşi faptul că Marcu a petrecut destui ani în Egipt. 


Potrivit lui Eusebiu, Marcu a murit în Egipt în anul al 8-lea al domniei lui 
Nero, care a împărăţit de la anul 54 până la anul 68. Deci anul al 8-lea coincide cu anul 
62. Iată cuvintele lui Eusebiu: „lar în anul al optulea al împărăției lui Nero, Anianos îi 
urmează primul la slujirea comunității din Alexandria lui Marcu Apostolul şi 
Evanghelistul; şi era acesta bărbat iubitor de Dumnezeu şi minunat întru toate” [Eusebiu, 


Istoria bisericească, cartea a Il-a, cap. 24]. 


Aşadar, moartea Apostolului Marcu s-a petrecut în anul 62. Şi fiindcă epistola 

lui Petru îl menţionează pe Marcu, rezultă că ca este ulterioară primei epistole scrise de 
Pavel din închisoare, cea către Efeseni, scrisă pe la anii 60-61. Rezultă faptul că epistola 
lui Petru a fost scrisă puţin după cea a lui Pavel către Efeseni, pe care Petru a văzut-o, şi, 


prin urmare, cu puţin înainte de moartea lui Marcu. 


Aşadar, Petru se afla în anul acela alături de Marcu în Egipt, iar Babilonul este 
Babilonul Egiptului, cel aflat la sud de Helipoli. De aici şi tăcerea lui Petru asupra 
Babilonului celui din Siria, care este ascuns sub numele de Asia. Deci în zadar se zbat 
inventatorii Babilonului imaginar, în locul căruia aşează Roma pentru ca Petru să se 
deplaseze acolo. Petru a rămas nemişcat în Babilon. Mărturiile aduse de teologii apuseni, 
pentru a dovedi vechimea Babilonului imaginar la care ne-am referit (şi căruia îi 
substituie Roma), nu au nici o valoare, fiindcă îl interpretează greşit pe Eusebiu şi fiindcă 
Eusebiu şi-a extras informaţiile din izvoare tulburi. Acesta prezintă ca adevăr istoric şi 
povestea despre Simon Magul pe baza căreia e sprijinită opinia scrierii la Roma a Sfintei 
Evanghelii după Marcu, lucru pe care-l relatează şi Clement Alexandrinul [Eusebiu, 
Istoria bisericească, cartea a Il-a, cap. 14-15]. Aşadar Babilonul este Babilonul, iar nu 
Roma, iar în primii ani ai prizonieratului lui Pavel, Petru se afla alături de Marcu în 


Babilon. 


Perioada de timp a şederii lui Petru în Egipt este stabilită din două informaţii 
istorice care certifică datele deja prezentate. Informaţiile acestea, deşi nu întru totul 
exacte, susțin totuşi faptul că Petru se afla în Egipt de la anul 62, an în care a scris cea 


dintâi epistolă sobornicească din Babilonul Egiptului. 


Însă, informaţia istorică a lui Eusebiu despre data morţii lui Marcu pare 
inexactă, deoarece, potrivit epistolei lui Pavel către Coloseni (4, 10) şi a celei către 
Filimon (versetul 24), ambele scrise de la Roma, Marcu se afla alături de Pavel, iar în 
epistola a doua către Timotei îl cheamă pe acesta la Roma. Cea dintâi dintre aceste 


epistole a fost scrisă în anul 63 sau 64, iar cea de-a doua pe la anul 65-66. Aşadar, 

informaţia istorică a lui Eusebiu despre timpul morții lui Marcu nu poate fi exactă. Ceea 
ce este indicat cu precizie atât de istorie, cât şi de epistole, este faptul nedeplasării lui 
Petru la Roma şi slujirea lui Marcu alături de Pavel de la anul 62-63 până la anul 66, poate 


şi mai mult. 


Nu poate fi corectă nici ipoteza deplasării lui Petru la Roma pe durata şederii 
vreme de doi ani a lui Pavel acolo, deoarece Faptele Apostolilor şi Epistola a doua către 
Timotei şi cea către Evrei neagă acest lucru. Faptele Apostolilor spun (28, 30-31): „lar 
Pavel a rămas doi ani întregi în casa luată de el cu chirie, şi primea pe toţi care veneau la 
el, propovăduind Împărăţia lui Dumnezeu şi învățând cele despre Domnul Iisus Hristos, 


cu toată îndrăzneala şi fără nici o piedică”. 


Cu aceste cuvinte se încheie Faptele Apostolilor. Ce rezultă deci din cuvintele 
lui Luca? Rezultă oare că Petru s-a deplasat la Roma? Rezultă oare că Pavel a mărturisit la 
Roma? Desigur nu. Ce rezultă aşadar? Rezultă faptul că pe la anii 65-66 Petru nu era la 
Roma şi faptul că Pavel nu mucenicise încă şi că el singur, timp de doi ani, a propovăduit 
la Roma Împărăţia lui Dumnezeu. Această mărturie o sprijină şi Epistola a doua către 


Timotei (4, 9-22), în care Pavel scrie către Timotei: 


„Sileşte-te să vii curând la mine. Că Dimas, iubind veacul de acum, m-a 
lăsat... Numai Luca este cu mine... La întâia mea apărare, nimeni nu mi-a venit în ajutor, 
ci toţi m-au părăsit. Să nu li se ţină lor în socoteală! Dar Domnul mi-a stat într-ajutor şi m- 
a întărit, pentru ca, prin mine, Evanghelia să fie pe deplin vestită şi s-o audă toate 


neamurile; iar eu am fost izbăvit din gura leului”. 


Ce reiese din cuvintele lui Pavel? a) Faptul că era singur; b) că cei din jurul 
lui l-au părăsit, cu excepţia lui Luca; c) că s-a apărat; d) că Domnul S-a arătat şi l-a întărit, 
pentru ca prin el propovăduirea să ajungă la urechile şi la cunoştinţa tuturor neamurilor şi 


că a fost izbăvit din gura leului. Din primul punct reiese faptul că Petru nu era la Roma; 

din al doilea, faptul că Luca este martorul credincios; din al treilea, faptul că s-a apărat de 
două ori înaintea cezarului Nero (lucru indicat de subînsemnarea de la sfârşitul epistolei) 
în legătură cu acuzația pentru care a fost adus legat la Roma, iar nu pentru acuzaţia de 
incendiere a Romei; din al patrulea, faptul că l-a întărit pe el Domnul, pentru ca prin el 
vestea cea bună să ajungă la cunoştinţa şi auzul tuturor neamurilor, ceea ce arată că 
misiunea lui apostolică nu s-a terminat, ci că se deschide înaintea lui un nou stadiu al 
luptei; iar din al cincilea, faptul că a fost salvat din primejdia abătută asupra lui, fund 
dezlegat şi lăsat liber; faptul că a fost declarat nevinovat şi disculpat de acuzaţiile aduse 


împotriva lui. 


Felonul şi pergamentele pe care cere să i le aducă Timotei indică o dorinţă a 
unui om liber şi nu a unuia aflat în legături. Aşadar Pavel, pe la anii 65 - 66 petrece liber 
la Roma, lucru acceptat de mulţi dintre cercetătorii care vorbesc şi despre o a doua 
deplasare a lui Pavel la Roma, când se spune că a suferit moartea mucenicească. Lucrul 


acesta, însă, nu este mărturisit de Sfintele Scripturi. 


Deci, de vreme ce Pavel nu a murit în anul 66, ci a realizat şi o nouă călătorie 
misionară, cum se face că a mucenicit împreună cu Petru în anul 66 pe când s-ar fi aflat la 


Roma? 

Mărturii istorice 


După ce am văzut deja că, pe la sfârşitul anului 66, Pavel era la Roma în viaţă 
şi liber, iar Petru nu se afla la Roma, nerelatându-se nicăieri prezenţa lui acolo, vrem să 


dovedim adevărul acestui din urmă fapt. 


Petru nu s-a deplasat la Roma nici după această dată, cel puţin până în anul 


81, în pofida celor istorisite de Eusebiu, care se contrazice pe sine. 


În cartea a 3-a, capitolele 1-4 şi în cartea a IV-a, capitolul 1, precum şi în alte 
locuri, Eusebiu spune că Petru s-a dus la Roma şi că l-a hirotonit ca prim episcop al 
Romei pe Linos, iar în cartea a II-a, cap. 13 spune că a fost omorât sub Nero la Roma. Tot 
el spune, însă, în cartea a III-a, cap. 13: „În al doilea an al domniei lui Titus, Linos - 
episcopul Bisericii romane -, după ce a slujit-o timp de doisprezece ani, retrăgându-se, i-a 
predat episcopia lui Anacletus” |Anacletus, Episcop al Romei între 76/79-88, sărbătorit la 


26 aprilie]. 


Am văzut deja cărui an îi corespunde cel de-al doilea an al domniei lui Titus, 


an în care Anacletus a preluat tronul. 
Claudiu a domnit din anul 40 până în 54. 
Nero din 54 până în 68. 
Vespasian din 69 până în 79. 
Titus din 79 până în 81 plus încă o treime de an, adică doi ani şi patru luni. 


Aşadar, scăzând din 81 cei 12 ani ai episcopiei lui Linos rămân 69 (81- 
12=69). Deci, potrivit cronologiei exacte şi mărturiei lui Eusebiu, Linos a fost hirotonit pe 
la anii 69-70. Şi ne întrebăm atunci, cum a fost hirotonit de către Petru dacă, potrivit 


apusenilor, acesta a mucenicit în anul 66? 

Cum de scrie Eusebiu în cartea a 3-a, cap. 4, aceste cuvinte contradictorii: „lar 
Linos, cel menţionat ca fiind împreună (cu Pavel n.n.) la Roma, primul după Petru e arătat 
atunci prin sorţi (ca succesor) la episcopia Bisericii Romanilor”? Cum se împacă „primul 
după Petru e arătat atunci prin sorți” cu informaţia pe care ne-o oferă peste nouă capitole 
în cartea sa? Cum de cel dintâi tras la sorți de către Petru (la anul 66) este hirotonit abia pe 
la anul 69? Prin urmare este corectă afirmaţia pe care am susţinut-o că „după Petru” era de 
fapt „după Pavel”. Susţinem de asemenea că intervenția în text a fost făcută alterând şi 
sensul - întrucât Apostolii nu au avut succesori [în sensul că Apostolii au primit misiunea 
de a propovădui neamurilor. Aceasta presupune deplasarea permanentă dintr-un loc în 
altul, iar nu instalarea într-un loc anume - episcopie - pe care să-l lase apoi succesiune. 
Apostolii sunt întemeietori de Biserici, iar nu păstori ale acestora. Odată cu hirotonia lui, 
episcopul se «nunteşte» cu propria episcopie, pe care n-o poate părăsi până la sfârşit. Pe 
acest principiu au fost aşezate mai apoi canoanele sinodale care interzic mutarea 


episcopului dintr-o eparhie în alta]. 


Această informaţie despre hirotonia lui Linos pe la anii 69-70 certifică cea de- 
a doua călătorie a lui Pavel la Roma, posibil după deplasarea acestuia în Spania. În plus, 
ea dă mărturie despre faptul că era încă în viaţă, iar afirmațiile despre mucenicia acestuia 
împreună cu Petru de pe la anul 66 se demonstrează a fi neadevărate. Faptul că era vorba 
despre Pavel şi nu despre Petru, este atestat şi de Constituţiile Apostolice, cartea 60, cap. 


40, unde se vorbeşte doar de Apostolul Pavel şi nimic de Apostolul Petru. 


Potrivit lui Eusebiu, Anacletus a slujit 12 ani ca episcop „în al doisprezecelea 
an al domniei acesteia (a lui Domițian), lui Anacletus, care a slujit ca episcop al Bisericii 


romanilor timp de doisprezece ani, i-a urmat Clement” (cartea a 3-a, 15). 


Potrivit cronologiei exacte, după cum am văzut, Titus a murit în anul 81, iar 
stăpânirea a fost preluată de Domițian, fratele lui Titus. Adunând aşadar 12 cu 81 avem 


93, anul în care a fost hirotonit Clement, al treilea succesor al scaunului episcopal roman. 

În ciuda acestor date, după apuseni, şi acesta a fost hirotonit de către Petru. Acestea sunt 
bazele pe care se sprijină primatul papal — măsluinile (falsificările). 

La Eusebiu întâlnim şi următorul fragment de la Irineu: „Punând aşadar 
temeliile şi clădind fericiţii Apostoli Biserica, i-au înmânat lui Linos slujirea episcopală” 
[Eusebiu, Istoria bisericească, cartea a 6-a, cap. 6]. 

De asemenea, în capitolul al 8-lea al aceleiaşi cărți se întâlneşte un alt 
fragment de la Irineu: „Şi Matei a răspândit Evanghelia între evrei în dialectul şi scrierea 
lor, iar Petru şi Pavel la Roma au propovăduit Evanghelia şi au întemeiat Biserica. Iar 
după moartea lor, Marcu, ucenicul şi tălmaciul lui Petru, ne-a lăsat în scris cele 


propovăduite de Petru”. 


Șapte lucruri aflăm din aceste fragmente luate din Istoria lui Irineu: a) faptul 
că Petru şi Pavel au pus împreună bazele şi au edificat Biserica Romei; b) faptul că 
amândoi i-au înmânat lui Linos slujirea episcopiei Romei; c) faptul că Evanghelistul 
Matei şi-a scris Evanghelia în dialectul ebraic; d) faptul că a scris-o în timpul în care 
Petru şi Pavel propovăduiau Evanghelia şi edificau Biserica Romei; e) faptul că Petru şi 
Pavel au murit în acelaşi timp; f) faptul că Marcu a devenit interpretul lui Petru la Roma 
şi faptul că şi-a scris Sfânta sa Evanghelie după moartea Apostolilor. Să vedem dacă aşa 


stau lucrurile. 


Mai întâi, Irineu, care a activat în secolul al II-lea (140-202), spune că Petru şi 
Pavel au pus temelule şi au edificat împreună Biserica Romei. El a primit această 
informaţie la Roma, crezând adevărată povestea despre Simon Magul, deoarece scrie că, 
într-adevăr, la Roma s-a ridicat în cinstea lui Simon Magul o statuie care să amintească de 
măiestria vrăjitorească a acestuia; scrie Irineu: „Quippe quum est sub Claudio Caesare a 


quo etiam statue honoratus esse dicitur propter magicam”. Acceptarea acestui mit drept 

adevăr istoric explică şi admiterea deplasării lui Petru la Roma sub cezarul Claudiu, 
fiindcă în această poveste este 1storisită întreaga acţiune a lui Petru şi a lui Pavel 


împotriva lui Simon Magul precum şi deplasarea lui Petru la Roma. 


Mai înainte de Irineu, Iustin Martirul şi Filozoful, care a trăit în prima 
jumătate a secolului al II-lea (+165), a crezut şi el povestea, convins de încredinţările date 


de creştinii din Roma. lată cuvintele lui Iustin: 


„Un anume Simon Samarea, din satul ce se zice Titton, sub Cezarul Claudiu, 
prin meşteşugul lucrărilor diavolilor făcea vrăji puternice încât în cetatea noastră 
împărătească a Romei era considerat zeu şi era cinstit ca zeu printr-o statuie ridicată la 
noi. Această statuie a fost ridicată pe râul Tibru, între cele două poduri, având pe ca 
această inscripție romană: „Simoni Deo sancto” [lustin, Opere, edit. Otto, Jena 1849, 
Apologia I, cap. 26 şi 56. Pe la anul 1574 a fost descoperită la Roma această inscripţie: 


bi 


„Semoni Sanco Deo Fidium...”, adică Simon Sanco zeul Savinilor. Inscripţia aceasta 
indică faptul că statuia era dedicată nu lui Simon Magul, ci lui Simon Sanco, zeul 
Savinilor. Creştinu din Roma, din cauza pronunțării strânse a lui «Simon» şi «Sanco», 
care era pronunţat şi Simoni Sancto, au ajuns să susțină mitul şi pe baza mitului au 
susținut călătoria lui Petru la Roma, arătând statuia drept dovadă. Dar pentru că sprijinul 


(statuia) căzuse cu vremea, au căzut împreună cu el şi povestea şi tradiția]. 


Potrivit scrierilor pseudo-clementine, Simon Magul a prezis că urma a fi 


cinstit ca zeu la Roma şi că 1 se va ridica aici o statuie. 


Cu toate că scrierile pseudo-clementine îşi făcuseră apariţia în acea epocă, 
mitul lui Simon Magul şi înfruntarea lui de către Petru sunt mult anterioare - el a apărut pe 
la începutul secolului al II-lea. „Faptele Apostolilor Petru şi Pavel” şi „Predica” pierdută a 
lui Petru sunt opere care îşi au originea în primul secol. Acestea au fost alcătuite de 
creştinii proveniţi dintre iudei care nu se desprinseseră de închinarea Legii Vechi şi care îl 


atacau pe Pavel pentru învăţătura lui îndreptată împotriva cultului Legii Vechi. Aceştia, 

din ataşamentul lor față de închinarea iudaică, au pus bazele eresunilor Ebioniţilor şi 
Eseenilor. În acest fel, nu mai rămâne nici o îndoială asupra sursei din care amândoi aceşti 
părinţi, Iustin şi Irineu, şi-au extras datele. Deci informaţia lui Irineu despre întemeierea şi 
edificarea Bisericii Romei de către Petru şi Pavel este lipsită de autoritate istorică. Să 


cercetăm acum cât de adevărată este din punct de vedere istoric şi cea de-a doua părere. 


În cea de-a doua relatare se spune că amândoi Apostolii, Petru şi Pavel, i-au 
înmânat lui Linos slujirea episcopiei Romei [în cartea a 3-a, cap. 4 spune că doar de către 
Petru singur]. În această informaţie se pot distinge două părţi: o concluzie greşită extrasă 
dintr-o tradiţie greşită şi un adevăr istoric. Concluzia este cea trasă din tradiția falsă a 
mitului despre Simon Magul, iar adevărul istoric este înmânarea slujirii lui Linos de către 


Pavel. 


A treia informaţie, aceea că Evanghelistul Matei a scris în dialectul ebraic, ne 
este folositoare în măsura în care se leagă de cea de-a patra informaţie care spune că 
„Matei a scris (Evanghelia sa) în vremea în care Petru şi Pavel propovăduiau Evanghelia 


şi întemeiau Biserica (Romei)”. 


Am văzut deja că Irineu, din bună credinţă, admite povestea despre Simon 
Magul ca fiind un adevăr istoric. Prin aceasta acceptă şi împreuna lucrare a lui Petru cu 
Pavel la Roma, petrecută în acelaşi timp, fapt dovedit deja ca fiind lipsit de fundament 


istoric. 


Dar de unde se vede simultaneitatea cu scrierea Evangheliei după Matei? Cum 


sunt simultane două lucruri, dintre care unul se petrece în alt timp? 


Însăşi Evanghelia după Matei demonstrează că mărturia lui Irineu este 
inexactă, care dă mărturie despre faptul că a fost scrisă pe la începutul războiului iudaic, 
aşa cum se vede din cap. 24, v. 15, adică pe la anul 67, deci după mucenicia celor doi 


Apostoli. 

Aceasta ne încredințează de faptul că informaţia lui Irineu este inexactă, 
deoarece cercetarea critică o dovedeşte ca atare şi, deci, nu ne putem baza pe această 


mărturie a lui Irineu, pe care el a preluat-o de bună credinţă. 


lar a cincea informaţie, cum că Petru şi Pavel şi-au aflat sfârşitul la Roma în 
acelaşi timp, nu este atestată de nicăieri altundeva decât din izvoarele apocrife lipsite de 
autoritate. Alături de acestea din urmă stă şi mărturia lui Dionisie al Corintului, care a 
activat pe la anul 170 şi care scrie către episcopul Romei: „căci cele sădite de Petru şi 
Pavel, spre a lua naştere la Romani şi la Corinteni, s-au adunat într-una (adică Bisericile 
n.n.); căci amândoi au sădit şi la noi în Corint, la fel învăţându-ne pe noi, la fel învățând şi 


în Italia, împreună mergând, au mucenicit în acelaşi timp”. 


Şi relatarea aceasta este lipsită de tărie, deoarece este extrasă din aceleaşi 


Surse. 


Dacă este vreun adevăr aici, acesta constă în informația că Petru, ca şi Pavel, a 
propovăduit în Corint, fapt care reiese din mărturia din epistola întâi către Corinteni a lui 
Pavel, în care îi mustră pe corinteni pentru certurile dintre ei, căci fiecare spunea: „Eu 
sunt al lui Pavel, iar eu sunt al lui Apollo, iar eu sunt al lui Chefa” (1 Corinteni 1-12). 
Despre propovăduirea lui Petru la Roma nu adaugă însă nimic; iar dacă teologii Romei 
gândesc contrariul, atunci să acorde primatul şi întâietatea Bisericii Corintului, deoarece 
ar fi de neînțeles ca Biserica mai veche să fie lipsită, iar cea mai nouă să se laude în 


defavoarea celei mai vechi. 


De asemenea, mărturia preotului Gaius, care a activat pe la anul 200 [vezi la 
Eusebiu, Istoria bisericească, cartea a 2-a, cap. 25] şi care-i scrie lui Proclu despre 
„însemnele de biruinţă” ale Apostolilor de la Roma, întrucât vine în urma mărturiei lui 
Irineu şi a lui Iustin, care nu istorisesc nimic despre însemne, şi în urma epistolelor 
pseudo-clementine, scrise pentru a sprijini principiile doritoare de slavă ale Papilor, nu 


poate avea autoritate - fundcă nu le-a fost cu putinţă să inventeze însemne ale Apostolilor 

nici celor care au scris epistolele pseudo-clementine. De altfel, există însemnele lui Pavel 
(adică lanţurile cu care a fost legat), care însă nu pot fi atribuite celor doi Apostoli 
împreună, astfel încât, prin menţionarea acestora, mărturia lui Gaius nu adaugă nimic în 


plus. 


Unde arată Gaius că-l subînțelege pe Petru atunci când vorbeşte despre 
însemnele muceniciei întemeietorilor Bisericii din Roma? Aceasta urmează logica a ceea 
ce se numeşte petitio principii. Era nevoie să se dovedească mai întâi că între 
întemeietorii Bisericii din Roma s-a numărat şi Petru, pentru a accepta apoi faptul că 
Gaius face referire la existenţa la Roma a însemnului muceniciei, adică mormântul lui 
Petru. Pe cine-i subînţelege el ca întemeietori ai Bisericii din Roma? Pe Pavel şi pe 
ucenicii acestuia. Fiindcă Apostoli erau numiţi nu numai ucenicii lui Hristos, ci şi 
colaboratorii şi ucenicii acestora. În acest sens, Luca îl numeşte pe Varnava apostol; Pavel 
îi numeşte de multe ori Apostoli pe Tit, Timotei şi Sila. Tot astfel, Clement Alexandrinul îl 


numeşte apostol pe Clement al Romei, contemporan cu Gaius. 


Dar argumentul cel mai important, împotriva opiniei celor care gândesc 
contrariul, sunt afirmațiile lui Gaius despre însemnele muceniceşti ale Apostolilor din 
Roma, care este imposibil să fie adevărate întrucât sunt cu totul opuse realităţii lucrurilor. 
Gaius aminteşte de „însemnele Apostolilor”, pe care le poate vedea oricine la Vatican sau 
pe via Ostia, adică în locuri aflate în văzul tuturor. Dar era oare posibil acest fapt în 
timpurile acelea în care creştinii, pentru a se salva, trebuiau să rămână ascunşi? Dacă 
mormintele existau într-adevăr, aşa cum aminteşte Gaius, ele ar fi fost construite în 
secolul al II-lea, adică în vremea lui Traian sau a lui Adrian, deoarece numai atunci s-au 
bucurat creştinii de o oarecare libertate. În acest caz însă, de ce Pavel de Samosata, 
episcopul Antiohiei, scriind pe la anul 260, nu relatează nimic despre acestea? De ce 
Amoniu Alexandrinul, scriind Erminia sa la Evanghelii pe la anul 250, nu aminteşte 


nimic? De ce Minucius (218) şi Felix nu au scris nimic despre acestea în dialogul lor 

despre felul închinării? De asemenea, Lucian, preotul din Antiohia şi Dionisie, episcopul 


Antiohiei, scriind pe la anul 240, nu pomenesc nimic. 


Mărturia lui Origen despre moartea lui Pavel la Roma sub Nero este anulată 
de Clement al Romei, care istoriseşte că Pavel „până la capătul Apusului ajungând şi 
mucenicind înaintea stăpânitorilor a părăsit în acest fel lumea”, informaţie care, chiar dacă 
ar fi considerată nedefinită şi imprecisă în ceea ce priveşte Spania ca loc al muceniciei lui, 


cu toate acestea nu subînţelege Roma prin această lipsă de localizare. 


Nici mărturia lui Eusebiu, care istoriseşte moartea celor doi Apostoli la Roma, 
nu are vreo tărie atâta timp cât el se contrazice, în multe locuri extrăgându-şi informaţiile 
din izvoare tulburi. Dovada este faptul că relatează ca adevăr istoric povestea cu Simon 
Magul, în care face referire şi la moartea celor doi Apostoli, admițând, fără să reflecteze, 
orice tradiţie sau informaţie ca adevăr istoric. Prin urmare, ştirea despre moartea în acelaşi 


timp a verhovnicilor Apostolilor este lipsită de autoritate istorică. 


Cea de-a şasea informaţie, aceea că Marcu a slujit ca tălmaci al lui Petru la 
Roma este respinsă de înseși Sfintele Scripturi. Este posibil ca Marcu să fi fost tălmaci al 
lui Petru, nu însă la Roma, ci cel mai probabil în Egipt, deoarece în Egipt se vorbea limba 
coptă, greaca şi latina. Nu era posibil să fi fost la Roma, deoarece Petru nu s-a deplasat la 
Roma şi, precum am văzut, până pe la anii 62 - 63, Marcu se afla împreună cu Petru în 
Egipt şi abia după această dată este amintit în epistolele lui Pavel ca împreună-lucrător cu 
el, epistole în care nu se face nici o referire la numele lui Petru. Aşadar, şi această 
informaţie a lui Irineu este lipsită de autoritatea care decurge din mărturiile Scripturilor şi 
cade ca una care este contrazisă de ele. Singurul element de adevăr din această informaţie 
este acela că Marcu a fost tălmaci al lui Petru. Şi fiindcă acest lucru nu s-a petrecut la 
Roma, e posibil că s-a petrecut în Egipt, situaţie care susține părerea noastră privitoare la 


locul scrierii primei epistole soborniceşti a lui Petru. 


Cea de-a şaptea informaţie, aceea că, după moartea Apostolilor, Marcu a 

transpus în scris Evanghelia care-i poartă numele, nu sprijină deloc informația cum că a 
scris-o la Roma şi, mai ales, că „Apostolul Petru a pecetluit cele scrise”, după cum 
istoriseşte Eusebiu (cartea a 2-a, cap. 15). Şi aceste afirmaţii sunt lipsite de autoritate, 


deoarece studiul critic le demonstrează a fi inexacte şi contrare adevărului. lată şi dovada: 


Evanghelia după Matei a fost tradusă în limba greacă, iar din compararea 
celor trei Evanghelii, adică a traducerii Evangheliei după Matei, a celei după Luca şi a 
celei după Marcu, reiese faptul că Luca şi Marcu, scriindu-şi Evangheliile, au avut-o în 
vedere pe cea dintâi: fiindcă 42 de pericope ale Evangheliilor lui Marcu şi Luca sunt întru 
totul asemănătoare cu cele corespondente din Evanghelia după Matei. Prin urmare, Marcu 
a scris mult mai târziu. Mult mai probabil şi poate sigur este faptul că el a scris în 
Alexandria unde, ca tălmaci al lui Petru, a adunat în scris cele propovăduite de el, 


predându-le în scris credincioşilor. 


Deci mărturia lui Irineu, conţinând aceste puncte vulnerabile, nu poate folosi 
ca bază stabilă pe care să fie edificat primatul Papei. Aceeaşi lipsă de autoritate o au toate 
mărturiile amintite, căci nu se aminteşte nicăieri că Apostolul Petru s-a deplasat la Roma 
sau că a propovăduit la Roma sau că a murit la Roma. Dimpotrivă, mărturiile extrase din 
Sfânta Scriptură şi din istoria bisericească sunt cu totul contrare acestor păreri. Este ceea 


ce am căutat să dovedim în această primă parte. 

Despre acţiunile Papilor Romei pentru dobândirea hegemoniei în Biserică 


şi reacția Bisericii la acţiunile Papilor din primele veacuri până la schismă 


Hegemonie = supremație, dominare 


Am văzut în cele precedente unele dintre mijloacele de care s-a folosit 
Biserica romană pentru a-şi susține primatul şi hegemonia în Biserică, pe care le clădeşte 
pe primatul şi succesiunea lui Petru ca Apostol şi prim episcop al scaunului episcopal al 
Romei. În cele ce urmează, vom cerceta care a fost reacţia Bisericii la aceste acţiuni ale 
episcopilor Romei din primele veacuri şi până la schismă, precum şi felul şi timpul în care 


au fost aruncaţi germenii schismei. 


Biserica romană, fund singurul tron apostolic din Apus, întemeiată fiind de 
unul dintre verhovnicii Apostolilor, Pavel, şi având însuşirea particulară de a fi Biserica 
capitalei oraşelor întregului stat roman, s-a bucurat atât în Apus, cât şi în Răsărit, de 
respect şi considerație, iar episcopul ei era onorat mai mult decât oricare alt episcop, 
acordându-i-se întâietate de cinste. Cinstea aceasta şi respectul erau glasul evlaviei lumii 
creştine faţă de bătrâna Biserică a Romei şi manifestarea simțământului unei mândri 
ascunse de a fi fost întemeiată o Biserică apostolică în capitala statului roman. Slava 
capitalei se răsfrângea şi asupra persoanei episcopului acesteia, iar slava episcopilor era 
considerată slavă a Bisericii. Episcopul Romei era cinstit pentru faptul de a fi episcop al 
capitalei statului roman. Acestea erau motivele cinstei acordate episcopilor Romei şi ale 
întâietăţii lor dar, în acelaşi timp, şi cauzele care au aprins ambiția Papilor şi au întărâtat 


înnăscuta iubire de stăpânire romană, spre a domni asupra întregii Biserici. 


Epistolele pseudo-clementine, redactate pe baza unor texte apocrife ale 
Faptelor Apostolilor şi a „Predicii” lui Petru, au constituit cea dintâi încercare de punere a 


temeliei primatului Papilor, în felul în care acesta este înţeles de către episcopul Romei. 

Scopul alcătuirii acestor opere reiese din faptul că Papii şi-au sprijinit dintotdeauna pe ele 


primatul propriu, propria infaihbilitate şi stăpânirea asupra întregii Biserici. 


Despre motivele care au înălțat scaunul papal pe culmea slavei, istoricul 
Anastasie Diomides Kyriakos, prezentând în lucrarea sa Istoria bisericească unele date 


despre mitropoliţii cei mai importanţi şi despre episcopul Romei, spune: 


„Între mitropoliți s-au distins cu timpul episcopii celor trei mari oraşe ale 
statului roman, Roma, Alexandria şi Antiohia, datorită politicii şi poziţiei de supremație, 
în general, a acestor oraşe. Episcopul Romei îşi exercită drepturile mitropolitane asupra 
Italiei de centru şi de sud (provinciae suburbicaricae), cel al Alexandriei asupra întregului 
Egipt, iar cel al Antiohiei asupra Siriei. Între aceştia, poziţia cea mai însemnată o avea cel 
al Romei, ca unul care era episcopul cetăţii împărăteşti. După cum importanţa politică a 
mitropolilor eparhiilor statului roman i-a înălţat pe episcopii acestora deasupra celorlalţi 
episcopi, tot aşa şi importanţa politică a Romei, a capitalei, l-a înălţat pe episcopul ei în 
rândul întâi. Această întâietate era o întâietate de cinste, deşi episcopii Romei, din timpuri 
foarte vechi, aveau pretenţia de a exercita o anume stăpânire superioară celorlalți episcopi. 
Unii dintre aceştia au început încă din secolul al II-lea să se considere pe ei înşişi 
succesori ai lui Petru, sprijinindu-se pe unele omilii false atribuite lui Clement (33 şi 55). 
Însă primele tentative ale episcopilor Romei de a-şi extinde propria stăpânire şi în afara 
regiunii lor mitropolitane, profitând de disputele referitoare la Paşte şi la botezul ereticilor, 
au fost respinse, deoarece nici episcopii Asiei, împreună cu Policrat al Efesului, n-au dat 
atenţie cerinţelor lui Victor al Romei de a-şi schimba vechile obiceiuri pascale, ocazie cu 
care episcopul Irineu de Lugdunum l-a mustrat aspru pentru pretenţiile lui, şi nici Ciprian 
şi Biserica din Africa n-au îngăduit să li se impună practica botezării ereticilor urmată în 
Biserica romană, aşa cum cerea Ștefan, practici care au fost condamnate şi în sinod” [Vol 


1, p. 161,61]. 

Acelaşi istoric, în studiul lui foarte valoros asupra unirii Bisericii Răsăritene şi 


a celei Apusene, iniţiativă care fusese pusă în discuţie la Roma, spune: 


„Cerinţa Papei, de a fi recunoscut de toţi drept capul canonic şi conducătorul 
legiuit al Creştinătăţii, este fără fundament şi nu se sprijină pe adevăr. Bisericile vechi îl 
recunoşteau drept cap şi conducător al Bisericii pe Hristos (Efeseni 1, 22) şi pe nimeni 
altul. Erau independente unele față de altele şi fiecare îşi dirija treburile proprii prin 
sinoadele episcopilor locali, având o autonomie şi o autoguvernare deplină. Era adică 
modul de guvernare dintru începuturi a Bisericii, care se aplică până astăzi în Bisericile 
Ortodoxe. Episcopii oraşelor mai importante politic, adică episcopii Romei, 
Constantinopolului, Alexandriei şi Antiohiei, la care s-a adăugat, sub Teodosie al II-lea, şi 
episcopul Ierusalimului, ca episcop al cetăţii în care a fost răstignit Domnul şi din care s-a 
întins mai întâi lumina Evangheliei, aveau doar o întâietate de cinste, adică li se acorda lor 
cinstea de a sta pe scaunul cel dintâi. Aceste întâietăţi nu erau întâietăți de jurisdicție 
(jurisdictionis) ci, simplu, de onoare (honoris). Dacă se ivea vreo dispută cu caracter local, 
sinodul local era de ajuns pentru a o rezolva. Dacă vreo chestiune tulbura întreaga 
Biserică, se întrunea Sinodul Ecumenic care, în acest caz, reprezenta nu un singur loc, ci 
Bisericile tuturor ținuturilor creştine. Atunci se manifesta şi în mod exterior unitatea 
Bisericii, care era în principal unitate de credinţă şi dragoste şi nu unitate de administrare 
sub un singur episcop. Fiecare era obligat să asculte de sinodul ținutului său şi nimeni nu 
putea să intervină în chestiunile unei Biserici străine. Doar hotărârile Sinodului Ecumenic 
erau impuse pretutindeni. Acesta era modul de existență a Bisericii vechi, după care se 


conduc până astăzi Bisericile Ortodoxe ale Răsăritului. 

De prin secolul al II-lea, episcopul Romei a vrut să dobândească o putere 
superioară celorlalți episcopi şi, puţin câte puţin, a ridicat pretenția de a fi recunoscut 
drept cap şi conducător absolut al Bisericii. Însă aceste pretenţii au fost respinse de-a 


dreptul de Bisericile Răsăritene. S-a impus, însă, în Apus, dar şi acolo faptul s-a petrecut 

încet, în urma unei rezistenţe îndelungate, după cum vom vedea mai departe. Această 
pretenţie arogantă a episcopilor Romei, care a provocat atâtea sminteli în lumea creştină şi 
care s-a făcut cauză a diverse schisme în Sânul ei, a luat naştere în sufletele lor, deoarece 
erau episcopii Romei, stăpânitoarea lumii. Romanii au cucerit aproape întreaga lume 
veche cunoscută şi de la Roma stăpâneau politic toate ţinuturile - romanul credea că este 
născut să guverneze. Era posibil ca în sufletul episcopului roman al cetăţii împărăteşti a 
lumii să nu se nască o dorinţă asemănătoare? lată izvorul aroganţei papale, iată cauza mai 


profundă a pretențiilor de stăpânire universală în Biserică a susținătorilor papalității. 


Pentru aceste pretenţii, însă, trebuiau găsite fundamente justificative. Şi, ca 
atare, episcopii Romei au susţinut de la început pretenția cum că sunt, chipurile, succesori 
al lui Petru şi, în această calitate, pot pretinde conducerea Bisericii. Şi l-au închipuit pe 
Petru la Roma drept conducător al primei Biserici şi cap al Apostolilor. Apoi l-au înfățișat 
pe Petru drept acela care a adus cel dintâi creştinismul la Roma, devenind primul ei 
episcop. Şi spunem că l-au închipuit, fiindcă aceste două afirmaţii sunt cu desăvârşire 
greşite şi nu se sprijină pe adevăr. În Noul Testament, Petru nu este prezentat nicăieri 
drept cap al Bisericii, ci ca unul dintre Apostoli. Nu ordonă în nici un fel, ci discută de la 
egal la egal cu ceilalți Apostoli, aşa cum s-a petrecut în Sinodul de la Ierusalim (Faptele 
Apostolilor 15), iar în Antiohia a fost chiar mustrat de Pavel (Galateni 2, 11). Dacă, din 
vechime şi până astăzi, Biserica îl aşează între corifei - aceştia fiind şi Iacov şi loan şi 
Pavel - aceasta înseamnă doar faptul că ei s-au distins între Apostoli prin merite mai 
deosebite şi prin zelul mai mare” |Diomides Kyriakos, Istoria bisericească, Atena, 1897- 


1898, cap. II, Despre lipsa de fundament a cerinţelor de principiu ale Papilor]. 

Primele tentative ale Papilor de a-şi exercita hegemonia în Biserică 


Prima tentativă a Papilor de exercitare a hegemoniei în Biserică poate fi 
considerată pretenția lui Anicet, Papa Romei, ca Bisericile din Asia să sărbătorească 
împreună Paştele în aceeaşi zi în care sărbătorea şi biserica Romei împreună cu toate 
Bisericile. Fiindcă toate Bisericile Asiei, urmând tradiției Apostolilor loan Evanghelistul 
şi Filip, sărbătoreau Paştele în ziua a patrusprezecea a lunii martie, iar Biserica romană şi 
Bisericile Palestinei, Egiptului, Greciei şi Pontului, urmând tradiția lui Petru şi a lui Pavel, 
sărbătoreau în prima duminică de după luna plină de primăvară. Această pretenție a 
episcopului Romei a dat naştere şi a aprins disputa dintre Anicet şi Policarp, ucenicul lui 
Ioan Evanghelistul, deoarece Anicet cerea ca în Biserică să prevaleze tradiția lui Petru, ca 
tradiție a conducătorului Apostolilor. Şi astfel el, ca al zecelea în şirul urmaşilor 
Apostolilor, succesor al lui Linos, ucenicul Apostolilor, pretindea să se impună în faţa lui 
Policarp, ucenicul Apostolului şi Evanghelistului Ioan. Însă această pretenţie n-a fost 
recunoscută nici de către Policarp, nici de către celelalte Biserici, iar datorită înțelepciunii 
lui Policarp şi moderaţiei lui Anicet, dezacordul acesta nu a rupt relațiile dintre cei doi 
episcopi, deoarece Sfântul Policarp a luat asupra sa osteneala de a se deplasa la Roma 
pentru a dialoga cu Anicet asupra chestiunii. Anicet, deşi nu era de acord cu Policarp, nu a 
rupt comuniunea cu el, ci a şi liturghisit împreună cu Policarp, acordându-i acestuia 


sfințirea Cinstitelor Daruri, ca unul care era ucenic al Apostolului loan. 


Pretenția lui Anicet poate fi considerată o tentativă făcută cu multă 
înţelepciune şi moderație din care învăţăm două lucruri: pe de o parte dispoziţia spre 
stăpânire a Papilor, manifestată moderat în acest caz, iar pe de alta nerecunoaşterea 
acesteia de către Biserică, căreia Anicet 1 s-a şi supus, nesimţindu-se întărit de vreo 


infailbilitate sau primat în Biserică, fiindcă altminteri trebuia să-l respingă pe Policarp, ca 

pe unul care a stat împotriva celui ce şade pe tronul lui Petru (şi prin extensie al lui 
Hristos), al singurului păstor al Bisericii lui Hristos. Anicet, nerespingându-l pe Policarp, 
ci chiar acordându-i întâietatea la Liturghie şi sfințirea Cinstitelor Daruri, a dovedit faptul 
că episcopul Romei nu avea încă noţiunea pretențiilor care s-au ivit puţin mai târziu la 


modul concret, în vremea când epistolele pseudo-clementine vor fi fost deja alcătuite. 


Înainte de sfârşitul secolului al II-lea, stabilirea zilei sărbătoririi Paştilor a 
preocupat întreaga Biserică. Discuţia asupra acestei chestiuni a început de la ataşamentul 
unor Biserici din Asia Mică față de obiceiurile iudaice, fapt care a iscat dezaprobarea 
celorlalte Biserici. Pentru eliminarea dezacordului existent între Biserici referitor la ziua 
sărbătoririi Paştilor, s-au întrunit, în jurul anului 196, multe sinoade eparhiale, atât în 
Răsărit, cât şi în Apus. Astfel de sinoade s-au întrunit la Roma şi în Galia, în Siria, în Asia 
Mică şi în Corint fără a se reuşi eliminarea dezacordului, deoarece nici unii, nici ceilalți 


nu acceptau să părăsească cele predate lor de către Apostoli. 


Apărătorul tradiției Bisericilor din Asia Mică în această epocă era Policarp, 
episcopul Efesului, iar tradiția Apostolilor Petru şi Pavel era susținută de Victor, episcopul 
Romei. Victor a încercat în zadar să-l convingă pe Policarp, care a rămas de neînduplecat. 
Stăruirea lui Policarp în tradițiile Apostolilor Ioan şi Filip, şi respingerea tradiției Bisericii 
Romei, care era susținută şi de Bisericile Egiptului, Palestinei, Greciei şi Pontului, dă 
mărturie despre independenţa Bisericii față de vreo supraputere şi despre lipsa 
recunoaşterii primatului, a infailhbilităţii şi a hegemoniei Papilor în Biserică. Poziţia lui 
Policarp n-a fost pe placul lui Victor care, crezând că-şi poate arăta hegemonia, a vrut să-i 
forţeze pe episcopii din Asia Mică să renunţe la obiceiurile lor, ameninţându-i cu aroganță 
că vrea să înceteze orice relaţie bisericească cu ei. Însă această ameninţare nu l-a 
înspăimântat deloc pe Policarp şi nici pe ceilalți episcopi care, nerecunoscând nici un 


drept episcopului Romei, au continuat să respecte tradițiile propriilor lor Biserici. 


Limbajul arogant al lui Victor nu numai că nu a dus la vreun rezultat, dar i-a 

silit pe mulți dintre episcopii care acceptau tradițiile lui Victor să-l mustre pe acesta ca pe 


unul care vrea să tulbure pacea Bisericii. 


Eusebiu, în cartea a X-a, cap. 24, a salvat un fragment din epistola lui Irineu 
către Victor, în care-l sfătuieşte pe acesta „să nu taie de la el Bisericile lui Dumnezeu care 
țin tradiţia obiceiului celui vechi, dar şi altele multe”. Irineu este de părere că, în acord cu 
cele poruncite de Apostoli, nu trebuie judecat cineva după ce mănâncă sau ce bea la 
sărbătoare sau la lună nouă sau în Sâmbete şi că creştinii nu trebuie să respecte 
formalitățile exterioare atunci când acestea fac să se piardă lucrurile esențiale, adică 
dragostea şi credinţa. El a prezentat acţiunea ca fund nepotrivită duhului creştin, a expus 
importanţa păstrării diferenţelor legate de sărbătoarea Paştilor - diferenţe care, deşi opuse, 
sunt asemănătoare -, a scris despre disputa cu ceilalți episcopi şi, în final, l-a convins să se 


împace cu Răsăritul |Socrate, Istoria bisericească, 5, 19. Ciprian, Epistola 76]. 


Această împotrivire a Bisericii, l-a silit pe Victor să nu-şi pună în practică 
amenințările, iar Bisericile, deşi nu erau în acord unele cu altele în privinţa sărbătoririi 
Paştelui şi în alte chestiuni, pe care Eusebiu le menţionează în cartea a X-a, cap. 25, au 


rămas în comuniunea dragostei dintre ele. 


Epistola lui Policarp către Victor şi către Biserica Romei, în care era formulată 
în scris tradiţia care a ajuns până la el, este scrisă cu multă îndrăzneală şi nu arată nici o 
supunere faţă de scaunul roman şi nici dispoziţia de a-şi lăsa propria tradiție în favoarea 


celei a lui Petru: 


„Căci noi fără de viclenie sărbătorim ziua, nici adăugând, nici scăzând ceva; 
căci chipuri de seamă au adormit şi în Asia, care vor învia în ziua arătării Domnului în 
care va veni cu slavă din ceruri şi-i va învia pe toţi sfinții. Filip cel dintre cei doisprezece 
Apostoli, care a adormit în Hierapole. Încă şi loan, cel care şi-a pus capul pe pieptul 
Domnului şi care a devenit preot, purtând potirul şi mărturisitor şi învăţător fiind, la Efes 


a adormit; încă şi Policarp, episcopul şi mucenicul cel din Smirna, şi Thrasis episcopul şi 

mucenicul cel din Eumenea, care la Smirna a adormit. Şi trebuie să spunem şi despre 
Sagarin episcopul şi alții. lar eu, fraţilor, şaizeci şi cinci de ani având în Domnul, şi 
împreună fiind cu fraţii cei din lumea întreagă şi toată Sfinta Scriptură răspândind, nu mă 
înfricoşez de cei ce înspăimântă; căci alții mai mari decât mine au zis: trebuie să ascultăm 
mai mult de Dumnezeu decât de oameni” [Eusebiu, Istoria bisericească, cartea a V-a, cap. 


24]. 


Stilul acestei epistole este unul care nu tăgăduie nici urmă de îndoială atât 
asupra independenţei Bisericilor, cât şi asupra cugetului Bisericii şi a întâietăților 
episcopilor Bisericii romane. Concluzia epistolei lui Policarp: „trebuie să ascultăm mai 
mult de Dumnezeu decât de oameni” este un răspuns grăitor adresat apărătorilor 
primatului Papei, este expresia clară a simțământului acestuia faţă de specificul 


pretențiilor lui Victor. 


Acest cuget îl aveau toate Bisericile, după cum reiese atât din epistola 
mustrătoare a lui Irineu, episcopul de Lugdunum, scrisă din partea Bisericilor din Galia, 
cât şi din cedarea lui Victor, care a fost obligat să ridice anatema aruncată asupra lui 
Policarp şi a Bisericilor din Asia, prin care rupea comuniunea cu ele, acţiune considerată 
de toți ca fiind zadarnică. Faptul că Biserica nu i-a recunoscut Papei nici un primat sau 
hegemonie în Biserică, reiese şi din felul în care această chestiune a fost rezolvată parțial. 
Considerând nimerit a cerceta problema, Biserica, prin scrisoarea enciclică a lui Narcis, 
episcopul Ierusalimului, şi a celor dimpreună cu el, a şi întrunit un sinod local în Cezareea 
Palestinei, sinod la care nu se face nici o menţiune despre Victor, fund promovat ca model 
de abordare a problemei nu Biserica romană, ci cea alexandrină. Sinoade asemănătoare s- 
au întrunit în Pont, sub preşedinţia celui mai vechi dintre episcopi, Palma, în coloniile din 
Galia, avându-l drept conducător pe Irineu, şi la Osroene şi în cetăţile de sub jurisdicţia ei, 


precum şi în Corint, fără invitarea lui Victor [Eusebiu, Istoria bisericească, cartea a V-a, 

cap. 23]. 


Deşi local, acest sfânt sinod a rezolvat chestiunea în ceea ce priveşte Biserica 
din Răsărit, cu excepția Bisericilor din Asia Mică. Problema a fost rezolvată ulterior în 
întregul ei de un Sinod Ecumenic despre care vom vorbi la locul potrivit. Această acțiune 
a Bisericii Ierusalimului, exemplul dat de Biserica alexandrină şi rezolvarea parţială a 
chestiunii, dau mărturie despre libertatea şi modul de cugetare al Bisericii, dar şi despre 
autoritatea sinodală căreia i s-au supus Bisericile din Răsărit. Aşadar, până la sfârşitul 
secolului al II-lea, Biserica nu i-a recunoscut episcopului Romei vreo întâietate sau 
hegemonie sau infailibilitate, şi nu numai atât, dar i-a şi respins cu tărie pretenţiile, 
mustrându-l şi silindu-l să se supună cugetului Bisericii. Să vedem, în continuare, 
acţiunile desfăşurate în Biserici, în secolul al III-lea, tentativele Papilor de a-şi exercita 


hegemonia în Biserici, şi reacţiile Bisericilor îndreptate împotriva acestuia. 

Evenimentele secolelor I-III 


Evenimentele importante din Bisericile locale. Pretenţiile Papilor şi 


reacţiile Bisericii Soborniceşti 


Şi în întreg secolul al III-lea, bisericile se arată a fi libere şi independente faţă 
de vreun centru de putere bisericească: toate chestiunile sunt rezolvate de fiecare dintre 
Bisericile în subordonarea cărora se aflau comunitățile. Pe la sfârşitul domniei lui Filip, s- 
a întrunit în Arabia un sinod împotriva unor erezii diverse. Căci Veryllos, episcopul 
Vostronului din Arabia, propovăduia multe credinţe mincinoase |[Eusebiu, Istoria 
bisericească, cartea a 6-a, cap. 33]. Învățăturile lui false au fost respinse de Origen care, 
trimis fund de Dionisie, episcopul Alexandriei, l-a şi readus pe acela la credinţa ortodoxă. 
Puțin după aceea, se iveşte o altă erezie, a celor care credeau că sufletul moare împreună 
cu trupul şi că urmează a învia împreună cu trupul la vremea învierii. Și această erezie a 
fost condamnată în sinod de Biserica Alexandriei, sinod la care Origen „fiind chemat şi 
cuvântând în faţa lumii asupra chestiunii, l-a adus în situaţia de a-şi schimba gândurile 
cele greşite dinainte” [Eusebiu, Istoria bisericească, cartea a 6-a, cap. 37]. Să audă aşadar 
şi contemporanii noştri, care spun despre suflet că este muritor, de faptul că învăţătura 
aceasta falsă a fost condamnată ca eretică de către Biserică. De asemenea, erezia 
Elkesaitilor, de îndată ce s-a ivit, a fost stinsă prin acţiunile Bisericii alexandrine, care l-a 


mobilizat împotriva ei pe Origen [Eusebiu, Istoria bisericească, cartea a 6-a, cap. 28]. 


[Elkesaiti = din informaţiile lăsate de Hippolit, Epifanie şi Origen, aflăm că 


această sectă iudaică, apărută în ținuturile Iordanului de Jos, îşi ia numele de la „falsul 

profet” Elkesai, a cărui identitate rămâne totuşi necunoscută. Acesta ar fi scris prin 
„descoperire îngerească” cartea de căpătâi a Elkesaiţilor. În aceasta, Mântuitorul Hristos 
este descris ca o ființă creată, cea mai înaltă dintre creaturi, Domn peste îngeri şi peste 
orice lucru creat, fiind numit şi Marele Rege, iar Duhul Sfânt era reprezentat ca femeie. 
Formula folosită de ei la Botez era următoarea: „În numele Prea Înaltului Dumnezeu şia 
Fiului Său, Marele Rege...”. Acesta din urmă nu era identificat, însă, cu Iisus din Nazaret, 
El venind în lume prin reîncarnări succesive dintre care cea dintâi a fost Adam. Foloseau 
botezul repetat ca practică de iertare a păcatelor, mergând până la folosirea lui ca practică 


de tămăduire a muşcăturilor de câine]. 


În acelaşi fel s-a întrunit în vremea aceasta, sau puţin mai înainte, un sinod în 
Africa, în colonia Lampesia din Numidia, la care au participat 93 de episcopi şi la care a fost 
condamnat ereticul Privat. La acest sinod, Papa Flavian şi episcopul Cartaginei, Donat, au trimis 
epistole prin care-l condamnau pe Privat şi erezia lui, acţiunea Papei nedeosebindu-se cu nimic 


de cea a lui Donat. 


Murind Donat, este succedat de Ciprian, bărbat genial, cu educaţie filozofică, 
excelent retor şi învăţător al poporului, cu o slujire îndelungată. Sub el a fost ales ca 
episcop canonic al Romei, de către Biserică şi de către popor, Corneliu, bărbat cu viață 
ireproşabilă, modest şi statornic în credinţă. Împotriva acestuia a fost declarat episcop 
preotul Novaţian, la o petrecere de dezmăţ, de către doi episcopi ai partidei adverse, 
bărbat care nu avea nici o virtute creştină, fiind cu totul dezinteresat de filozofie sau mai 
bine zis de creştinism. Prin proclamarea acestuia ca pseudo-episcop, s-a produs schismă în 
Biserică, prin uzurparea jurisdicției lui Corneliu. El susţinea despre cei ce s-au lepădat (în 
timpul prigoanelor) cum că nu trebuie reprimiţi pe viitor în Biserică. Printr-o enciclică, el 
face cunoscut acest lucru şi celorlalte Biserici care, însă, nu numai că nu au împărtăşit 
concepţiile greşite ale lui Novaţian, dar le-au şi respins ca necuviincioase. Episcopii 


Alexandriei şi Cartaginei, Dionisie şi Ciprian, l-au mustrat şi l-au condamnat pe Novaţian. 

În acest timp, Ciprian întruneşte un sinod pentru a-l cerceta şi judeca pe 
diaconul Felicissimus şi pe alți cinci preoţi care-l urmau şi care s-au despărțit de Biserică 
din cauza severităţii lui Ciprian, care nu-i primea pe cei ce s-au lepădat fără pocăință şi 
fără epitimie. Căci, în timpul în care Ciprian a lipsit din Cartagina, aceştia îi primeau pe 
cei lepădaţi doar cu condiţia prezentării de scrisori din partea celor ce mărturisiseră în 
timpul prigoanelor. La acest sinod au fost citite şi epistolele trimise de la Roma, care 
aduceau vestea alegerii lui Corneliu. Dar fundcă Ciprian ştia de faptul că o partidă 
puternică s-a ridicat împotriva lui, s-a reţinut a se pronunţa. Şi a dorit ca, înainte de a-l 
recunoaşte şi a intra în părtăşie cu el, să cunoască mai întâi bine cele referitoare la el. În 
acest scop a trimis la Roma doi episcopi pentru ca prin ei să afle evenimentele legate de 
alegerea episcopului Romei. După puţin, Novaţian a trimis şi el doi soli la Cartagina, către 
Ciprian, pentru a fi recunoscut el ca episcop canonic al Romei. Ciprian, fiind informat cu 
precizie despre cele petrecute, l-a recunoscut şi l-a sprijinit pe Corneliu. La sinodul acesta 
a fost examinată şi chestiunea celor ce s-au lepădat în timpul prigoanelor, hotărându-se ca 
ei să fie reprimiţi în Biserică, prin pocăință. Ciprian i-a trimis lui Corneliu canoanele 
acestui sinod, pentru a rândui pe baza lor chestiunea celor căzuţi, poruncindu-i 
comisionarului, Mettio, să citească scrisorile întâi Papei, iar acela să dea răspuns la ele, în 
cazul în care mărturiseşte că le aprobă. Corneliu nu numai că le-a acceptat cu tot sufletul, 
dar a şi întrunit un sinod din şaizeci de episcopi dimpreună cu un mare număr de preoţi şi 
diaconi, la care au fost citite epistolele şi canoanele sinodului de la Cartagina, pe care le-a 


acceptat în felul în care au fost formulate. 


Sprijinul acordat de Ciprian a întărit poziţia lui Corneliu pe scaunul episcopal, 
iar, prin respingerea lui Novaţian, Bisericii Romei i s-a făcut cuvenita dreptate. 
Considerăm că în acest caz Cartagina s-a arătat superioară Romei, iar Alexandria şi 


Antiohia l-au condamnat în acelaşi fel, în sinod, pe Novaţian. 


Novaţian şi Felicissimus au făcut recurs la Roma, la Corneliu, pentru a obţine 

revocarea hotărârii sinodului care i-a condamnat. Corneliu i-a scris de două ori lui 
Ciprian, justificând admiterea de către el a recursului celor condamnaţi de sinod. La prima 
scrisoare, Ciprian a păstrat tăcerea. La a doua, însă, a răspuns cu multă mărinimie şi 
dragoste frăţească, numindu-l pe Corneliu frate mult iubit (nu domn), dar fără a se reține 
a-i face anumite observaţii îndreptăţite, prin care dezaproba fapta lui. După ce-i istoriseşte 


motivațiile hotărârii sfântului sinod luate împotriva pârâşilor, adaugă: 


„În urma acestora îndrăznesc să străbată marea şi să ducă epistole din partea 
schismaticilor (către scaunul lui Petru şi către cea dintâi dintre Biserici, care este izvorul 
unităţii sacerdotale) [cele cuprinse între paranteze lipsesc în edițiile critice, fiind cel mai 
probabil o adăugire ulterioară] fără să se gândească la faptul că aceia spre care ei se 
îndreaptă sunt romanii, cărora Apostolul atât de mult le-a lăudat credinţa şi de faţa cărora 
nu e cu putinţă să se apropie necredinţa. Dar ce pricină au să se îndrepte spre ea (Roma) 
aducându-i ştiri de la un fals episcop, care s-a instalat pe sine împotriva adevăraților 
episcopi? Fiindcă fie sunt mulţumiţi de cele ce au săvârşit, rămânând în vina lor, fie sunt 
nemulțumiți şi se pocăiesc, ei ştiu spre cine să se îndrepte. Căci s-a hotărât între noi toţi, 
după cuviinţă şi cu dreptate, ca orice vinovat să fie judecat în locul în care a fost săvârşită 
fapta vinovată. De asemenea, fiecărui păstor 1 s-a dat o parte a turmei, pe care fiecare este 
dator a o mâna şi a o cârmui şi pentru care el va da socoteală înaintea Domnului de cele 
săvârşite cu ea. De aceea, cei care se află sub jurisdicţia noastră sunt datori să nu umble 
prin lume şi să nu tulbure cu îndrăzneala cea vicleană şi amăgitoare buna înţelegere a 
episcopilor celor strâns legaţi între ei. Deci e nevoie ca toată pricina acelora să fie apărată 
acolo unde acuzatori şi martori pot dovedi vina lor, afară de cazul în care câtorva rătăciți 
deznădăjduiţi li se pare că puterea episcopilor din Africa, care au judecat deja asupra 


faptelor, este mai mică...”. 


Scriindu-i Papei în felul acesta, Ciprian condamnă recursul către Papă şi nu-l 

consideră pe acesta judecător superior, aşa cum îl consideră astăzi pe Papă prelați din 
Apus. Credem că argumentele Sfântului Părinte sunt deosebit de grăitoare. Dar pentru că 
la fel de grăitoare pot fi considerate şi titlurile acordate episcopiei Romei: „scaunul lui 
Petru, cea dintâi dintre Biserici, izvorul unităţii sacerdotale”, să vedem cum le 


interpretează pe acestea Ciprian. 


În opera lui Despre unitatea Bisericii (De Unitate Ecclesiae), Sfântul Ciprian 
scrie despre Biserica lui Dumnezeu că este Una, aducând ca argumente cele spuse în 
Scripturi, adică din cuvintele Mântuitorului adresate Apostolului Petru: „Tu eşti Petru şi 
pe această piatră voi zidi Biserica Mea şi porțile iadului nu o vor birui” (Matei 16, 18-19), 
din cuvintele Apostolului Pavel „un trup şi un Duh” (Efeseni 4, 4) şi alte spuse ale Sfintei 
Scripturi, adăugând faptul că „slujirea episcopală este una, deşi membrii Bisericii au 
devenit numeroşi prin răspândirea credinţei”. Răspunzând unei întâmpinări prin a spune 
că cei imorali şi cei rău cugetători şi cei care nu umblă după duhul lui Hristos sunt 
despărțiți de Biserică, după o seamă de alte poveţe, îndeamnă cu toată dragostea la 
păstrarea unităţii Bisericii şi la nedespărțirea de ea căci „în afara Bisericii nu este vreo 
mântuire” (extra Ecclesiam nulla salus). Din toată această scriere a Sfântului Ciprian se 
revarsă duhul ortodox curat şi neînduplecat al Sfintei Biserici a lui Dumnezeu Hristos cea 
Una, Sobornicească şi Apostolească. Însă iubirea de stăpânire papală, prin denaturarea 
textului Sfântului Ciprian, a dedus interpretări care să se acorde cu duhul ei iubitor de 
stăpânire. Expresia „extra Ecclesiam nulla salus” a falsificat-o în „extra Ecclesiam 
Romanam nulla salus” (adică „în afara Bisericii romane nu este vreo mântuire”). De 
asemenea, a falsificat şi alte locuri relative la aceasta, spre a sprijini primatul lui Petru ca 
singur episcop, lucru pe care Sfântul Ciprian nu şi l-ar fi închipuit niciodată. Cităm în 
continuare textul scrierii Sfântului Ciprian, după ediţia cu interpolări a lui Manuţius şi 


Pamelius, marcând cu paranteze adăugirile la textul autentic. 


„Ego tibi dico, quia tu est Petrus, et super hanc petram aedificabo Ecclesiam 

meam, et porte inferorum non vincet eam. Et tibi dabo claves regni coelorum; et que 
licaveris super terram, erunt ligata et in coelis; et quequnque solveris super terram erunt 
soluta et in coelis”, adică „Eu îţi zic ţie, că tu eşti Petru şi pe această piatră voi zidi 
Biserica Mea şi porţile iadului nu o vor birui. Şi îţi voi da cheile Împărăției cerurilor şi 
orice vei lega pe pământ va fi legat şi în ceruri, şi orice vei dezlega pe pământ va fi 
dezlegat şi în ceruri” (Matei 16, 18-19). „Et iterum eidem post resurrectionem suam dicit; 
pasce oveas meam (loan 21-15). Super illum unum aedificat Ecclesiam suam et illi 
pascendas mandat oves suas”, adică „şi iarăşi îi spune lui, după Înviere: paşte oile Mele. 
Pe acela singur îşi clădeşte Biserica Lui şi acestuia îi poruncește să pască oile Sale”. „Et 
quamvis Apostolis omnibus post resurrectionem suam părem potestatem tribuat et dicat: 
Sicut misi me Pater... (loan 20, 21-23) tamen ut unitatem manifestaret (unam cathedram 
constituit), unitatis ejusdem originem ab uno incipiendam sua auctoritate disposuit. Hoc 
erant utique et caeteri Apostoli, quod fuit Petrus, pari consertio praediti et honoris et 
potestatis; sed exordium ab unitate proficiscitur, et primatus Petro datur, ut una Christi 
Ecclesia (et cathedram una) mostretur... Qui Ecclesiae remititur et resistit (qui cathedra 


9 


Petri super quem fundata est Ecclesia deserit), in Ecclesiae esse confiditi...”, adică „şi 
atunci când le-a dat tuturor Apostolilor după Înviere aceeaşi putere, spunându-le: Precum 
M-a trimis pe Mine Tatăl, vă trimit şi Eu pe voi. Luaţi Duh Sfânt. Cărora veţi ierta 
păcatele, le vor fi iertate, şi cărora le veţi ţine, ţinute vor fi. Dar pentru ca să arate unitatea 
(un singur tron a instituit), şi pentru ca principiul acestei unităţi de la unul singur să-şi 
aibă începutul, într-însul a aşezat autoritatea Sa. Și toți ceilalți Apostoli erau ceea ce era şi 
Petru, primind moştenire egală de cinste şi putere; însă din unitate porneşte începătura 
lucrurilor şi de la ea a fost dat primatul lui Petru, pentru ca una (şi un singur tron) să se 


arate Biserica lui Hristos... Cel care se împotriveşte şi se opune Bisericii (cel care 


părăseşte scaunul lui Petru, pe care s-a clădit Biserica), crede că se află în credință?”. 

Sfântul Ciprian continuă, spunând următoarele: 


„Cel care stârneşte vrajbă şi se împotriveşte Bisericii, socoteşte oare că este în 
Biserică? De vreme ce şi fericitul Pavel tocmai aceasta învaţă şi taina unităţii o face 
cunoscută, zicând «un trup şi un Duh precum şi la o singură nădejde aţi fost chemaţi. Un 
Domn, o credinţă, un botez» (Efeseni 4, 4-6). Această unitate suntem datori a o ţine cu 
tărie şi a o apăra, şi aceasta mai ales episcopii, care au întâietatea în Biserică, pentru ca să 
arătăm că slujirea episcopală este una şi nedespărțită. Nimeni să nu înşele adunarea 
fraților prin minciună, nimeni să nu strice adevărul credinţei prin abaterile cele fără de 
credinţă. Una este slujirea episcopală, pe care fiecare parte o posedă pe de-a-ntregul. Una 
este şi Biserica, care prin rodire se întinde mai larg în popor” [Ciprian, Despre unitatea 


Bisericii, cap. 4-5]. 


Baluzius arată desluşit faptul că adăugirnile cuprinse între paranteze au fost 
introduse în textul lui Ciprian de către o mână străină [vezi învăţătură istorică a părinţilor 
Bisericii, de Filaret, în traducerea greacă a lui Neofit Paghida, vol. I, pag. 212-213]. 
Cuvintele referitoare la scaunul şi la primatul lui Petru lipsesc nu numai în ediţiile 
premergătoare celei a lui Manuţius, ci şi în toate cele 34 de manuscrise, dintre care două 
au fost scrise acum mai bine de o mie de ani. Şapte dintre aceste manuscrise se află la 
Vatican şi în acestea a văzut Latinius adăugirile menţionate, însă nu în textul însuşi, ci în 
bordura textului, unde au fost scrise de diferite mâini, în timpuri diferite. Ca urmare, 
adăugirile au fost făcute una după alta şi nu în acelaşi timp [vezi Bulusii notae ad. h. 
librum in edit. op. Cypriani Venetiana 1728. Rigalti observationes ad S. Cyprianum perq 
162. Edm. Rucher, Defensio libri de Ecclesiastica potestate. Prudentius Maranus, editând 
lucrarea lui Baluzius, a continuat să introducă în mod inconştient unele dintre adăugiri pe 
care, însă, le-a considerat vrednice de respins], fapt care demonstrează în ce fel a fost 


creat tronul şi primatul lui Petru la Roma de către episcopii romani. Ciprian scria că: 

„Biserica este una, şi puterea episcopală este una şi, cu toate că membrii ei au 
devenit numeroşi prin răspândirea credinţei, slujirea episcopală este una chiar dacă fiecare 


episcop are parte în ea”. 


La Roma au început să creadă şi să scrie că Biserica lui Hristos este doar 
Biserica romană, iar episcopul suprem este doar cel al Romei. În viziunea latinilor, la 
Ciprian ordinea ideilor ar fi aceasta: puterea episcopală îşi are începutul, după cum spune 
el, de la unul, adică de la Petru. De aici ni se indică faptul că şi puterea episcopală trebuie 
să fie una, iar episcopii toți sunt datori să fie una, după cum şi Biserica trebuie să fie una. 
Aşadar, ruptura introdusă de unii membri de rang inferior este lucru nelegiuit. Este 
important de observat faptul că acesta este un mod slab de a dovedi unitatea Bisericii. 
Însă, din această succesiune de idei reiese clar faptul că Ciprian nu s-a gândit deloc că este 
vorba aici despre primatul puterii lui Petru, fapt care era şi contrar tezei lui despre 
schismă. Se face referire directă doar la primatul lui Petru în sensul temporal, al timpului 
la care a primit puterea. În afară de asta, la Roma, primatul puterii nu i s-a acordat numai 
lui Petru, ci oricărui episcop al Romei; dar, pentru a i se da Romei o importanţă sporită, a 


fost construit din amândouă (Petru şi Roma) unul şi acelaşi tron. 


Pihler spune următoarele: Teoria lui Ciprian, care, întorcându-se în anul 245 
de la idolatrie la creştinism, a devenit în anul 248 episcop al Cartaginei, este expusă în 
lucrarea lui „Despre unitatea Bisericii”, în epistolele lui şi în cadrul sinodului de la 
Cartagina, după cum urmează: Este un Dumnezeu, o credinţă, un botez, o Biserică. 
Aceasta este cârmuită de către sinod (adunarea tuturor), care este colegiu al episcopilor, 
fiecare dintre aceştia având autoritatea şi fiind independent faţă de toți ceilalți şi având 
drept cap pe Hristos. În voinţa comună a episcopilor este vestit Duhul Sfânt şi fiecare este 
dator să se supună hotărârii lor comune. Fiecare episcop care se abate de la calea dreaptă 


trebuie readus de către ceilalți înapoi la ea. Petru nu a fost preferat celorlalți Apostoli, ci 

Domnul, întemeind pe el Biserica Sa, a voit doar să arate în mod figurat faptul că Biserica 
va fi în felul acesta unitară aşa cum omul, prin toate mădularele şi harismele pe care le 
are, constituie o personalitate unitară. Aceasta este teoria lui Ciprian folosită în lupta lui 


faţă de Papi. 


Se vede deci că Petru nu poseda nici un primat de stăpânire şi nici vreo putere 
sau autoritate mai mare decât ceilalți Apostoli, aceştia din urmă nefiind lipsiți de ele. De 
aceea, în zadar ar aduce adepţii Papei mărturia lui Ciprian pentru a susţine primatul şi 
stăpânirea Papei în Biserică. Și totuşi, Pius al IX-lea, în propoziţia a treia şi a patra din 
Epistola sa Enciclică către Răsăriteni din 1848, a redat cele trei versete cunoscute ale 
Evangheliilor după Matei (18, 18), Luca 22, 32) şi loan (capitolul 15), trăgând concluzia 
„că întreaga Biserică aparţine arhiereului suprem al Romei”. Biserica Răsăriteană i-a dat 
însă răspunsul cuvenit. Şi pentru că acestea sunt repetate ca atare şi în capitolul despre 
infailibilitatea (perfecțiunea, desăvârşirea) Papei, ne propunem să examinăm acolo în ce 


măsură aceste trei versete ale Sfintei Evanghelii sprijină infailibilitatea Papilor. 


Un alt eveniment, care a avut loc puţin mai târziu, în epoca Papei Romei 
Ştefan, succesor al lui Corneliu, ne oferă mărturii suficiente pentru a respinge pretenţiile 


cele iubitoare de stăpânire asupra întregii Biserici ale Papilor Romei. 


Eresurile ivite şi întoarcerea adepților acestora de la ele în sânurile Bisericii 
Ortodoxe, au dat naştere problemei rebotezării. În Africa, Ciprian a întrunit două sinoade 
la care s-a luat hotărârea ca ereticii să revină în Biserică prin rebotezare. Ştefan a respins 
această hotărâre a celor două sinoade şi i-a cerut lui Ciprian să-i primească fără rebotezare 
pe cei reveniţi dintre eretici. Epistola lui Ştefan nu se păstrează, însă din epistola lui 
Ciprian către episcopul Pompei aflăm că regulile invocate de Ştefan nu erau nimic altceva 
decât tradiții omeneşti care trebuiau să cedeze în faţa Scripturii şi ale dumnezeieştilor 
porunci ale lui lisus Hristos. Pe acestea din urmă urmându-le, suntem datori să fugim de 


erezie şi să ne alipim la unitatea Bisericii. Din acestea se vede că Ştefan caută să-şi 


Pagina 69 


sprijine pe tradiții omeneşti opinia sa de a nu reboteza. Obiceiul fără adevăr, spune 
Ciprian, nu este decât vechea înşelare. În epistola sa, Ştefan îl ameninţă pe Ciprian, 
spunând că nu mai vrea să aibă părtăşie cu acei episcopi care i-au respins părerea pe care 
el, Papa, le-o impunea. Epistola Papei l-a înfuriat pe Ciprian într-atât, încât acesta l-a 
acuzat de orbire, duritate şi încăpățânare, spunându-i că un episcop este dator să fie 
ascultător şi să nu înveţe doar el pe alţii, ci el însuşi să cerceteze şi să se lase învăţat în 
fiecare zi. Vedem că, prin atitudinea lui, Ciprian îl consideră pe succesorul lui Petru ca 


fund infailibil într-o foarte mică măsură. 


După primirea epistolei lui Ştefan, Ciprian întruneşte, pe la anul 256, un ultim 
sinod al celor trei eparhii, a Africii, a Numidiei şi a Mauritaniei. La el au participat 85 de 
episcopi împreună cu preoţi şi diaconi şi o mare mulțime de popor precum şi unii dintre 
mărturisitori şi dintre cei trecuţi prin chinuri muceniceşti. La acest sinod, Ciprian le-a 


cerut episcopilor un vot liber, spunându-le: 


„Rămâne ca fiecare să spună ceea ce gândeşte personal despre lucrul acesta, 
fără ca nimeni să fie judecat ori izgonit de la dreptul comuniunii dacă gândeşte în mod 
contrar. Fiindcă nimeni dintre noi nu a fost aşezat episcop peste episcopi, şi nici pentru a-i 
sili pe frații lui să 1 se supună ori cu frică tiranică a-i face să 1 se plece lui. Căci fiecare 
episcop are propria libertate deplină şi puterea neatârnată şi, de asemenea, nu poate fi 
judecat de altul, sau a-l judeca pe altul, ci aşteptăm cu toţii judecata Domnului nostru lisus 
Hristos, care El singur are puterea şi de a ne ridica pe noi la cârmuirea Bisericii şi de a ne 
judeca pentru faptele noastre” [Istoria Patriarhilor Ierusalimului a lui Dositei, Biblioteca 
Greacă 1, cap. 16. Concr. Carth. Cyprin. L! Abbe Fleury, Istoria bisericească, Paris, 1844, 
vol I, p. 285. Şi în ediția operelor lui Ciprian îngrijită de Hartel - Corpus Scriptorum 
Ecclesiasticorum Latinorum, vol. III, pars II, Vienna, 1871 - fragmentele menţionate în 
cap. 4 se află între paranteze, alături de multe altele, dovadă a intervențiilor ulterioare în 


text]. 

Pe aceeaşi linie se pronunţă şi în Epistola 72 către Ştefan (ad Stephanum), 
precum şi în epistolele 55, 59, 71, 73. Iată ce gândea Sfântul Ciprian despre primatul lui 


Petru: 


„lar Petru, cel pe care Domnul l-a ales cel dintâi, când s-a certat Pavel cu el 
despre tăierea împrejur, el n-a stat împotrivă mândru şi nelalocul lui, nu a zis că el are 


întâietatea şi că însoțitorii lui şi cei mai tineri sunt datori să asculte de el”. 


Argumentaţiuile lui Ciprian, care au fost acceptate nu numai de sinodul întrunit 
atunci, ci şi de întreaga Biserică de pretutindeni, cu excepţia lui Ştefan, sunt destul de 
lămuritoare. Sinodul a respins opinia lui Ştefan, neţinând socoteală de amenințările lui, 
scriindu-i o scrisoare prin care-i dădea acestuia de veste hotărârea sinodului. Aflând 
despre cele petrecute, Ştefan nu i-a primit să se înfățişeze înaintea lui pe trimişii lui 


Ciprian. 


Ciprian a făcut cunoscute hotărârile sinodului şi celorlalte Biserici. Firmilhan, 
episcopul Cezareei Capadociei, a întrunit un sinod la Iconiu, prin care a întărit hotărârea 
lui Ciprian. Hotărârea aceasta a sinodului l-a întărâtat pe Ştefan în aşa măsură, încât „i-a 
lepădat de la părtăşia bisericească pe episcopii Răsăritului şi pe cei ai Africii”. Să vedem 
cum a primit această faptă întreaga Biserică ortodoxă şi în ce măsură i-a recunoscut 


episcopului Romei acest drept. 


Această faptă îndrăzneață şi samavolnică a lui Ştefan care, ipso jure, a rupt de 
la el Bisericile Răsăritului şi ale Africii, a adus tulburare în întreaga Biserică: episcopii 
Răsăritului şi cei ai Africii nu numai că nu s-au înspăimântat şi nu s-au supus, dar l-au 
mustrat aspru pe Papă pentru această faptă nelegiuită. Epistola lui Firmilian către Ciprian 
este plină de mustrări aspre prin care ceartă semeţia lui Ştefan, demonstrând faptul că 


anatema pronunţată de el nu a fost admisă ca act al unei puteri recunoscute, ci doar ca act 

al unuia asemănător şi egal în cinste împotriva unora asemănători şi egali în cinste, care 
au dreptul de a aduce acest act înaintea judecății de obşte bisericeşti împlinită cu 


participarea ambelor părți. 


Epistola lui Firmilian către Ciprian 


„+... Dar să lăsăm acum la o parte cele făptuite de Ştefan, pentru ca semeția 
aceluia să nu ne umple de mai multă mâhnire; ...cunoscând despre voi că, după 
înţelepciunea lui Hristos şi după regula cea după adevăr, ați rânduit cele referitoare la 
Ştefan, am fost copleşiți de nespusă bucurie, multumind mult lui Dumnezeu pentru că, 
într-adevăr, pe frații noştri cei atât de îndepărtați de noi i-am aflat a fi în acelaşi cuget 
comun al credinţei şi al adevărului şi în unire... Căci unul şi acelaşi fiind Domnul Cel ce 
locuieşte întru noi, pe cei ai Lui de pretutindeni îi aduce împreună prin legătura unităţi, 
de unde şi cuvântul că «în tot pământul a ieşit vestirea lor» ... Căci şi despre faptul că 
episcopii cei ce sunt la Roma nu păzesc întru totul cele predate de la început, înțelegând 
prin aceasta că aceia, sărbătorind zilele Paştilor şi multe alte taine dumnezeieşti săvârşind, 
nu păstrează în chip asemănător toate cele păzite cu scumpătate la Ierusalim, ci le fac 
oarecum diferit, astfel încât în unele sau în altele dintre eparhu nu puţine sunt cele ce sunt 
schimbate după deosebirea locurilor şi a numelor. Dar, chiar şi aşa, ei nu s-au rupt 


niciodată din unitatea şi pacea Bisericii celei soborniceşti, cum a îndrăznit să facă Ştefan 

acum, rupând împotriva noastră pacea pe care cei dinaintea lui o păzeau dimpreună cu 


noi, acordându-ne unii altora cinstea”. 


„Căci numai lui Petru i-a spus Hristos: «câte vei lega pe pământ, vor fi legate 
şi în cer»? (Matei 16, 19) şi doar asupra Apostolilor a suflat, zicând: «luaţi Duh Sfânt, 
cărora veţi ierta păcatele, le vor fi iertate şi cărora le veţi ţine, vor fi ţinute»? (loan 20, 22- 
23). Fiţi fără grijă, puterea de a ierta păcatele este dată Apostolilor şi Bisericilor pe care 
aceia le-au orânduit, trimişi fiind de către Hristos, şi episcopilor care le-au urmat acelora 


spre a se îngriji de ele... 


Însă eu nu pot răbda vădita nesăbuinţă a lui Ştefan privitor la acestea; căci el, 
mândrindu-se cu episcopia sa şi susţinând că este urmaş al lui Petru, piatră pe care sunt 
aşezate temeliile Bisericii, aduce pe din dos multe alte pietre de temelie. Căci grăind el pe 
faţă că botezul are aceeaşi putere în bisericile cele eretice, el le aşează pe acestea pe 
temelii comune cu celelalte... Primind botezul acelora, el adevereşte ca existând acolo 
Biserica cea formată din cei botezați; şi nici nu se gândeşte că trădându-l (botezul), se 
pune în situația de a întuneca unicitatea (Bisericii) şi de a şterge astfel cu totul adevărul de 
pe piatra creştină... Ştefan, lăudându-se că stă pe tronul moştenirii lui Petru, nu arată nici o 
râvnă în a se ridica împotriva ereticilor, dăruindu-le acestora nu o putere măsurată, ci o 


foarte mare putere a harului”. 


În finalul epistolei, Firmilian, adresându-se lui Ştefan însuşi, spune: 


„Căci prin câte mii de certuri ai semănat prin toate Bisericile din lume, 
punându-te pe tine însuți sub acest păcat, şi tot atâţia oameni rupând (de Biserică), te-ai 
despărțit pe tine însuţi de părtăşia cu obştea cea una a Bisericii, făcându-te apostat; şi 
nevrând nimeni să petreacă împreună cu tine, ocolesc toți să-ţi vorbească. ŞI nici 
poruncile Apostolului nu te pot pleca la regula adevărului şi a păcii. Căci zice Pavel în 


Epistola către Efeseni: «De aceea, vă îndemn, eu cel întemnițat pentru Domnul, să umblaţi 

cu vrednicie, după chemarea cu care aţi fost chemaţi, cu toată smerenia şi blândeţea, cu 
îndelungă-răbdare, îngăduindu-vă unu pe alții în iubire, silindu-vă să păziți unitatea 
Duhului, întru legătura păcii. Un trup şi un Duh, precum şi chemaţi aţi fost la o singură 
nădejde a chemării voastre; un Domn, o credinţă, un botez; un Dumnezeu şi Tatăl tuturor, 


Care este peste toate şi prin toate şi întru voi toţi» (Efeseni 4, 1-6). 


Aceste porunci ale Apostolului şi povăţuirile şi îndemnurile cele mântuitoare, 
cu sârguinţă le-a păzit Ştefan (întâiul mucenic)... Dar cum e cu putinţă să fie un trup şi un 
Duh un asemenea om, la care poate că nici sufletul nu este unul, schimbându-se lesne şi 
nestatornic fiind? Dar să lăsăm la o parte cele privitoare la acela” [Patriarhul Dositei, 


Istoria Patriarhilor Ierusalimului, Bucureşti, 1715, cartea I, cap. 16, varianta greacă]. 


În acest fel au fost primite hotărârile lui Ştefan de către episcopii Răsăritului şi 
al Africii şi aceasta a fost măsura mâhnirii lor faţă de hotărârea îndrăzneață şi samavolnică 
a lui Ştefan de a-i afurisi pe ei şi Bisericile lor care se luptau pentru credinţă şi adevăr. Din 
acestea se vede în ce măsură Biserica îi recunoştea Papei „întâietăți”, „stăpânirea”, 


„infailibilitatea” şi orice altceva pretinde acesta că a primit. 


Ciprian i-a stat din nou împotrivă lui Ştefan, când acesta din urmă a voit să 
rânduiască doi episcopi spanioli, pe Marcian şi pe Vasilide, condamnaţi de către un sinod 
eparhial pentru că jertfiseră idolilor în timpul prigoanei împotriva Bisericii. În prealabil 
aceştia ocupaseră cu de la sine putere scaunele episcopale respective. Având în favoarea 
sa voinţa comună a Bisericii Apusene, Ciprian l-a silit pe Ştefan să renunţe la hotărârea sa. 
Şi acest episod ne arată absenţa oricărui „primat” sau „infailibilităţi” sau „stăpâniri” 


asupra întregii Biserici şi, cu atât mai mult, a oricărei „monarhii” a Papei. 


La puţin timp după acestea, Pavel de Samosata, episcopul Antiohiei (anul 
261), devenit adept al ereziilor antitrinitare, stăruia în învăţătura lui greşită, nesupunându- 


se adevărului Bisericii. Pentru părerile sale defăimătoare şi pentru alte rele, a fost 

condamnat într-un sinod întrunit la Antiohia pe la anul 269 sau 272, a fost caterisit şi dat 
afară din obştea Bisericii. Toate acestea s-au petrecut prin hotărârea Bisericii întrunite fără 
încuviințarea sau aprobarea prealabilă a Papei. Papei i-a fost adusă la cunoştinţă 
caterisirea lui Pavel în acelaşi mod în care i-a fost adusă la cunoştinţă şi Alexandriei, după 
cum era obiceiul în Biserică, astfel încât se vede şi din acest fapt care era în realitate 
hegemonia Papilor. Şi amintim cititorilor faptul că Papei i-a fost dat atunci, de către 
împăratul Aurelian, dreptul de purtător de vot (de a exercita „veto”), şi pe cine-l 
recunoştea el, acela putea fi pe mai departe episcopul legiuit al Antiohiei. Faptul că acest 
drept nu a fost exercitat ne aminteşte nouă, ca şi lor (papistaşilor), că Biserica nu punea 
preţ în acest caz pe nişte drepturi provizorii dobândite prin decrete împărăteşti, ci pe 
drepturi dumnezeieşti şi veşnice care vin din cuvântul lui Dumnezeu, din Sfintele 


Scripturi. 


O altă dovadă foarte veche, care dă mărturie despre tendinţele de supunere a 
Bisericii, este şi titlul arhieresc păgân de „Pontifex maximus” cu care Papii s-au 
înveşmântat ca şi cu o mantie împărătească pentru a se înfăţişa ca hegemoni ai Bisericii, 
vrând a se ridica prin aceasta la statutul de arhierei supremi, drept aceia care deţin arhieria 
supremă. Ocazia învestirii Papilor cu acest înalt titlu păgân de Pontif suprem a oferit-o 
hirotonirea lui Novaţian ca episcop al Romei de către partida opozanților lui Corneliu. 
Novaţian s-a rupt ulterior de Biserică, căzând în erezia numită a novaţienilor sau a 
catharilor. În vremea aceea, cei din jurul lui Corneliu îl numeau pe Corneliu arhiereu 
suprem pentru a arăta recunoaşterea lui de către ei ca episcop al Romei împotriva lui 


Novaţian, concurentul la scaunul episcopiei. 


Vinius sprijină această hegemonie pe o oarecare epistolă a lui Corneliu către 
Favius al Antiohiei, în care spune: „In Biserica Sobornicească, un singur episcop trebuie 
să fie”. Interpretând acest cuvânt, el adaugă la textul epistolei cuvintele: „şi arhiereu 


suprem”, clădind pe acestea hegemonia Papei, interpretând în chip de râs ideea de oi şi 

miei. Adaosul este însă dat pe faţă astăzi chiar de către teologii Apusului, şi dacă unii îl 
mai mărturisesc ca fiind adevărat, care este greutatea lui? Nici-una; fiindcă Papa şi-ar 
acorda sieşi orice titlu ar voi. Atunci, însă, a fost foarte reținut pentru a nu se expune 
înaintea fratelui său de aceeaşi cinste căruia îi scrisese cerându-i recunoaşterea ca episcop 
al Romei şi pentru a fi respins de către Biserică falsul episcop: „în Biserica 
Sobornicească, un episcop trebuie să fie” şi nu doi, cum erau deja la Roma, adică Corneliu 


şi Novaţian. 


În aceeaşi vreme, Dionisie al Alexandriei a caracterizat două sinoade locale 
întrunite atunci ca fund „supreme” pentru faptul că la ele au participat foarte mulţi 
credincioşi, iar nu pentru a le rămâne acest nume de-a pururi. Corneliu însă nu s-a 
recomandat niciodată pe sine cu acest titlu, fapt care se vede din epistolele lui către 
Sfântul Ciprian, căruia 1 se adresa scriindu-i: „Corneliu către fratele Ciprian, mântuire” şi 
în care 1 se adresează lui Ciprian numindu-l chiar cu titlul de Papă. Iar faptul că şi ceilalți 
episcopi 1 se adresau acestuia cu un titlu cu mult inferior celui de „suprem” reiese clar din 
epistolele lui Ciprian către Corneliu, în care scrie: „Ciprian către fratele Corneliu, 


mântuire”, neacordându-i nici măcar titlul de Papă. 


Avându-şi începuturile în evenimentele menţionate, titlul de arhiereu suprem, 
luat prin imitarea ierarhiei păgâne, a fost considerat pe mai departe drept un titlu 
caracteristic al demnităţii de episcop al Romei, fiindcă el constituia veşmântul rangului 
monarhic în Biserica lui Hristos, Care, însă, învaţă că „dacă cineva vrea să fie întâiul, să 


fie cel din urmă dintre toţi şi slujitor al tuturor” (Marcu 9, 35). 


„Pontifex maximus” este anticreştin în varianta înţelesului pe care i-l dă 
Biserica Apuseană. Acesta era cel dintâi lăstar răsărit din seminţele separării şi schismei 
Bisericii, semănate încă din secolul al II-lea. Introducerea în Biserica creştină a lui 
„Pontifex maximus”, cu semnificaţia lui păgână, este ceva monstruos, ceva de neînțeles, 


căci «Pontifex maximus» este un lucru superior arhiereului, este superior celorlalți 

arhierei după harismele divine şi după darurile divine, este divinul reprezentat pe pământ. 
Cum ne mai mirăm deci de schismă şi de răspândirea ei? De ce ne mai minunăm de toate 
samavolniciile, de „infailbilitate” şi de „eliberarea sufletelor din iad” şi de toate celelalte, 


pe care le vom cerceta una câte una în cele ce urmează? 


Titlul de „Pontifex maximus” l-au luat împărații Romei, precum Maximian şi 
alții, pentru a se înveşmânta cu o îndoită slavă: cea lumească a împăratului şi cea 
spirituală a sacerdotului suprem. Ambiţia aceasta i-a împins şi pe episcopii Romei să-i 
imite pe împărații Romei, pe care unii au vrut să-i înlocuiască în toate, punându-se în 


locul lor la Roma şi în Italia. 


In „Doctrina despre tronul sacru al Romei în opinia Francilor” citim 


următoarele referitor la titlurile Papilor: 


„Sinodul de la Cartagina a alcătuit un articol special prin care a interzis ca pe 
mai departe Papa să se numească Căpetenie a episcopilor sau Arhiereul cel dintâi. Dar şi 
Sfântul Papă Grigorie, vorbind despre deşertăciunea titlurilor pe care unii dintre 
linguşitori i le acordau, a zis: «Nullus unquam hoc singularitatis vocabulum assumpsit, 
nedum privatim daretur uni, depito honore Sacerdotes privatentur universi», adică: nimeni 
niciodată nu a avut îndrăzneala de a-şi însuşi astfel de titluri, înțelegând că, dacă unul 
singur dintre episcopi ar vrea să iasă în evidență prin vreun titlu deosebit, acela i-ar vrea 


pe toți ceilalți episcopi lipsiți de cinstea cuvenită. 


Şi Papa Leon a respins totdeauna numele de episcop Ecumenic (a toată lumea) 
pentru ca nu cumva, prin adăugarea lui, să-i păgubească în vreun fel pe frații săi: «Ne 
videretur Fratrum suorum imminuere... Romana Ecclesia non est Universalis, sed 
universali Ecclesiae Praecipua», adică, adaugă acela, Biserica romană nu este Biserică 


universală, ci doar cea mai de seamă în Biserica universală. 
Carol cel Mare, cel mai dedicat tronului Romei şi cel mai mare binefăcător al 

lui dintre regi, a stabilit: «Ne appellaretur Princeps Sacerdotum aut Summus Sacerdos aut 
aliquit ejusmodi, sed tentum Primae Sedis Episcopus», adică: niciodată (supușii lui) să nu- 
1 numească pe Papa Principe al episcopilor sau vârful Arhiereilor sau cu vreun alt titlu cu 


semnificație asemănătoare, ci să-l numească pe el episcop al tronului celui dintâi”. 


Autorul „Doctrinei”, pentru a dovedi că deosebirea episcopilor Romei de 
ceilalți episcopi este un lucru nelalocul lui (prin titlurile superiorității față de ceilalți 
episcopi) şi pentru a dovedi egalitatea desăvârşită a tuturor episcopilor, prezintă un citat 
din Sfântul Ciprian, în care Sfântul Părinte spune următoarele: „«Hoc erant utique Caeteri 
Apostoli quod Juit et Petrus, pari confortio praediti honoris et dignitatis», adică: Aşa erau 
întru totul şi Sfinții Apostoli, ceea ce era şi Petru, împodobiți cu acelaşi har şi dar al 


cinstei şi al puterii”. 


Acestea sunt de ajuns pentru a ne încredința noi cât de greşită este opinia celor 
care se grăbesc să ne prezinte faptul că misiunea tuturor episcopilor decurge din cea a 
Papei şi că acesta este canalul prin care harul Duhului trebuie să treacă neapărat pentru a 


fi transmis episcopilor rânduiţi. 

Biserica cea Una, Sfântă, Sobornicească şi Apostolească şi Biserica romană 


Biserica cea Una, Sfântă, Sobornicească şi Apostolească, constituită din 
Bisericile locale unite în credinţă, nădejde, dragoste şi slujire, a fost dintotdeauna liberă şi 
neatârnată, n-a fost niciodată supusă Papei de la Roma, nici nu i-a recunoscut vreodată 
acestuia o slujire ierarhică superioară, mici harisme duhovniceşti şi superioritate 
duhovnicească, ci l-a considerat un episcop ca toţi ceilalți episcopi, de vreme ce şi el a 
primit de la Apostoli hirotonia pe care au primit-o şi ceilalți episcopi, Apostolu nefiind 
trimişi de Mântuitorul ca episcopi de tronuri, ci ca vestitoni ai Sfintei Sale Evanghelii, 
având puterea de a înfiinţa Biserici. Apostolii erau precum Moise de-Dumnezeu- 
văzătorul, care a clădit jertfelnic şi a construit cortul mărturiei şi a poruncit rânduielile de 
închinare şi toate slujbele sfinte şi, totodată, pe căpeteniile jertfitorilor, precum Aaron. 
Asemeni unora ca aceştia trebuia să fie ei, de vreme ce slujirea veche era chip şi umbră a 
slujirii celei noi, cea făcută cunoscută neamurilor prin Sfinţii Apostoli. În fiecare din 
Apostoli exista plinătatea harismelor şi nu putea fi altfel, de vreme ce toți au fost trimişi în 


chip egal: 


„Mergând, învăţaţi toate neamurile, botezându-le în numele Tatălui şi al Fiului 
şi al Sfântului Duh, învăţându-le să păzească toate câte v-am poruncit vouă, şi iată Eu cu 


voi sunt în toate zilele, până la sfârşitul veacului. Amin” (Matei 28, 19-20). 


Cum era posibil ca Apostolii să depindă de Petru, care a fost trimis la 
propovăduire deopotrivă cu ceilalți, pentru a întemeia Biserici şi a învăţa între neamuri 
închinarea la Hristos, de vreme ce fiecare urma să-şi împlinească lucrarea separat de restul 
celorlalți? Şi care era rostul primatului lui Petru de vreme ce, din cauza răspândirii 
Apostolilor, nu era posibilă existenţa unei poziţii de rangul al doilea? Care era rostul 


superiorității lui Petru, de vreme ce fiecare Apostol avea aceeaşi misiune? Care era rostul 

gradaţiei ierarhice dintre Apostoli, de vreme ce urma ca ei, în împrăştierea lor prin lume, 
să moară departe unul de altul? Care era rostul puterii lui Petru, odată ce Domnul le-a 
făgăduit Apostolilor că va fi cu ei în toate zilele, până la sfârşitul veacului? Desigur că nu 
au nici un rost toate aceste calități imaginare ale Apostolului Petru, care ar protesta el 
însuşi, fiind cu totul împotriva unei asemenea superiorităţi. Dacă însuşirile lui Petru, pe 
care le pretinde Biserica romană, erau adevărate, duhul Evangheliei ar fi devenit foarte 
problematic şi de neînțeles, fiindcă ar fi prezentat o confuzie a sensurilor şi un conflict de 
principii: ar fi de neînțeles principiul egalității, al egalităţii dusă până la smerenie, şi 
principiul inegalităţi dusă până la hegemonie şi dispreţ. Dacă o astfel de superioritate ar fi 


fost poruncită de Mântuitorul, cum vom putea înţelege următorul citat al Evangheliei: 


„Ştiţi că cei se socotesc cârmuitori ai neamurilor, domnesc peste ele şi cei mai 
tari ai lor le stăpânesc. Dar între voi nu trebuie să fie aşa, ci care va vrea să fie mare între 
voi, să fie slujitor al vostru. Şi care va vrea să fie întâi între voi, să fie tuturor slugă. Că şi 
Fiul Omului n-a venit ca să I se slujească, ci ca El să slujească şi să-Şi dea sufletul 
răscumpărare pentru mulți” (Marcu 10, 42-45), lăsând la o parte multe alte citate, pe care 


nu ne-ar ajunge timpul să le adăugăm aici? 


Cum s-a împlinit scopul misiunii Apostolilor neavând ei comuniune cu 
Apostolul suprem, de la care propovăduirea lor misionară şi-ar fi luat autoritatea? Iar dacă 
Domnul a alcătuit o ierarhie între Apostoli şi l-a scos în evidenţă pe Petru ca Apostol 
suprem, de ce nu a adus acest lucru la cunoştinţa celorlalți ucenici, zicându-le: „iată, îl 
aşez pe acest Petru păstor al vostru şi principe şi ighemon; el vă păstoreşte pe voi, de el să 
ascultați; şi oricine nu ascultă de el va fi nimicit”? Acest lucru ar fi trebuit să-l facă 
cunoscut Mântuitorul ucenicilor Săi, dacă într-adevăr îl aşeza pe el ca păstor al păstorilor 
şi conducător al Apostolilor. Dar, din nefericire pentru latini - sau din fericire - nu s-a 
rostit aşa ceva şi, prin urmare, nu a fost constituită nici o ierarhie a Apostolilor; de aceea, 


nu există nici o teamă că acela care nu se supune succesorului lui Petru, fie el şi episcop al 


Pagina 80 


Romei, se va pierde. 


Unimea Bisericii nu-şi are temeliile şi nu stă în persoana unică a unuia dintre 
Apostoli, ci în persoana Mântuitorului nostru lisus Hristos, care este capul Bisericii într- 
un Duh, într-o credinţă, nădejde, dragoste şi slujire. În acest fel a înţeles Biserica 
ecumenică unitatea în Biserică şi pe aceasta a căutat-o şi a urmărit s-o împlinească, 
mărturie limpede stând primele zece veacuri. Din Biserica ecumenică doar Biserica 
romană concepea în mod diferit duhul unităţii, pe care-l căuta şi urmărea să-l atingă prin 
mijloace străine. Această concepere diferită a modului unităţii a provocat schisma care, 
avându-și începutul în primele veacuri, s-a agravat cu timpul şi avansa pe măsura aplicării 
principiilor Bisericii romane, până a ajuns la ruptura totală din cauza pretenţiei Papilor ca 
Biserica cea Una, Sfântă, Sobornicească şi Apostolească să se supună episcopiei Romei. 
În aceasta stă cauza schismei, cauză cu adevărat foarte mare, fiindcă răstoarnă duhul 
Evangheliei, şi o cauză teologică deosebit de importantă, întrucât înseamnă negarea 
principiilor Evangheliei. Celelalte cauze de natură teologică, deşi deosebit de importante, 
pot fi considerate secundare şi decurgând din această cauză primară. Să vedem aşadar care 
sunt principiile şi cum era păstrată unitatea în Biserica cea Una, Sfântă, Sobornicească şi 


Apostolească. 

Unitatea Bisericilor 


Potrivit Sfintelor Scripturi, unitatea Bisericii este sfânta legătură tainică a 
celor ce cred în Hristos, prin mărturisirea comună a credinţei, a nădejdii, a dragostei 
pentru mirele Hristos şi prin închinarea comună către El. Caracterul acestei unităţi îl 
găsim în Sfântă Scriptură. În rugăciunea Mântuitorului nostru către Tatăl Său ceresc, se 
arată unitatea Bisericii. Urmând a merge spre patima Sa cea de voie, Iisus înalță către 
Tatăl Său rugăciune stăruitoare şi plină de dragoste şi cere de la EI ca să-i păzească pe toți, 


cei care cred şi care vor crede în EI, în legătura păcii: 


„Sfinţeşte-i pe ei întru adevărul Tău; cuvântul Tău este adevărul... Dar nu 
numai pentru aceştia Mă rog, ci şi pentru cei ce vor crede în Mine, prin cuvântul lor, ca 
toți să fie una, după cum Tu, Părinte, întru Mine şi Eu întru Tine, aşa şi aceştia în Noi să 
fie una, ca lumea să creadă că Tu M-ai trimis. Şi slava pe care Tu Mi-ai dat-o, le-am dat-o 
lor, ca să fie una, precum Noi una suntem: Eu întru ei şi Tu întru Mine, ca ei să fie 
desăvârşiţi întru unime, şi să cunoască lumea că Tu M-ai trimis şi că i-ai iubit pe ei, 
precum M-ai iubit pe Mine. Părinte, voiesc ca, unde sunt Eu, să fie împreună cu Mine şi 
aceia pe care Mi i-ai dat, ca să vadă slava Mea pe care Mi-ai dat-o, pentru că Tu M-ai 
iubit pe Mine mai înainte de întemeierea lumii. Părinte drepte, lumea pe Tine nu Te-a 
cunoscut, dar Eu Te-am cunoscut, şi aceştia au cunoscut că Tu M-ai trimis. Şi le-am făcut 
cunoscut numele Tău şi-l voi face cunoscut, ca iubirea cu care M-ai iubit Tu să fie în ei, şi 


Eu în ei” (loan 17, 17-26) 


Deci unitatea Bisericii stă în unirea membrilor acesteia cu Hristos. Toţi cei 
care au crezut în Hristos prin Sfinţii Apostoli, s-au unit cu lisus şi s-au sfinţit în adevărul 


lui Dumnezeu- Tatăl. 

Deci unirea este lăuntrică, tainică, directă, dumnezeiască, desăvârşită, 
împlinită prin bunăvoința şi dragostea dumnezeiască şi nimeni nu se leagă prin legătură 


exterioară pentru a constitui unitatea. 


Cei care au crezut, au primit harul şi adevărul, lumina şi viaţa prin lisus 
Hristos şi s-au unit cu El. Ce îi poate despărți pe aceştia de unirea cea cu Hristos? Dacă 


această legătură este desăvârşită, care este rostul unor alte legături, al unei alte credinţe? 


Cei ce au crezut, au fost traşi către Mântuitorul de către Tatăl, Cel ce L-a 
trimis pe El (loan 6, 44) şi au primit harul răscumpărării; iar dacă adevărul i-a eliberat pe 


ei din robia păcatului, cine-i mai poate lipsi pe ei de libertatea cea în Hristos? 


Cei care au crezut, au devenit fii ai luminii şi părtaşi slavei celei veşnice, cine 


dar le poate lua luminarea şi slava? 


Cei care au crezut, au fost înfiați de Dumnezeu prin Domnul nostru lisus 


Hristos, deci cine poate nega sau înlătura această înfiere? 


Cei care au crezut, s-au făcut, prin dumnezeiasca Impărtăşanie, părtaşi 
Trupului şi Sângelui Domnului, rămânând în Hristos şi Hristos în ei, cine dar are puterea 


să rupă aceste legături dumnezeieşti ale unităţii? 


Cei care cred, primesc Duhul Sfânt, Care constituie totdeauna aşezământul 
bisericii, înfătişând-o pe ea Una, Sfântă şi Sobornicească; deci cine poate sparge această 
unitate? Este zadarnică aşadar pretenția unei legături exterioare şi a unei alte credinţe, mai 
ales a uneia respinse de Scripturi, pentru a asigura mântuirea celor ce cred în Domnul 


Iisus Hristos. 

Mărturii din Faptele Sfinţilor Apostoli 


Unitatea Bisericii apare a fi fundamentată de către Sfinţii Apostoli pe egalitate 


şi pe dragoste reciprocă. 


În Faptele Apostolilor sunt înscrise legăturile morale ale unităţii Bisericii 
primare. La alegerea Apostolului Matia, Petru a arătat necesitatea alegerii unui înlocuitor 
al lui Iuda. Propunerea a fost acceptată, şi toţi împreună au ales doi bărbați pe care, 
punându-i în mijloc şi rugându-se către cunoscătorul inimilor - Dumnezeu -, au aruncat 
sorți, iar sorţul a căzut pe Matia, care a fost numărat împreună cu cei doisprezece 


Apostoli. 


La alegerea diaconilor, cei doisprezece au chemat mulțimea ucenicilor şi au 
încredinţat Bisericii alegerea a şapte bărbaţi, pe care Apostolii, prin punerea mâinilor şi 


rugă-ciune, i-au rânduit ca diaconi (Faptele Apostolilor 6, 1-6). 


Biserica îl rânduieşte pe Iacov ca întâistătător al Bisericii, iar Petru şi loan 
sunt trimişi către cei ce au crezut din Samaria pentru a le împărtăşi lor Duhul Sfânt prin 


punerea mâinilor. 


Petru este trimis din nou de Biserică pentru a propovădui prin Iudeea. Biserica 
se pronunţă asupra chestiunii tăierii împrejur, iar Petru îşi exprimă părerea sa în adunarea 
Bisericii în care erau strânşi Apostolii şi preoţii, împreună cu toată Biserica. Atunci s-au 
gândit Apostolii şi preoții, dimpreună cu toată Biserica, să trimită bărbaţi aleşi dintre ei în 
Antiohia... scriind cu mâna lor acestea: „Apostolii şi preoți şi fraţii, fraților dintre 
neamuri, care sunt în Antiohia şi în Sina şi în Cilicia, bucuraţi-vă” etc. (Faptele 


Apostolilor 15, 1-29). 


Nu se vede şi nu se subînţelege nicăieri în Faptele Apostolilor primatul lui 

Petru. Nimeni dintre Apostoli nu-i acordă acestuia întâretăți sau altceva care să dea 


mărturie despre vreo superioritate sau dregătorie. 


Salutându-i pe efeseni, pe când se despărţea de ei, Apostolul Pavel le-a spus: 
„ȘI acum, fraţilor, vă încredinţez lui Dumnezeu şi cuvântului harului Său, cel ce poate să 
vă zidească şi vă dea moştenire între toţi cei sfințiți” (Faptele Apostolilor 20, 32). Dacă 
Petru era legătura unificatoare a Bisericii, credem că Pavel era dator să facă cunoscut 
acest lucru Bisericii efesenilor, ca nu cumva ei să nesocotească din neştiință supunerea 
faţă de acela. Însă faţă de ce Biserică a lui Petru era dator Pavel să le recomande acestora 
supunerea, e trecut sub tăcere, nefăcându-le efesenilor nici o recomandare de supunere, de 
vreme ce le spune cu hotărâre: „căci nu m-am ferit să vă vestesc toată voia lui Dumnezeu” 
(Faptele Apostolilor 20, 27). Aşadar Pavel nu a ascuns şi nu a trecut nimic sub tăcere, ci 
le-a vestit lor toată voia lui Dumnezeu, nu le-a vestit cum că el însuşi se supune lui Petru, 
ceea ce arată că această supunere (pe care o susţin catolicii) nu este poruncă ieşită din 


voinţa dumnezeiască. 

Mărturii din Epistolele Sfinţilor Apostoli 


În Epistolele Apostolului Pavel nu se vede nici o urmă de primat al lui Petru. 
În ele, prin harul dumnezeiesc şi prin puterea cuvântului, sunt dezvoltate toate adevărurile 
credinţei descoperite şi dumnezeieşti a creştinismului, însă nicăieri nu se face vreo aluzie 
la primatul lui Petru. Pavel vorbeşte adesea în acestea despre unitatea Bisericii, despre 
legătura ei lăuntrică, despre Capul Bisericii, despre ierarhia Bisericii, însă niciodată nu-l 
menționează pe Petru drept legătura cuprinzătoare a unităţii Bisericii. Dar nu numai că nu- 
] menționează, dar îi şi mustră pe corinteni ca fiind trupeşti pentru că se deosebesc pe ei în 
ucenici ai lui Pavel, ai lui Apollo, ai lui Chefa (Petru), zicându-le: „Oare s-a împărțit 
Hristos? Nu cumva s-a răstignit Pavel pentru voi? Sau fosta-ţi botezați în numele lui 
Pavel?” (1 Corinteni 1, 13) şi învăţându-i că piatra de temelie a Bisericii şi centrul unității 
ei este lisus Hristos Cel răstignit pentru noi, Care pentru noi S-a făcut înţelepciune de la 
Dumnezeu şi dreptate şi sfințire şi răscumpărare pentru ca, precum este scris, „cel ce se 
laudă, în Domnul să se laude”; şi adaugă: „Dar ce este Apollo? Şi ce este Pavel? Slujitori 
al lui Dumnezeu prin care aţi crezut voi...”. Aşadar, îl consideră şi pe Petru un slujitor al 
lui Dumnezeu şi nimic mai mult, un semănător în Biserica lui Dumnezeu, dar Dumnezeu 
zideşte; căci fiecare zideşte după harul care i-a fost dat; căci nimeni nu poate pune altă 


temelie, decât cea pusă, care este lisus Hristos (1 Corinteni 3, 11) 


În Epistola către Efeseni, Pavel scrie că Biserica se zideşte „pe temelia 
Apostolilor şi a proorocilor, piatra cea din capul unghiului fund Însuşi lisus Hristos, întru 
care orice zidire împreună-alcătuită creşte ca să ajungă un locaş sfânt în Domnul, în care 
voi împreună sunteţi zidiți, spre a fi locaş al lui Dumnezeu în Duhul” (Efeseni 2, 20-22), 


cuvinte care indică limpede în ce anume stă unitatea. 


De asemenea, în Epistolele soborniceşti ale lui Petru, Iacob şi Ioan, nicăieri nu 

se vede că s-ar fi instituit primatul lui Petru sau hegemonia acestuia în Biserică ca legătură 
unificatoare a Bisericilor. Dimpotrivă, legătura unificatoare este considerată a fi dragostea 


şi adevărul, care susțin părtăşia Bisericilor cu Tatăl şi cu Fiul. 


Mărturii din scrierile Dascălilor şi Părinților Apostolici despre legătura de 


unitate a Bisericilor 


În scrierile Părinților Apostolici nu se întâlneşte nimic referitor la primatul şi 
hegemonia lui Petru ca legătură de unitate a Bisericii. Privitor la unitatea Bisericii, Părinţii 


aceştia erau pătrunşi de acelaşi duh al Noului Testament. 


În Epistola lui Varnava se vorbeşte despre relaţia Bisericilor din tot locul cu 
Mântuitorul Hristos, care este piatra de temelie al aşezământului mântuirii (capitolul 6). 
Creştinii sunt fii ai dragostei, care-i leagă întreolaltă şi de Hristos, şi fii ai păcii. Legea 
Domnului nu cunoaşte nici un jug al silirii, ci este lege a libertăţii, fapt pentru care nu are 
cunoştinţă de necesitatea recunoaşterii stăpânirii lui Petru în Biserică ca mijloc de păstrare 
a unităţii cu Domnul. Legea Domnului este lege a libertății şi nu a robiei, şi nu se supune 
Jugului silirii. 

În Epistolele lui Clement al Romei Către Corinteni, în care se găsesc multe 
învățături referitoare la ordinea bisericească, la pace şi la ierarhia în Biserică, nu se 


relatează nimic despre hegemonia lui Petru în Biserică şi despre succesiunea care i-ar fi 

fost lăsată lui moştenire şi despre necesitatea de i se supune lui în vederea păstrării unirii 
cu Mântuitorul. Dimpotrivă chiar, Sfântul Clement spune: „Sau nu avem un Dumnezeu şi 
un Hristos? Şi un Duh al harului, care se revarsă peste noi? Şi o chemare în Hristos? 
Pentru ce tragem şi rupem mădularele lui Hristos şi ne răzvrătim faţă de trupul însuşi, şi 


29 


ajungem la o aşa sminteală, încât uităm de noi că suntem mădulare unul altuia?... 


Credem că Sfântul Părinte ar fi vorbit şi despre hegemonia lui Petru în 


Biserică dacă i-ar fi recunoscut-o ca atare. 


În Epistola către Efeseni a Sfântului Ignatie citim: „Ca unii ce sunteți pietre 
ale bisericii (templului) Tatălui, pregătite spre zidirea lui Durnnezeu-Tatăl, aduse la 
înălțime prin scripetele lui lisus Hristos, care este crucea, drept funie folosindu-vă de 
Duhul Sfânt; iar credința voastră este călăuza voastră spre înălțime, iar dragostea - calea 
ducând sus, la Dumnezeu. Fiți, dar, toți şi împreună-călători, purtători-de-Dumnezeu şi 
temple ale Lui, purtători-de-Hristos, purtători-de-sfinţenie...” [Ignatie Teoforul, Către 


Efeseni IX]. 


După Sfântul Ignatie, principiul unităţii este Însuşi Dumnezeu. Iisus Hristos 
este viaţa noastră neştirbită şi voinţă a Tatălui, precum şi episcopii cei aşezaţi la marginile 
lumii sunt aşezaţi în voinţa lui lisus Hristos; aşadar după voinţa lui Hristos au fost aşezaţi 
episcopii la margini, iar nu după cea a lui Petru. Așadar, de ce succesorii acestora trebuie 


numiți după voinţa succesorului lui Petru? 


Ignatie îi laudă pe preoţii efesenilor pentru că se acordă cu episcopul precum 
corzile chitarei; de aceea, într-un gând şi în acordul dragostei este cântat lisus Hristos. 
Este de folos a fi în unitate fără prihană, pentru a fi toţi totdeauna părtaşi lui Dumnezeu. 
Biserica este în lisus Hristos şi Hristos în Tatăl pentru ca toate să fie în conglăsuire, în 
unire. Ignatie găseşte unitatea Bisericii în identitatea credinţei, în dragostea reciprocă, în 


acordul voinţei. 


În Epistola sa Către episcopul Policarp al Smirnei, Sfântul Ignatie scrie 

următoarele despre unire: „Poartă de grijă de unire, decât care nimic nu este mai bun; 
poartă-i pe toţi, cum şi Domnul te poartă pe tine; bolile tuturor poartă-le ca un atlet 


desăvârşit” (capitolul 1). 


Din Epistola către Efeseni a lui Ignatie înţelegem foarte bine care este unirea 
pe care Sfântul Părinte îl sfătuieşte pe Policarp s-o caute: unirea cu Dumnezeu şi nu cea 


cu succesorii lui Petru, unire care nu reiese de nicăieri. 


În Epistola către Magnezieni, Sfântul Ignatie, lăudând unitatea Bisericii, scrie: 
„cânt Bisericile de care mă mândresc găsindu-le în unitatea trupului şi a Duhului lui lisus 
Hristos”. Domnul este cel dintâi şi adevăratul episcop şi singurul arhiereu după fire, încât 
unirea cea adevărată este aceea cu cel dintâi şi singurul arhiereu după fire - Hristos; cei 
care au această unire, nu au nevoie de o alta pentru mântuire. De asemenea, în Epistola sa 
către Tralieni, Sfântul Părinte nu scrie nimic despre stăpânirea lui Petru. lar scriind 
Epistola către Romani, nu se adresează episcopului Romei, ci Bisericii, rugându-se ca în 


episcopia acesteia să stăpânească numai Hristos. 


În scrierea Păstorul a Sfântului Părinte Herma [Scrierea Păstorul a lui Herma 
se păstrează doar în latineşte; vezi ed. O. Gebhardt - A. Hamack, 1877] Biserica este 
comparată cu o zidire mare, un turn înalt, ale cărui temelii stau pe numele cel atotputernic 
al lui lisus Hristos, fiind păzită de puterea cea nevăzută a lui Dumnezeu, astfel încât 
întregul turn pare a fi alcătuit dintr-o singură piatră [Păstorul, Visiones I, 2, 3]. Iar în 
Parabolele lui (Simuilitudines), în care se vorbeşte despre disciplina bisericească, se repetă 
faptul că turnul este Biserica, iar poarta care duce la el este Fiul lui Dumnezeu, singura 
poartă prin care este posibilă intrarea către Dumnezeu. „Cei ce cred în Dumnezeu, au 
primit Duhul Sfânt prin Fiul Său; iată, este un Duh şi un trup”. Nici în această scriere nu 
se vorbeşte despre episcopul Romei ca reprezentant al lui Hristos şi legătură a unității 
Bisericii Lui. De asemenea, în epistola sa către Diognet el consideră pe Cuvântul drept 


centru unificator al Bisericii, prin care Biserica se îmbogăţeşte şi harul dumnezeiesc se 

revarsă din belşug asupra plinătăţii credincioşilor ei (capitolul 7 şi 11). 


Aceasta este opinia Părinților Apostolici despre factorul central al unității 


Bisericilor, opinie conformă cu duhul Sfintei Scripturi. 


Mărturii ale învăţătorilor bisericeşti Clement şi Origen 


Clement al Alexandriei, dând definiția Bisericii, zice: Biserica este alcătuirea 
şi mulțimea oamenilor conduşi de Cuvântul lui Dumnezeu; cetate neîmpresurată de 
vrăjmaşi şi nestrâmtorată de nici o tiranie, în care se împlineşte voia dumnezeiască; căci 
precum lucrare este voia lui Dumnezeu, şi aceasta se numeşte lume, tot aşa vrerea Lui este 
mântuirea omului, şi aceasta se cheamă Biserică |Pedagogul, 1, 6; stromatele, 7, 5]. 
Biserica este dimpreună maică dar şi fecioară şi mireasă a lui Hristos, iar noi suntem 
mădularele lui Hristos [Stromatele, 3, 6]. Capul împărătesc al Bisericii este Hristos 


|Pedagogul, 1] şi, adaugă el: 


„Din cele zise, aşadar, e limpede că una este adevărata Biserică, cea cu 
adevărat veche, în care se cuprind, după sloboda lor voie şi râvnă, drepţi. Unul fiind 
Dumnezeu şi Unul Domnul, lucrul cel cu adevărat vrednic-de-cinste este lăudat pentru 
caracterul lui singular, imagine fiind el a principiului celui unul. Firii unului, deci, îi este 
împreună-moştenitoare Biserica cea una, pe care ereziile se silesc în multe a o tăia. 


Aşadar, după ipostas şi după izvodire şi după începătură şi după însuşirea ei de a fi mai- 

presus [superioritatea ei], zicem că «una» este Biserica cea sobornicească şi veche, în 
unirea credinţei celei una - celei pe temeiul Testamentelor, mai bine zis al Testamentului 
celui unul, dat în vremuri felurite, prin vrerea Unuia Dumnezeu întru Unul Domnul - 
adunându-i laolaltă pe cei dinainte rânduiţi, pe care de dinainte i-a hotărât Dumnezeu, mai 
înainte de-a fi lumea cunoscându-i că vor fi drepţi. Dar şi însuşirea Bisericii de-a fi mai- 
presus [superioritatea ei], precum şi obârşia întemeierii, tot după chipul unului sunt, pe 
toate celelalte întrecându-le şi nimic având asemenea sau deopotrivă cu ea” [Stromatele, 


7, 17]. 


În această perioadă minunată a secolului al III-lea, plină de sensuri de o 
deosebită profunzime, este formulată învățătura Bisericii Alexandrine, în care a fost 
cuprins fiecare aspect care priveşte unitatea: ideea, esența, valoarea, iar potrivit tuturor 
acestor legături, unul singur este Dumnezeu şi unul Domnul, Care este chipul unității, 


Care lucrează în ea şi mântuieşte şi-i dăruieşte ei, Bisericii, rangul şi cinstea. 

Adevărul veşnic al cuvântului dumnezeiesc şi voia lui Dumnezeu împlinită în 
Biserică, precum în ceruri, sunt condiţiile necesare ale existenţei ei. 

Un om, un episcop al Romei, care şi-ar însuşi principiul şi centrul unităţii, şi 
care ar vrea în acelaşi timp să fie capul Bisericii Soborniceşti, ar fi caracterizat de 


Clement ca lipsit de minte. 

Origen 


Pe la jumătatea secolului al III-lea, faimosul ucenic al lui Clement, Origen, a 
reluat aceeaşi învăţătură, zicând în scrierea sa intitulată „Împotriva lui Celsus” că, în 
acord cu dogmele creştine, Biserica Sobornicească „este trupul lui Hristos cel făcut viu de 
Dumnezeu”; mădulare ale acestui trup înfățişat ca un întreg „zicem că sunt cei ce cred, 
deoarece, adaugă el, aşa cum sufletul dă viaţă trupului şi-l mişcă pe el, tot aşa face şi 
Cuvântul cu trupul întreg, adică cu Biserica, mişcând şi mădularele ei care, fără energia 


Cuvântului, nu pot face nimic” [Cartea a V-a, 48]. 


Nu era cu putinţă să fie formulată mai limpede unirea organică nemijlocită a 


tuturor credincioşilor cu Hristos, care este principiul unităţii. 


Din învăţătura celor doi dascăli bisericeşti alexandrini de mai sus, cunoaştem 
şi ceea ce gândesc Bisericile Egiptului, Libiei şi Pentapolei, a căror dependenţă de 
Biserica Alexandriei a fost rânduită, „după obiceiul vechi”, de canonul 6 al primului 


Sinod Ecumenic de la Niceea (325). 


Episcopul Romei nu a fost considerat niciodată principiu al unităţii, nici măcar 
al propriei lui comunități bisericeşti, care a fost deosebită întotdeauna doar sub numele de 
„Biserica romană”. Vacantându-se scaunul episcopal al Romei, „colegiul preoților şi 
diaconilor romani” i-a scris o scrisoare „Papei Ciprian”, episcopul Cartaginei, în care 
recunoştea că reprezentanţii şi întâistătătorii Bisericilor locale „doar lui Dumnezeu (Deo 
soli) sunt datori a da socoteala conştiinţei lor”, dar şi că se fac vrednici de o îndoită laudă 
aceia care cer părerea „fraţilor lor”. Ultima expresie avea în vedere doar faptul că Ciprian 
informase comunitatea din Roma despre evenimentele de la Cartagina, asupra cărora s-a 
pronunţat răspunsul |Ciprian, Epistola 30]. Relaţia Bisericii de la Roma cu cea de la 


Cartagina era întru totul „frăţească”. 

Tertulian spune următoarele despre unitatea şi independenţa Bisericilor: „Nici 
o supunere a unei Biserici față de cealaltă, fiindcă toate sunt surori, cinstind cele mai noi 
pe cele mai vechi şi apostolice şi mame, după cum îi spune fiecăreia”. Astfel, de către 
locuitorii Ahaiei era cinstită ca mamă Biserica din Corint, iar de către Macedoneni era cea 
din Filipi sau din Tesalonic, ceea ce era Roma pentru Italia şi pentru Africa de nord. 
Aşadar Tertulian nu vorbeşte nimic despre jurisdicția episcopului Romei asupra tuturor 


Bisericilor apostolice. 


Iar fericitul Augustin, în numeroasele lui scrieri, în care se pronunţă adesea 
asupra esenței Bisericii Soborniceşti, nu face nicăieri vreo aluzie că episcopul Romei este 
principiul, centrul şi fundamentul acestei unităţi. 

Deşi explică în multe locuri sensul articolului Crezului „Una, Sfântă, 
Sobornicească şi Apostolească Biserică”, analizând Biserica în calitatea ei de aşezământ 
dumnezeiesc, în cele 22 de capitole ale scrierii sale Civitas Dei, el nu face nici o 
observaţie referitoare la noua dogmă a Vaticanului deoarece, e de la sine înţeles, nu avea 


cunoştinţă despre aşa ceva. Dimpotrivă, potrivit lui, Biserica este „trupul lui Hristos, ale 


cărui mădulare sunt legate prin dragoste unele de altele şi de cap”. 


Celui care citeşte scrierile fericitului Augustin împotriva Donatiştilor, i-ar fi cu 
neputinţă să accepte faptul că acest mare dascăl al Bisericii ar face dependentă unitatea de 
unirea cu episcopul Romei. Interpretând Psalmul 60, după ce caracterizează Biserica 
Sobornicească ca fiind un mare organism, al cărui cap este Hristos, concluzionează: 
„Totus populus sanctorum ad civitatem pertinentium, quae civitas corpus est Christi, qui 
caput est Christus” (întreg poporul sfinţilor aparţine cetăţii (Bisericii), cetate care este 
trupul lui Hristos şi al cărei cap este Hristos) [Mărturiile şi gândurile acestea ne-au fost 
sugerate şi de studiul deosebit al profesorului de teologie Spiridon Papagheorghiou, 


Unitatea Bisericii, publicat de Liga Sfântă în 1896]. 

Opiniile istoricului Gibbon despre modul de cârmuire a Bisericii 


Despre modul de existență a Bisericii, istoricul Gibbon scrie în lucrarea sa 
„Decăderea şi prăbuşirea statului roman” [Fragmentul redat aici a fost publicat în 
traducere în nr. 106, anul 1847, al Ziarului bisericesc „Adevărul Constantinopolului”, 


fiind preluat din originalul publicat la Londra în 1809, vol. 2, pag. 149]: 


„Acesta a fost felul de a fi, blând şi echitabil, după care s-au condus creştinii 
mai bine de o sută de ani după moartea Apostolilor. Fiecare comunitate frățească, în ea 
însăşi, adopta forma unui mod de a fi separat şi independent. Cu toate că, în aceste mici 
state, cele mai îndepărtate comunităţi păstrau între ele o relaţie reciprocă şi prietenească 
deopotrivă prin epistole şi întruniri, lumea creştină nu era încă unită la un loc de vreo 
putere supremă sau de vreo adunare legiuitoare. Treptat, pe măsură ce numărul 
credincioşilor sporea, aceştia au înţeles avantajele care puteau rezulta pentru interesul şi 
scopurile lor dintr-o unire mai strânsă. Spre sfârşitul secolului al doilea, Bisericile Greciei 
şi ale Asiei au acceptat instituţia utilă a sinoadelor eparhiale şi se poate presupune pe drept 
cuvânt că acestea au împrumutat tipul de consiliu reprezentativ de la celebrele exemple 
ale patriei lor, acela al Amfictyonilor, al asociaţiei Ahaice sau a adunărilor cetăților 


loniene. 


Curând a fost stabilit, ca obicei şi ca lege, ca episcopii Bisericilor 
independente să se întrunească în capitala eparhie: la perioade regulate, primăvara şi 
toamna. Consfătuirile acestora erau întărite şi de sfatul unor preoţi distinşi, fiind moderate 
şi de prezenţa mulțimii care audia. Hotărârile acestora, care erau numite canoane, 
reglementau orice contradicție importantă care privea credinţa şi disciplina; şi, fireşte, că 
se credea că Sfântul Duh se revărsa din belşug asupra adunării întrunite a trimişilor 


poporului creştin. Instituţia sinoadelor potrivea atât de bine sârguința personală cu 

interesul public încât, nu după mulţi ani, a fost adoptată pe întinsul întregului stat. Între 
consiliile eparhiale s-a stabilit o corespondenţă regulată, prin care acestea îşi comunică şi 
îşi aprobă reciproc documentele sinodale. Biserica catolică a adoptat şi ea tipul acesta 
clădind autoritatea unui mare stat federal” [Aguntur praetera per Graecias illas, certis, in 
loci concilii. Tertulian, de Jejuniis, cap. 13, ed. A. Reifferschied, CSEL, Viena 1890. 
Dascălul bisericesc african menţionează acest tip de organizare ca fiind o instituţie recentă 
şi străină. Asocierea Bisericilor Creştine este explicată foarte iscusit de către Mosheim, 


Institutes of Ecclesiastical history, 1832, pag. 164-170]. 


Pagina 95 


Principiile fundamentale ale celor două Biserici. Despre modul de 


guvernare bisericesc 


Modul de guvernare a Bisericii s-a format în duhul evanghelic al egalităţii. 
Din această cauză, organizarea acesteia la începuturi era deosebit de democratică. Când 
murea episcopul, el era succedat de un nou episcop, ales de către adunarea de sfat a 
preoţilor, prin votul liber al întregii Biserici. În acest fel, fiecare dintre Biserici îşi 
constituie un mod de cârmuire propriu şi independent, singura excepţie făcând-o cetățile 


din apusul statului roman. 


Pe la sfârşitul secolului al doilea, toate aceste Biserici au simţit nevoia să se 
pună în legătură una cu alta prin sinoade eparhiale. Astfel, episcopii Bisericilor se reuneau 
în mod regulat primăvara şi toamna în capitala eparhiei, ascultau părerea unora dintre 
preoţii mai deosebiți şi, în prezenţa credincioşilor, emiteau hotărâri numite canoane, prin 


care se rânduiau capetele cele mai importante ale credinţei şi ale disciplinei. 


Nu după multă vreme, aceste sinoade locale s-au pus în legătură unele cu 
altele, comunicându-şi şi validându-şi reciproc documentele sinodale, astfel încât Biserica 
creştină a ajuns să ia forma unei mari federaţii independente de oraşe, având fiecare avere, 
legislație şi acţiune proprie. Mai târziu, episcopii cetăților eparhiei s-au supus episcopilor 
oraşelor capitală ale eparhiilor, numite şi oraşe mamă (miter-polis, de la care vine 
termenul de Mitropolie) în chestiunile privitoare la buna orânduire şi administrare a 
Bisericii. Şi aceasta din cauză că anumite mitropolii au dobândit o poziţie de întâietate 
faţă de restul episcopiilor fie datorită numărului mare de creştini pe care-l aveau, fie 
datorită unui număr mai mare de mucenici şi sfinţi pe care i-au dat, fie din cauză că erau 
scaune apostolice prin înfiinţarea lor de către unul dintre Apostoli sau de către un ucenic 


al Apostolilor. 

Aceste Biserici principale, la a căror ieşire în evidenţă contribuia unul din 
motivele enumerate, la care cu vremea s-au adăugat şi altele, au fost numite Biserici 
apostolice, iar episcopii lor erau cinstiți pentru rangul episcopiei. Astfel de mitropolii erau 
Roma (în Apus), Ierusalimul, Antiohia, Alexandria, Efesul şi Corintul (în Răsărit). Toate 
Bisericile creştine împreună comunicau neîntrerupt unele cu altele prin corespondenţă 
astfel încât, din Bretama până în Persia şi în tot Iliricul, o legătură comună strângea 


laolaltă Bisericile. În acest duh era păstrată unitatea în Biserică. 

Despre modul de guvernare bisericească. Extras din cartea clerului 


francez: Invățătură despre tronul sacru al Romei 


În capitolul 28 al învăţăturii despre tronul sacru al Romei, citim următoarele 


referitoare la modul de guvernare bisericească, în opinia francezilor: 


„ȘI atunci (prin secolul al doilea şi al treilea) în fiecare dintre eparhii se 
reuneau, după necesitățile Bisericii, doar sinoade locale la chemarea Patriarhilor şi a 
mitropoliților, fiecare dintre aceştia acţionând în eparhia proprie, fapt care continuă să se 


petreacă fără vreo încunoştinţare a episcopului Romei. 


Pe atunci, toate Bisericile erau împărțite în patru Patriarhii, adică aceea a 
Romei, a Alexandriei, a Antiohiei şi a Ierusalimului. Bisericile fiecărei Patriarhii îl 
recunoşteau pe Patriarhul zonei, căruia i se supuneau. Pentru Alexandria, Egipt, Libia şi 
Pentapole era un Patriarh. Antiohia, Siria, Mesopotamia şi cele două Cilicii îl recunoșteau 
ca Patriarh al lor pe cel al Antiohiei. La Ierusalim, în Palestina, Arabia şi Fenicia era 
recunoscut cel de la Ierusalim. În cele din urmă, Roma cea veche şi prea strălucită avea 
sub stăpânirea ei tot restul Răsăritului, al Apusului şi partea Africii [din epistolele lui 
Ciprian către episcopii Romei nu se vede deloc vreo recunoaştere a dominaţiei Papilor 


peste Africa]. 


Asupra puterii foarte largi a Patriarhilor, Sinodul Ecumenic întrunit la Niceea 
stabileşte clar: «Obiceiurile cele din început să se ţină, cu privire la Libia şi Pentapole din 
Egipt, ca episcopul din Alexandria să aibă stăpânire peste acestea, fiindcă tot aşa este 
obişnuinţa episcopului din Roma. Asemenea în Antiohia şi-n celelalte eparhii, să se 


păzească întâietatea Bisericilor» (canonul 6). 


In Biserica veche aveau loc continuu întruniri de sinoade pentru motivele 

menţionate mai sus. Nici Apostolii nu hotărau ceva referitor la credinţă fără a consulta în 
prealabil adunarea credincioşilor, pe care o reprezintă sinoadele. Şi se vede de aici 
motivul din cauza căruia, pentru validarea hotărârilor unor sinoade locale întrunite de 
către Papi pentru a condamna erezii, era cerută autoritatea şi certificarea unui Sinod 
Ecumenic. Papa Victor, într-un sinod întrunit la Roma, şi-a expus părerea asupra timpului 
sărbătoririi Paştilor, chestiune pe care a discutat-o deopotrivă şi a supus-o analizei Sinodul 


de la Niceea. 


Papa Liberiu şi urmaşul său Damian au condamnat în sinoade locale erezia lui 
Macedonie. Aceeaşi erezie a condamnat-o din nou al doilea Sinod Ecumenic de la 
Constantinopol. Papa Celestin a condamnat într-un sinod ţinut la Roma erezia lui 
Nestorie. Aceeaşi erezie a condamnat-o Sinodul Ecumenic de la Efes, întrunit special 
pentru aceasta. Felix al III-lea l-a declarat eretic pe Petru Antiohianul; pe acesta l-a 


condamnat din nou al cincilea Sinod Ecumenic întrunit tot la Constantinopol. 


Dispunem de o mulțime nesfârşită de exemple care dovedesc acest obicei 
foarte vechi al primelor veacuri ale Bisericii; ne limităm însă le cele oferite mai sus, pe 
care le considerăm suficiente pentru a proba adevărul. Biserica s-a luptat prin orice mijloc 
să păzească acest obicei; însă semeția şi orgoliul celor care se luptă prin subtile şi viclene 
moduri să se rânduiască pe ei înşişi în poziţia de deplini posesori ai unei puteri absolute, 
fără de nici o supunere, a dus puţin câte puţin la înlăturarea din calea lor a unui obicei atât 


de sfânt şi de lăudabil”. 

Legătura Bisericilor prin Sfintele Sinoade 


Tertulian învaţă că descoperirea s-a împlinit în Hristos şi ceea ce El a 
descoperit constituie singurul adevăr. Apostolii au vestit pretutindeni această învăţătură şi 
au înființat Biserici, care sunt numite apostolice din această pricină. Din acestea, prin 
răspândirea învăţăturii celei una, au luat ființă şi altele, care au păstrat comuniunea păcii şi 
frățietăţii cu cele dintâi. Baza acestei frățietăți este „o singură predanie a uneia şi aceleiaşi 


credinţe” [De praescriptione haereticorum, 29, PL II]. 


Din secolul al IV-lea, unitatea bisericească dobândind treptat o formă mai 
canonică, sensul sinoadelor bisericeşti se formula cu mai multă claritate şi dobândea un 
caracter universal. Sinoadele bisericeşti, întrunite în această perioadă şi ulterior ei, au fost 
în principal sinoade ale ierarhiei, la care doar clerul şi cu precădere episcopii discutau şi 
îşi expuneau opinia asupra chestiunilor apărute, poporul fiind oprit. După caracterul lor, 
ele se deosebeau în trei categorii: sinoade eparhiale, locale sau de ocârmuire, şi 


ecumenice. 


a)  Sinoadele eparhiale. Aceste sinoade bisericeşti, care s-au întrunit în 
Biserică şi înainte de secolul al IV-lea, erau întrunite în anumite timpuri ale anului (1) de 
către cârmuitorul bisericesc al respectivei eparhii, adică de către Mitropolit [vezi canonul 
20 al Sinodului de la Antiohia] care prelua de drept preşedinţia acestora. Se tratau 
problemele şi se hotăra în chestiuni privitoare la modul de viaţă a Bisericii, la învăţătura 
de credinţă şi la morala tuturor membrilor Bisericii, în general. Clerul şi poporul îşi 
puteau chema episcopii în faţa acestor sinoade, ca instanţe bisericeşti supreme, în cazurile 
în care aceştia se făcuseră motiv de sminteală sau săvârşeau fapte condamnabile [vezi 


canonul 20 al Sinodului de la Antiohia; de asemenea şi canoanele 14 şi 15 ale aceluiaşi 

Sinod. Canonul 4 al Conciliului Toletan din anul 633, spune următoarele: Hora diei prima 


ante solis ortum eiciantus omnes ab ecelesia...]. 


(1) [De exemplu, în nordul Africii, în vremea lui Ciprian aceste sinoade se 
reuneau după Paşti (Ciprian, Epistola 40). Ut repraesenter vobis post pashe diem cum 
collegis meis, quibus secundum arbitrium quoque vestrum et omnium nostrum comunae 
concilium, sient semel placuit, ea quae agenta sunt, disponere pariter et limare poterimus. 


Cyprianus, Epistula ad plebem universam (XLIII, 7, 2): CCL3B, 209, cf. PL IV, 347. 


Potrivit canonului 37 Apostolic, trebuie „să se facă Sinod de episcopi de două 
ori pe an, pentru a se cerceta între dânşii dogmele bunei cinstiri de Dumnezeu şi să se 
descurce contrazicerile de natură bisericească care apar; întâi, în a patra săptămână a 


Cincizecimei şi al doilea în douăsprezece zile ale lui octombrie”. 


La fel şi potrivit canonului 20 al sinodului local de la Antiohia (din anul 341) 
„S-a socotit a fi bine să se facă Sinoade de episcopi în fiecare eparhie, de două ori pe an; 
întâi, după a treia săptămână a sărbătorilor Paştilor, astfel ca în a patra săptămână a 
Cincizecimei să se încheie sinodul... iar al doilea sinod să se facă pe la idele lui octombrie, 


care este a zecea lună”. Vezi şi canonul 5 al Sinodului de la Niceea]. 


b) Sinoade locale, de ocârmuire sau patriarhale. Erau numite astfel, fiindcă 
membrii care le alcătuiau se reuneau venind din mai multe eparhii. Întâistătător al acestor 
sinoade, care se reuneau de obicei în oraşe în care existau scaune patriarhale, adică la 
Roma, la Constantinopol, la Alexandria, la Antiohia şi la Ierusalim, era de regulă 
Patriarhul oraşului. Jurisdicţia acestor sinoade şi autoritatea hotărârilor lor erau mai lărgite 


decât ale sinoadelor eparhiale [lar de s-ar întâmpla ca eparhioţii să nu poată rezolva 

pârile celor ce s-ar aduce asupra episcopului, atunci ei să vină la un sinod mai mare de 
episcopi din ocârmuirea aceea, care se vor chema împreună pentru această pricină” 
(canonul 6, Sinodul al II-lea Ecumenic). Cu totul diferite de sinoadele menţionate mai 
înainte erau cele numite Sinoade endemice, convocate cu un scop anume şi având un 
caracter special, şi care, în vremurile foarte vechi, aveau loc doar la Constantinopol, fiind 
reunite în capitala Imperiului cu participarea episcopilor care rezidau aici, spre a rezolva 
chestiuni diverse. Un astfel de sinod s-a reunit în anul 448 sub preşedenția lui Flavian, 
Patriarhul de atunci al Constantinopolului, dând hotărârea împotriva lui Eutihie, pe care l- 


a declarat eretic. Vezi mai sus]. 


c)  Sinoadele Ecumenice. (Concilia universalia, generalia). Erau numite 
astfel sinoadele alcătuite din membrii întruniți din toate părțile lumii cunoscute atunci, 
primul dintre ele desfăşurându-se la Niceea. Pentru convocarea unui Sinod Ecumenic, se 
emitea în prealabil un decret imperial numit „Sacra imperatoria” (2) (scrisoare sfântă 
împărătească), prin care erau invitaţi Patriarhii şi Mitropoliţii şi, prin ei, episcopii pentru a 
se întruni într-un anume loc şi timp [aşa a fost de pildă Sinodul Ecumenic de la Efes care, 
potrivit decretului imperial, trebuia să se reunească „în sfânta zi a Cincizecimii” (vezi 
Mansi, vol. IV, 1113)]. Cheltuielile pentru călătorie erau acoperite din casieria imperială 
[„„Conlucra la aceasta şi gestul entuziast al împăratului, care din resurse publice le oferea 
cheltuielile de drum, luând în sarcina sa serviciile îmbelşugate pe care le oferea” 
(Eusebiu, Viaţa lui Constantin, III, 6)]. Inaugurarea sinodului se făcea prin citirea în 
public în auzul tuturor a decretului imperial şi a motivului pentru care a fost întrunit 


sinodul. 


(2) [Primul dintre episcopii Romei care s-a grăbit să-şi însuşească acest privilegiu 


imperial a fost Pelagiu, în anul 587, scriind în acest fel Patriarhului loan al 

Constantinopolului: «Cum generalium synodorum convocandi auctoritas sedi apostolicae 
beati Petri singulari privilegio sit traditia» (să fie tradiție ca sinoade generale să fie 
convocate prin privilegiul singular al autorităţii scaunului fericitului Petru), Epistola a 8-a, 
Migne PL I, XXII, 738. Şi-a amintit însă foarte târziu să revendice privilegiul tronului 
fericitului Petru. Vezi şi Pelagiu al II-lea, Epist. a 8-a ad Orientales, Concilia generalia..., 


ed. Binius Severinus, 1618, vol. II, p. 693]. 


Procesele-verbale ale sinoadelor precedente sau ale şedinţelor precedente erau 
citite fie de către preoţi şi diaconi, fie uneori de către secretarul imperial, care se numea 
„secretar al consistoriului sacru” (Secretarius divini consistorii). În mijlocul părinţilor 
membrii ai sinodului, aşezaţi în cerc, stătea aşezată pe un tron Sfânta Evanghelie [vezi 
primul Proces-verbal al Sinodului de la Efes, Mansi vol. IV, 1181. De asemenea al IV-lea 
Proces-verbal al Sinodului de la Calcedon]; iar preşedintele Sinodului, care era numit şi 
„exarh” şi care era ales fie direct de către împărat [Epistola împăratului Teodosie către 
Dioscor (Mansi, vol. IV, 599). „Facem cunoscut cuvioşiei tale şi întregului sfânt sinod că 
noi, urmând canoanelor Sfinților Părinţi, nu doar de dragul lui Teodorit, dar şi al tuturor 
celorlalţi care s-au adunat spre întrunirea sfântului sinod de acum, vom acorda cuvioşiei 
tale puterea şi întâietatea”], fie de către părțile întrunite ale Sinodului, era dator ca, 
împreună cu Epitropul împărătesc [Epistola lui Constantin cel Mare (vezi Eusebiu, Viaţa 
lui Constantin, IV, 42). „L-am trimis pe Dionisie cel dintre consuli ca să ne dea de ştire 
despre sosirea celor care trebuie să participe la sinod împreună cu voi şi despre cele ce se 
săvârşesc şi mai ales ca să menţină ordinea ca supraveghetor”], să fie prezent şi să audieze 
discuţiile, fără a interveni sau a se pronunţa deloc [vezi Mansi, VI, 596], să dirijeze 
discuţiile, să supravegheze ordinea şi să vestească cu voce tare înaintea întregului Sinod 


cele hotărâte la fiecare punct, hotărâri care se numeau „orosuri” (hotare ale credinţei). 


Discuțiile Sinodului erau consemnate de către secretari numiţi „notari”. 

Fiecare episcop avea notarul său propriu în sinod. Procesele-verbale ale sinodului se 
semnau de către membrii care le-au alcătuit şi erau înaintate împăratului, însoțite de o 
epistolă prin care sinodul îl ruga să le ratifice [Epistola Sinodului al II-lea Ecumenic de la 


Constantinopol către împăratul Teodosie (Mansi, II, 1557)]. 


Încheierea lucrărilor sinodale şi dizolvarea sinodului erau anunţate prin decret 
imperial, precum şi aplicarea canoanelor aprobate de sinod [vezi Mansi, IV, 1465 şi VII, 


477 şi 501]. 

Dolinger despre libertatea episcopilor în cadrul Sfintelor Sinoade 


[Din lucrarea acestuia, Noul regulament al Conciliului, este vorba despre Conciliul Vatican I 


(Die neue Geschäftsordnung im Konzil), 1869-1870] 


Dolinger spune că, în orice sinod, fiecare episcop avea posibilitatea de a face 
propuneri care erau ascultate şi supuse discuţiei. lar laicii şi episcopi însărcinați cu 


preşedinţia păstrau ordinea. 


Astăzi întreaga influență pe durata desfăşurării sinodului se află în mâinile 
exarhilor, sinodul însuşi fiind lipsit de putere şi voinţă [Autorul are în vedere modul de 


constituire şi desfăşurare a sinoadelor din Apusul catolic al vremii sale]. 


Acum 1800 de ani, Biserica propovăduia că rezoluțiile care privesc credinţa şi 
învăţătura trebuie să aibă în favoarea lor unanimitatea morală. Nu există exemplu ca „vreo 


dogmă” acceptată să fie ratificată printr-o simplă majoritate de voturi. 


Biserica este datoare să păstreze cu scumpătate moştenirea de învăţătură 
primară. Sinodul este reprezentant al Bisericii. Episcopii sunt ambasadorii tuturor 
Bisericilor Soborniceşti ale lumii; aceştia sunt datori să interpreteze ideile majorităţii 
credincioşilor referitoare la vreo chestiune religioasă. Episcopii au întâi de toate datoria să 
dea mărturie asupra ideilor turmei celei aflate sub ascultarea lor. Ca judecători, ei trebuie 
să se bazeze pe acea mărturie. Ei nu vor introduce o lege nouă, ci vor interpreta haec fides 


patrum (în sensul că „aceasta este credinţa Părinților”). 


In toate Sinoadele, chestiunea principală era următoarea: rezoluţiile care 


privesc credinţa trebuie să aibă în favoarea lor unanimitatea. 


La primul Sinod de la Niceea, dintre cei 318 episcopi doar doi au refuzat să 

semneze. La Sinodul de la Calcedon, la care s-au întrunit 600 de episcopi, la întrebarea 
formulată de împăratul Marcian şi-au proclamat cu toţii unanimitatea. La Sinodul de la 
Trident, Papa Pius al 6-lea le-a poruncit exarhilor acestuia să nu proclame nici o decizie a 


Sinodului dacă ea nu era acceptată de către toți părinții. 


Toţi teologii vor ca libertatea să fie deplină în Sinodul Ecumenic, atât 
libertatea cuvântului, cât şi libertatea votului; influențarea materială privează rezoluţiile 


de orice valoare. 


În istoria sa despre Felurimea Bisericilor protestante [History of the 
Variations of the Protestant churches], Bossuet spune că episcopu unui Sinod Ecumenic 
trebuie nu numai să fie de aceeaşi părere în deciziile lor, dar chiar şi episcopii absenţi 
trebuie să fie de acord în mod manifest cu cei din Sinod pentru a se evidenția expresia 
deplină a simţământului universal [Ce spun despre asta cei care vor ca sinodul de la 


Ferrara-Florenţa să fie considerat valabil şi ecumenic?]. 

Evenimentele secolelor IV-VII 


Ce gândea Biserica despre hegemonia episcopului Romei 


În primii ani ai secolului al IV-lea, s-au întrunit o serie de sinoade pentru 
diferite pricini. În vremea domniei lui Constantin cel Mare, s-au întrunit trei sinoade: la 
Ancira, la Neocezareea şi la Laodiceea [după unii istorici, acest din urmă sinod s-a 
întrunit mai târziu, pe la anul 364]. Aceste sinoade au dat Bisericii legiuiri necesare; ele s- 
au întrunit de drept, potrivit obiceiului care predomina în Biserică, fără părerea, sau 
voinţa, sau porunca, sau măcar înştiințarea Papei Romei. Canoanele acestora au fost 
validate de către Sinoade Ecumenice. Între canoanele Sinodului local de la Laodiceea, al 
patruzecilea canon vorbeşte despre episcopi şi egalitatea lor de cinste. Canonul spune 


următoarele: 


„Nu se cuvine episcopilor chemaţi fiind la Sinod să defaime, ci să se adune să 
înveţe, sau să se înveţe pentru îndreptarea Bisericii şi a celorlalți. Iar de ar defăima, unul 


ca acesta se va face singur de pricină, afară de cazul când ar lipsi din nepregătire”. 


Aşadar Sinodul nu-l exclude pe niciunul, ci-i cuprinde pe toţi în acest canon, 


prin urmare şi pe episcopul Romei. 


Puterea Papilor era limitată în graniţele regiunii lor bisericeşti. Toţi Papii fără 
excepţie, dimpreună cu clerul Romei, se supuneau puterii lumeşti după porunca Domnului 
şi a Apostolilor (Romani 13, 1; Tit 3, 1; 1 Petru 2, 13). Papa Martin I-ul s-a supus 


împăratului Constant numindu-l, într-o scrisoare pe care i-a adresat-o, stăpânul său; 

acelaşi lucru l-a făcut şi faţă de fiul acestuia, Constantin Pogonatul (683). Un alt Papă, 
Leon al II-lea, îl roagă cu mult respect, ca unul dintre slujitorii lui, pe împăratul omonim 
Leon să înceteze a uri sfintele icoane, mărturisind că arhierei nu au nici o putere de a 
pătrunde prin palatele împăraţilor, nici de a se amesteca în chestiunile politice. „Pontifex 
introspiciendi in palatia potestatem non habet... Ecclesiae praepositi sunt a negotiis 
reipublicae abstinentes”. O astfel de supunere arătau Papii stăpânitorilor lumeşti până pe 
la jumătatea secolului al 8-lea, nu doar celor corecți, ci şi celor răi, nu numai celor 


credincioşi, dar şi celor necredincioşi şi eretici. 


Pagina 108 


Despre Sinoadele Ecumenice. Însuşiri caracteristice ale Sinoadelor 


Ecumenice 


Sunt patru puncte care deosebesc Sinoadele Ecumenice de cele locale şi de 
cele eparhiale. Trei dintre acestea sunt comune sinoadelor locale, iar cel de-al patrulea 
reprezintă distincția esențială, constitutivă şi cu totul particulară a tuturor Sinoadelor 


Ecumenice. 


Cea dintâi caracteristică a Sinoadelor Ecumenice este întrunirea la un loc a 
participanților la ele din porunca împăratului şi nu a unui pontif care ar deţine poziția 
supremă în Biserică şi care ar dirija prin puterea lui sinodul. A doua caracteristică este 
autoritatea fiecăruia dintre Sinoadele Ecumenice de a discuta problemele de credinţă şi de 
a da hotărâre dogmatică. A treia este aceea ca toate cele dogmatizate şi rânduite să fie 
ortodoxe, să fie credincioase Sfintelor Scripturi sau în acord cu hotărârile Sinoadelor 
Ecumenice precedente, de unde şi valoarea faimoasei expresii a Sfântului Maxim: 
„credinţa curată e cea care dă tărie sinoadelor ce s-au desfăşurat”, şi iarăşi: „sinoadele se 
judecă după dreptatea dogmelor”. Şi a patra, acceptarea într-un glas de către toate 


Bisericile a corectitudinii celor dogmatizate. 


Această din urmă condiţie este singura care-i asigură Sinodului numele de 
„Sinod Ecumenic”, iar absenţa acesteia decade sinodul din Ecumenic în local, aşa cum s-a 
întâmplat cu cele de la Sardica, de la Florenţa, cu cel împotriva lui Fotie de la 
Constantinopol, cu sinodul numit «quinisext» (protodeftera), cu cel din biserica Sfânta 
Sofia şi de la Vlaherne întrunite sub împăratul Copronim, care, lipsite fiind, cum 
spuneam, de acest al patrulea atribut, nu au putut fi numite Ecumenice şi au căzut în 


categoria sinoadelor locale. 


Deci caracteristica esențială a Sinoadelor Ecumenice, care le deosebeşte de 

celelalte Sfinte Sinoade, este acceptarea şi recunoaşterea, de către toţi episcopii Bisericii 
lui Hristos, a celor legiuite. Prin urmare, un sinod poate fi numit Ecumenic dacă el, fiind 
local inițial, dobândeşte şi această ultimă calitate, adică doar a acestei singure condiţii, aşa 
cum s-a întâmplat în cazul sinoadelor de la Cartagina, Gangra, Laodiceea şi altele, ale 
căror canoane au fost acceptate de Sinodul al V-lea Ecumenic care le-a dat autoritate 


ecumenică şi tărie de Sinod Ecumenic. 


Greşesc cei care consideră că întrunirea sobornicească la un loc a episcopilor 
este semnul caracteristic al Sinoadelor Ecumenice, fiindcă rangul este dat nu de mulțimea 
persoanelor, ci de unanimitatea tuturor asupra corectitudinii dogmelor. Astfel, definiția 
unor asemenea sinoade poate fi rezumată în felul următor: „Este şi se numeşte Sinod 
Ecumenic acela alcătuit din episcopii Bisericii întruniți la un loc prin poruncă 
împărătească, în persoană sau prin reprezentanţi locţiitori, în cadrul căruia se aşează 
orosul (hotarul) dogmatic de credinţă; acela (Sinodul ecumenic) care în mod 
binecredincios şi ortodox stabileşte în acord cu Sfintele Scripturi şi cu Sinoadele 
Ecumenice de mai înainte, şi ale cărui hotărâri sunt acceptate de către toți Patriarhii şi 
arhiereii Bisericii Soborniceşti (de pretutindeni), fie prin prezenţa lor în persoană, fie prin 


reprezentanţii lor sau prin scrisori care le poartă semnătura”. 


Cele şapte Sinoade Ecumenice s-au întrunit în baza celor patru condiţii 
menţionate mai sus. Aceste condiţii sunt semnul caracteristic nu doar al Sinoadelor 
Ecumenice, ci şi al modului de existenţă a Bisericii şi al duhului care suflă în Biserică şi 
expresia egalităţii de rang şi de putere a episcopilor şi, în plus, ele sunt o mărturie limpede 
a întregii Biserici asupra faptului că negreşelnicia se găseşte doar în Biserica cea Una, 
Sfântă, Sobornicească şi Apostolească. Sinoadele Ecumenice, prin autoritatea lor asupra 
întregii lumi, posedă următoarele însuşiri: prima este dăinuirea lor veşnică sau, ca să 
zicem aşa, nemurirea. Drept urmare, ele vor exista în veci şi vor avea autoritate în veci, 


fiindcă au fost întrunite prin acţiunea şi insuflarea Sfântului Duh, iar regula după care 

acestea se ghidau era binele absolut şi adevărul absolut, care rămân în veac. A doua 
însuşire particulară este aceea că ele posedă lipsa de greşeală sau infailibilitatea, fiindcă 
reprezintă cugetarea Bisericii întregi, adică a Bisericii celei Una, Soborniceşti şi 
Apostoleşti. Despre cugetarea aceasta a Bisericii, dau mărturie Părinţii din vremurile 
foarte vechi ale Bisericii. Grigorie Taumaturgul, vorbind despre Sinodul local de la 


Ancira, zice: 


„Până ce nu se adună sfinţii să dea, privitor la acestea, o oarecare hotărâre 
comună şi, mai înainte de ei, Sfântul Duh; căci Dumnezeu inspiră dreptatea Sa preoţilor 
nenumărați adunaţi în sinod” [Grigorie de Neocezareea, Epistolă Canonică - Despre cei 


care au mâncat din jertfele idoleşti în urma năvălirii barbarilor..., 7, 12, Fonti II]. 


Deci dacă Sfântul Părinte se pronunţă astfel despre un sinod local, într-o 


măsură cu atât mai mare este adevărat acest lucru în privinţa Sinoadelor Ecumenice. 


Din alcătuirea Sinoadelor Ecumenice învăţăm aşadar că Biserica cea Una, 
Sfântă, Sobornicească şi Apostolească nu a recunoscut pe nimeni altul ca fără de păcat şi 


infailibil, ci doar pe ea însăşi, în totalitatea episcopilor ei. 


În zadar se luptă cei din jurul Papei Romei să-l evidenţieze pe el ca infailibil 
sau lipsit de greşeală atunci când dogmatizează „ex cathedra”, fiindcă Sinoadele 
Ecumenice îşi înalță vocea cu putere protestând împotriva acestei uzurpări necuvioase 
săvârşită de episcopul Romei. Nu este cu putinţă a fi lepădat şi negat ceea ce Biserica cea 
Una, Sfântă, Sobornicească şi Apostolească a crezut şi a mărturisit timp de nouăsprezece 
veacuri, aşa cum noua dogmă primeşte şi crede despre infailibilitatea Bisericii latine. 
Dacă episcopul Romei era fără de greşeală când dogmatiza de la amvon, acest lucru 
trebuia să fi fost mărturisit de către Biserică din primele veacuri. Nu numai că nu se dă 
mărturie despre aşa ceva, ci se dezminte, de vreme ce Sinoadele Ecumenice, locale şi 
eparhiale mărturisesc cu totul contrariul. Dacă Biserica îi recunoştea Papei o astfel de 


calitate, ar mărturisi acest lucru şi în faptă, cerându-i acestuia rezolvarea chestiunilor ivite, 

nemairecurgând la Sinoade, şi mai ales Ecumenice, pentru rezolvarea chestiunilor 
dogmatice. Însăşi întrunirea Sinoadelor Ecumenice îi neagă Papei o astfel de harismă 
dumnezeiască. Sinoadele Ecumenice nu numai că nu i-au recunoscut Papei un astfel de 
privilegiu, dar au şi combătut dispoziţia revendicării unei astfel de calităţi, echivalându-l, 


prin canoane, pe „marele pontif” cu restul episcopilor, după cum vom vedea. 


Motivele întrunirii Sinodului I Ecumenic şi canoanele acestuia 


Motivele întrunirii Sinodului I Ecumenic au fost multe şi importante, dar cel 
mai important dintre toate a fost învăţătura eretică a lui Arie care ameninţa să răstoarne 
dogma Bisericii despre Dumnezeu cel în Treime. Învățătura lui Arie a fost combătută mai 
întâi în Egipt unde, pe la anul 321, episcopul Alexandru al Alexandriei, întrunind un sinod 
local, a condamnat erezia lui Arie ca blasfemiatoare, iar pe acesta împreună cu doi 
episcopi şi unsprezece diaconi i-a decăzut din preoție, i-a excomunicat din Biserică, i-a 
anatematizat ca eretici şi i-a izgonit din Alexandria. Dar fundcă Arie îi înşela prin 
scrisorile sale pe episcopi şi pe ceilalți creştini, răspândindu-şi învăţătura, venind 
Constantin cel Mare ca apărător al Bisericii, îl trimite pe Osios, episcopul Cordobei, la 


Alexandria pentru a-l condamna într-un sinod pe Arie. Şi pentru că iarăşi Arie nu se lăsa 

convins, ci stăruia în învăţătura lui, Constantin cel Mare trimite noi delegați la acesta, 
invitându-l să se înfățişeze înaintea sa. Văzând apoi încăpăţânarea lui Arie, pentru a 
rezolva chestiunea, convoacă primul Sinod Ecumenic la Niceea, în Bitinia, pentru ca, 
supunând cercetării învățătura lui Arie, să rezolve definitiv problema. Şi, într-adevăr, 
Sinodul Ecumenic a rezolvat problema, l-a condamnat pe Arie, a alcătuit Sfântul Simbol 
de Credinţă (Crezul) împreună cu douăzeci de canoane, apărând şi întărind ortodoxia 
Bisericii. Sinodul acesta a rezolvat şi problema referitoare la sărbătorirea Paştilor, căreia 
episcopii Romei au căutat în zadar să-i dea o rezolvare. De pe acum punem întrebarea: 
unde sunt drepturile Papei? Unde se vede infailibilitatea şi puterea? Ce atitudine a avut 
Biserica Sobornicească faţă de acestea? De ce nu s-au adresat episcopului Romei, cel care 
şedea pe tronul lui Petru şi avea prin succesiune puterea de a nu greşi în stabilirea 
adevărului creştin? Şi, mai ales, de ce a fost invitat şi el, doar ca unul dintre episcopii care 
au alcătuit Sinodul Ecumenic? De ce nu 1 s-a acordat onoarea cuvenită ca întâistătător al 
adevărului? Desigur că toate acestea nu pledează în favoarea pretențiilor adepților 
papalității. 

Cu adevărat din iconomie dumnezeiască Sinodul Ecumenic s-a întrunit în 
Răsărit, şi din pronie dumnezeiască Papa Silvestru nu a fost prezent la el, fiindcă 
adoratorii Papei ar fi susținut atunci că autoritatea Sinodului şi autoritatea adevărurilor lui 
decurge din infailibilitatea Papei în exprimarea adevărului creştin. Din fericire, însă, au 
fost lipsiţi de argumentul acesta, Papa fiind reprezentat în Sinod de către doi preoţi, Viton 
şi Vicenţiu, cărora, trimiţându-i, el însuşi neputându-se deplasa din cauza bătrâneţii, le-a 
poruncit să-şi dea încuviințarea la toate hotărârile Sfântului Sinod [Istoria bisericească a 
lui Fleury, vol. 1, pag. 437]. „Se crede, zice Fleury, că Osios, episcopul Cordobei, a fost 
delegat să-l reprezinte pe Papă la acest Sinod; şi se pare că a prezidat Sinodul, deoarece 


numele lui se află în fruntea tuturor semnăturilor”. 


Sfântul Atanasie spune că Osios de Cordoba a condus toate şedinţele şi este un 

fapt sigur acela că, peste 22 de ani, avea să prezideze şi Sinodul de la Sardica. Legat de 
preşedinţia lui Osios de Cordoba, Fleury trage concluzia că acesta l-ar fi reprezentat pe 
Papă, fapt care este însă pus la îndoială de o mulţime de informaţii contrare. Chiar dacă a 
prezidat şedinţele, acest fapt nu are în el nimic ieşit din comun, după cum crede Fleury, 
pentru faptul că acesta, simplu episcop fiind, a prezidat ca episcop pe toți ceilalți episcopi 
ai lumii: „Dar nu văd cum un simplu episcop de Cordoba ar prezida pe toți episcopii lumii 
ca şi cap” [Istoria bisericească a lui Fleury, vol. 1, pag. 507], istoricul atestând faptul că 
Osios de Cordoba era unul dintre cei mai faimoşi episcopi între cei întruniţi în Sinodul de 


la Sardica. 


Între cei 376 de episcopi întruniţi din Răsărit şi Apus, acesta se distingea 
dintre toţi prin virtuți şi prin vârsta lui; Teodorit spune despre el că era vestit pentru 
agerimea duhului, iar Eusebiu - că avea vorba puternică; a fost mărturisitor şi mare 
apărător al adevărului şi a prezidat, ca episcop al Spaniei, toate sinoadele împotriva 
arienilor. Deci nu e deloc de mirare că un bărbat de talia lui a prezidat Sinodul Ecumenic 
al Bisericii imperiale - după care avea să prezideze şi la Sardica -, deşi reprezentanţii 
trimişi de Papa Iulius şedeau alături în sinod. Tot astfel, la Sinodul al II-lea Ecumenic, a 
prezidat Meletie al Atiohiei datorită vârstei sale respectabile; la al III-lea - Chiril, 
Patriarhul Alexandriei; la al IV-lea - reprezentanţii Sfântului Papă Leon; la al V-lea - 
Eutihie, Patriarhul Constantinopolului; la al 6-lea, întâistătător a fost împăratul Constantin 
Pogonatul; la al 7-lea - Tarasie, Patriarhul Constantinopolului, încât, din chestiunea 
prezidării Sinoadelor, partizanii papalității se luptă zadarnic să tragă o concluzie 


convenabilă lor. 


Biserica de pretutindeni s-a supus hotărârilor Sinodului Ecumenic, fără a fi 
exceptată şi Biserica Papei, care a primit hotărârile, canoanele şi Sfântul Crez. Acestea 
sunt faptele reale; cele prezentate de papistaşi sunt fie hpsite de tărie, fie extrase din 


apocrife. Deci Biserica Ecumenică un singur for îl consideră a fi infailibil - Sinodul 

Ecumenic - şi doar acestuia i se supune. Dar să ascultăm şi părerea acestui Sfânt Sinod 


Ecumenic despre episcopii Romei şi cum înţelege el puterea Papei. 
În canonul 6 Sinodul Ecumenic legiuieşte, spunând: 


„Obiceiurile cele din început să se ţină, cu privire la Libia şi Pentapole din 
Egipt, ca episcopul din Alexandria să aibă stăpânire peste acestea, fiindcă tot aşa este 
obiceiul episcopului din Roma. Asemenea în Antiohia şi-n celelalte eparhii, să se păzească 
întâietatea Bisericilor. Peste tot să fie cunoscut, ca episcopul ce s-ar face fără socotinţa 
mitropolitului său, Sfântul Sinod a hotărât a nu fi episcop unul ca acesta. Însă dacă 
alegerea generală a tuturor fiind binecuvântată şi dacă doi sau trei, după canonul 


bisericesc ar grăi împotrivă, să se ţină hotărârea celor mai mulți”. 


Despre acest al şaselea canon, citim următoarele în Pidalion: 


„Cei dirijaţi de Biserica romană, nu interpretează drept prezentul canon. Când 
Papa Felix a intrat în dispută cu Acachie al Constantinopolului, a zis că episcopul Romei 
are autoritatea în fiecare sinod, după cum voieşte canonul (interpretat în mod stricat, 
greşit) Sinodului de la Niceea. Şi mai înainte de acesta şi Pashasinus, locţiitorul lui Leon, 
a adus înaintea Sinodului al IV-lea acest canon, înţelegându-l în mod sucit. Noi însă, din 
spusele acestui canon aflăm adevărata înţelegere a acestui Sinod. Spunem aşadar că, 
faptul că Meletie a deturnat drepturile episcopului Alexandriei, după cum am spus, a oferit 
acestui Sinod motivul de a scoate la lumină prezentul canon nu pentru a aşeza unul nou, ci 
doar pentru a întări rânduielile acolo unde ele se păstrau potrivit vechilor obiceiuri; nu 
numai rânduiala Patriarhilor, ci şi a Mitropoliţilor şi nu numai ordinea în hirotonii, ordine 
de la care s-a abătut Meletie, ci şi în privinţa oricărui alt drept ce aparține Patriarhilor şi 


Mitropoliţilor în Bisericile supuse acestora. 


Obiceiurile cele din început să se ţină, cu privire la Libia şi Pentapole din 


Egipt, ca episcopul din Alexandria să aibă stăpânire peste acestea, fiindcă tot aşa este 

obişnuinţa episcopului din Roma. Semnalăm de aici faptul că această antonimie nu se 
referă la altceva decât la obicei, adică ceea ce e ţinut de mai mulți în comun. Aşa cum şi în 
cazul episcopului Romei a covârşit acest obicei. Care? Acela de a avea stăpânirea asupra 
tuturor supuşilor săi. Şi precum episcopul Romei are acelaşi obicei cu acela al 


Alexandriei, în acelaşi fel are aceeaşi stăpânire ca şi el. 


Iar despre faptul că acesta este sensul canonului, mărturiseşte şi traducerea 
arabă a acestor canoane, adică varianta Alexandrină. Despre sensul acesta dă mărturie şi 
Iosif al Egiptului, vechiul interpret al canoanelor acestui Sinod. Dă mărturie şi traducerea 
latină făcută de Dionisie cel Mic. Dă mărturie ediţia lui Isidor Mercador. Şi, în cele din 


urmă, dă mărturie traducerea prezbiterului Rufin al Achyleiei. 


Și pentru că acesta este adevărul, acela că puterea administrativă a Romei este 
limitată la fel ca şi cea a Alexandriei, în zadar îşi închipuie Romanii că au, prin acest 
canon, stăpânirea nelimitată asupra întregii lumi. E de consemnat şi faptul că prezentul 
canon nu a reînnoit drepturile Romei, de vreme ce acestea erau intacte. Şi chiar dacă nu e 
precizat, ceea ce a spus despre episcopul Alexandriei, voia să spună şi despre cel al 


Romei” |Dositei, Douăsprezece cărți adică Istoria Patriarhilor Ierusalimului]. 


Consider că în acest canon a fost formulat cu claritate duhul Sinodului 
Ecumenic privitor la puterea episcopilor în general, fără nici o excepţie, Sfântul Sinod 
exprimându-se desluşit asupra limitelor jurisdicției fiecărui episcop. Cred că aceia care se 
luptă pentru superioritate nu au nici o obiecție în această privinţă, cu toate că sunt grozavi 
în a găsi şi a inventa lucruri inexistente. Cele spuse de ei până acum, nu dovedesc nimic 
altceva decât tendinţa de a ridica stăpânirea Papei deasupra stăpânirii Sinoadelor 
Ecumenice; din fericire, însă, evenimentele nu-i ajută cu nimic, ci se ridică ca un protest 
împotriva neadevărunilor lor. După aceste mărturii ale primului Sinod Ecumenic, despre 


egalitatea episcopului Romei față de restul episcopilor, să vedem ce mărturisesc şi 

celelalte sinoade. 


Sinoadele împotriva lui Atanasie 


Deşi toate chestiunile religioase aflate în suspensie au fost rânduite aşa cum se 
cuvine de către primul Sinod Ecumenic, cu toate acestea, dorita pace nu a fost restabilită 
datorită puterii prietenilor lui Arie. Eusebiu Pamfil, episcopul Cezareei şi prietenul lui 
Constantin cel Mare, nutrind prietenie față de Arie, îl convinge pe Constantin cel Mare să 
întrunească un sinod la Cezareea Palestinei pentru a lămuri acuzele aruncate de arieni 
împotriva lui Atanasie. Cunoscând că sinodul s-a întrunit nu pentru a judeca, ci pentru a-l 
condamna, Atanasie nu s-a înfățișat la el. Comportându-se cu moderație, Constantin nu l-a 
pedepsit pe ierarhul nesupus, ci a rânduit un nou sinod la Tyr pentru a-l judeca. Atanasie 
se înfăţişează şi se apără, fără însă a-i convinge pe Judecătorii săi, al căror verdict era 
dinainte stabilit. Înţelegând deci că aveau intenţia de a-l condamna, pleacă la Constantin, 
căruia îi cere să facă dreptate. Sinodul îl condamnă în lipsă şi declară vacant tronul 


arhieresc al Alexandriei, îl dezvinovăţeşte pe Arie şi-l primeşte în sânurile Bisericii. 


Punem de pe acum întrebarea: de ce Atanasie nu l-a chemat în ajutor pe Papă, 
ci a recurs la Constantin? De ce acuzatorii lui Atanasie nu s-au adresat Papei, ci 
împăratului? De ce Papa nu-l judecă ipso jure pe Atanasie şi nu-şi face cunoscută 
hotărârea în faţa lui Constantin şi a prietenilor lui Arie? De ce nu protestează pentru 
adunarea a două sinoade fără permisiunea sau încuviințarea lui? Cum a suportat încălcarea 


drepturilor lui? Nesocoteau ei oare hegemonia Papei în Biserică? Nesocoteau faptul că pe 

tronul căpeteniei Apostolilor, al lui Petru, şade Papa? Nesocoteau ei faptul că 
neascultându-l pe el, nu-l primeau pe Hristos? De unde atâta indiferenţă faţă de rangurile 
Papei? Este într-adevăr de neînțeles, însă se pare că le nesocoteau pe toate acestea, după 


cum vom vedea în cele ce urmează. 


Condamnat şi caterisit, Atanasie este surghiunit în oraşul Triveri din Galia [în 
al treizecilea an al domniei lui Constantin, în 336, oraşul Triveri intrase deja sub stăpânire 
germanică, numindu-se Trier (Teodorit, Istoria bisericească, cartea I, cap. 30)] dimpreună 
cu episcopii Marcel al Ancirei şi Pavel al Constantinopolului, ca unii care împărtăşeau 
credinţa lui Atanasie. Silvestru, cu toate că era prieten al lui Atanasie şi urma credinţa de 
la Niceea, petrecând el însuşi în surghiun doisprezece sau paisprezece ani din cauza 
ereziei Meleţienilor, după cum spune Epifanie, nu l-a putut absolvi de vină. Este rechemat 
din surghiun de către Constantin, fiul şi urmaşul la tron al lui Constantin cel Mare, şi 
reaşezat pe scaunul său, după ce în prealabil murise Grigorie, care fusese pus de sinodul 


de la Tyr. 


În scrisoarea sa către alexandrini, împăratul spune că el a împlinit scopul 
părintelui său de a-l rechema din surghiun pe Atanasie, ceea ce şi săvârşind, îl trimite de 
acolo (din capitală) pentru a-şi relua tronul, îndemnându-i pe destinatari să-l primească cu 
evlavie. Nu după multă vreme, însă, este din nou caterisit de sinodul întrunit la Antiohia 
cu contribuția lui Eusebiu, episcop de Nicomidia şi mai apoi de Constantinopol. Acesta, 
profitând de prilejul inaugurării marii biserici octogonale construită de Constantin cel 
Mare în Antiohia, inaugurare zădărnicită inițial de moartea împăratului, îl convinge pe 
Constantin şi întruneşte un sinod la Antiohia, chipurile din dorinţa de a oferi inaugurării o 
măreție deosebită (anul 341). Episcopii adunaţi la acest sinod erau, potrivit lui Teofan, în 
număr de 120, iar potrivit lui Ermion [Cartea a III-a, cap. 5], în număr de 97. Ideea lui 
Eusebiu era de a întruni sinodul în scopul răsturnării credinţei de la Niceea şi pentru 


caterisirea lui Atanasie. La el nu a participat nici episcopul Iulius al Romei, nici altcineva 

din partea lui. Sinodul l-a condamnat pe Atanasie din cauză că şi-a reluat tronul, după 
surghiun, „fără o judecată şi hotărâre sinodală” (nu papală) şi pentru alte pricini 


mincinoase şi l-a caterisit din nou. 


Nici aici nu observăm primatul sau dreptul vreunui judecător suprem, nici al 


vreunui conducător al Bisericii. Dar să vedem şi evenimentele ulterioare. 


Despre Papă, ca instanță de recurs 


În urma sinoadelor întrunite până la momentul acesta în Răsărit, se pare că 
majoritatea episcopilor răsăriteni înclinau spre arianism, care s-a întărit datorită prieteniei 
lui Eusebiu cu Constantin cel Mare şi cu Constantin, fiul acestuia, şi datorită intrigilor 
membrilor Curţii şi ale eunucilor arieni care făceau totul pentru impunerea arianismului, 
întrebuinţând adesea forţa. Însă, în timp ce Răsăritul se afla sub presiunea arianismului, 
Apusul încă rezista în credinţa niceeană. Neaflând dreptate în Răsărit, Atanasie s-a gândit 
să se îndrepte spre Apus pentru a-şi găsi dreptatea. Cei din jurul lui Eusebiu, temându-se 
de realizarea unui acord între ortodocşii de pretutindeni şi ca nu cumva să se întrunească 
sub preşedinţia episcopului Romei, ca păstrător al credinţei de la Niceea, un sinod liber de 
presiunile politice ale Curţii imperiale care să-l dezvinovăţească pe Atanasie, au trimis la 


Roma, cu care toate Bisericile ortodoxe se aflau în comuniune în vremea aceea, ca una 

care era de aceeaşi credinţă şi cea dintâi în ordinea Bisericilor, un memoriu cu aşa zisele 


vini ale lui Atanasie | Teodorit, Istoria bisericească, cartea a II-a, cap. 4]. 


Mai mult, Eusebiu i-a scris lui Iulius „să-l judece pe acesta în baza celor 
hotărâte asupra lui Atanasie la Tyr” [Hermius Sozomen, Istoria bisericească, cartea a 3-a, 
cap. 8], după cum spune Hermius Sozomen. Aceleaşi lucruri le spune şi Socrate: 
„Eusebiu, lucrând toate după voia lui, a trimis soli la Iulius, episcopul Romei, rugându-l 
să se facă judecător a toate câte s-au spus împotriva lui Atanasie şi să-l cheme pe acesta la 


el spre a fi judecat” [Socrate, Istoria bisericească, cartea a 2-a, cap. 11]. 


Deşi a aflat de uneltire, Atanasie, primind calomniile cele împotriva lui ale 
eusebianiţilor - deoarece Iulius i-a trimis memoriul, arătându-i că a fost pus de către sinod 
ca judecător al lui, fapt pentru care îl cheamă la Roma - se înfăţişează la Roma de îndată 
ce a fost chemat |Teodorit, Istoria bisericească, cartea a 2-a, cap. 4]. Cei din jurul lui 
Eusebiu, însă, cunoscându-şi vina din minciunile redactate împotriva lui Atanasie şi 
văzând că sinodul de la Roma a fost întrunit sub un împărat ortodox, Constant, neavând 
nici arbitri, nici cunuci, nici boieri, nici prieteni arieni care să le fie favorabili, nici 
exercitarea forţei, după cum spunea Atanasie în al doilea cuvânt de apărare, nu s-au 


deplasat la Roma, invocând justificări mincinoase şi războiul cu perșii. 


Desigur că, din întrunirea acestui sinod, nu reiese nici o concluzie favorabilă 
pretențiilor papistaşilor, deoarece sinodul îi prezintă Papei chestiunea, impulsionat de 
scopuri ascunse, pentru a-l judeca pe Atanasie în sinod, spre a fi condamnat. Dar să vedem 


continuarea. 


Sfântul Pavel, episcopul Constantinopolului, alungat de pe tronul său de 
arieni, s-a dus şi el la Roma unde a aflat de venirea Sfântului Atanasie şi de întrunirea 
sinodului. La acest sinod au venit şi episcopii caterisiţi de sinodul de la Antiohia [Hermius 
Sozomen, Istoria bisericească, cartea a 2-a, cap. 7 şi Socrate, Istoria bisericească, cartea a 


2-a, cap. 13]. Sinodul s-a întrunit la Roma; a fost alcătuit, după cum spune Sfântul 

Atanasie, din cincizeci de episcopi şi, fiind „un sinod ortodox, le-a luat apărarea 
ortodocşilor nedreptățiţi şi, văzând mai ales şi vicleana schimbare de către eusebianiţi a 
credinţei de la Niceea”, avea să-i dezvinovăţească pe cei de curând condamnaţi, după cum 
scrie limpede Iulius în epistola sa. Împăratul Apusului s-a aflat şi el între cei care au 


ostenit pentru desfăşurarea acestui sinod. 


Sinodul, aşteptându-i timp de un an şi jumătate pe eusebianiţi, la cererea 
cărora s-a întrunit, şi văzând că nu vin, nu i-a mai aşteptat, fiind clar că aceia au renunţat 
la venirea la Roma, şi a trecut la cercetarea acuzațiilor împotriva lui Atanasie, dintre care 
pe unele le-a găsit cu totul mincinoase. În timpul acesta, însă, se întruneşte un mare sinod 
în Egipt la care, după cum reiese din epistola enciclică a sinodului de la Sardica care s-a 
întrunit la puţină vreme după acesta, au participat optzeci de episcopi, fapt dedus şi din 
cele optzeci de semnături ale episcopilor; potrivit celui de-al doilea cuvânt de apărare al 
lui Atanasie, au participat o sută. Scopul sinodului era dezvinovățirea lui Atanasie. 
Participanţii au scris distinşilor episcopi ai Bisericii Soborniceşti precum şi lui Iulius al 
Romei şi Bisericii de acolo, pledând în favoarea lui Atanasie ca unul care fusese 
nedreptăţit [Socrate, Istoria bisericească, cartea a 2-a, cap. 8 şi Hermius Sozomen, Istoria 
bisericească, cartea a 2-a, cap. 9]. Sinodul de la Roma i-a dat dreptate lui Atanasie, 
trimițând eusebianiţilor hotărârea printr-o epistolă a lui Iulius, „mustrându-i pe ei pentru 
că n-au cugetat drept asupra Bisericilor şi a bărbaţilor lor, tulburându-le pe ele prin aceea 
că nu au rămas în cele hotărâte la Niceea”. Epistola a fost trimisă de Iulius prin preoţii 
Elpid şi Filoxen, iar lui Atanasie şi lui Pavel le-au fost redate scaunele episcopale 


[Hermius Sozomen, Istoria bisericească, cartea a III-a, cap. 8]. 


Intrunirea acestui sinod, care a avut loc cu încuviințarea lui Constant, n-a avut 
desigur nici o particularitate care să-l deosebească de atâtea alte sinoade întrunite 
împotriva şi în favoarea lui Atanasie. Cei persecutați în Răsărit de către arieni, au recurs la 


sprijinul Romei nu pentru că-l aveau pe Papă ca instanţă supremă, ci pentru că era ortodox 

ŞI se găsea într-un stat ortodox, sprijinit de arhierei ortodocşi şi fiindcă în Apus lipseau 
cusebianiţii şi eunucii şi purtătorii de cârje şi boierii şi violenţa şi pentru că sperau să afle 
dreptate de la cei de aceeaşi credinţă, liberi de orice presiune dinafară. Acestea sunt 
adevăratele motive care i-au împins pe cei condamnaţi în Răsărit să recurgă la Roma şi 
nimic altceva. Că Papa nu avea vreun drept particular de recurs (appellatio) sau de altă 
natură, vom vedea în cele ce urmează, legat de momentul primirii de către eusebianiţi a 


epistolei şi a deciziei lui Iulius. 


Primind epistola lui Iulius, eusebianiţii s-au necăjit mult şi i-au scris lui Iulius 
în mod ironic şi ameninţător. lată ce zice Socrate [Socrate, Istoria bisericească, cartea a 2- 


a, cap. 12, cartea a 3-a, 3]: 


„De îndată ce a ajuns să afle Eusebiu despre cele judecate de Iulius asupra lui 
Atanasie, primind epistola cei ce trăiau pe lângă el, cu greu au suportat şi, strângându-se 
în Antiohia, i-au scris înapoi lui Tulius o epistolă împodobită cu elocinţă şi alcătuită în 
termeni juridici, plină de ironie nu puţin şi nu lipsită de ameninţări grozave foarte. 
Mărturisind în scrisori că aduc toată cinstea Bisericii romane ca şcoală a Apostolilor 
[urmând de bună credinţă tradiţia], ca una ce s-a arătat de la început mitropolie de cinste; 
cu toate că de atâta vreme au venit să locuiască într-însa învățătorii dogmei, se cuvine să 
poarte rangul al doilea, fiindcă nu după mărime sau mulţimea credincioşilor Bisericii se 
arată superioară, mai degrabă decât a birui prin virtute şi prin alegere. Şi au considerat 
condamnabil a avea Iulius părtăşie cu cei din jurul lui Atanasie şi şi-au arătat ostilitatea, 
ocărând sinodul acestora şi respingându-i hotărârea, iar cele petrecute (le-au considerat) 


nedreptate şi au defăimat aşezământul bisericesc, nefiind de acord”. 


lar Hermius Sozomen continuă, zicând: 


„In cele din urmă, arătând dispreţ faţă de scrisorile lui Iulius, i-au izgonit pe 


Atanasie şi pe Pavel, pe Asclipa, pe Marcel şi pe Luciu. Şi i-au mai scris lui Iulius că, 

dacă este de acord cu caterisirea celor care au fost caterisiţi şi cu hirotonia celor care au 
fost hirotoniți, vor avea pace, iar dacă nu, se va petrece contrariul. Fiindcă nici atunci 
când apusenii l-au caterisit pe Novaţian, răsăritenii nu i-au mustrat”, astfel încât, niciunuia 
mai mult, niciunuia mai puţin i se cuvenea egalitatea şi respectul reciproc. Este evident că 
această poziţie şi limbajul eusebianiţilor la adresa lui Iulius nu arată recunoaşterea unor 
drepturi şi calităţi, nici nu susține dreptul de recurs. Dar să vedem cum a răspuns Iulius la 


acestea. 


Izgoniţi şi neavând unde să se refugieze, Atanasie şi Pavel au recurs din nou la 
Roma, la fel şi cei din cercul lui Atanasie. Iulius le scrie din nou eusebianiţilor o epistolă 
în care cuvintele curg mai dulci ca mierea, îndreptățindu-se privitor la cele pentru care s-a 
recurs la el, şi notându-le încă multe în favoarea credinţei şi a părinţilor nedreptăţiți; iar 
când a văzut că prin scrisorile lui nu reuşeşte nimic, le-a arătat pe acestea împăratului 
Apusului, Constant, care, rugat fiind de Iulius, i-a scris fratelui său Constanțiu cerându-i 
să-i trimită pe cineva pentru a justifica caterisirea lui Atanasie şi a lui Pavel şi a celorlalți. 
Sunt trimişi Narcis de Cilicia, Teodor de Perinthos, Maris de Calcedon şi Marcu de 


Arethousa. Socrate scrie următoarele despre aceasta: 


„Impăratul Apusului, aflând de cele împotriva lui Atanasie şi Pavel, i-a trimis 
scrisori lui Constanțiu cerându-i trei episcopi care să dea socoteală de caterisirea 


oamenilor acestora” [Socrate, Istoria bisericească, cartea a 2-a, cap. 19]. 


Istoricii relatează că, ajungând în Italia, cei patru trimişi şi-au susţinut cauza 
pentru a-l convinge pe împărat, care îi întrebase dacă judecata sinodului răsăritean fusese 
dreaptă, defăimându-i faţă de Constant pe Atanasie şi pe Pavel şi pretinzând că aceştia au 
ascuns faţă de cei din Roma o altă expunere de credinţă a lor din care lipseşte termenul 
„de o fiinţă” (omoousios), expunere pe care predând-o ei lui Constant, nu le-a fost de nici 
un folos. Ca urmare, disputa s-a prelungit pentru încă trei ani, după care au făcut un alt 


sinod, trimițând procesele-verbale ale acestuia în Italia prin Eudoxiu de Ghermanicia şi 

Macedonie de Mopsuestia. Expunerea sinodului a fost numită „cea în multe versuri” şi din 
ea este scos termenul de „omoousios” (de o fiinţă). La rândul lor, apusenii, cu care s-au 
unit şi Tracii, Macedonenii, Eladiţii, Dacii, Panonii şi Ilirii (în afară de Ursachie de 
Singidon, Valent de Myrsa, Fotinie de Sirmium şi Auxenţiu de Mediolan şi a altor câtorva, 
foarte puţini) au declarat în mod foarte înţelept că lor le este de ajuns credinţa cea 
adeverită la Niceea şi că de alta nu au nevoie [Socrate, Istoria bisericească, cartea a Il-a, 


cap. 17]. 


Credem că şi din cele spuse mai sus nu rezultă vreo stăpânire atotputernică a 
Papilor. Considerăm cu totul de prisos să evidenţiem diversele puncte care pun la îndoială 
aşa zisa jurisdicție supremă a Papilor. Ce să spunem şi de faptul că recursul către Papă nu 
le-a fost de nici un folos lui Atanasie, lui Pavel şi celorlalți care au căutat scăpare la el, de 
vreme ce lucrurile au rămas la fel şi după trecerea a trei ani. Dar să vedem şi evenimentele 


care au urmat. 


Disputa care a avut loc, deşi nu a adus nici un rezultat bun, favorabil celor 
acuzaţi, a avut totuşi ceva folositor: Constant şi-a dat seama că Atanasie şi cei împreună 
cu dânsul au fost acuzaţi pe nedrept, fapt pentru care şi-a dorit să-i reaşeze pe aceştia pe 


tronurile lor episcopale: 


„L-a scris deci fratelui cu durere, spune Hermius Sozomen |[Hermius Sozomen, 
Istoria bisericească, cartea a 6-a, cap. 11], ca să le dea tronurile celor despre care era 
vorba, însă nici el nu a ascultat. În cele din urmă, fiindcă împăratul însuşi 1-a cerut fratelui 
ca sprijinitorii lui Atanasie să-şi reia tronurile lor şi, scriindu-i, s-a arătat mâhnit pentru că 
nici unul şi nici el nu s-a opus eresului celui împotrivitor. Doar apropiații lui Atanasie şi 
Pavel i-au cerut sinod pentru apărarea dogmelor celor drepte împotriva cărora s-a uneltit. 
Atunci, cu voia împăraţilor, s-a hotărât să pornească episcopi din ambele părți ca să 
ajungă într-o zi anume rânduită în cetatea Sardica (Sofia)”. Iar Socrate zice: „Cei din jurul 


lui Pavel şi a lui Atanasie i-au rugat pe greci să facă sinod, pentru a reaşeza prin Sinod 

Ecumenic cele susținute de ei şi cele despre credinţă; se convoacă aşadar iarăşi Sinod 
Ecumenic la Sardica, la hotărârea celor doi împărați” |Socrate, Istoria bisericească, cartea 


a 2-a, cap. 20]. 


Aşadar Constant, iar nu Iulius, i-a scris lui Constantin pentru a-i reaşeza pe 
tronurile lor pe Atanasie şi pe cei dimpreună cu el. Sinodul Ecumenic este întrunit nu la 
inițiativa Papei, ci la cererea celor acuzaţi. Este întrunit nu prin decizia Papei, ci prin 
decizia celor doi împărați. Aşa că nici aceste evenimente nu pledează în favoarea unei 
autorități supreme a Papilor [Dositei, Istoria patriarhilor, cartea a 2-a, cap. 5 şi 2]. Dar 
poate că partizanii primatului vor întoarce în favoarea lor opiniile lui Socrate şi ale lui 


Hermius Sozomen, care spun următoarele: 


„Căci Iulius i-a mustrat pe eusebianiţi pentru că nu l-au chemat (pe el) la 
sinod, deoarece legea bisericească porunceşte că nu trebuie aşezate reguli în Biserici fără 
ştiinţa episcopului Romei [Socrate, Istoria bisericească, cartea a 2-a, cap. 5, 2] şi că pe 
Atanasie şi pe ceilalți, ca unii ce se bucură de privilegiile Bisericii celei din Roma, Iulius 
i-a întărit cu scrisori sincere, redându-i fiecăruia scaunul său şi arătând îngăduinţă celor ce 
se înclină înaintea lor” [Socrate, Istoria bisericească, cartea a 2-a, cap. 15 şi Hermius 


Sozomen, Istoria bisericească, cartea a 3-a, cap. 7]. 


Privitor la citatul anterior, le spunem acestora că, în primul rând, cele 
prezentate nu au nici o susținere, fiindcă nici Socrate şi nici Hermius Sozomen nu fac 
trimitere la canonul care dispune „că nu trebuie aşezate reguli în Biserici fără ştiinţa 
episcopului Romei”, nici nu stabileşte ce canon este acesta şi al cărui sinod. În al doilea 
rând, dacă aceasta este opinia lor proprie, ea nu poate avea vreo greutate deoarece le 
aparţine lor ca persoane individuale şi, în al treilea rând, cuvintele acestea sunt îndoielnice 


ŞI nasc suspiciuni, deoarece contravin adevărului, de vreme ce am văzut că până atunci au 

avut loc o mulțime de sinoade locale şi eparhiale, însă nici unul dintre ele nu i-au 
recunoscut Papei o asemenea putere şi astfel de privilegii. Iar primul Sinod Ecumenic nu 
spune un cuvânt despre acest privilegiu, încât reiese mai luminos decât lumina soarelui 


faptul că cele relatate sunt opera unei mâini care a falsificat multe. 


Nu-i deloc de mirare atâta timp cât bazele primatului şi a superiorității Papilor 
au fost puse de epistolele pseudo-clementine, adică din secolul al doilea. Dacă Iulius se 
bucura de astfel de privilegii, era dator să le aducă aminte de ele adepților lui Eusebiu. 
Acesta din urmă (Iulius), însă, n-a scris nimic despre aşa ceva, în afară de faptul că i-a 
„mustrat pe ei pentru că n-au cugetat drept asupra Bisericilor şi a bărbaţilor lor, 


tulburându-le pe ele prin aceea că nu au rămas în cele hotărâte la Niceea”. 


Nici atunci când i-au scris, ironizându-l şi ameninţându-l, nu le-a pus în faţă 
privilegiile şi canonul, ci „le-a scris o epistolă în care cuvintele curg mai dulci ca mierea, 
Justificându-se asupra celor pentru care i s-au adresat cu recurs”. De unde atâta uitare? 
Nici n-a scris: „era necesar a-l întreba mai întâi pe Papa şi astfel a-l supune pe Atanasie 
prin caterisire, iar pe Grigorie a-l promova”, ci a scris doar că „trebuia ca despre acţiunile 
acestea ale răsăritemilor să fie înştiințaţi și apusenii, pentru ca dreptatea să fie stabilită de 
către toți, căci cei ce sufereau erau episcopii acelor Biserici ai căror singuri învăţători au 
fost Apostolii”. Şi adaugă Iulius următoarele: „Epistola a fost scrisă la îndemnul sinodului 
cel de la Roma”, adică nu ipso jure, şi completând: „deşi am scris eu singur, părerea nu 
este doar a mea singur, ci a tuturor episcopilor celor din Italia şi de prin părțile acesteia” 
| Colecţia sfintelor canoane, Paris 1761, vol. I, pag. 212]. Aşadar nu invocă privilegii, ci 


autoritatea sinodului. 


Unde sunt deci privilegiile menţionate de Socrate şi de Sozomen? De ce 
scoate în evidenţă ca judecător sinodul, iar nu pe sine însuşi? Desigur pentru că nu poseda 
nici un privilegiu, nici un rang monarhic, nici o autoritate judecătorească supremă, nici 


puterea de a primi recursuri | Dositei, Istoria patriarhilor, cartea a 3-a, cap. 12]. 

Despre recursul papal. Sinodul de la Sardica 


Sinodul de la Sardica s-a întrunit în anul 347. Din Apus, potrivit lui Socrate 
| Socrate, Istoria bisericească, cartea a 3-a, cap. 12], au venit 300 de participanţi, între care 
şi Osios al Cordobei şi preoţii Arhidam şi Filoxen, ca Jocţiitori ai lui Iulius, şi Maxim al 
Ierusalimului. Din Răsărit s-au adunat la Filipoupoli 76 de participanţi, de unde le-au scris 
apusenilor la Sardica „să nu se aşeze laolaltă cu Atanasie, cu Pavel, cu Aschpa şi cu 
Marcel, căci sunt caterisiţi”. Apusenii le-au răspuns în scris că „nu-i consideră pe aceştia a 


fi în greşeală, nici caterisiţi, şi de aceea şed alături de ei şi în părtăşie cu e1”. 


În urma acestui răspuns, sinodul întrunit la Filipoupoli îl cateriseşte iarăşi pe 
Atanasie, pe Pavel, pe Asclipa şi pe Marcel şi, pe lângă aceştia, pe Iulius al Romei şi pe 
alții. La rândul său, sinodul de la Sardica, declarându-i nevinovaţi pe cei caterisiţi, îi 
cateriseşte pe Grigorie al Alexandriei, Vasile al Seleuciei, Chyndian al Gazei şi pe alţii ai 
părţii adverse, cărora li se cuvenea aceasta. În ceea ce priveşte credinţa, cei din 
Pilipoupoli nu au menţionat în formula alcătuită termenul „de o fiinţă (omoousios)”, i-au 
anatematizat pe toţi cei care spun că sunt trei Dumnezei şi pe cel care spune că Hristos nu 
este Dumnezeu şi pe cel care spune că Acesta este Tată şi Fiu şi Duh Sfânt şi pe cel care 
spune că Fiul este nenăscut şi cum că a fost vreodată un timp sau veac în care El nu era. 


Cei adunaţi la Sardica au confirmat credinţa de la Niceea neadăugând şi nescoţând nimic. 


Ulterior, cei pe care sinodul i-a achitat de acuzaţiile aduse îşi vor lua, de 
comun acord, tronurile lor episcopale cu concursul împăraților. Iulius, scriindu-le 
alexandrinilor despre Atanasie, spune: „vi-l predau vouă nevinovat nu doar prin hotărârea 
mea, ci dovedit fiind (lucrul acesta) de întregul sinod”. Iar sinodul de la Ierusalim, scriind 


alexandrinilor, le spunea: „Împărații, reaşezându-l (pe tronul vostru) pe Atanasie, l-a 

învrednicit de toată cinstea; arătând deci, că nu papa Iulius l-a absolvit de vină sau l-a 
trimis pe Atanasie pe tronul său, ci sinodul şi împărații” [Apologia a doua a lui Atanasie, 
PG 25; vezi şi la Socrate şi la alții]. Nu au nici un motiv să se laude cu acest fapt, cum se 
lăuda Papa Pius al IX-lea în epistola enciclică a lui către Răsăriterii din 1848, în a cărei a 


şaptea propoziţie spunea: 


„lerarhul Atanasie al Alexandriei, condamnat şi izgonit pe nedrept de pe tronul 
său, a sosit la Roma; iar episcopul Iulius al Romei, cunoscând cazul fiecăruia (deoarece 
sosiseră la Roma şi alţii, izgoniți de arieni) şi aflându-i pe ei în conglăsuire cu credinţa 
niceeană, întrucât cugetau la fel ca el, i-a primit pe ei în părtăşie; şi fiindcă, datorită 


rangului tronului, lui îi aparţinea grija tuturor, le-a redat acestora Bisericile etc.”. 


Câtă falsificare a adevărului pentru a sprijini principiul imposibil de susţinut 


al Papei şi al papalității ca instanţă de recurs. 

Pe ce se susține privilegiul de recurs către Papa Romei 


Potrivit papistaşilor iubitori de stăpânire, recursul (apellatio) la Papa Romei se 


sprijină, chipurile, pe hotărârea sinodului de la Sardica, pe care ei îl numesc Ecumenic. 


Dacă ar fi fost aşa, sinodul acesta trebuia să fie considerat de către Sinoadele Ecumenice 


ulterioare ca fiind al doilea - Sinoadele Ecumenice, însă, consideră ca drept al II-lea 


Ecumenic sinodul care s-a întrunit la Constantinopol - de aceea prietenii papismului l-au 


legat pe cel de la Sardica de primul Sinod Ecumenic de la Niceea, considerându-l ca o 


continuare, chipurile, a aceluia. Cu adevărat uimitoare această născocire. Dar să vedem 


dacă dreptatea este de partea lor. 


Sinodul de la Sardica nu a fost continuarea celui dintâi Sinod Ecumenic de la 


Niceea, deoarece: 


a) 


Sinodul Ecumenic s-a încheiat în mod oficial. 
Nu a fost lăsată în suspensie nici o chestiune spre a fi discutată în viitor. 
Nu s-a arătat nicăieri nevoia continuării discuţiilor în vreo altă şedinţă. 


Nici unul dintre Sinoadele Ecumenice ulterioare nu pomeneşte aşa ceva. 


Acestea sunt mărturiile istorice care resping părerile adepților papali. Să 


vedem în continuare şi dovezile logice: 


a) 


Sinodul de la Sardica s-a întrunit după douăzeci şi doi de ani de la primul 


Sinod Ecumenic; 

b) s-a întrunit în timpul împăraţilor Constantin şi Constant; 


c) s-a întrunit la porunca acestora pentru a judeca, potrivit lui Socrate, problema 
concretă a lui Atanasie şi a tovarăşilor lui dar şi chestiuni referitoare la credinţă, caz în 


care ar fi deci vorba despre un nou Sinod Ecumenic şi 


d) după 23 de ani de la Sinodul Niceean, persoanele reunite, în afara a foarte 
puţine excepţii, nu mai erau aceleaşi. Sunt aceste argumente mărturia faptului că sinodul 
de la Sardica a fost continuarea celui dintâi? Sau că era vorba despre un Sinod Ecumenic 
de sine stătător? Să vedem în continuare dacă el are până la sfârşit aceste caracteristici sau 


dacă a decăzut dintr-un Sinod Ecumenic la rangul de sinod local. 


Sinodul de la Sardica este unul local, deoarece: 


a) participanţii răsăriteni şi apuseni a fost separați, fapt care i-a anulat de-a 
dreptul caracterul ecumenic, deoarece cea dintâi caracteristică a unui Sinod Ecumenic este 


„acceptarea de către toate Bisericile, într-un glas, a dreptăţii celor dogmatizate”. 


b) Nu a dat vreun oros dogmatic (definiţie de credinţă), ci s-a pronunţat în 


favoarea credinţei de la Niceea. 


c) Nu i-a putut constrânge pe răsăriteni să se supună, pe care, însă, nici nu i-a 


lepădat ca eretici. 


d) Nu a stabilit o învăţătură şi nu a rezolvat cazul până la capăt, astfel încât 
sinodul întrunit la Sardica, deşi s-a întrunit ca Ecumenic şi nu ca o continuare al celui de 
la Niceea, a sfârşit prin a fi unul local, fiind considerat ca atare de către Sinoadele 
Ecumenice de după el. Prin urmare, sunt invalidate şi argumentele în favoarea 


privilegiului de recurs al Papei care ar decurge din sinodul de la Sardica |Dositei, Istoria 

patriarhilor, cartea a 2-a, cap. 6, 3]. Latinii spun însă că Sinodul al II-lea Ecumenic a 
acceptat Tomos-ul sinodului de la Sardica. Acest fapt este adevărat cu precizarea că este 
vorba despre Tomos-ul credinţei „Apusenilor”. lată ce a acceptat Sinodul al II-lea 
Ecumenic: canonul al cincilea: „După cum am primit Tomos-ul Apusenilor, tot aşa primim 
şi pe cel din Antiohia care mărturisesc o Dumnezeire a Tatălui şi a Fiului şi a Sfântului 
Duh”. Dealtfel, în primul său canon, Sinodul îl anatematizează pe Marcel, cel absolvit de 
vină la Sardica, iar în al doilea canon stabileşte jurisdicţia şi regiunea administrativă a 


fiecărui episcop, după cum vom vedea. 

Cele trei canoane alcătuite de apusenii întruniţi în Sinodul local de la 


Sardica în care se face referire la recursul la Papă 


Canonul al treilea 


Episcopul Osios a spus: „Şi aceasta este nevoie a se adăuga, ca nimeni din 
episcopi să nu treacă de la a sa eparhie, la altă eparhie, în care se află episcopi. Fără numai 
de ar fi chemat vreunul de către fraţii cei ce se află într-însa, pentru a nu se părea că noi 
închidem uşile dragostei. Aşijderea şi aceasta încă trebuie a o prevedea, ca dacă vreunul 
din episcopi în vreo eparhie, împotriva fratelui său şi a împreună episcopului ar avea 
pricină, nici unul din aceştia să nu cheme episcopi de la altă eparhie ca judecători. lar dacă 
vreunul din episcopi în vreo pricină i s-ar părea că se osândeşte, şi s-ar socoti pe sine-şi că 
nu rea, ci bună pricină are, încât iarăşi să se mai cerceteze judecata, de se pare dragostei 
voastre, să cinstim amintirea Apostolului Petru şi să se scrie despre aceştia ce au judecat 
pentru Iulie episcopul Romei, ca prin episcopii cei ce se învecinează cu eparhia să se 
reînnoiască, dacă trebuie, judecarea şi să se dea la cercetători. lar de nu ar putea ei dovedi 
că pricina lui este de aşa fel, încât să aibă nevoie de o nouă judecată, cele o dată judecate 


să nu se mai desfacă, ci cele ce sunt adeverite să rămână”. 

Canonul al patrulea 


Episcopul Gaudenţiu a spus: „Dacă vreunul din episcopi ar fi caterisit cu 
Judecata episcopilor acelora ce se află în vecinătate şi ar zice iarăşi că va adăuga vreun 
lucru spre dezvinovăţirea sa, să nu fie aşezat mai înainte un altul în scaunul lui, până ce 


episcopul Romei, înştiințându-se, va da hotărâre pentru aceasta”. 


Canonul al cincilea 


Episcopul Osios a spus: „suntem de părere ca, dacă vreun episcop ar fi pârât, 
şi adunându-se episcopii acelei eparhii (enorii) l-ar scoate din treapta lui, şi el, ca şi când 
ar fi fost chemat, ar recurge la prea fericitul episcop al Bisericii Romanilor, şi acesta ar voi 
să-l asculte şi ar socoti că este drept a se cerceta din nou pricina lui, şi va crede de cuviinţă 
să scrie episcopilor acelora ce se învecinează cu eparhia, ca ei cu silinţă şi temeinic să 
cerceteze fiecare amănunt, şi după credincioşia adevărului să dea sentinţă în chestiune. lar 
dacă vreunul va cere să-i fie ascultată din nou pricina, şi la rugămintea lui va socoti că 
trebuie să judece episcopul Romanilor, (acesta din urmă) să trimită prezbiteri din partea 
sa, şi să fie în puterea acestui episcop să cerceteze de este bine şi să hotărască dacă se 
cade a fi trimişi cei ce au să judece împreună cu episcopii, ei având autoritatea aceluia de 
către care au fost trimişi, şi astfel să se aşeze (judecata). Iar dacă (episcopul Romei) ar 
socoti că este de ajuns pentru cunoaşterea pricinei episcopului şi sentinţa (dată mai 


înainte), va face ceea ce s-ar părea prea-înţeleptului său sfat că este bine”. Și episcopii au 

răspuns că sunt de acord cu cele spuse. 


Dacă aceste trei canoane ar privi Biserica Ecumenică, adică întreaga ierarhie, 
atunci ele ar contraveni canonului al şaselea al Sinodului I Ecumenic, la care ne-am referit 
mai sus, fapt care ar fi împotriva acestor canoane de la Sardica, ca unele ce sunt invalidate 
de un canon al unui Sinod Ecumenic. Acestea însă privesc recursul făcut de episcopii 
aflați sub jurisdicţia regiunii episcopale administrate de Tronul Roman. Interpretând acest 


canon al cincilea de la Sardica, Zonara spune: 


„Potrivit acestui canon, arhiereii bătrânei Rome susţin ca lor să li se atribuie 
toate recursurile episcopilor şi la ei să recurgă aceştia, zicând, în mod mincinos, că acesta 
este canonul Sinodului I Ecumenic de la Niceea; „canon” care, prezentat fiind înaintea 
sinodului celui întrunit la Cartagina, a fost respins ca neadevărat, după cum se arată în 
preambulul scrierii canoanelor acestui sinod. Aşadar canonul nu este nici al Sinodului de 
la Niceea, şi nici nu i se încredinţează acestuia (episcopului Romei) instanţa de recurs a 


(tuturor) episcopilor, ci doar a celor supuşi lui”. 


Credem că explicația lui Zonara este îndeajuns de clară şi suficient de 


convingătoare |Dositei, Istoria Patriarhilor, cartea a 2-a, cap. 6, paragrafele 3-7]. 


Sinoade locale întrunite prin decrete impenale şi neîntrunite de către Papi şi 
care au dat canoane în mod liber, sunt cele de la Arelat, Mediolan, Sirmium, Ancira, 


Arimin şi cel de la Seleucia. 


Sinodul de la Sardica, fiind separat în două adunări, cea a apusenilor şi cea a 
răsăritenilor, şi provocând mai mult dezacordul decât acordul dintre episcopi, nu şi-a atins 


scopul şi şi-a pierdut caracterul de ecumenic. Biserica se afla din nou în dezacord, 

împotriva lui Atanasie fiind pornite şi lucrate noi uneltiri şi prigoane |Atanasie, Cea de-a 
doua Apologie împotriva lui Arie, PG 25]. Sinoadele menționate mai sus au fost întrunite 


prin ordonanţe impenale. 


În afară de aceste sinoade şi de sinoadele întrunite de către arieni, în perioada 
de timp dintre sinodul de la Sardica şi cel de-al doilea Sinod Ecumenic au fost întrunite de 
către ortodocşi şi alte sinoade locale pentru rezolvarea unor chestiuni diverse şi pentru 
sprijinirea credinţei stabilite la Niceea, care era atacată de către arieni, semi-arieni şi de 
către unii schismatici mai noi, fără participarea sau măcar înştiinţarea Papei Romei. 
Acestuia din urmă, ca unui ortodox şi partizan al credinţei de la Niceea, după întrunirea 
acestor sinoade, 1 se aducea la cunoştinţă prin epistolă cele hotărâte. Aşa au fost sinoadele 
de la Lampsako şi Smirna [Colecţia canoanelor, vol. I, pag. 246, ed. Paris, 1761], cel de-al 
doilea de la Ancira [despre cele două sinoade ţinute la Alexandria de către Atanasie, după 
rechemarea lui din exil de către împăratul Iulius, vezi Colecţia canoanelor, vol. I, pag. 


266], cel de la Ierusalim, cel de la Cordoba şi altele. 


Papa Liberiu îl înştiințează pe Atanasie despre cele hotărâte într-un sinod ţinut 
la Roma printr-o epistolă în care îl numeşte nu „fiu” sau „copilul meu” sau în vreun fel 
care-l arată superioritatea, ci 1 se adresează ca unui egal numindu-l „doritul meu 
Atanasie...” şi iarăşi, „mărturisirea aceasta, frate Atanasie...” şi din nou „iubite” [Colecţia 
canoanelor, vol. I, pag. 249]. Liberiu îi numeşte pe răsăriteni frați iubiți şi împreună 
slujitori şi în epistola adresată lor, în care scrie cu umilință următoarele [Colecţia 


canoanelor, vol. I, pag. 249]: 


„lubiţilor şi împreună slujitorilor Hithiu, Chiril, Hiperehiu, Uraniu, Heroniu, 
Elpidiu, Maxim, Eusebiu, Eucarp, Eortasiu şi ceilalți episcopi ortodocşi din Răsărit, vă 
salută, totdeauna în Domnul, Liberiu episcopul Italiei şi episcopi cei din Apus”. Este 
vorba de răspunsul la epistola trimisă lui de episcopii Teofil, Silvan şi Eustațiu. Şi iată cu 


câtă modestie scrie: „şi mai ales aceasta, că părerea voastră şi gândurile voastre s-au 

adeverit şi s-au dovedit a fi în acord şi potrivire cu mine, cel mai mic, şi cu toţi cei din 
Italia şi din Apus...” [Colecţia canoanelor, vol. I, pag. 249]. (Sigur că acest lucru nu este 
deloc în acord cu cele patru capitole dogmatice noi ale Conciliului I Vatican de la 1870, 


nici nu pledează în favoarea lor). 


În urma cererii adresată lui Valentinian de către episcopi, se întruneşte un 
sinod la Tyana: „Aşadar, cei ce susțineau deschis adevărul, l-au rugat de îndată pe 
Valentinian să întrunească un sinod ortodox la Tyana, pentru a valida cele hotărâte de cei 
întruniți la Niceea” [Colecţia canoanelor, vol. I, pag. 270]. Un alt sinod se întruneşte la 
Ilhric: „la porunca lui Valentinian de a se aduna sinod dumnezeiesc şi prea sfânt, care a 
adeverit a fi bună credinţa de la Niceea, anatematizându-l pe Polhroniu... şi a trimis 


tomosul lui în diverse părți”. 


În Decretele canonice ale Patriarhilor Constantinopolului, editate de Manuil 
Ghedeon, se găseşte o întrebare referitoare la faptul: „Dacă orice situație de criză a 
celorlalte Biserici se trimite (spre rezolvare) la tronul Constantinopolului şi dacă fiecare 
caz de natură bisericească este soluționat de aici”. Urmează următorul răspuns: „Înainte 
de a se rupe Biserica Sobornicească, privilegiul acesta era al Papei Romei... după ce acela 
s-a separat, toate cazurile Bisericilor se raportează la tronul Constantinopolului” 
| Decretele canonice ale Patriarhilor Constantinopolului, Constantinopol 1888-1889, cap. 


9, pag. 350-351]. Şi este amintit canonul al patrulea al sinodului de la Sardica. 


După cum vom dovedi, răspunsul este greşit şi cu totul contrar duhului 


Sinodului al II-lea Ecumenic şi al celui de-al doilea canon al acestuia. Vezi mai Jos. 

Despre recursul către Papă 


Un alt sinod este întrunit la Cezareea Capadociei de către Sfântul Vasile cel 
Mare, iar un altul este întrunit, la porunca împăratului Valens, de către cei din Mediolan, 
unde este ales episcop fostul eparh, Ambrozie. Şi iată ce rugăminte a înălţat Valens către 
Dumnezeu după hirotonia lui Ambrozie: „mulţumită ie, Stăpâne atotțiitorule şi 
Mântuitorul nostru; căci eu trupurile, iar Tu sufletele le-ai încredinţat bărbatului acestuia 


ŞI, voturile noastre, drepte le-ai arătat” | leodoret, Istoria bisericească, 219, 14]. 


Aşadar nici în Apus şi nici în Italia însăşi nu se cerea părerea Papei pentru 


întrunirea sinodului sau pentru hirotonia episcopilor. 


Un alt sinod este întrunit la Antiohia, de către Meletie, şi un altul mai mare, 
iarăşi la Antiohia, care a şi trimis o epistolă sinodală către episcopii Italiei şi Galiei în care 
li se adresează acestora în felul următor: „De Dumnezeu iubitorilor şi preacuvioşilor 
împreună slujitori frați din Italia şi Galia... bucuraţi-vă în Domnul” [Sf. Vasile cel Mare, 


Epistola 92, Către cei din Italia şi Galia]. Între aceştia era cuprins şi episcopul Romei. 


In toate aceste sinoade nu se vede nicăieri autoritatea sau primatul, sau 
hegemonia, sau privilegiul de a i se adresa cu recurs, sau superioritatea, sau dreptul 


administrativ al Papei, sau altceva din cele pe care Papa le pretinde astăzi. 


Marele sinod de la Antiohia este ultimul care are loc în perioada dintre primul 
şi al doilea Sinod Ecumenic. Două lucruri sunt demne de observat în această perioadă: 
căutarea, prin sinodul de la Sardica, a unei instanţe de recurs şi limbajul dispreţuitor şi 
egoist al Papei Damasus pe care l-a folosit când le-a scris „episcopilor pe care el i-a lăsat 
conducători” [Teodoret, Istoria bisericească, 295, 3] şi pe care-i numeşte fii preacinstiți şi 


faţă de care se exprimă dispreţuitor. Dreptul de recurs, nerecunoscut de niciunul dintre 

sinoade, a fost atacat şi de sinodul de la Cartagina, care a reuşit să-i dea o lovitură de 
moarte. Despre acest sinod vom discuta la locul potrivit. Limbajul dispreţuitor al lui 
Damasus este aspru condamnat de către Sfântul Vasile cel Mare în scrisoarea lui către 
episcopul Eusebiu de Samosata: „Adresându-se el celor din Apus şi povestind toate cele 
ale fratelui Dorotei, de ce a trebuit să-i dea iarăşi epistole pentru călătorie? Căci mie mi-a 
parvenit cea a lui Diomid în care se spune: «nu trebuia să-l rogi fiindcă, zice el, omul 
acesta este semeț». Căci cei care-şi cultivă obiceiurile semeţe, acestea crescând, devin mai 
dispreţuitoare. Şi dacă se milostiveşte Domnul de mine, ce altceva voi mai cere pe 
deasupra? lar dacă mânia lui Dumnezeu stă asupra noastră, de ce ajutor ne este 
îngâmfarea apuseană? Cei ce nici nu ştiu şi nici nu primesc să înveţe adevărul, stăpâniţi 
fiind de bănuieli mincinoase, fac astăzi cele ce a făcut mai înainte Marcel: adică faţă de 
iubitorii de certuri vestind adevărul lor, iar pe de altă parte adeverind eresul prin ei înşişi. 
Căci eu însumi, fără (a face caz de) cinul comun (nouă), voiam să le trimit lor ceea ce este 
mai înalt; iar despre cele bisericeşti nimic decât numai cele ce se spun pe ascuns, căci nici 
nu ştiu adevărul celor de lângă noi, nici calea prin care l-ar primi dacă ar învăţa; şi nimic 
despre faptul că nu trebuie a-l împovăra pe cel pe care-l smeresc ispitele, nici a-i socoti 
rangul mândrie, căci este de ajuns numai păcatul pentru a te arăta duşman lui Dumnezeu” 


| Epistola 239]. 


Ieronim, care la puţină vreme după Damasus a fost ales pe scaunul acestuia, 
condamnă şi el orgoliul episcopilor Romanilor spunând în epistola sa către Evagrie 


următoarele cuvinte vrednice de amintit: 


„Biserica Romei nu trebuie socotită ca fiind altfel decât oricare Biserică din 
lumea toată. Căci unde există episcop, fie la Roma, fie la Vezuviu, fie la Constantinopol 
sau Regia sau Alexandria sau Tanac, el este de aceeaşi valoare şi de aceeaşi preoție. Nici 


puterea bogăției, nici umilinţa sărăciei nu-l fac pe episcop mai înalt sau mai mic; căci 

aceştia sunt toți urmaşi ai Apostolilor” [Th. Valhanos, Adevărul Bisericii celei 


Soborniceşti, Atena, 1854]. 


Despre Sinodul al II-lea Ecumenic, întrunit prin voinţa şi decretul 
împăratului, care a declarat că Papa se bucură de cinste egală cu Patriarhul 


Constantinopolului şi a respins privilegiul de recurs către Papa 


Intrunirea celui de-al II-lea Sinod Ecumenic a devenit necesară, deoarece 
multele chestiuni discutate în diferite sinoade locale aveau nevoie să fie fixate cu precizie 


şi să primească autoritate de Sinod Ecumenic pentru a deveni hotărâri ale întregii Biserici. 


Perioada potrivită pentru întrunirea Sinodului al II-lea Ecumenic s-a ivit 
imediat după urcarea pe tronul imperial a lui Teodosie cel Mare. Crescut în credinţa de la 
Niceea şi fiind râvnitor în religia părintească şi dorind să restabilească pacea în Biserică şi 
să consolideze credinţa de la Niceea, împotriva căreia luptau arieni, semiarienii precum și 
ereticii şi schismaticii mai noi, a întrunit Sinodul al II-lea Ecumenic la Constantinopol. 
Sinodul s-a întrunit aici, prin decret imperial, în anul 381. S-au adunat o sută cincizeci de 
episcopi, cu toții din Răsărit; din Apus nu a fost prezent nici un episcop, nici Papa 
Damasus însuşi, care nici nu a fost reprezentat de cineva în Sinod. Astfel încât al II-lea 


Sinod Ecumenic a fost întru toate independent (de Roma). La el s-au evidenţiat îndeosebi 

Sfinţii Grigorie de Nazianz, Timotei al Alexandriei, Meletie al Antiohiei, Chiril al 
Ierusalimului, Amfilohie de Iconiu şi Grigorie de Nyssa. Ca preşedinte al Sinodului a fost 
recunoscut, datorită bătrâneților sale înaintate şi a luptelor sale stăruitoare împotriva 
arienilor, episcopul Meletie al Antiohiei. Acesta era cel care l-a aşezat pe Grigorie 


Teologul pe tronul Constantinopolului, în anul 379, în urma alegerii lui ca Patriarh. 


Sinodul a anatematizat toate ereziile apărute în timpurile precedente sub 
Constantin, Iulian şi Valens, a validat, a dezvoltat mai amplu şi a completat Simbolul de 
Credinţă (Crezul) propus şi aprobat la primul Sinod de la Niceea, adăugându-i învăţătura 
despre Duhul Sfânt. El a definit în chip hotărât în Sfântul Crez că Duhului Sfânt I se 


cuvine aceeaşi închinare ca lui Dumnezeu Tatăl. 


Sinodul acesta a dat şi şapte canoane referitoare la organizarea bisericească şi 
buna rânduială, canoane validate la modul general prin canonul al cincilea al Sinodului al 
IV-lea şi în mod explicit prin canoanele al doilea al Sinodului al VI-lea şi întâiul al 


Sinodului al 7-lea. 


În canonul al treilea, Sinodul porunceşte următoarele despre întâietatea de 
cinste a episcopului Constantinopolului: „Episcopul, însă, al Constantinopolului să aibă 
privilegiile cinstei, după episcopul Romei, pentru că acesta (Constantinopolul) este Noua 


Romă”. 


În răspunsul Bisericii Ortodoxe Răsăritene la Epistola Enciclică a Papei Pius 
al 8-lea al Romei din 1848, citim următoarele: „Dacă se presupune vreo excepţie în cazul 
episcopului Romei, aceasta este în mod simplu privilegiul cinstei poziţiei lui şi nicidecum 
privilegiul stăpânirii generale; să observăm cu înţelepciune puterea canonului: din ce 


cauză este aşezat al Constantinopolului după cel al Romei? Pentru că el este Noua Romă”. 


lată exprimată aici care este excepția de întâietate pe care i-o acordă Sinodul 
al II-lea Ecumenic episcopului Romei, nescoţând în evidenţă nici o altă putere a acestuia 


ŞI nici vreun motiv pentru deținerea ei. 

Acestea sunt rânduielile Sinodului al II-lea Ecumenic referitoare la primatul 
Papei; cât despre recursul la acesta în toate cazurile, ca la instanţa supremă, după cum îi 
place Papei să se considere pe sine, să auzim ce a poruncit Sinodul şi asupra acestui lucru 


în cel de-al doilea canon al său. 


Canonul al doilea 


„Episcopii să nu-şi întindă stăpânirea peste bisericile din afara jurisdicției lor, 
sau să le tulbure, ci potrivit canoanelor, episcopul Alexandriei să administreze pe cele din 
Egipt; episcopii Răsăritului să conducă numai Răsăritul, respectând întâietatea Bisericii 
Antiohienilor, după hotărârile canoanelor Sinodului de la Niceea. Şi episcopii conducători 
din Asia, numai pe cele din Asia să le conducă. Cei din Pont să conducă pe cele de acolo; 
cei din Tracia pe cele din Tracia, iar episcopii nechemaţi pentru conducere să nu 
năvălească să hirotonească sau la oarecare ranguri bisericeşti. Să se păzească însă canonul 
cel scris mai înainte în privinţa cârmuirii, unde e clar arătat că Sinodul fiecărei eparhii îşi 
va conduce afacerile bisericeşti potrivit celor stabilite la Niceea. În ce priveşte bisericile 
lui Dumnezeu dintre neamurile barbare, trebuie să se conducă după obiceiul Părinților ce 


s-au deprins să țină”. 


Credem că acest canon constituie un răspuns suficient pentru cei care fac 
recurs la cel de-al treilea, cel de-al patrulea şi cel de-al cincilea canon al sinodului de la 


Sardica. Acest canon mai are şi o altă caracteristică care oferă o imagine mai clară şi mai 

exactă asupra problemei: trecerea sub tăcere a numelui episcopului Romei explică modul 
în care gândea Sinodul referitor la cele trei canoane ale sinodului de la Sardica, anume că, 
prin appellatio, acesta înţelege dreptul de recurs pe care îl au episcopii regiunii 
administrative supuse Papei, aşa-zisele drepturi ale acestuia din urmă fund deja trecute 
sub tăcere în mod hotărât, după cum am dovedit deja pe îndelete. Aşa încât în zadar se 
luptă latinii pretinzând drepturi pe care niciodată nu le-au avut. lar dacă apusenii întruniţi 
la Sardica au căutat să obțină lucrul acesta prin viclenie, cel de-al doilea Sinod Ecumenic 
i-a aşezat la locul lor, considerând sinodul ca fiind apusean şi numind Tomosul sinodului 
de la Sardica „Tomos al Apusenilor” şi stabilind limitele jurisdicției şi ale regiunii 
administrative a fiecăruia, interzicând Bisericilor extinderea dincolo de limitele lor 
precum şi amestecarea Bisericilor. Astfel încât, dacă la Sardica era vorba despre o 
manevră vicleană, aceasta a fost zădărnicită de decizia Sinodului acestuia. Dacă Sinodul îi 
recunoștea Papei dreptul de a primi recurs, era dator să amintească de acest drept şi să 
menționeze excepţia; prin urmare, dreptul Papei de a primi recurs a fost negat în mod 


oficial. 


Autoritatea Sinodului al II-lea Ecumenic este aceeaşi şi în Biserica Apuseană, 
de aceea consider de prisos să spun că acesta a fost recunoscut de Papa Damasus şi de 
întreaga Biserică Apuseană, Sinod pe care l-au validat dimpreună. Prin urmare, acest al II- 


lea Sinod Ecumenic răstoarnă el singur principiile absolutiste ale Bisericii Apusene. 


Apărătorilor puterii papale le este imposibil să privească cu un ochi indiferent 
Sinodul al II-lea Ecumenic, fiindcă acesta singur, după cum spuneam, le anulează acestora 
opiniile despre primat şi hegemonie, întrucât prin el se dă mărturie despre faptul că 
Sinoadele Ecumenice nu numai că se întrunesc doar prin decret imperial, deci fără 
încuviințarea Papei Damasus, dar şi despre faptul că, chiar în lipsa Papei şi a 
reprezentanților lui, Sinoadele Ecumenice întrunite rezolvă chestiunile religioase şi 


dogmatice în general, decretează canoane şi pun ordine în administrarea Bisericilor, 

lucruri pe care Papa le acceptă şi le semnează împreună cu întreaga Biserică Apuseană. 


Admiratorii primatului Papei, netolerând această realitate, spun că el a fost 
întrunit, chipurile, de către Papa Damasus împreună cu împăratul Teodosie, afirmaţie care 
nu se sprijină însă pe nimic. Singurul fapt pe care se sprijină această afirmaţie este lipsa, şi 
în cazul acestui Sinod, a proceselor-verbale, care pot dovedi neadevărul acestor susţineri. 
Prin urmare, afirmația lor se sprijină, în mod negativ, pe situația obscură dată de lipsa 
documentelor, însă, dacă procesele-verbale lipsesc, se păstrează istoria. Istoricul Socrate 


spune despre întrunirea acestui Sinod: 


„lar împăratul (Teodosie) nesocotind nimic mai presus, convoacă un sinod al 
episcopilor de aceeaşi credinţă pentru a întări credinţa de la Niceca şi a hirotoni episcop în 
Constantinopol. S-au întrunit aşadar... şi mulţi alții, cu toţii fiind o sută şi cincizeci” 


[Istoria Bisericească, cartea I-a, cap. 8]. 


Cele spuse de Socrate sunt repetate şi de Sozomen: „iar împăratul a întrunit în 
grabă şi sinod de episcopi de aceeaşi credinţă, pentru a adeveri cele hotărâte la Niceea şi 
pentru hirotonia viitorului episcop al tronului Constantinopolului. S-au adunat aşadar, din 
cei care cugetau Treimea ca fiind de o fiinţă, aproape o sută şi cincizeci, sub conducerea 
lui Timotei, cel care ocupa tronul Alexandrinilor...” [Sozomen, Istoria Bisericească, cartea 
a 6-a, cap. 7, 9. Aceste capitole anulează o altă afirmație a papistaşilor, pe care ei o 
sprijină pe capitolele 3 şi 10 ale cărții a 3-a a lui Sozomen şi care se află în contradicţie cu 
cele spuse în cap. 7 şi 9 ale cărţii a 7-a. Deoarece, însă, cele cuprinse în aceste capitole 
sunt în acord cu canoanele şi cu corectitadinea istorică bazată şi pe cele spuse de Socrate 
şi Teodorit, fiindcă nu era posibil ca acest scriitor să uite de cele ce a spus mai înainte şi să 
scrie contrariul şi să se contrazică, ne duce la concluzia că spusele lui din fragmentul 


respectiv, dacă nu au suferit vreo altă modificare, sunt lipsite de validitate]. 

La rândul său, Teodorit spune: 


„ȘI făcându-se din nou vară în oraşul acela (Constantinopol) şi fiind prezenţi 
cei mai mulți (dintre episcopii Răsăritului), - căci a fost nevoie să fie chemaţi iarăşi pentru 
a se întruni - au primit o scrisoare sinodală de la episcopii Apusului prin care erau 
îndemnați să ajungă la Roma, pentru a se întruni un sinod mult mai numeros acolo; însă 
ei, renunțând a se deplasa acolo, căci nu le era de nici un câştig, l-au trimis pe Klydon cel 
ce s-a ridicat împotriva Bisericilor, arătându-le (apusenilor) şi dându-le de înţeles despre 
nepăsarea lor. lar curajul şi înţelepciunea (ierarhilor) care au scris, îl arată mai limpede 


scrisorile...” [Teodorit, Istoria Bisericească, cartea I, cap. 9 şi 10, PG 80]. 


Aşa încât nu numai că Papa nu a întrunit un Sinod Ecumenic la Roma, ci el 
însuşi şi întreaga Biserică Apuseană s-a supus Sinodului acestuia întrunind, potrivit celor 
istorisite de Teodorit, „un sinod foarte mare la Roma, acceptând cele decretate la acest 
Sinod (al II-lea Ecumenic)”. Iar refuzul de a se deplasa la Roma şi cuvintele „curajul şi 
înţelepciunea (ierarhilor) care au scris, îl arată mai limpede scrisorile...” trimise Papei 
Damasus, exprimă îndeajuns măsura şi felul supunerii Răsăritului faţă de Papa [Răspunsul 
Răsănitenilor către Papa poate fi găsit în cartea a V-a, cap. 10 a Istoriei lui Teodorit şi în 


Colecţia sfintelor canoane, Paris, 1861, vol. 1, pag. 286]. 


Însă, în timp ce scrisorile enunţă faptele atât de limpede, partizanii papismului 
pretind că sinodul şi-a luat autoritatea de la Papa, deoarece împăratul i-a scris acestuia să 
semneze dimpreună cu ceilalți documentele Sinodului, întrucât documentele unui Sinod 
Ecumenic trebuie semnate de către toate Bisericile. Epistola împăratului către Papă este 
considerată de aceştia drept un indiciu al superiorității Papei. Însă ar fi mai corect din 
partea lor să menţioneze epistola ierarhilor greci şi textul acesteia decât epistola 


împăratului, deoarece doar din epistola acelora poate fi stabilită poziția Papei, de vreme ce 

în ea s-a pronunţat în scris autoritatea Bisericii şi a fost întipărit duhul Bisericii. 


De asemenea, să le amintim acestora şi cuvintele vrednice de menţionat ale 
Sinodului înscrise în discursul de salut al acestuia adresat împăratul Teodosie: „....rugăm 
aşadar pe blândeţea Voastră ca prin gramata cuvioşiei Voastre să întăriți hotărârea 
Sinodului, aşa încât, precum aţi cinstit Biserica prin scrisorile Voastre de chemare, tot aşa 
să fie pecetluite la sfârşit cele hotărâte; iar Domnul să-ți sprijine ţie împărăția etc.” 


| Colecţia sfintelor canoane, Paris 1861, vol. 1, pag. 284]. 


Întrebăm deci: cine a întrunit Sinodul Ecumenic? Cine a validat cele hotărâte 
în Sinod? Răspunsul la aceste întrebări sunt chemaţi să-l dea apărătorii papismului. 
Cunosc oare apărătorii papismului faptul că episcopii care nu semnează documentele 
Sinodului Ecumenic sunt afurisiți de acesta? Deoarece este necesar să se arate 
unanimitatea Bisericii întregi. Din acest motiv 1-a fost trimisă Papei epistola, iar nu din 


motivul invocat de papistaşi. 

Sinodul de la Cartagina împotriva dreptului papal de recurs 


Sinodul de la Cartagina s-a întrunit în anul 418 în timpul domniei lui Teodosie 
cel Mic, la el participând 217 dumnezeieşti Părinţi. Împreună cu aceştia, au completat lista 
participanţilor la Sinod şi locţiitori trimişi de Papa Romei. În fruntea Sinodului s-a aflat 
episcopul Bisericii din Cartagina, Aureliu, care era numit şi Papă. Locţiitori ai Bisericii 
Romei au fost episcopul Faustin de Pichena Potentina, Biserică din ţinuturile Italiei, şi 
preoții Filip şi Asell [Syntagma sfintelor canoane, Atena, 1853, vol. 3, pag. 286]. Acestor 
preoți, Papa Zosima le-a dat instrucţiuni scrise (commonitorio), prin care le făcea 
cunoscute pretențiile pe care erau datori să le susțină în sinod. Conţinutul 


Commonitoriului este următorul: 


„Fratelui Faustin şi fiilor Filip şi Asell preoții. De la episcopul Zosima. 


Sarcinile ce v-au fost încredințate să nu le uitaţi. Căci aşa cum voi vă aflați 
acolo, deopotrivă şi noi, fiindcă noi ne aflăm acolo prin prezenţa voastră. Săvârşiţi toate 
după cum aveţi rânduit prin porunca noastră şi prin cuvintele canoanelor, pentru a căror 
adeverire mai deplină am alcătuit acest commonitoriu. Căci aşa au spus, fraților, că au 
hotărât cei de la sinodul de la Niceea privitor la recursul episcopilor [aşa cum deja 
cunoaştem, nu este adevărat faptul că au spus aşa ceva. Adevărul acesta îl vom arăta în 
cele ce urmează]. Căci au fost de părere că, dacă un episcop, care va fi depus din treapta 
sa şi îndepărtat din eparhia sa, se gândeşte să facă apel şi să recurgă la prea fericitul 
episcop al Romei, iar acesta va voi şi va considera drept a se reînnoi cercetarea pricinei, 
atunci el va încuviinţa a se scrie episcopilor care se învecinează cu eparhia, ca aceştia să 
cerceteze împreună toate cu grijă şi să încheie cazul după adevăr. De aceea, dacă cineva 


cere să fie ascultat iarăşi în cazul său şi, la rugămintea sa personală către episcopul 

Romei, acesta va lua inițiativa de a trimite din partea sa un preot, să fie în puterea sa după 
cum voieşte şi după cum socotește; şi în socotinţa lui să fie dacă să ia hotărirea că este 
necesar a fi trimişi unii ca aceştia (preoţii) pentru a fi prezenţi la judecată împreună cu 
episcopii, avind ei autoritatea celui care i-a trimis. lar dacă va considera că episcopii sunt 
îndeajuns pentru a duce cazul la bun sfârşit, să facă precum dispune prea înţeleapta sa 


voinţă”. 


Acest commonitoriu a fost citit în sinod. De partea lor, Părinții întruniți în 
şedinţă au spus că „în copiile hotărârilor de la Niceea, aflate în posesia lor, nu se află 
astfel de canoane”. Însă, din politeţe, nu le-au respins de-a dreptul pretenţiile, dar nici nu 
le-au acceptat, ci şi-au manifestat reținerea stabilind ca, pentru înlăturarea suspiciunii, să 


fie cercetate copiile exacte de către episcopii Costantinopolului, Alexandriei şi Antiohiei. 


lar fiindcă lansarea notificării, referitoare la chestiunea recursului, a fost 
pricinuită de recursul la Papă făcut de preotul african Apiarius, condamnat în Africa 
pentru unele fapte vinovate, sfântul sinod, din politeţe pentru mijlocirea Papei, a decis să-l 
primească pe Apiarius, după ce acesta se supune episcopului său, şi să aducă la cunoştinţa 


Papei hotărârea sinodului. 


Aşadar, au scris Romei următoarele: În ceea ce priveşte executarea proceselor 
în regiunile de peste Mare (Marea Mediterană), deşi „nu voiesc a se îndepărta de la 
canoanele lor cele dintâi, cu toate acestea, nu se vor împotrivi cerințelor Bisericii 
Romanilor dacă, în urma cuvenitei comparări a copiilor primite cu originalele de la 


Niceea, acestea vor fi găsite ca fund autentice”. 

Despre dreptul de recurs la Papă 


Abordând în felul acesta problema, Părinții întruniți la Cartagina au pus capăt 
tentativei lui Zosima. Însă când, după Zosima şi Bonifaciu, Celestin a cerut să exercite 
dreptul de recurs şi l-a trimis pe acelaşi Apiarius, care fusese din nou condamnat în Africa 
pentru alte vini şi făcuse recurs la Roma, cerând cu vehemenţă reprimirea lui, atunci 
episcopul Aureliu, cel dintâi în rang dintre sinodali, nu a mai suportat un astfel de 
comportament nedrept şi, în urma mărturisirii voluntare făcute de Apiarius însuşi, l-a 
mustrat pe Celestin şi, în numele întregului sinod de la Cartagina, 1-a expus într-o lungă 
epistolă cursul evenimentelor acestui caz, opinia părinților despre comportamentul lui 
Apiarius şi despre drepturile Bisericii romane, „aducându-i la cunoştinţă faptul că în mod 
fals sunt atribuite Sinodului Ecumenic de la Niceea canoanele sinodului local de la 


Sardica” [Syntagma sfintelor canoane, vol. III, pag. 286-290 . 


După expunerea cazului lui Apiarius, în epistolă se spun următoarele: 


„Frate Stăpâne, mai întâi împlinind datora cuvenitei închinăciuni, noi te 
rugăm ca de acum înainte pe cei ce vin de aici spre a fi ascultați de Voi, să nu-i primiţi cu 
lesnire. Nici pe cei de noi depărtaţi de la împărtăşire să nu-i primeşti Sfinţia ta pe viitor în 
părtăşie. Fiindcă Sfinţia ta uşor poţi afla că aşa s-a hotărât aceasta şi în Sinodul de la 
Niceea. Şi dacă de acolo se vede că se păzeşte lucrul acesta şi în cazul clericilor din 
treptele de jos şi a laicilor, cu cât mai mult voieşte a se păzi aceasta în cazul episcopilor? 
Deci cei au fost îndepărtați de la împărtăşire în eparhia lor să nu fie reaşezaţi în 


comuniune în grabă şi cum nu se cuvine de către Sfinţia ta. 


De asemenea, să respingi Sfinţia ta, după cum ţi se cade, refugierea cea fără 


de ruşine a preoţilor şi a celorlalți clerici. Fiindcă, nu prin vreo hotărâre oarecare a 

Părinților a fost interzisă aceasta în Biserica cea din Africa, ci înseși hotărârile Sinodului 
de la Niceea îi trimit în chipul cel mai lămurit la Mitropoliţii lor atât pe clericii din 


treptele de jos, cât şi pe episcopi. 


Apoi, acelaşi Sinod a dispus cu înţelepciune [aşadar cererea de a se încălca 
cele hotărâte era lipsită de înţelepciune şi injustă] şi cu dreptate că trebuie ca orice 
chestiune, ce poate apărea, să fie soluționată în locul în care a apărut. Căci nici o eparhie 
nu s-a socotit a fi lipsită de Harul Sfântului Duh, prin care dreptatea este respectată cu 
înţelepciune şi ţinută cu statornicie de preoţii lui Hristos. Mai ales că fiecăruia 1 s-a 
îngăduit, dacă nu este satisfăcut de judecata judecătorilor (locali), să facă recurs la sinodul 
eparhiei lui, sau chiar şi la Sinodul Ecumenic. Sau oare este cineva care să creadă că 
Dumnezeu, care poate insufla dreptatea judecății într-unul oarecare, va refuza lucrul 
acesta nenumăraţilor (clerici) adunaţi în sinod? [Faptul acesta constituie un protest al 
poate fi temeinică această judecată de peste mare, de vreme ce persoanele care trebuie să 
dea mărturie nu pot fi prezente la ea fie datorită neputinței firii sau a slăbiciunii bătrâneţii, 


fie datorită multor altor piedici? 


lar despre faptul că tu ai putea trimite pe cineva din partea Sfinţiei tale, nu 
aflăm a se fi hotărât în nici un sinod al Părinților. lar referitor la cele ce ai trimis odinioară 
prin Faustin, episcopul cel dimpreună cu noi, cum că aşa s-ar fi hotărât la Niceea şi 
comparându-le noi cu cele autentice trimise de către Prea Sfinţitul Chiril, colegul nostru, 
episcop al Bisericii Alexandriei şi de către  Preacinstitul Attic, episcopul 
Constantinopolului, şi care mai înainte de aceasta au fost trimise înaintaşului Vostru, 
vrednicul de pomenire episcop Bonifaciu, prin preotul Inocenţiu şi ipodiaconul Marcel, nu 
am putut afla nimic în acest sens [acest lucru a rezultat din confruntarea documentelor 
oficiale ale Sinodului de la Niceea cerute de către acest sinod de la cele trei mari tronuri 


episcopale ale Răsăritului]. Deci să nu mai trimiteţi, nici să îngăduiți, la cererea unora, ca 

să vină la noi clerici (judecători), pentru a nu încuviinţa noi a se introduce mândria cea 
înfumurată a lumii în Biserica lui Hristos, cea care dă, celor care doresc a vedea pe 
Dumnezeu, lumina simplităţii şi ziua umilinţei. Şi fiindcă Apiarius, cel vrednic de plâns, 
în urma răutăţilor lui nelegiuite, a fost deja scos afară din Biserica lui Hristos de către 
fratele nostru Faustin, pentru păstrarea dragostei frăţeşti, prin cercetarea şi dispoziţiile 
Voastre, Africa să nu mai sufere nicidecum de acum încolo una ca aceasta” [Colecţia 
Sfintelor Canoane, Paris, 1715, pag. 169-173; vezi şi Theodor Vallianos, Adevărul 


Bisericii celei Soborniceşti, Atena, 1854]. 


Răspunsul acesta este nu numai o puternică mustrare a mândriei papale, dar şi 
anularea pretențiilor acestuia şi un indiciu al întinderii hegemoniei papale şi o interpretare 
lucidă a canoanelor de la Sardica şi o caracterizare a acestui sinod. Ignorarea completă, 
după 71 de ani, a acestor canoane de către un întreg sinod (cel de la Cartagina) alcătuit din 
217 episcopi, dă mărturie, în primul rând, despre faptul că sinodul de la Sardica este unul 
local şi secundar, iar canoanele acestuia îi priveau pe cei supuşi Papei; căci canoanele 
unui Sinod Ecumenic au autoritate în toată lumea şi le sunt cunoscute tuturor. Prin urmare, 


canoanele sinodului de la Sardica nu le aduc nici un folos adepților papali. 

Al III-lea Sinod Ecumenic de la Efes demonstrează lipsa de fundament a 


pretențiilor papale 


Motivul întrunirii Sinodului Ecumenic de la Efes a fost erezia lui Nestorie 
care, după cum era de aşteptat, i-a ridicat la luptă împotriva ei pe cei credincioşi 
hotărârilor de la Niceea. Primul care s-a ridicat împotriva ereziei a fost Sfântul Chiril al 
Alexandriei, între acesta şi Nestorie, Patriarhul Constantinopolului, fiind purtată o 
corespondenţă intensă. Din nefericire, această corespondentă nu a dus la nici un rezultat 
favorabil, deoarece Nestorie a rămas statornic în concepțiile lui, dovedindu-se de 
neconvins. Atunci, Sfântul Chiril, văzând pericolul ameninţător al acestei erezii, îi scrie 
lui Celestin, Papa Romei, aducându-i la cunoştinţă înşelarea lui Nestorie şi răspândirea 
vizibilă a acesteia. Nestorie, cunoscând faptul că unanimitatea celor doi puternici Patriarhi 


era un pericol pentru el, îi scrie episcopului Romei apărându-şi concepţiile eretice. 


Convins de faptul că învăţăturile lui Nestorie sunt greşite, Celestin convoacă 
un sinod la care condamnă erezia lui Nestorie. Simultan, acelaşi lucru îl face la Alexandria 
şi Sfântul Chiril, în anul 429, condamnând înşelarea lui Nestorie. Scrisori ale sinodului 
sunt trimise apoi lui Nestorie împreună cu douăsprezece Anatematisme ale lui Chiril prin 


care erezia acestuia era condamnată şi anatematizată. 


La rândul său, Celestin i-a scris şi el lui Nestorie ameninţându-l cu anatema 
dacă în termen de zece zile nu renunţă la părerile lui. Efectul acestor înştiinţări a fost acela 
de a-l irita mai tare pe Nestorie şi pe cei din jurul său. Drept consecinţă, celor 
douăsprezece Anatematisme ale lui Chiril, Nestorie le-a opus douăsprezece anatematisme 
ale sale, la care Ioan de Antiohia, prietenul lui Nestorie, a adăugat alte douăsprezece, ca 
răspuns la Anatematismele lui Chiril, deoarece credea că „Chiril, combătând peste măsură 


cuvintele lui Nestorie, a căzut în erezia lui Apolinarie. Din această cauză a poruncit ca doi 

episcopi din sinodul său, Andrei, episcopul Samosatei, şi Teodorit, episcopul Cyrului, să 
alcătuiască un răspuns împotriva celor douăsprezece capete considerate ca reînnoind 
dogma lui Apolinarie”. Teodorit al Cyrului a scris astfel cinci cuvântări împotriva lui 


Chiril [Colecţia Sfintelor Canoane, Paris, 1715, vol. 1, pag. 695]. 

Convocarea celui de-al III-lea Sinod Ecumenic 


Prin pledoaria episcopului Antiohiei în favoarea lui Nestorie, întreaga Biserică 
părea ruptă în două tabere. Pe de o parte Bisericile Romei, Asiei Mici şi Palestinei s-au 
grupat în jurul lui Chiril; pe de altă parte, cea a Antiohiei, dintr-o înţelegere greşită a 


lucrurilor, s-a alipit de Nestorie. 


În vremea aceea, împărat era Teodosie cel Mic, însă conducerea o exercita mai 
mult sora acestuia, Pulheria, care era o următoare sinceră a credinţei de la Niceea. Lupta 
între cele două părți a durat aproape doi ani până când, văzând tulburarea care se face în 
Biserică, Pulheria îl convinge pe Teodosie să întrunească un sinod. Sinodul este întrunit 
prin decret imperial dat la Efes la data de 19 noiembrie 430. Sunt invitaţi ierarhii de 
pretutindeni pentru a întruni cel de-al treilea Sinod Ecumenic în ziua Cincizecimiui anului 


următor, 431. 


La Efes s-au prezentat, înaintea tuturor, cei doi Patriarhi, Chiril şi Nestorie 
împreună cu episcopii lor, al căror număr se ridica la două sute, provenind din Orient, din 
Egipt şi din Macedonia. Episcopul Cartaginei, Capreol, a scris în numele celorlalți 
episcopi ai Africii că primeşte dogma lui Chiril al Alexandriei. Celestin al Romei a trimis 
la Sinodul de la Efes trei exarhi pentru a-l reprezenta pe el şi pe ceilalți episcopi ai 
Apusului. Însă trimişii Romei şi loan al Antiohiei au întârziat să sosească. Neconsiderând 
deloc această întârziere ca impediment, Sinodul şi-a început lucrările în ziua de 22 iunie 


sub preşedinţia lui Chiril al Alexandriei. 


Nestorie, fund invitat de trei ori să se prezinte în sinod, nu s-a înfățişat din 
cauza absenței prietenului său loan al Antiohiei şi a episcopilor din jurisdicția lui. Drept 
consecinţă, a fost caterisit din treapta sa, iar dogmele lui au fost condamnate. Pe de altă 


parte, epistolele lui Chiril şi Celestin schimbate mai înainte între ei, precum şi 

Anatematismele lui Chiril şi Epistola către Nestorie a lui Chiril au fost recunoscute ca 


fiind ortodoxe. 


Între timp soseşte loan al Antiohiei care, nerecunoscând cele petrecute la 
Sinod, alcătuieşte el un alt sinod din 40 de episcopi la care îl cateriseşte pe Chiril şi pe 
Memnon pentru faptul că ar fi căzut în erezia lui Apolinarie. Puțin mai târziu ajung şi 
trimişii Papei care coalizează cu Chiril semnând, în cea de-a treia şedinţă a Sinodului, cele 
hotărâte mai înainte. La data de 26 iulie, întrunindu-se cu toţii laolaltă în cea de-a patra 
şedinţă, îl invită pe loan să-şi prezinte apărarea. Acesta, neprezentându-se, este caterisit în 
cea de-a cincea şedinţă. Astfel, între episcopii întruniți la Efes a survenit o schismă. Din 
cauza acestei schisme, Sinodul de la Efes se afla în pericolul de a împărtăşi soarta 
Sinodului de la Sardica. Dezacordul între episcopii divizați a durat timp de trei ani până 
când, în cele din urmă, la îndemnul împăratului, Patriarhul Alexandriei şi cel al Antiohiei, 
întâlnindu-se la Nicomidia, au ajuns la o formulă de împăciuire. În acest fel, dezacordul a 
fost înlăturat, iar părțile dezbinate s-au unit: condiţia împăcării a fost condamnarea şi 
anatematizarea ambelor erezii, a lui Nestorie şi a lui Apolinarie. Drept urmare, Chiril a 
anatematizat erezia lui Apolinarie, iar loan erezia lui Nestorie; după aceasta au semnat o 
mărturisire de credință alcătuită de către Teodoret al Cyrului în care era consemnat 
termenul de Născătoare de Dumnezeu (Theotokos) şi cele două firi în Hristos şi unirea 
neamestecată a acestora. Astfel a fost salvat caracterul ecumenic al celui de-al III-lea 
Sinod Ecumenic de la Efes (435). Acest Sinod a alcătuit şi opt canoane necesare 


administrării şi bunei rânduieli bisericeşti. 

O privire generală 


Ce învăţăm din istoria acestui Sinod Ecumenic? 


a) Sfântul Chiril şi Papa Celestin au luptat împreună împotriva lui Nestorie. 
b) Fiecare dintre ei acționează independent unul faţă de celălalt. 


c) Sfântul Chiril a prezidat Sinodul, jucând un rol principal nu ca reprezentant al 


Papei, ci ca Patriarh al Alexandriei. 
d) Sfântul Chiril şi Ioan au pecetluit, prin împăcare, caracterul Sinodului Ecumenic. 
e) împăratul a întrunit Sinodul Ecumenic la îndemnul Pulheriei, nu la cel al Papei. 


f) Nu a fost considerată necesară sosirea reprezentanților trimişi de Papa pentru ca 


Sinodul să-şi inaugureze lucrările, fiind întrunite două şedinţe în care Nestorie a fost caterisit. 
h) Trimişii papali nu au protestat pentru aceasta, nici nu au pretins vreo întâietate. 


g) Reprezentanții Papei, sosind după încheierea celei de-a doua şedinţe, i s-au alăturat 


lui Chiril şi au semnat hotărârile Sinodului. 


1) N-a reieşit de nicăieri vreun indiciu al primatului sau al hegemoniei Papei Celestin, 


care se vede că nu avea o poziţie diferită de aceea a episcopului Cartaginei, Capreol. 


Într-adevăr, aceasta a fost poziţia Papei Romei la Sinodul Ecumenic de la Efes. 

Epistola Papei Celestin adresată Sinodului de la Efes şi apariţia lui 


„resservatio mentalis” 


„Celestin către Sfântul Sinod cel întrunit la Efes, iubiţilor şi mult donţilor frați 


întru Domnul, salutare. 


Sinodul preoților arată prezenţa Sfântului Duh [un adevăr pe care Papii îl 
refuză acum]; căci sfântă şi vrednică de respect este adunarea aceasta de sfat, în care tăria 
în credinţă se vede a fi precum aceca a marelui Sinod al Apostolilor. Niciodată până acum 
nu a lipsit dintre ei Învățătorul care i-a învăţat pe ei: Domnul şi Învățătorul de-a pururea 
era prezent între ei. Şi nici n-au fost părăsiţi vreodată cei învăţaţi de Învățătorul lor. Cel 
care i-a trimis este Acela care i-a învăţat: Cel care le-a spus ce să înveţe i-a învăţat pe ei, 
arătându-Se pe Sine Apostolilor Săi. Să se facă auzită de către toţi laolaltă, stăpânilor fraţi, 
grija aceasta faţă de învăţătura cea predată, care ne-a fost încredinţată nouă ca moştenire. 
Cu această grijă suntem încinşi noi cei ce propovăduim numele Domnului în tot locul şi în 
toată lumea cunoscută, ca urmaşi ai acelora (ai Apostolilor), după cum Acela ne-a 
poruncit: «mergând, învăţaţi toate neamurile». Frăția voastră trebuie să ia aminte la faptul 
că a primit poruncă obştească şi că (Acela) a voit ca noi toţi să săvârşim toate cele pe care 
(EI) le-a poruncit de obşte acelora a le săvârşi, privitor la credinţă şi la slujire. Este 
necesar, după cum se cuvine, ca noi să-i urmăm pe părinţii noştri, luând cu toţii asupra 
noastră această osteneală. lar noi, cei care suntem succesori ai vredniciei acelora, să 
încredințăm chivernisirea acestor învățături, amintind totodată de porunca Apostolului de 
a nu adăuga nici o altă învăţătură. Căci nu are o cinste a slujirii mai mică acela care învaţă 


păzirea învățăturilor predate” | Acta Concihorum..., Paris, 1715, vol XI, cap. 14]. 

Restul acestei epistole urmează aceeaşi linie de idei, cuvinte pe care trebuie să 
le asculte aceia care, la 1870, au suprimat Sinoadele. Epistola a fost urmarea unei evaluări 
înțelepte a lucrurilor. Papa a avut de învăţat din păţaniile predecesorilor săi. Epistola n-a 
fost scrisă din conştiinţă curată, ci felul în care a fost alcătuit textul ei a fost impus de 


necesitate. 


Din secolul acesta, papismul a început să ia formă şi chip şi să devină mai 
vizibil. În acest secol a fost plăsmuit şi mitul despre lepra Sfântului Constantin cel Mare şi 
vindecarea acestuia de către Papa Silvestru al Romei şi au fost puse bazele acelei Donatio 
Constantini, despre care vom vorbi mai departe. Peste doar zece ani, la al patrulea Sinod 
Ecumenic, vom vedea un papism cu un caracter cu totul schimbat, fapt care s-a manifestat 
în neputinţa Sinodului de a-l îndepărta pe Dioscor de pe tronul Alexandriei. După zece ani 
îi vom vedea uitând cu totul nu numai de această epistolă, dar şi de întreaga istorie a 
Sinoadelor, dovedindu-şi ignoranţa faţă de cele mai elementare lucruri. Faptul că această 
epistolă nu a fost scrisă dintr-o conştiinţă cinstită îl arată şi instrucţiunile date trimişilor 
papali, din cuvintele cărora se vădesc rezervele de ordin mental ale lui Celestin (aşa 


numita reservatio mentalis). 


Dovada clară o constituie următoarele cuvinte ale celui de-al treilea legat al lui 
Celestin, preotul Filip, care, fără nici un motiv şi urmând doar ordinele secrete şi 


instrucțiunile Papei, a citit înaintea sinodului discursul învăţat de la acesta, şi anume: 


„E fără de nici o îndoială şi cunoscut din toate timpurile faptul că Sfântului şi 
preafericitului Petru, celui dintâi şi căpetenia Apostolilor, stâlpul credinţei, temelia 
Bisericii Soborniceşti, i s-au dat cheile împărăției de către Domnul nostru lisus Hristos, 
Mântuitorul şi izbăvitorul neamului celui omenesc şi lui i s-a dat puterea de a lega şi a 
dezlega păcatele, el care până în vremea de acum şi de-a pururea trăieşte şi judecă în 
succesorii săi. Aşadar, Sfântul şi preafericitul Papă al nostru Celestin, succesor şi locţiitor 


al aceluia fiind, după rânduială, ne-a trimis pe noi la acest Sfânt Sinod ca purtători ai 

prezenţei lui. Ceea ce binecredincioşii creştini şi de-oameni-iubitorii împărați au rânduit 
în sinod [deci măturisesc faptul că nu Papa, ci împărații au fost cei care au stabilit], aceea 
de a se păstra credinţa cea sobornicească cea moştenită din vechime până acum, aceasta să 
se respecte neclintit pentru totdeauna... Fiindcă preoții prezenți s-au întrunit în această 
adunare preoțească ca trimişi ai Bisericii celei din Răsărit şi ai celei din Apus, acest Sfânt 
Sinod urmând astfel modelul (tipul) Părinților, şi au stabilit hotărârea cea pusă înainte 
împotriva celui blestemat şi căzut... Aşadar să cunoască Nestorie că este străin de 
împărtăşirea preoţiei Bisericii Soborniceşti” [Acta Conciliorum..., Paris, 1715, vol XI, 


cap. 16]. 


Din dezacordul care există între textul epistolei Papei şi cel al discursului 
reprezentantului acestuia, preotul Filip, riscăm să-l luăm pe Filip drept Papă, iar pe Papa 
drept preot. Aceasta este politica papismului care a semănat din belşug seminţele schismei 
în Biserică în secolul al V-lea. Limbajul acesta al preotului Filip le-a displăcut foarte 
Sfinţilor Părinţi, însă, din grija pentru pacea Bisericii ei, şi-au pus în momentul acela pază 
gurii lor. Fiindcă singura preocupare a reprezentanţilor Romei era aceea legată de 
autoritatea Papei. Dacă aceasta era atinsă cu ceva, de îndată putea fi zădărnicit scopul 
Sinodului. De aceea răspunsul le-a fost dat imediat după condamnarea lui Nestorie. Căci 
Sinodul, validând pentru episcopii Ciprului şi pentru alți episcopi drepturile care decurg 
din principiul independenţei, a limitat puterea şi influenţa fiecărui episcop la episcopia sa 


şi nu mai departe, legiuind următoarele: 


„... să nu se încalce canoanele Părinților nici măcar din motiv de lucrare 
sfințită, ca să nu pătrundă mândria stăpânirii lumești, nici să trecem cu vederea libertatea 
aşa încât, puţin câte puţin, aceasta să se piardă, căci ne-a dăruit-o cu Sângele Său Domnul 
nostru lisus Hristos, izbăvitorul tuturor oamenilor. Deci a socotit Sfântul Sinod Ecumenic 


a se păzi, pentru fiecare eparhie, curate şi nesilite dreptățile cele cuvenite ei din început şi 

de demult, şi după vechiul obicei ţinut din vechime, fiecare mitropolit având îngăduinţa 
ca, pentru propria lui asigurare, să primească potrivit cu cele săvârşite. lar dacă cineva ar 
înfăuişa o hotărâre potrivnică celor orânduite acum, s-a socotit de întreg Sfântul şi 


Ecumenicul Sinod ca aceasta să fie fără tărie” (canonul 8). 


Acestea sunt aşadar cuvintele de răspuns ale Bisericii Răsăritene şi la 
enciclica lui Pius al IX-lea, iar acest Sfânt Sinod a respins, a condamnat şi n-a acceptat 
această stăpânire suverană absolută - pe care Biserica Romei o acceptă astăzi în persoana 
Papei - dând o deosebită atenţie faptului de a nu se mai ivi pe viitor acest orgoliu al 


stăpânirii între păstorii Bisericii. 

Purtarea Papei Leon la cel de-al IV-lea Sinod Ecumenic şi răspunsul dat de 


Sinod, prin canonul 28, pretențiilor lui Leon 


Erezia lui Nestorie a declanşat, ca reacție față de ea, erezia lui Eutihie. 
Apărând inițial credinţa ortodoxă împotriva blasfemiilor lui Nestorie, Eutihie, arhimandrit 
al Bisericii Constantinopolului, a alunecat puţin câte puţin în cealaltă extremă a ereziei lui 
Nestorie, reînnoind dogmele ereticilor Valentin şi Apolinarie. Apărător şi susținător al 
ereziei lui Eutihie s-a arătat a fi succesorul Sfântului Chiril la Patriarhia Alexandriei, 
Dioscor, care se distingea prin cutezanţa şi îndrăzneala lui. Împotriva ereziei lui Eutihie şi 
a lui Dioscor a scris Teodoret lucrarea sa intitulată „Polymorfon” sau „Eranistes” 
(Compilatorul) care a căzut ca un trăsnet asupra ereziei lui Eutihie. Răspunsul lui Dioscor 
faţă de Teodorit a venit prin folosirea forţei, cu sprijinul împărătesei Evdochia. Episcopul 
Eusebiu de Dorylea îl acuză pe Eutihie în sinodul endemic de la Constantinopol, prezidat 
de Patriarhul Flavian în 448. Sinodul, chemându-l de trei ori pe Eutihie să-şi respingă 
învăţăturile înșelătoare, iar el nevoind să se prezinte în sinod pentru a face aceasta, l-a 
declarat căzut din treapta preoțească şi străin de părtăşia cu Biserica. Eutihie, însă, 
reuşeşte prin prietenii săi să întrunească la Constantinopol un nou sinod endemic, în 449, 


în scopul de a fi dezvinovăţit, la care însă este condamnat din nou. 


Fiind condamnat, Eutihie face recurs la Sinodul Ecumenic scriindu-i şi lui 
Leon, Patriarhul Romei, căruia şi Flavian îi scrisese două epistole în care îi istorisea cu 
durere sufletească înşelarea acestui mădular al Bisericii şi cele despre erezia lui. 
Epistolele lui Flavian către Leon au fost dictate de conştiinţa pericolului în care se afla 
dreapta credinţă, pericol care trebuia respins de întreaga Biserică Ecumenică sau 
Universală. Deoarece Eutihie căuta deja să-l predispună pe Papă în favoarea sa (fiindcă 


doar în acest sens poate fi interpretată epistolografia lui Eutihie adresată Papei), Flavian i- 

a scris acestuia pentru a-i clarifica situația şi pentru a-l chema la apărarea Bisericii, după 


cum era dator. 


Sprijinul lui Leon era mai necesar ca niciodată din două motive: a) dreapta 
credință era pusă în pericol de o erezie susținută de foarte puternicul Patriarh al 
Alexandriei, Dioscor, care se bucura şi de susţinerea Curţii imperiale; b) puterea scaunului 
episcopal roman era mare în secolul al V-lea şi dacă acesta era înşelat să susțină erezia, 
atunci ortodoxia era în pericol. În această epocă, Roma, ca scaun patriarhal al Apusului, 
avea posibilitatea să întrunească sinoade cu participare numeroasă prin episcopii 


eparhiilor supuse acesteia. 


Autoritatea Romei, ca putere bine constituită, era respectată ca orice altă 
putere care impunea prin ea însăşi. Această situație a rezultat prin supunerea faţă de 
scaunul Romei a multor episcopi în urma slăbirii suveranității imperiale asupra părții 
apusene a Imperiului Roman, fapt care a contribuit la consolidarea scaunului episcopal al 
Romei. Observăm de acum cum scaunul Romei concentrează în sine şi puterea politică, 
tinzând să-şi însuşească stăpânirea în cadrul statului roman apusean, după cum vom vedea 
puțin mai departe. Datorită acestei puteri, răsăriteni au fost uneori constrânşi să tolereze, 
de dragul păcii Bisericii, anumite atitudini arogante ale Papilor. Acest lucru s-a petrecut şi 
la Sinodul al IV-lea Ecumenic care de dragul ortodoxiei a suportat limbajul îndrăzneţ al 


legaților Papei Leon, căruia însă i-a răspuns prin canonul 28 al acestuia. 


Comunicarea către Roma a acestor chestiuni s-a făcut sub imboldul a două 
motive: pentru ca un episcop ortodox să sară în ajutorul dreptei credinţe şi pentru ca un 
Patriarh puternic să întărească falanga celor care luptau în favoarea Ortodoxiei. Leon, 
citind ambele epistole, s-a declarat în favoarea lui Flavian şi împotriva lui Eutihic, iar, în 
răspunsul său către Flavian, el dezvoltă cu o minunată ascuţime de minte, cu claritate şi 


profunzime învăţătura Bisericii despre cele două firi într-o singură persoană. 

Sinodul tâlhăresc de la Efes 


Intrând în luptă cu îndrăzneală, Dioscor anulează caterisirea lui Eutihie şi-l 
convinge pe împăratul Teodosie să întrunească un Sinod Ecumenic. Sinodul Ecumenic 
este întrunit de către împărat la Efes în anul 449. La acesta s-au prezentat 160 de episcopi 
între care se aflau şi trimişii Papei Leon. Însă Dioscor şi-a pregătit victoria prin nişte 


metode cu totul lipsite de demnitate. 


Sinodul l-a acuzat şi l-a caterisit pe Flavian şi pe Eusebiu de Dorylea precum 
şi pe Teodorit al Cyrului şi pe Ivan, episcopul Edessei. Iar fiindcă Flavian a căutat să se 
împotrivească citirii hotărârii de caterisire de către secretari, au fost chemaţi conții 
împreună cu soldaţii lor, ceruți de Dioscor împăratului, care intrând înăuntru l-au 
brutalizat pe Flavian, încât acesta a murit după trei zile. La sinodul acesta, stăpână a fost 
nu raţiunea, ci violenţa în faţa căreia episcopii au cedat semnând condamnarea celor 
acuzaţi. Singurii care au reuşit să scape şi să nu semneze au fost reprezentanţii din Apus. 
Deşi a fost întrunit pentru a deveni ecumenic, sinodul acesta şi-a pierdut cu totul 
caracterul de sinod, fiind numit sinod tâlhăresc. Teodosie, susținându-l pe Dioscor, n-a 


mai întrunit un alt sinod. 


După şase ani însă - în 450 - Teodosie moare, iar moartea lui a adus cu sine şi 
căderea ereziei cutihiene. Lui Teodosie i-a succedat Pulheria, sora lui mai mare, care era 
partizană a credinţei de la Niceea. Ea s-a căsătorit cu Marcian, trac de origine şi 
împărtăşind aceeaşi credință. Odată cu urcarea lor pe tronul imperial, prima lor grijă a fost 
apărarea Ortodoxiei atacată la Efes. În această direcţie presa şi duhul de revoltă al 
poporului şi dezaprobarea general manifestată împotriva silniciilor lui Dioscor şi a 


hotărârii unilaterale a sinodului. 


Pagina 162 


Al 4-lea Sfânt Sinod Ecumenic întrunit la Calcedon. Lupta apusenilor în 


favoarea hegemoniei papale şi a răsăritenilor în favoarea Ortodoxiei 


Pulheria, avându-l pe bunul Marcian drept colaborator sincer şi binevoitor, îi 
recheamă pe episcopi exilați de sinodul tâlhăresc de la Efes şi convoacă în Calcedonul 
Bitiniei, la data de 8 octombrie 451, cel de-al IV-lea Sinod Ecumenic. La el au participat 
630 de episcopi sau, după alții, 520 de episcopi [în epistola Sinodului adresată Papei Leon 
al Romei apar 520 de participanţi]. În Documentele Sinodului apar numele a 630 de 
episcopi. Sinodul acesta a avut cea mai numeroasă participare în raport cu celelalte trei 
precedente, iar episcopii aparţineau aproape în totalitate Bisericii Răsăritene. Din Biserica 


Apuseană au fost prezenţi doar doi episcopi ai Europei Apusene şi patru exarhi ai Papei. 


Preşedinte al Sinodului a fost, prin reprezentanţii săi, Papa Leon I. Sinodul s-a 
ocupat cu două probleme principale: să-i judece pe episcopii răsăriteni caterisiți de 


Dioscor şi de către cei supuşi lui şi să clarifice învăţătura promovată de Eutihie. 


Cea dintâi chestiune a fost supusă judecății în prima şi cea de-a treia şedinţă, 
în urma cărora Dioscor a fost caterisit şi exilat, iar Teodoret şi ceilalți răsăriteni au fost 
dezvinovăţiţi. Cea de-a doua chestiune, mult mai dificilă, a fost discutată şi reglementată 
în şedinţele a doua, a patra şi a cincea. Aşadar, după ce s-a luat decizia condamnării 
Eutihianismului, au fost recunoscute ca reguli de credință Epistolele lui Chiril către 
Nestorie şi Epistola lui Leon către Flavian, fiind alcătuit „Orosul” Sfântului Sinod al 


patrulea Ecumenic. 


Aceasta este pe scurt istoria Sinodului al IV-lea Ecumenic, în cadrul căruia am 
văzut deja care a fost comportamentul trimişilor Papei Leon faţă de credinţa ortodoxă, cât 
adevăr a fost în cuvintele acestora, reținerea arătată de sinodali de dragul dreptei credinţe 


şi răspunsul Sfântului Sinod la opiniile lipsite de sens ale trimişilor papalității. Şi spun 


Pagina 163 


papalitate şi nu Papă, deoarece la Roma deja s-a constituit un sistem perfect care avea ca 
scop concentrarea puterilor politice şi bisericeşti în persoana episcopului Romei ca 


hegemon al Bisericii şi al statului. 


În curând, acest sistem l-a proclamat pe Papă hegemon al hegemonilor, după 
cum vom vedea. De aici şi distincţia între Papă şi papism şi între Biserica Apuseană şi 
papism. Biserica Ortodoxă apuseană a fost târâtă şi scoasă de pe calea cea dreaptă şi 
supusă sub puterea papismului. Persoana Papilor se identifica adesea cu papismul, deşi au 


fost posibile şi excepţii, forța papismului nepermiţând însă un Papă nesupus acestuia. 

Epistola Papei Leon al Romei către Sinodul Ecumenic de la Calcedon 


„Leon, episcopul, către iubiții frați din Sfântul Sinod de la Calcedon, bucuraţi- 


vă în Domnul. 


Este de dorit pentru mine, iubiților, potrivit rânduielii noastre din prezent, ca 
toți preoţii Domnului să se adune împreună în râvna cea pentru credinţa sobornicească, ca 
nu cumva înduplecându-se spre cele vicioase de dragul sau de frica stăpânirii lumeşti să se 
abată de la adevăr. Şi fiindcă adesea se întâmplă multe din cele care pot insufla pocăinţa, 
iar mila lui Dumnezeu biruieşte greşelile celor care păcătuiesc suspendând prin aceasta 
aceasta este voinţa credincioasă a preablândului împărat. Pentru aceasta vrând el a întruni 
la un loc adunarea noastră sfântă spre surparea uneltirilor diavolului şi redobândirea păcii 
bisericeşti, să păzim noi într-atât drepturile şi cinstea tronului prea fericitului Apostol 
Petru, după cum şi noi am fost îndemnați de el prin scrisorile sale a face aceasta. Din acest 
motiv oferim sinodului prezenţa noastră care, deşi nu a fost posibilă (în persoană), nici nu 
ne-a îngăduit timpul, să se îngăduie după obicei. Adică frații aceştia, Pashalin şi 
Luchensie episcopii, şi Bonifaciu şi Vasile prezbiterii, cei trimişi de către tronul 
Apostolilor, să prezideze sinodul pentru mine şi să fie căpetenie adunării noastre pentru ca 
să nu fiți voi despărțiți de prezenţa mea. Pentru ca prin locţiitoriui mei eu să fiu alături de 
voi şi să nu fiu îndepărtat de la propovăduirea credinţei soborniceşti. Şi aşa, neputând voi 
nesocoti cele ce credem despre tradiția veche, nu puteţi pune la îndoială cele ce dorinţa 


noastră a rânduit. 


Aşadar, fraţi mult iubiţi, depărtându-ne de orice discuţie cu totul îndrăzneață 


potrivnică credinţei celei de Dumnezeu inspirate şi de necredinţa cea zadarnică a celor 


Pagina 165 


înşelaţi... 


Întăriţi-vă în Domnul, fraţi preaiubiţi” [Colecţia sfintelor canoane, vol. II, pag. 


22]. 


Stilul acestei epistole este o dovadă a modului de gândire a Papei Leon I 
privitor la hegemonia Papilor în Biserică şi la superioritatea episcopului Romei. După 
cum vom vedea în cele ce urmează, în sinod, legaţii (trimişi) lui Leon au dat acestui mod 


de gândire o interpretare mai clară. 


Pagina 166 


Comportarea legaţilor Papei. Ofensa lipsită de ruşine adusă de legaţi 


adevărului istoric. Îngăduinţa arătată de Sfinţii Părinţi 


Răspunsul către trimişii papali 


Comportarea legaţilor Papei faţă de Sfântul Sinod Ecumenic a fost deosebit de 
necuviincioasă; căci de îndată ce s-au înfățișat înaintea Sfântului Sinod, lăsând la o parte 
orice respect pentru mulţimea atâtor episcopi adunaţi în Duhul Sfânt, au început a vorbi 
cu fală şi vorbe umflate cele ce au fost învăţaţi a spune. lată cuvintele unuia dintre aceştia, 
numit Pashalin, care, stând în mijlocul celor adunaţi acolo, a spus următoarele faţă de 
demnitarii imperiali: 

„De la prea fericitul şi apostolicul episcop al cetății Romei şi cap al tuturor 
Bisericilor, avem porunci prin care suntem învredniciţi a vă vesti (că voinţa Papei este) ca 
Dioscor, Arhiepiscopul Alexandriei să nu şadă împreună cu noi în adunare. lar dacă 
încearcă să facă aceasta, să fie scos afară; este necesar să păzim lucrul acesta: ori iese 


acela, ori ieşim noi (din Sinod)”. 


lar la întrebarea senatorilor despre motivele unei astfel de pretenții, celălalt 
dintre trimişi a spus următoarele: „Cuvântul meu este în acelaşi gând. (Dioscor) a răpit o 
persoană spre judecată (pe Flavian), fapt care nu era în puterea lui, şi a îndrăznit să facă 
epitropie spre a decide fără de tronul apostolic, fapt care niciodată nu s-a petrecut, nici nu 


este îngăduit a se face!” 


[Ambii legați spun neadevăruri: fiindcă, după cum am văzut, la sinodul 


tâlhăresc au participat trimişi papali, aceştia reuşind să fugă şi să nu semneze. Pe de altă 

parte, nenumărate sinoade s-au întrunit sau, mai corect, toate sinoadele s-au întrunit fără 


permisiunea Papei. Ce îndrăzneală! |] 


Pashalin a adăugat apoi următoarele: 


„Noi nu ne putem pune împotriva poruncilor prea fericitului şi apostolicului 
episcop şi guvernatorului tronului apostolic (adică împotriva Papei), şi nici împotriva 
canoanelor bisericeşti [Ei fac apel la canoanele bisericeşti, dar care sunt acestea? Unde pot 
fi găsite?] sau a tradițiilor Părinților” [Fleury, Istoria, vol. VIII, cartea a XXXVIII-a, cap. 
2; Conciliorum..., Edicio Paris 1664, pag. 102. Care tradiții? Cum mint cu atâta 
neruşinare! Cititorii pot aprecia deja, pe cât le este posibil, veridicitatea cuvintelor 


reprezentanților Papei, a acelora care vorbesc în numele lui]. 


Acesta a fost limbajul şi comportarea legaţilor Papei Leon cel Sfânt. Ne putem 


închipui limbajul celor care nu poartă calitatea de sfânt! Dumnezeu să păzească Biserica! 


Este uimitoare răbdarea Părinților Sfântului Sinod. Desigur că ei nu trecuseră 
în uitare istoria Bisericii, nici nenumăratele sinoade care s-au întrunit fără a avea 
permisiunea episcopului apostolic, nici poziţia diferitelor sinoade şi a părinților 
participanţi la ele faţă de pretenţiile Papilor, a acelora care au vătămat Biserica mai rău 
decât ereziile. Cum deci au tolerat pălăvrăgeala şi purtarea necuviincioasă a acestora față 
de un astfel de Sinod! Cum au ascultat astfel de minciuni! Cum de nu au crăpat de 


indignare! 


Se vede că necesitatea le impunea să-şi pună pază gurii lor. Părinții au fost 
puşi în situaţia celui aflat la mijloc, care este presat de către propriul aliat spre a face 
concesii. Aceasta a fost cu adevărat poziția Sfinţilor Părinţi ai Sinodului Ecumenic. Dacă, 


necăjindu-se, i-ar fi respins, scopul Sinodului ar fi fost zădărnicit şi erezia ar fi făcut 


Pagina 168 


prăpăd în Biserica. Înţelepciunea cerea răbdarea de dragul credinţei şi acest lucru l-au 
făcut fericiți Părinţi. 

Prin epistolele sale către Flavian, Papa susținea credinţa ortodoxă şi în jurul 
acestuia s-a grupat întreaga Biserică Apuseană. Înfrângerea lui Dioscor era împlinită, iar 
motivul îngăduinţei Părinților Sfântului Sinod a fost tocmai acesta. Discursurile 
papistaşilor în sprijinul autorităţii Papei în sinoade, autoritate motivată şi prin faptul că 
epistolele Papei au fost acceptate ca regulă de credinţă, nu au nici o valoare, deoarece 
reguli de credinţă au dat şi Sinoade Ecumenice anterioare şi unele din cele locale, acestea 
nefiind alcătuite de către Papi. Epistolele au devenit regulă de credinţă datorită ortodoxiei 
lor şi prin această ortodoxie ele au fost lăudate şi proclamate ca atare. Dacă autoritatea 
provine din ele însele, atunci de ce să nu spunem acelaşi lucru şi despre Sfântul Chiril al 
Alexandriei ale cărui epistole şi învățături au fost lăudate şi proclamate simultan în acelaşi 
fel ca reguli de credinţă? Ce înseamnă aclamaţiile sinodalilor precum: „Leon şi Chiril au 


p> 


învăţat în mod asemănător!”; „Leon a învățat adevărat şi credincios! Astfel a învăţat şi 


1? 


Chiril! Veşnică fie pomenirea lui Chiril 


După cum se observă, toate acestea s-au făcut nu datorită superiorității şi 
autorității legiuitoare a Papei Leon, ci datorită mărturisirii lui ortodoxe. A nega adevărul şi 
a te baricada în spatele unor cuvințele pentru a susține minciuna, este un lucru propriu 
papismului care umblă după discuţii prosteşti. Noi nu avem nimic comun cu aşa ceva şi 
nici nu suntem dispuşi a le da curs. Toate aceste cuvinte de nimic le-a anulat fericitul 
Patriarh al Alexandriei, Dositei, la care îl trimitem pe oricine se baricadează în spatele lor. 
Noi ne continuăm lucrarea de a arăta în mod istoric celor care au ochi să vadă şi urechi să 


audă cauzele schismei. 

Răspunsul Sfântului Sinod către legaţii Papei 


Canonul 28 


„Urmând pretutindeni hotărârilor Sfinţilor Părinți şi cunoscând Canonul acum 
citit al celor o sută cincizeci preaiubitori-de-Dumnezeu episcopi, care s-au adunat în zilele 
fericitului întru pomenire marelui Teodosie, cel devenit împărat al împărăteştii cetăți a 
Constantinopolului, Noua Romă, aceleaşi le orânduim şi le statornicim şi noi despre 
întâietățile (privilegiile) preasfintei Biserici a acestui Constantinopol, Noua Romă. 
Fiindcă scaunului Romei celei vechi, fund aceea cetate împărătească, Părinţi după 
dreptate i-au dat întâietăţile (privilegiile). Şi îndemnați de acelaşi scop, cei o sută cincizeci 
de  preaiubitori-de-Dumnezeu episcopi au acordat întâietăți (privilegii) egale 
preasfințitului tron al Noii Rome, socotind după dreptate ca cetatea care a fost onorată cu 
împărăţia şi cu senatul să se bucure de întâictăţi egale cu mai vechea cetate împărătească a 
Romei şi să sporească precum aceea în lucrurile cele bisericeşti, a doua după aceea fiind. 
Şi astfel numai mitropoliţii diecezelor Pontului şi cei ai Asiei şi ai Traciei, încă şi 
episcopii din ţinuturile barbare ale diecezelor numite mai înainte să se hirotonească de 
către preasfântul tron, zis mai înainte al preasfintei Biserici a Constantinopolului; adică 
fiecare mitropolit al diecezelor numite mai înainte, împreună cu episcopii eparhiei, 
hirotonind pe episcopi din eparhie, după cum se porunceşte în dumnezeieştile canoane. 
lar mitropoliţii, sus-numitelor dieceze, să se hirotonească, după cum s-a spus, de către 
arhiepiscopul Constantinopolului, după ce potrivit obiceiului s-au făcut alegeri într-un 


99 


glas (în unanimitate) şi i s-a adus lui la cunoştinţă” [Conciliorum..., vol. II, pag. 201-203]. 


Acesta a fost răspunsul dat vorbelor umflate ale legaţilor Papei. Cred că 


papistaşii înşişi sunt de acord cât de limpede şi desluşit este textul acestui canon, prin care 

Sfântul Sinod a doborât dintr-un suflu turnurile de hârtie ale legaților Papei. 


Cele de după încheierea lucrărilor Sinodului 


După terminarea lucrărilor, Sfântul Sinod Ecumenic a redactat o epistolă către 
Papa prin care i-a adus la cunoştinţă cele hotărâte de Sinod. Stilul epistolei este îngrijit, 
politicos şi demn. Sfântul Sinod se arată a-i acorda Papei cinstea cuvenită şi îşi exprimă 
bucuria pentru mărturisirea ortodoxă a lui Leon, păstrându-şi însă permanent propria 
demnitate. Şi fiindcă reprezentanţii Papei refuzau să semneze cel de-al 28-lea canon, 


Sfântul Sinod a cerut aprobarea acestuia de către Papa însuşi, scriindu-i următoarele: 


„Pentru aceasta, aşadar, am hotărât atât pentru înlăturarea oricărei amestecări, 
cât şi pentru întărirea bunei rânduieli bisericeşti, să consideri cele hotărâte ca ale tale 
proprii şi să-ţi fie plăcute şi să le îmbrăţişezi, prea sfințite şi prea fericite Părinte, ca fiind 
potrivite spre bună ordine. Căci prea cuvioşii episcopi Pashalin şi Luchinsie şi cel 
dimpreună cu ei, de Dumnezeu iubitorul Bonifaciu, care țineau locul sfinţiei voastre, au 


încercat să contrazică puternic cele formulate în felul acesta”. 

Şi-l îndemnau pe Papa, dar de fapt îi cereau să valideze canonul acesta care 
desfiinţa cu atâta tărie pretenţiile papale. La rândul său, Papa s-a opus printr-o epistolă 
către Sfântul Sinod, însă Sinodul a validat canonul, fapt care, cred că, nu indică vreo 


supunere |Conciliorum..., vol. II, pag. 30]. 

Epistola către Leon începe în felul următor: 


„Sfântul mare Sinod Ecumenic, cel care prin harul lui Dumnezeu şi la porunca 
bine credincioşilor şi de Hristos iubitorilor împăraţilor noştri [acest lucru dezminte 
afirmația legaţilor că sinoadele se întrunesc cu permisiune papală. Sinodul acesta a fost 
convocat după harul lui Dumnezeu şi la porunca împăraţilor] s-a întrunit în Mitropolia 
Calcedonului Bitinmiei, prea sfințitului şi prea fericitului arhiepiscop Leon al Bisericii 


Romanilor” [Conciliorum..., vol. II, pag. 23-24]. 

Despre cea dintâi schismă dintre Biserica Răsăriteană şi cea Apuseană 


Pe la sfârşitul secolului al cincilea (483), Papa Felix s-a plâns împotriva 
Patriarhului Acachie al Constantinopolului pentru că acesta, exercitându-şi drepturile 
acordate lui de către primul şi cel de-al patrulea Sinod Ecumenic, a trecut la hirotonii de 
episcopi care n-ar aparține de zona de jurisdicție a episcopiei lui. Lucrul acesta n-a fost pe 
placul lui Felix, care revendica în favoarea lui privilegiul exercitat de Acachie. El susţinea 
că graniţele jurisdicției lui se întind de drept divin asupra întregii Biserici Soborniceşti a 


lui Hristos. 


Pornindu-se cu mânie împotriva lui Acachie, Felix a găsit un motiv aparent 
îndreptăţit de a convoca la Roma un sinod format din şaptezeci de episcopi, toţi din Apus 
ŞI supuşi lui, pentru a-l caterisi pe Acachie şi a-l şterge din Diptice. Motivul pe care s-a 
sprijinit Felix era următorul: Erezia lui Eutihie părea biruitoare în întreg Răsăritul, iar în 
Siria şi Egipt era într-adevăr foarte puternică. Monofiziţii, dobândind o putere deloc de 
neglijat, s-au năpustit asupra ortodocșilor. Un oarecare monah, Teodosie din Palestina, îl 
alungă pe Patriarhul Ierusalimului şi se suie pe tronul său. Scene asemănătoare s-au 
desfăşurat şi în Alexandria şi Antiohia. În Alexandria, monofiziţii i-au atacat pe ortodocşi 
ucigându-l pe Sfântul Patriarh Protene şi alegând în locul lui pe monofizitul Timotei 
Elurul, iar în Antiohia Petru Gnafeul, adunând în jurul său comunitatea monofizită, îl 


forţează pe Martirie să renunţe la tron în favoarea sa. 


Pedeapsa monofiziților, pentru silniciile lor, a venit prin Leon I Tracul (457- 
474). Acesta, asigurându-se că toţi episcopi din Imperiul său susțin învăţătura ortodoxă a 
Sfântului Sinod de la Calcedon, se declară el însuşi în favoarea acesteia şi îl exilează pe 
Timotei Elurul şi pe Petru Gnafeul, care se suiseră pe tronurile Alexandriei şi al Antiohiei, 


înlocuindu-i cu ortodocşi. Pe aceşti Patriarhi ortodocşi i-a susţinut şi Zenon, succesorul lui 

Leon. Ortodocşii au fost alungaţi însă de pe tronurile patriarhale de către Vasilisc, cel care 
i-a răpit tronul lui Zenon, şi care, pentru a se menţine pe tron, a reabilitat partida 
monofizită şi a emis o enciclică în care condamnă Sinodul de la Calcedon şi Tomosul lui 
Leon, declară monofizitismul ca învăţătură de credinţă dominantă în stat şi readuce pe 


tronurile lor patriarhale pe Gnafeul şi pe Elurul. 


Acachie a protestat împotriva acestei enciclice care se opunea puternic 
Sinodului de la Calcedon. Pe la anul 477, ridicându-se Zenon din nou împotriva 
uzurpatorului Vasilisc, îşi reia tronul. Cea dintâi grijă a lui Zenon a fost să sprijine cele 
hotărâte de Sinoadele Ecumenice, restabilind regimul precedent şi reinstalând episcopi 
ortodocşi pe tronurile arhiereşti. Dintre arhierei monofiziţi, l-a lăsat numai pe Elurul 
datorită vârstei sale înaintate. Zenon, convingându-se de faptul că în Asia Mică cugetele 
oscilau între erezie şi ortodoxie şi văzând şi predominanţa ereziei monofizite în Siria şi 
Egipt, s-a temut ca nu cumva, luptând cu monofiziţii, să provoace o tulburare mai 
cumplită în stat, şi aceasta la sfatul lui Acachie. Apoi, chibzuind el mai mult, s-a gândit să- 
i câştige pe monofiziți prin anumite cedări în privinţa termenilor şi a formulărilor, cu 
respectarea în esență a autorității Sinodului de la Calcedon. Ca urmare, referitor la 
aceasta, a emis în 482., cu acordul lui Acachie, care dirija şi poziţia împăratului împotriva 


lui Vasilisc, faimosul Enoticon (Tomosul unirii) care îi poartă numele. 


Acest Enoticon a fost semnat de Acachie, de Petru Mongos şi de Petru 
Gnafeul. Însă scopul urmărit nu a fost atins, deoarece acesta a fost respins atât de către 


ortodocşi, cât şi de către monofiziţi. 


Monofiziţii rigorişti, considerând că le-a fost trădată credinţa de către 
Mongos, s-au rupt de acesta şi au constituit o biserică proprie sub numele de achefali (cei 
fără cap). Gândind acelaşi lucru, ortodocşii rigorişti, respingând Enoticonul, s-au unit, 
dimpreună cu monahii mănăstirii Achimiton |Achimitos = neadormit, cel care nu doarme, 


adică mănăstirea monahilor care nu dorm niciodată, rânduiala rugăciunii neîncetând pe 

toată durata zilei şi a nopţii], cu Papa Felix al Romei (483). Pornind de la acest pretext, 
Felix l-a invitat pe Acachie în mod imperativ să se înfăţişeze înaintea tronului său pentru a 
da socoteală. Invitaţia fund nesocotită, Papa convoacă un sinod din 70 de episcopi din 


Apus şi-l anatematizează şi cateriseşte pe Acachie. 


Mânia şi anatema lui Felix n-au produs impresia aşteptată nici lui Acachic, 
nici clerului căruia Papa i-a adresat o epistolă deosebită în scopul de a-l îndepărta de 
Acachie, nici împăratului Zenon căruia, de asemenea, i-a scris o epistolă la care a alipit şi 


o copie a hotărârii sinodale luate împotriva lui Acachie. 


Caterisirea samavolnică a lui Acachie de către Papa a avut efecte cu totul 
contrare. Clericii i-au rămas credincioşi lui Acachie, iar acesta îi răspunde cu aceeaşi 
măsură, ştergând numele lui Felix din Diptice (484). Faptul acesta i-a fost îndeajuns Papei 
Felix pentru a produce schismă între Bisericile Răsăritului şi cele ale Apusului. Dintre cei 
din Răsărit, doar monahii Mănăstirii Achimiton se aflau în comuniune cu Roma. Schisma 
a durat 35 de ani (484-519). Pe parcursul acestei perioade de timp, patru Papi au trimis 
succesiv delegaţi la Constantinopol către Patriarhii care i-au urmat lui Acachie pentru a 
negocia în vederea unirii. Condiţia riguroasă cerută de aceştia era ştergerea din Diptice a 
numelui lui Acachie, ca fiind eretic şi caterisit de sinodul Papei. S-au întors însă fără a-şi 
atinge scopul, deoarece răsăritenii n-au acceptat cererea pe care o considerau în afara legii 
şi nedreaptă, respingând pretenţiile Papilor, care susțineau că limitele jurisdicției lor se 
întind asupra întregii Biserici şi că Papa are dreptul de a-l chema la Roma pe Patriarhul 
Constantinopolului pentru a da socoteală, pentru a-l condamna şi caterisi cu de la sine 


putere. 


Schisma s-ar fi perpetuat la nesfârşit dacă nu ar fi intervenit doi factori 
favorabili ridicării ei. Cel dintâi a fost moderaţia Papei loan I, iar cel de-al doilea sola 
trimisă de acesta la Iustinian - solie care fusese trimisă în prealabil la Papă de către anianul 


Teodorih - pentru a-l convinge pe împărat să revoce decretul prin care lua bisericile de la 

arieni şi le dădea ortodocșilor. Sosirea la Constantinopol a Papei loan a adus cu sine şi 
unirea Bisericilor Răsăritului şi Apusului. Papa loan a desfiinţat schisma, renunțând la 
pretenţiile anticanonice ale predecesorilor săi şi împărtăşindu-se împreună cu toți 
episcopii Răsăritului, cu excepţia lui Timotei al Alexandriei, duşman declarat al Sinodului 


de la Calcedon [Abbe Fleury, Istoria bisericească, vol. II, pag. 514-594]. 


Și ne întrebăm: unde se vede, în toată această istorie, puterea papală? Unde se 
supunerea celorlalte Biserici? Unde sunt toate câte pretinde Papa că Părinții cei dinainte 
de Sfântul Fotie i le atribuiau? Dar să vedem în continuare dacă nu cumva generaţiile 


ulterioare s-au arătat mai docile faţă de Papa şi dacă Papu erau guvernatorii Bisericii. 


După câțiva ani de la prima venire a Papei loan la Constantinopol, a urmat 
venirea Papei Agapit al II-lea, care a fost trimis ca sol la împăratul Iustinian de către 


regele Teodat al Goţilor, pentru a mijloci în favoarea Italiei. 


În anul acela, Patriarh al Constantinopolului era Antim, fost episcop al 
Trapezundei şi prieten de acelaşi cuget cu pseudo-patriarhul Antiohiei şi cu alții care 
respingeau cel de-al IV-lea Sinod Ecumenic. Acesta a fost mutat pe tronul capitalei în mod 


samavolnic şi anticanonic prin intrigile împărătesei Teodora. 


Agapit, un apărător fierbinte al Sinodului al IV-lea Ecumenic, nu s-a 
împărtăşit cu Antim. El a reuşit să obțină încuviințarea împăratului de a convoca în 
capitala imperială pe toți episcopii şi arhimandriţii ortodocşi pentru a-l condamna pe 
Antim dimpreună cu cei care-i împărtăşeau părerile. În urma alegerii făcute de împărat, de 
cler şi de locuitorii capitalei, Agapit l-a hirotonit pe Mina în locul aceluia şi i-a dat de 
veste despre aceasta lui Petru, Patriarhul Ierusalimului, printr-o scrisoare în care îi 


confirmă faptul că atât caterisirea, cât şi alegerea s-a făcut în mod public de către împărat, 

de cler şi popor, şi-l roagă pe Petru să-i dea de ştire prin obişnuita epistolă de răspuns 
despre cum este primită judecata Scaunului Apostolic [mult mai corect ar fi fost să spună: 
judecata sinodului local]. Petru, convocând un mic sinod la Ierusalim, a supus cercetării 


toate acestea, pe care, găsindu-le corecte, le-a validat cu încuviințarea episcopilor lui. 


Modul condamnării lui Antim şi al receptării deciziei acestui sinod local de 
către Patriarhul Petru al Ierusalimului pot fi văzute ca o probă suficientă în defavoarea 


aşa-zisei hegemonii a Papei în Biserică şi a docilității şi supunerii față de acesta a 


d. devi... 


Agapit, îmbolnăvindu-se pe durata dezbaterilor acestui mic sinod, a murit la 
Constantinopol. Sinodul a fost prezidat în continuare de către Mina, având de-a dreapta sa 
pe episcopii veniți de la Roma împreună cu Agapit, care reprezentau întreaga Biserică 
Romană, iar de-a stânga pe aşa numiții apocrisiari, adică epitropi ai Patniarhulor 
Răsăritene, deoarece Iustinian, pentru a rezolva de comun acord fiecare chestiune 
bisericească care se ivea, s-a îngrijit să se găsească permanent la Constantinopol 
reprezentanţi ai tuturor Patriarhilor, nefiind exceptaţi nici cei ai Papei [Ar fi fost un lucru 
de dorit ca dispoziția lui Iustinian să rămână în vigoare pentru scopul pentru care a fost 


dată]. 


Ca apocrisiar al Papei, a zăbovit la Constantinopol, pentru multă vreme, 
viitorul Papă Grigorie al Romei, numit „cel Mare” |[Dositei, Istoria, cartea a V-a, cap. 10, 


16]. 


Sub preşedinţia lui Mina, sinodul i-a condamnat definitiv pe eretici şi a 
rezolvat toate chestiunile bisericeşti. Şi ne întrebăm, aşadar: ce compatibilitate există între 
cele petrecute acolo şi hegemonia şi infailibilitatea Papilor? Cum se conciliază mulțimea 
atribuțiilor Papilor cu regulamentul lui Iustinian prin care acesta a făcut din 
Constantinopol centrul unităţii bisericeşti şi Patriarhia de acolo chivernisitorul Bisericii 


Ecumenice, situație de la care şi-a luat şi denumirea? Desigur, lucrurile acestea nu 

pledează în favoarea vreunui drept divin al Papilor şi nici în favoarea acelui drept canonic 
apusean care i-ar evidenția pe Papi drept centru al unităţii bisericeşti, drept pe care avem 
toate motivele să-l combatem, conştienţi fiind că nu ne luptăm împotriva dreptului 
canonic însuşi, ci împotriva noii dogme a „dreptului divin” al episcopului Romei prin care 
cere să se ridice deasupra întregii Biserici ca hegemon suprem, ca arhiereu suprem şi 


Judecător suprem. 

Sinodul al V-lea Ecumenic umileşte îngâmfarea papală 


Pentru a se da o rezolvare definitivă problemelor stârnite de al patrulea Sinod 
Ecumenic, care au tulburat pacea Bisericii timp de un secol, era necesară întrunirea unui 
nou Sinod Ecumenic. Vrând să ofere Bisericii pacea şi să restabilească liniştea în stat, 
împăratul Iustinian convoacă în anul 553, la Constantinopol, cel de-al V-lea Sinod 
Ecumenic pentru a supune judecății aşa numitele „trei capitole”, adică scrierile a trei 
episcopi răsăriteni - Teodoret de Cyr, Teodor de Mopsuestia şi Ivas de Edessa. Acestea 
constituiau piatra de poticnire pentru monofiziţi şi, prin condamnarea lor, exista speranţa 
împăcării cu monofiziţii. 

Latinii nu iubesc Sinodul al V-lea Ecumenic, deoarece acesta l-a condamnat 
pe Papa Vigiliu şi a umilit orgoliul papal. De aceea nu numai că nu au păstrat la Roma în 
greceşte documentele acestuia, ci chiar au înlăturat din ediția Sfintelor Canoane toate 
locurile care aduceau atingere onoarei lui Vigiliu sau tronului roman. Apuseni justifică 
conduita lui Vigiliu, spunând că aceasta decurgea din marea lui înţelepciune, căci „la 
început, deşi era absolut convins că acestea (cele trei capitole) erau de condamnat, el nu a 
vrut să pronunţe vreo părere împotriva lor pentru a nu-i nemulțumi pe apuseni care, 
aflându-se departe de câmpul discuțiilor şi necunoscând natura exactă a chestiunii, 
opuneau o rezistență mare faţă de condamnarea lor” [răspunsul din 1895 al preotului 


catolic M.M. la Enciclica Patriarhală]. 


Această poziție de apărare, pe care caută să-şi sprijine infailibilitatea - căci în 
vederea susținerii infailibilității Papilor au fost rostite afirmațiile -, au lovit tocmai în 
aceasta într-un fel în care numai un adversar ar fi reuşit s-o facă. Prin pledoaria sa, el 
confirmă faptul că episcopii Apusului nu erau absolut convinşi de infailibilitatea lui 


Vigiliu. Şi, într-adevăr, nu erau convinşi, deoarece, nerecunoscând infailibilitatea lui 

Vigiliu, Italia de nord, Africa şi Iliria s-au desprins de Biserica Romei. Mai mult, în 
Africa, un sinod ţinut în nord l-a afurisit, iar schisma creată a putut fi depăşită abia sub 
Grigorie cel Mare. Aşa că afirmațiile lui Vigiliu au dovedit mai degrabă greşelnicia 


Papilor. 


Sinodul a început în anul menţionat, în prezenţa  Patriarhilor 
Constantinopolului - Eutihie, al Alexandriei - Apolinarie, al Antiohiei - Domnos sau 
Domnin, al locţiitorilor lui Evstohie al Ierusalimului şi a altor 168 de episcopi. Preşedinte 
al acestui Sinod a fost Patriarhul Constantinopolului, Eutihie. Papa Vigiliu, deşi se afla 
pentru o vreme la Constantinopol, fiind invitat de multe ori, nu a venit la Sinod. În 
voluminoasa colecție a Sfintelor Canoane | Vol. II, pag. 393] este prezentat ca motiv al 
absenței lui faptul că el „a sosit în Bizanţ nu pentru Sinod, ci din pricina năvălirii Goţilor”. 
Însă din istoria bisericească desprindem altă concluzie: aceea că Vigiliu s-a găsit în 
încurcătură datorită promisiunilor pe care le făcuse împăratului Iustinian şi împărătesei 
Teodora care, în mod anticanonic, l-a declarat pe el Papă în locul lui Silverie care fusese 
desemnat la Roma ca succesor canonic al lui Agapit şi care ulterior fusese caterisit şi 
exilat în mod ilegal. Împărătesei, care agrea monofizitismul, i-a promis că nu va 
recunoaşte cel de-al patrulea Sinod Ecumenic, iar după aceea a promis în faţa împăratului 
condamnarea celor Trei capitole şi a autorilor lor, adică două lucruri cu totul contrare. În 
acelaşi timp se temea ca nu cumva Bisericile Apusului să-l excomunice. Poziţia lui Vigiliu 
era foarte dificilă, fiindcă, orice ar fi hotărât şi acceptat, n-ar fi fost cu putinţă să scape de 
consecinţele cumplite care urmau. De aici ezitările, nehotărârea, absenţa şi refuzul de a se 
înfăuişa în Sinod, promisiunile, negările şi, în final, în urma amenințărilor împăratului, 


încuviințarea şi acceptarea hotărârilor acestuia prin epistole adresate Sinodului. 


Inceputul lucrărilor Sinodului a fost făcut prin citirea scrisorii lui Iustinian în 
: ; . i Sie a 
care era expus modul în care cele patru Sinoade Ecumenice „au fost întrunite de împărați 


(nu de Papi). Vorbind despre cauzele întrunirii celui de-al cincilea Sinod Ecumenic, el a 

adăugat: 


„acela care nu consimte celor hotărâte de către cele patru Sinoade 
Ecumenice, oricare ar fi rangul lui, este supus anatemei (prin aceasta făcea aluzie la Papa 
Vigiliu, care nu voia să participe la Sinod). lar dacă cineva, întrebat fiind asupra credinţei, 
va răspunde cu întârziere, aceasta nu înseamnă nimic altceva decât refuzul dreptei 
mărturisiri, deoarece la întrebările asupra credinţei nu există nici cel dintâi, nici cel de-al 
doilea, ci cel care este găsit mai pregătit să dea mărturisirea cea dreaptă, acela este 
bineplăcut lui Dumnezeu” [Mansi, Conciliorum... vol. 12, 13]. Aceasta este ameninţarea 
împăratului citită înaintea Sinodului, iar cea a Sfântului Sinod este următoarea: „lar dacă 
nu vrei să te alături nouă în cele ce socotim şi scriem, să ştie Prea Fericirea Ta că noi ne 
vom aduna împreună şi ne vom face cunoscută părerea, fiindcă nu este drept a-l sminti 
nici pe împărat, şi nici pe credincioşi prin întârzierea cu care dăm răspuns” [Mansi, 


Conciliorum... vol. 12, pag. 24-25]. 


La rândul lor, demnitarii de stat trimişi la Papă de către împărat, au declarat la 
Sinod că l-au îndemnat pe Vigiliu să se înfățişeze în Sinod, spunându-i pe deasupra că 
poate face aceasta la vremea pe care o doreşte el însuşi [Termenul acesta anulează toate 
cele spuse de preotul catolic M.M. în apărarea ezitărilor lui Vigiliu]. Însă acesta a rămas 
neînduplecat, fapt pentru care Patriarhu şi episcopii au fost invitaţi să se întrunească fără 
el şi să inaugureze consfătuirile. Hotărârea aceasta a fost luată în cea de-a treia şedinţă, în 
scopul respectării cu tărie a canoanelor celor patru Sinoade Ecumenice şi ale Sfinților 
Părinţi [Colecția sfintelor canoane, vol. II, pag. 349-395 şi Adevărul Bisericii Ecumenice, 


pag. 136-155]. 


Intr-o scriere foarte importantă, intitulată „Adevărul Bisericii Ecumenice”, 


citim următoarele: „lată aici un exemplu de Sinod Ecumenic întrunit în ciuda voinţei 


Pagina 181 


Papei şi acţionând fără el, cu toate că se afla în acelaşi oraş”. 


În şedinţa a şaptea, au fost citite epistolele cu diverşi destinatari ale lui Vigiliu, 
trimise Sinodului de către împărat pentru a dovedi faptul că Papa este de aceeaşi părere cu 
Sinodul. În ediţia Documentelor, însă, a fost omis tot ceea ce nu i-a fost pe plac lui 
Vigiliu, şi anume: declarația demnitarului imperial despre modul în care Papa a trimis un 
sol spre a-i invita la reşedinţa sa pe Patriarh şi pe unii dintre episcopi, pe care apoi i-a 
rugat să-i înmâneze împăratului părerea lui expusă în scris, lucru pe care aceştia l-au 
refuzat. A fost omisă, de asemenea, declarația făcută de acest demnitar referitoare la 
voinţa şi porunca împăratului de a fi exclus numele lui Vigiliu şi de a nu mai fi pomenit în 
Diptice datorită încăpăţânării şi a neconglăsuirii acestuia cu Părinţii, acţiune cu care a fost 


de acord şi Sinodul [din Istoria lui Fleury, cartea a 33-a, cap. 49]. 


În ultima şedinţă, Părinţii sinodali şi-au expus pe larg hotărârea, pe care o 


prezentăm aici pe scurt: 


„lar noi, fiindcă s-au arătat unii care vorbeau blasfemiator împotriva 
adevărului, adică aceia care-l urmau pe Nestorie prin Teodor de Mopsuestia şi Teodoret de 
Cyr şi prin epistola lui Iva către Marin Persul, ne-am adunat, cu voia lui Dumnezeu şi la 
porunca împăratului, în oraşul împărătesc. Iar pentru că s-a întâmplat să-l găsim aici şi pe 
cucernicul Vigiliu [foarte sărăcăcioasă titulatură; cum de nu şi-a adus aminte Sinodul de 
măreţele titluri ale acestuia?], spre a ne întruni noi asupra celor consemnate în aceste Trei 
capitole pe care el adesea le-a condamnat în scris şi în cuvânt, alcătuind ulterior şi o 
expunere, (am dorit noi) a fi el împreună cu noi în Sinod şi a discuta împreună cu noi 
pentru ca hotărârea adevărului să fie expusă de către noi toţi, obşteşte, (motiv pentru care) 
binecredinciosul împărat l-a îmboldit atât pe el, cât şi pe noi a ne aduna împreună, căci se 
cuvine ca preoţii, cărora li se cere să slujească în comun, să aibă şi hotărâre (de credinţă) 
comună. A fost deci nevoie să-i cerem cucerniciei sale să-şi împlinească făgăduielile pe 


care le-a făcut în scris, fiindcă nu e drept a spori mai mult sminteala şi confuzia făcută de 

acele trei capitole în Biserica lui Dumnezeu. 


În acest sens, i-am amintit lui acele măreţe pilde ale Apostolilor şi tradiţiile 
Părinților: căci deşi stătea în puterea lor, prin harul Sfântului Duh care prisosea în fiecare 
dintre Apostoli, să nu ceară sfat străin asupra celor ce aveau de făcut, cu toate acestea, nu 
au vrut să rânduiască în alt mod acea chestiune vită atunci, adică dacă trebuie ca 
neamurile să se taie împrejur, până ce nu se adună laolaltă ca să adeverească fiecare dintre 


ei, prin propriile cuvinte, mărturiile Sfintei Scripturi. 


Dar şi Sfinţii Părinţi, care s-au întrunit în vremurile trecute în patru Sfinte 
Sinoade Ecumenice, având în gând pildele cele din vechime, au chivernisit în comun cele 
referitoare la ereziile şi problemele apărute, fiind sigur faptul că, în discuţiile comune 
prilejuite de cercetarea fiecăreia dintre părți, lumina adevărului izgoneşte norii minciunii. 
Nici nu este cu putinţă ca, în urma punerii la îndoială a credinţei, să se arate adevărul în 
alt mod, deoarece fiecare este legat de ajutorul aproapelui său precum zice Solomon în 
Pilde: «Frate ajutat de frate este ca o cetate tare şi ca o împărăție întemeiată» (Pildele lui 
Solomon 18, 19) şi Eclesiastul zice: «Doi laolaltă, sunt mai buni decât unul» (Ecclesiastul 
4, 9), iar Însuşi Domnul spune: «Dacă doi dintre voi se vor învoi pe pământ în privinţa 
unui lucru pe care îl vor cere, se va da lor de către Tatăl Meu care este în ceruri. Că unde 
sunt doi sau trei, adunaţi în numele Meu, acolo sunt şi Eu în mijlocul lor» (Matei 18, 19- 
20). Şi fiind, aşadar, Papa Vigiliu invitat de multe ori de către noi toți şi încă şi de către 
prea slăviţii judecători trimişi la el de binecredinciosul împărat, 1 s-a spus lui să dea 
răspuns doar împotriva acestor trei capitole, răspuns pe care noi să-l ascultăm având în 
inimile noastre sfatul Apostolului care spune că fiecare va da socoteală lui Dumnezeu 
pentru sine. Şi pe lângă aceasta, temându-ne de grabnica judecată despre care vorbeşte 
Domnul: «Şi cine va sminti pe unul din aceştia mici» etc” [din Istoria lui Fleury, cartea a 


33-a, pag. 222-223]. 

După acestea, Sinodul a prezentat felul în care s-a făcut cercetarea celor trei 
capitole şi, recunoscând cele patru Sinoade Ecumenice - cele de la Niceea, 
Constantinopol, Efes şi Calcedon -, a adăugat următoarele: „Dacă cineva se va pomi să 
predea sau să înveţe sau să scrie împotriva celor formulate de noi cu credincioşie, fie că 
este el episcop, fie aparţine clerului, unul ca acesta, săvârşind cele străine preoţilor şi 


rânduielilor bisericeşti, să fie dezbrăcat de treapta episcopală sau de cea preoțească”. 


Lucrul acesta se referă în principal la Vigiliu, cu toate că numele lui a fost 
trecut sub tăcere. După semnarea de către cei 165 de episcopi în frunte cu episcopul 
Constantinopolului, hotărârea sinodală a fost validată şi de către Vigiliu, deşi ea se 
pronunţa împotriva opiniei lui inițiale, acesta fiind obligat s-o accepte dimpreună cu 
dispreţuirea pe față a propriei onori. lată, aşadar, cum un Sinod Ecumenic îl condamnă pe 
Papa şi iată cât de umil îi răspunde Vigiliu iubitului său frate Eutihie, cel care a semnat ca 


preşedinte al Sinodului: 


„Nimeni nu trece cu vederea smintelile pe care duşmanul neamului omenesc 
le-a ridicat asupra întregii lumi precum şi voia lui de a răsturna Biserica lui Dumnezeu cea 
aşezată în lumea întreagă, (voie) pe care se sileşte s-o împlinească în orice chip spre a-şi 
atinge scopurile rele, nu numai prin numele lui, ci şi al altora, diferite plăsmuiri născând 
în unii ca aceştia în aşa măsură până la a spune sau a scrie cum că pe noi (adică pe Papa 
Vigiliu), împreună cu fraţii şi cu episcopii care ne însoțeau în cetatea împărătească, şi care 
apărăm cu acelaşi respect cele patru Sinoade (Ecumenice) şi petrecem în credinţa cea una 
ŞI aceeaşi a acestor patru Sinoade, a încercat să ne despartă de ele prin astfel de 
meşteşugiri ale vicleniei celei rele, astfel încât pe noi, cei ce ne aflăm, suntem şi cugetăm 
într-o singură credinţă, dispreţuind dragostea frățească, să ne ducă la dihonie 


(neînțelegere, vrajbă). 


Dar fiindcă Hristos Dumnezeul nostru, care este lumina cea adevărată pe care 


întunericul nu o cuprinde, îndepărtând din cugetul nostru (al Papei) toată amestecarea, ne- 

a rechemat pe noi, spre pacea a toată lumea şi a Bisericii, pentru a fi formulate de către 
noi (de către Vigiliu) cele cuvenite din descoperirea Domnului şi, din căutarea adevărului, 


vom împlini (aceasta) spre mântuire. 


Pentru aceea, întreaga obşte (anturajul Papei) vă face vouă cunoscut că, 
referitor la cele patru Sinoade, adică cel de la Niceea, cel de la Constantinopol, cel dintâi 
de la Efes şi cel de la Calcedon, le acceptăm întru totul dimpreună cu fraţii noştri şi cu 
cuget de Dumnezeu iubitor ne închinăm (hotărârilor) lor şi le păzim din tot sufletul. Şi pe 
toţi aceia care nu vor urma acestor Sfinte Sinoade în toate cele hotărâte de ele privitor la 
credinţă, îi vom socoti străini de adunarea sfintei şi soborniceştii Biserici. De aceea, vrând 
a vă aduce la cunoştinţă cele săvârşite de noi, vi le facem cu totul învederate prin aceste 


scrisori” [din Istoria lui Fleury, cartea a 33-a, pag. 263]. 


Credem că faptele istorisite despre acest Sfânt Sinod Ecumenic indică foarte 
clar despre ce fel de „primat” al Papei era vorba, despre ce fel de „hegemonie” şi 
„Infaihbilitate” exprimată ex cathedra fără de greşeală. Vom vedea şi pentru timpurile 
următoare dacă Răsăritenii s-au arătat mai docili față de Apus şi dacă i-au recunoscut 


Papei vreo hegemonie sau vreun drept divin. 

În Dogme, Papii sunt supuşi greşelii 


Cel dintâi care s-a pronunţat cu claritate asupra ideii de negreşelnicie a Papei a 
fost Papa Ştefan al V-lea în epistola sa către împăratul Vasile. Pe urmele acestuia a călcat 
apoi Leon al IX-lea prin epistola sa către Patriarhul Constantinopolului Mihail Cerularie. 
Lucrurile însă îi vor dovedi mincinoşi pe aceşti Papi „fără de greşeală” odată ce, pe la 
anul 202, Papa Zefirin, ins iubitor de câştig urât, primitor de mită, iubitor de arginţi, 
neînvăţat şi fără experienţă în cele ale învățăturilor bisericeşti, a căzut în erezia lui Noeţiu 


Smirneul. 


Lui Zefirin i-a succedat Calist în anul 220 la tronul papal, ins seducător, care 
trăia în răutăţi, viclean şi înclinat spre înşelare şi care, amestecând erezia lui Cleomen, 
ucenicul lui Nocţiu, şi Teodot al Bizanțului, a constituit o nouă erezie combătută şi 
consemnată de episcopul Ipolit de Porto în cartea a noua a scrierii sale „Împotriva tuturor 


ereziilor”. 


Pe la anul 296, Papa Marcelin, ducându-se la templul lui Isidos şi al Estiei, a 
jertfit idolilor, după cum dă mărturie, între alții, şi Papa Damasus. Papa Liberiu a semnat 
în anul 357 un libeliu de credinţă eretică şi condamnarea Sfântului Atanasie [Fleury, 
Istoria bisericească, vol. I, cartea a 13-a, cap. XLVI, pag. 560]. Succesorul acestuia la 
episcopie, Papa Felix, s-a alipit învăţăturii ariene, după cum istoriseşte Socrate. Papa 
Anastasie al II-lea (pe la anul 496) a fost adeptul ereziei nestoriene, după cum dau 
mărturie Anastasie bibliotecarul, Platin şi alţii. Papa Onoriu 1 (pe la 625) a fost eretic 
monotelit, împotriva lui fiind pronunţată anatema de către Sinodul al 6-lea Ecumenic. 
Papa loan al XXII-lea (anul 1316) s-a alăturat ereziei milenariştilor. Papa Ioan al 23-lea 
(1410) a fost dovedit a fi un eretic deosebit de mârşav în sinodul de la Constanţia şi a fost 


condamnat pentru că nega învierea morților, susținea moartea sufletului, era simoniac, 

vrăjitor, sperjur, mincinos, ucigaș... 


Papa Eugen al IV-lea a fost condamnat ca eretic de către sinodul de la Basel şi 
a fost dezbrăcat de vrednicia arhierească [acest Papă Eugen este cel care a convocat 


sinodul de la Florenţa la care a fost alcătuit orosul de credinţă unionist]. 


Papa Leon I este condamnat ca dispreţuitor al înseși religiei creştine. Pe lângă 
cei enumeraţi spre exemplificare, există şi alți Papi eretici şi căzuţi în înşelare. 
[Andronicos Dimitrakopoulos, Istoria Schismei, Leipzig, 1867, pag. 16. Papa Urban al V- 
lea (1362-1370), spovedindu-se în clipele din urmă ale vieţii, mărturiseşte despre 
slăbiciunea sa omenească şi înclinația lui spre greşeli dogmatice şi păcate teologice. Iată 
cuvintele lui, pe care le reproducem din Istoria lui Fleury: „Cred cu tărie tot ceea ce ţine şi 
învaţă sfânta Biserică catolică şi dacă în vreun fel am promovat vreodată altceva (decât 


aceasta), revoc şi mă supun măsurilor coercitive ale Bisericii”. 


Fleury, după această mărturisire a Papei Urban al V-lea, scrie concluziv 
următoarele: „Această declaraţie evidenţiază foarte bine faptul că el nu se credea 
infailibil” (cartea a XCVII-a, cap. XVIII). Urban spunea asta înaintea duhovnicului său şi 
a multor altor persoane importante. Fleury istoriseşte şi despre Bonifaciu al IX-lea, 
urmaşul lui Urban al VI-lea, cum că era un simoniac grozav, vânzând la licitaţie orice şi 
hirotonind pe bani, comercializând cele sfinte şi vânzând tainele pe bani. Sunt 
înspăimântătoare cele istorisite de Fleury, despre el însuşi circulând opinia că nu era 
departe de comportamente asemănătoare. Fleury, Istoria bisericească, XCVII, cap. XXVII 


şi XL]. 


Papa Liberiu a semnat hotărârea de credință a arienilor alcătuită la Sirmium şi, 
refuzând comuniunea cu Sfântul Atanasie cel Mare, a cărui condamnare a şi semnat-o, s-a 
împărtăşit împreună cu episcopii arieni, după cum el însuşi mărturiseşte în epistola 


adresată de el împăratului Constanțiu şi arhiereilor Răsăritului [Fleury, Istoria 

bisericească, vol. I, cartea a 13-a, pag. 560, ed. Paris]. Pe Liberiu l-a declarat eretic şi 
răzvrătit însăşi Biserica Apusului, după cum mărturiseşte Petru Damian în scrisoarea lui 
către arhiepiscopul Henric de Ravenna [Fleury, Istoria bisericească, vol. I, cartea a 13-a, 


vol. 12, pag. 589, ed. Bruxelles]. 

Despre Papa Serghie al III-lea 


Marele papistaş, cardinalul Baronius, spune despre Papa Serghie al III-lea 
următoarele |[Baronius, Annales Ecclesistici 908, 4 şi 5, Lucca 1747], în traducerea 


pururea pomenitului Evghenie Bulgarul: 


„Serghie al III-lea este dintre aceia care trebuie numiți mai degrabă apostaţi 
decât apostolici, suindu-se la rangul arhieresc prin silnicie tiranică; ducea o viaţă foarte 
scârboasă, era foarte calomniator, spurcat, dobândind un fiu, pe loan, din adulter nelegiuit 
cu prostituata Marosia, în vremea lui domnind asupra oraşului (şi cu ruşine spunând: 
asupra Bisericii romane) desfrânata oficială, Teodora cea bătrână” şi consemnează faptul 
că acest copil nelegitim, loan, s-a sfârşit mai apoi sub numele de Papa Ioan I [Sergius III. 
ex iis qui non apostolici sed apostatici sunt dicendi per vim Iyrannicam invasor 
Pontificatus, vita turpissimus, infamis, obscaenus; ex Marosia meutrice Johannem nefario 


gignes adultario; sub quo Theodora senior, mobile scortum, monarchiam in urbe obtinuit]. 


În numărul şase din 26/7 noiembrie 1869 al ziarului „Popoarele”, citim 
următoarele referitor la greşelnicia Papilor: „«Libertatea Parisului» a publicat de curând o 
serie de articole ale lui Petruccelli della Gattina despre sinodul ecumenic (Conciliul 


Vatican 1) cuprinzând, între altele, rememorările următoare: 


«De la Simon al lui Iona, adică de la Sfântul Petru, până la Pius al IX-lea au 
fost 293 de Papi. Treizeci şi unu dintre aceştia au fost caracterizați ca răpitori ai tronului 
papal - antipapi - în acelaşi fel în care Burbonii îl consideră răpitor pe Napoleon I, şi Pius 


al IX-lea îl consideră răpitor pe Victor Emmanuel. 


Din numărul celor 262 de Papi legitimi, 29 au sfârşit prin moarte 

mucenicească fiind socotiți între mucenici; alţi 35 de Papi au murit, de asemenea, în mod 
violent, dintre care 18 otrăviţi şi 4 asasinați; alţi 13 au decedat din variate motive, adică 
mutilaţi, spânzurați, ucişi cu pietre, închişi în închisori asemănătoare cuştilor de fier, arşi 
în paturile lor, sinucigându-se, căzuţi de pe cal sau în braţele femeilor, precum Pius al IV- 
lea; aşadar 64 din cei 262 s-au săvârşit în mod imprevizibil, fără a-i pune la socoteală pe 
alți douăzeci care au murit subit de durere, ca urmare a unor accidente. Douăzeci şi şase 
au fost caterisiţi, afară de cei emigraţi la Avignon. 35 pe Papi au fost judecaţi, 13 dintre ei 
pentru că nu credeau în dumnezeirea lui lisus Hristos, alţi nouă din cauza disputei asupra 
icoanelor şi alții pentru că au deviat înspre dogma lui Beranger, care poate fi considerat 
înaintemergătorul lui Luther. Mulţi Papi au fost acuzaţi de crimă, 28 i-au chemat pe străini 


în Italia pentru a-i sprijini să se menţină pe trony”. 


Ziarul «Elberatorul catolic» a publicat sub titlul „Infailhbilitatea Papei în 
conştiinţa poporului” următoarea anecdotă pe care o preluăm prin intermediul ziarului 


«Popoarele»: 


„Duminica trecută, preotul bisericii noastre mitropolitane a predicat despre 
infailibilitatea arhiereului suprem al Romei (temă impusă) dovedind în epilog că patru 
plus patru fac nouă. Afirmaţiei nu i se poate da un răspuns datorită următorului silogism 
foarte simplu: Dumnezeu este fără de păcat, Pius al IX-lea este reprezentantul lui 
Dumnezeu, deci Pius al IX-lea este fără de păcat”. [Pius al IX-lea, Papa cu cea mai 
îndelungată domnie din istoria Romei, 1846-1878, este cel care a convocat Conciliul 
Vatican I, în 1869, Conciliu la care a fost decretată Infailibilitatea papală, în baza căreia el 


a definit apoi dogma Imaculatei concepţii]. 

Monoteliții şi Papa Onoriu, care greşeşte cu privire la credință 


Scopul urmărit prin Sinodul al V-lea Ecumenic nu a fost atins, deoarece 
monofiziţii continuau să rămână separați de Ortodoxie. Vrând să-i atragă pe aceştia, 
Iustinian a acceptat învăţătura aftartodocheţilor. Însă moartea acestuia, survenită în 565, i- 
a împiedicat continuarea acţiunilor. [Numele aftartodocheţilor provine de la termenul 
„aftharsia” - nestricăciune - însuşire pe care, spuneau ei, o avea firea omenească a lui 
Hristos când Acesta trăia pe pământ. În timp ce Docheţii negau realitatea firii omeneşti a 
lui Hristos, Apolinarie o priva de elementul rațional, iar monofiziţii o voiau absorbită în 
firea dumnezeiască, aftartodocheţii, vrând s-o înfrumuseţeze, îi negau acesteia nevoile 
fireşti şi pătimirile ireproşabile. Căpetenia ereziei a fost Iulius Alicamaseanul, care învăţa 
că trupul lui Hristos, încă de la naştere, era mai presus de nevoile fireşti: foame, sete, 
oboseală etc., nevoi cunoscute sub denumirea de „ireproşabile”, în sensul că satisfacerea 
lor nu constituie un păcat. Dacă în Scripturi se vede că Hristos mănâncă, bea, se 
emoţionează etc., acest fapt nu înseamnă că El avea necesităţi reale pe care trebuia să le 
satisfacă, ci acestea erau mişcări aparente şi premeditate ale firii pe care Cuvântul lui 
Dumnezeu le permitea în vederea împlinirii iconomiei Sale mântuitoare. Adică, spuneau 
ereticii aceştia, Lui îi era foame atunci când voia Dumnezeu să înfometeze etc. O parte a 
acestor eretici, avându-l drept căpetenie pe Amoniu, au mers mai departe, spunând că 
trupul lui Hristos nu numai că nu era făptură (zidit), dar era totodată şi imaterial. Erau, 


aşadar, monofiziţi ajunşi la extremă] 


Se vede că împărații din această perioadă pretindeau pentru ei înşişi 
conducerea întregii Biserici pe care o revendicau Papii. Aflându-se la Hierapole, 


împăratul Heracle (610-641) îl cheamă la el pe episcopul primat de cetăţii, Atanasie, care 

se bucura de influenţă printre monofiziţi, şi-l îndeamnă să accepte unirea, să recunoască 
Sinodul de la Calcedon şi să mărturisească două firi unite în mod neamestecat în 


Mântuitorul Hristos, promiţându-i că-l va considera ortodox şi-l va promova ca Patriarh. 


Încântat de cuvintele împăratului, Atanasie se preface că acceptă propunerile 
şi-l întreabă pe împărat ce trebuie să gândească referitor la cele două firi şi lucrări în 
Mântuitorul Hristos. Împăratul nu-i răspunde de îndată, şi-i scrie Patriarhului Serghie al 
Constantinopolului pentru a se informa ce trebuie să gândească asupra acestora. Serghie, 
înclinând de mai înainte înspre monotelism, îi răspunde împăratului că „trebuie să 
susţinem o voinţă a firii şi o lucrare în Hristos”. Înşelat de acest răspuns, împăratul încheie 
o înţelegere de taină cu episcopul de Hierapole în scopul de a reuşi, în baza acestei 
definiții, aducerea monofiziţilor la Ortodoxie. L-a promovat apoi pe Atanasie ca Patriarh 
de Antiohia, iar pe Cyr ca Patriarh de Alexandria. În acest fel, împăratul dispunea asupra 
tronurilor patriarhale ca un conducător suprem al Bisericii, arogându-şi stăpânirea 


revendicată de Papi. 


După aceste acţiuni pregătitoare, împăratul, având deja în favoarea sa pe cei 
trei Patriarhi din Răsărit şi nădăjduind şi în susținerea Papei Romei - Onoriu, după cum s- 
a văzut în cele din urmă, a trecut l-a aplicarea planului său. Mai întâi, Cyr de Alexandria a 
negociat unirea cu severienii din Egipt pe baza formulei prezentate. Aceştia mărturisind, 
pe de o parte, două firi, iar, pe de alta, o singură lucrare teandrică, au fost primiţi în 
Biserică, considerându-se că acceptă mărturisirea Bisericii. Prin această mărturisire, 
ortodoxia era trădată, urmărindu-se nu asimilarea monofiziților cu ortodocşii prin 
iconomie, ci decăderea prin înşelătorie a ortodoxiei în monofizitism prin intermediul 


monotelismului. 


Termenii hotărârii au fost acceptaţi de către Constantinopol, iar Roma a tăcut. 
Nici un cuvânt de protest n-a fost auzit din gura Papei Romei, Onoriu, ci protestul a venit 


prin vocea a doi călugări greci de la Ierusalim, Sofronie şi Maxim. Aceştia nu numai că nu 

au fost convinşi de către Cyr, dar au şi combătut cu vigoare învăţătura despre o singură 
voinţă, demonstrându-i caracterul contradictoriu. Incomodat de proteste, Serghie interzice 
să se mai vorbească despre una sau două voințe în lisus Hristos şi, la îndemnul 
împăratului, a adunat diverse citate ale Părinților Bisericii pentru a susţine o singură 
voinţă în Hristos. Onoriu, fiind întrebat despre aceasta, a scris că „mărturiseşte o singură 
voință a lui Hristos”, lucru pe care, desigur, Papii, care l-au judecat ulterior, nu l-au 


mărturisit, precum nici Leon al 13-lea. 


Între timp, Sofronie se duce la Ierusalim, unde este hirotonit Patriarh. În 
acelaşi timp convoacă un sinod şi condamnă ca eretică învăţătura despre o singură voinţă, 
trimite apoi celorlalți Patriarhi epistole în care loveşte erezia ca un trăsnet. Deranjat de 
situaţie, Onoriu îi scrie lui Sofronie, lui Cyr şi lui Serghie în acelaşi sens în care îl făcuse 
mai înainte. Însă Sofronie n-a mai putut continua lupta, deoarece a fost înlăturat de pe 


câmpul de bătălie de căderea Ierusalimului sub saracini, survenită în anul 673. 

Impăraţii bizantini nu le-au recunoscut succesorilor lui Petru 


negreşelnicia (infailibilitatea) şi acrivia în ceea ce priveşte dogma 


Ektesis-ul (Expunerea) lui Heraclie 


Heraclie, vrând să reducă la tăcere disputa care lua amploare, emite în anul 
638 aşa numita Expunere (Ekthesis), în care a poruncit să nu se vorbească nici despre o 
singură lucrare în Hristos şi nici despre două, şi să se mărturisească o singură voinţă 
[Baronius, Anuales ecclesiastici a Christo nato ad annum 1198, anul 639, nr. 195 şi 


Sinodul al VI-lea Ecumenic, vol. III, docum. 66]. 


În acelaşi an a avut loc şi cucerirea Siriei de către arabi, iar după doi ani cea a 
Egiptului. Cu toate acestea, nădejdea unirii nu l-a părăsit pe Heraclie. Ektesis-ul fusese 
promovat şi semnat de mai toţi. Pyrros, succesorul lui Serghie, a semnat şi el. Succesorii 
lui Onoriu însă s-au opus. La fel a făcut şi Sfântul Maxim care, fiind pus sub acuzare în 
anul 645 şi susţinut fiind de către eparhul Grigorie, a sosit în Africa unde a avut acel 


faimos dialog cu Pyrros prin care a reuşit să-l atragă pe acesta la ortodoxie. 


Animozităţile reciproce dintre ortodocşi şi monofiziţi s-au aprins, iar disputele 
dintre aceştia au sporit încă mai mult pe măsură ce Expunerea lui Heraclie, alcătuită de 
Serghie pentru a-i mulţumi pe monofiziţi, pe de o parte, interzicea orice examinare şi prin 
urmare orice contestare a opiniilor lor, şi, pe de altă parte, considera că-i poate mulţumi pe 
ortodocşi prin îndepărtarea totală din dispută a inovației, spunând a nu se mărturisi în 
Hristos nici una, nici două lucrări. Contrar scopului urmărit, ortodocşii n-au fost 


mulțumiți, iar monofiziţii s-au înfuriat puternic şi, potrivit cronicarului Teofan, „la 

cârciumă şi la baie au târât Biserica Sobornicească spunând: după ce mai întâi 
calcedonienii, gândind ca şi Nestorie, s-au trezit, întorcându-se la adevăr şi unindu-se cu 
noi prin mărturisirea unei singure lucrări într-o singură fire a lui Hristos; acum, dându-și 
seama cum stau mai bine lucrurile, le-au pierdut pe amândouă nemaimărturisind nici una, 


nici două în Hristos”. 


Este uimitor cum de Papa, în calitate de infailibil, nu a emis o contraexpunere, 
dacă se considera ca atare în vremea aceea, pentru a face să înceteze aceste dispute 
religioase. Oare nu credea lumea creştină în infailibilitatea Papei? Noi credem că nu 
credea, deoarece în acest caz o singură afirmaţie a Papei ar fi fost de ajuns pentru 


încetarea disputei. 


În Africa, monotelismul a fost condamnat de un sinod în anul 646. 

Typos-ul (Formula) lui Constans al II-lea 


Lima lui Heraclie a fost urmată şi de Constans (642-668) care, vrând să 
readucă lucrurile la starea de normalitate, emite în anul 648 aşa numita „„Formulă” (Typos) 
prin care, sub ameninţarea unor grele pedepse, a interzis să se vorbească despre una sau 
două voințe. Această Formulă a fost condamnată de Papa Martin I într-un sinod întrunit de 
el, sinod la care l-a anatematizat şi pe Constans, trimițându-i acestuia, cu îndrăzneală, 
documentele sinodului. Împăratul, mâniindu-se, îi porunceşte exarhului Ravennei, 
Olimpiu, să-l aresteze şi să-l închidă pe Papă. Ordinul împăratului nu a fost executat 
atunci de către exarhul care se răzvrătise la rândul lui; a fost însă executat de succesorul 
acestuia, Caliopie, care l-a arestat pe Martin şi, după ce a încercat mai întâi să-l convingă 
prin bătaie aspră, l-a legat în lanţuri şi l-a trimis la Constantinopol unde, fiind acuzat de 
trădare faţă de împărat, a fost exilat în Cherson unde a şi murit în anul 655 după multe 
pătimiri. 

Mai aspră a fost pătimirea prin care a trecut principalul apărător al ortodoxiei, 
Sfântul Maxim. Căci acesta, fiind arestat în anul 655 la Roma şi rămânând statornic în 
credinţă, în ciuda diverselor promisiuni amăgitoare, ameninţări, încarcerări, înfometări, 
însetoşări etc, în cele din urmă, după aspre biciuiri, 1 s-a tăiat limba şi mâna dreaptă şi a 


fost exilat în ţinutul Lazilor, unde a şi murit în anul 662, la vârsta de 80 de ani. 

Dositei spune despre Papa Onoriu că a greşit în cele ale credinţei 


„Ca să ştii cum era Onoriu, vezi mai întâi epistola acestuia către Serghie al 
Constantinopolului (care a fost confirmată ca fiind întru totul reală de către Sinodul al VI- 
lea, fiind găsită atunci în arhiva Patriarhiei Constantinopolului), care spune acestea: 
«zadarnic foarte este a-L gândi sau a-L înfățişa pe Domnul ca fiind sau născându-Se cu o 
lucrare sau cu două»; şi îi mai scria lui Serghie să-i spună lui Cyr să «nu spună una (o 
voinţă)», şi lui Sofronie «să nu spună două», şi: «mărturisim o singură voinţă a Domnului 
nostru Iisus Hristos». În al doilea rând, Papa Agaton, scriindu-i lui Constantin Pogonatul, 
dă mărturie despre Onoriu că este eretic; în al treilea rând, Pogonatul spune în Indictul 
său: anatematizăm şi lepădăm pe ereziarhii dogmelor noi şi născocite şi pe apărătorii lor, 
şi ne referim îndeosebi la Teodor de Faran, iar puţin mai încolo «încă şi la Onoriu, cel 
devenit Papă al bătrânei Rome, cel împreună eretic şi împreună mergător cu aceştia şi 
adeveritor al ereziei». În al patrulea rând, în cel de-al treisprezecelea proces-verbal al 
Sinodului al 6-lea Ecumenic se spune: «pe lângă aceştia să fie scos afară din Sfânta 
Biserică a lui Hristos şi anatematizat cel deopotrivă cu ei, Onoriu, cel devenit Papă al 
bătrânei Rome, căci din scrisorile acestuia către Serghie pe care le-am găsit (se vede că) îi 
urmează întru toate aceluia, dogmele lui cele necredincioase întărind». Legat al lui Ioan al 
Romei la sinod a fost cel care va fi uns mai apoi Papă sub numele de loan al V-lea şi pe 


care hartofilaxul Romei, Anastasios, îl laudă în scris. 


Deci acesta şi ceilalți legaţi au semnat anatematizarea lui Onoriu şi, venind la 
Roma, i-au istorisit Papei Leon, urmaşul lui Agaton, caterisirea lui Onoriu, după cum 
mărturisesc documentele. În al cincilea rând, Sinodul Trulan, în al cincilea canon, îl 
consideră pe acesta ca fiind eretic şi-l anatematizează. În al şaselea rând, Teodor, 


Patriarhul Ierusalimului, l-a anatematizat pe acesta într-un sinod, iar epistola sinodală a 

acestuia a fost citită la Sinodul al şaptelea. În al şaptelea rând, Papa Leon, scriindu-i a 
doua oară lui Constantin Pogonatul, precum şi în epistola sa sobornicească adresată 
spaniolilor şi regelui Ervigio al Spaniei |Ervigio, regele vizigot al Spaniei între 680-687], 
mărturiseşte despre el că este eretic şi-l anatematizează. În al optulea rând, Sinodul al 7- 
lea Ecumenic îl numeşte pe acesta eretic în multe locuri şi-l anatematizează. În al nouălea 
rând, după cum aflăm din documentele sinodului ţinut la Constantinopol în 869 şi socotit 
de latini ca al optulea ecumenic, Papa Adrian al II-lea, la sinodul de la Roma împotriva 
Sfântului Fotie din anul 869, plângându-se şi jelindu-se pentru cuvintele de împotrivire 
ale lui Fotie față de Papă, a spus următoarele: «De nerăbdat este îndrăzneala aceasta, 
iubiții mei fraţi, iar urechile inimii mele n-o pot suferi; n-am cunoscut niciodată arhiereu 
al Romanilor judecat de celelalte Biserici, ci pe toţi îi ştim judecaţi de către acesta, căci şi 
dacă asupra lui Onoriu a fost rostită anatema după moartea lui, cunoscut fiind că a fost 
acuzat de erezie - singurul lucru pentru care este îngăduit celor mai de jos a se rupe de cei 
mai mari - dar şi în acest caz nici Patriarhu, nici un alt întâistătător nu poate da hotărârea 


dacă autoritatea tronului celui dintâi nu şi-a dat încuviințarea pentru aceasta». 


Aşadar, în al zecelea rând, este mărturisit şi de către dreptcredinciosul Papă 
Adnan al Romei faptul că Onoriu a fost declarat eretic în mod sinodal şi că este supus 


anatemei. 


In al unsprezecelea rând, vezi în lucrarea de faţă cele spuse despre cele patru 


Sinoade, despre cel de-al şaselea, de la Trulan, cel de-al şaptelea şi cel împotriva lui Fotie. 


În al doisprezecelea rând, Fotie în scrierea sa „Biblioteca” şi în scrierea despre 
cele şapte Sinoade, Sfântul Gherman Patriarhul Constantinopolului, Pselos şi mulți alţii 
care au scris despre cele şapte Sinoade Ecumenice, Cedrin în «Sinapsa» sa şi Vedas spun 
că «s-a întrunit cel de-al şaselea Sinod împotriva lui Serghie, Cyr, Onoriu, Pyrros, Petru şi 


Pavel». 


În al treisprezecelea rând, Macarie al Antiohiei, cel anatematizat la al şaselea 

Sinod, enumerându-i pe apărătorii ereziei monotelite, spune: Serghie, Pavel, Petru, apoi 
zice despre Onoriu cel înţelept; acelaşi Macarie, în şedinţa a opta a acestui Sinod, îi pune 
iarăşi alături pe Onoriu, Serghie, Pavel şi Petru; la fel şi în libela sa scrie despre Onoriu şi 
Serghie şi Cyr împreună cu şirul cârmuitorilor de Biserici şi exarhi (eretici)”! [Dositei, 


Istoria patriarhilor, cartea a 6-a, cap. 6, 6, pag. 544] 


Din cele istorisite până aici nu găsim vreo mărturie care să confirme 
stăpânirea sau infailibilitatea Papilor, dimpotrivă găsim doi Papi care păcătuiesc, greşesc 
şi sunt judecaţi de către episcopii cei de aceeaşi cinste cu ei, pe Vigiliu şi pe Onoriu, fără 
ca aceştia să exercite vreo stăpânire, nici în Biserică, nici în stat şi nici să se pronunţe ex 
cathedra asupra adevărului dogmei credinţei. Pe de altă parte, Papa Martin, pătimind 
pentru credinţa ortodoxă şi rezistând cu vitejie şi pronunţându-se în mod sinodal referitor 
la ea, nu numai că nu a fost ascultat, dar a şi fost surghiunit. Aşadar unde este 
infailibilitatea? Unde este stăpânirea în Biserică şi în stat? E limpede că până în secolul al 
şaselea nimeni n-a vrut să-i recunoască Papei asemenea calități. Dar să vedem şi 


evenimentele ulterioare. 


Prigonirea dură a apărătorilor ortodoxiei 1-a înfricoşat pe toţi şi disputa a fost 
redusă la tăcere. Tăcerea aceasta însă n-a adus cu ea pacea sufletelor. Războiul dintre 
părțile aflate în conflict s-a reaprins de îndată ce frâiele statului au fost luate de Constantin 
Pogonatul (668-685). Acesta, vrând să restabilească pacea şi liniştea în Biserică, hotărăşte 


să întrunească Sinodul al 6-lea Ecumenic. 


Observăm bunăoară că împărații Constantinopolului, de la Zenon până la 
Constantin, s-au luptat în conlucrare cu Patriarhii Ecumenici să-şi apropie, dacă nu toate 
eresurile, cel puţin marele eres al monofiziților pe care să-l împace cu ortodoxia prin 
anumite concesii care credeau ei că nu aduc atingere principiilor fundamentale ale 


ortodoxiei. In acest scop au fost emise succesiv Enoticonul, condamnarea celor trei 

capitole, Ektesis-ul şi Formula (Typos); însă toate încercările s-au dovedit zadarnice, 
deoarece nu numai că scopul n-a fost atins ci, în plus, s-a născut erezia monoteliţilor care 


a continuat să tulbure duhurile pentru multă vreme. 


Aşadar, a apărut ca necesară anularea concesiilor făcute mai înainte. Trebuiau 
înlăturate din cale concesiile făcute ereziei, trebuiau să fie condamnaţi din nou monofiziții 
şi monoteliții, ca şi oricare altă credinţă străină, să fie întărite principiile ortodoxiei şi în 
felul acesta să fie consolidată unitatea religioasă a ținuturilor care se mai aflau încă în 
componenţa Statului Bizantin. În acest scop, Constantin a socotit necesar să întrunească 
un Sinod Ecumenic. Gândurile acestea le-a împărtăşit mai întâi Patriarhului Teodor al 
Constantinopolului şi Patriarhului Macarie al Antiohiei şi apoi, prin epistole, şi Papei 
Romei Domnus, însă murind acesta înainte de sosirea epistolelor, acestea au fost preluate 


de succesorul său, Agaton. 


Iată ce citim în ampla Colecţie a Sfintelor Canoane | Vol. II, pag. 523]: „După 
ce ideea a fost împărtăşită lui Teodor al Constantinopolului şi lui Macarie al Antiohiei, i-a 
scris apoi şi fericitului Domnus al Romei pentru unitatea Bisericii Răsăritene şi Apusene. 
Pe de o parte, pe Macarie al Antiohiei, ereziarh fiind, l-a chemat să vină pentru a fi 
judecate în Sinod Ecumenic cele susținute de el; pe de altă parte, l-a înlăturat pe Teodor al 
Constantinopolului, văzând că acesta s-a înţeles cu Macarie pentru a-l scoate din Diptice 
pe Vitalian al Romei (657-672), şi l-a promovat Patriarh pe Gheorghe pentru ca pe tronul 
Constantinopolului să se afle o persoană dreptcredincioasă în scopul de a fi asigurată 
canonicitatea Sinodului Ecumenic. Sosind solia la Roma, l-a găsit pe Domnus adormit în 


Domnul, Papă devenind fericitul Agaton. În epistola sa către Domnus, împăratul spune: 


„Voind unii să se întreprindă ceva în favoarea dogmei dreptei credinţe privitor 
la cuvintele aflate în dispută între partea prea sfintei voastre Biserici şi cei dinspre partea 
prea sfintei Biserici celei Mari a lui Dumnezeu de la noi, şi ivindu-se deosebire de păreri, 


noi am împiedicat-o, vremurile neîngăduind una ca aceasta, cunoscând că unirea care se 

face, păstrându-se o deosebire parţială de păreri, nu putea fi primită, ci sporea răul. Şi să 
ni se dea nouă acum vreme potrivită pentru adunarea tuturor de la amândouă tronurile 
pentru a rândui aceste hotărniciri ale celor cinci sinoade şi insuflându-le lor spre 
încredințare cele înfăţişate de aleşii sfinți părinţi, să se adune într-o gură şi într-o inimă 
spre a se slăvi prea cinstit numele Domnului nostru. Şi dacă timpul nu îngăduie să se facă 
o deplină adunare, îndemnăm prin această Sacra (scrisoare regală) a noastră pe 
părintească prea fericirea voastră să trimiteţi bărbați folositori şi cinstiţi, având toată 
ştiinţa de Dumnezeu insuflatei Scripturi şi fiind cercaţi în curăța dogmelor, înveşmântaţi 
în chipul tronului vostru apostolic şi fiind ei păziţi de primejdii prin această evlavioasă 
Sacra a noastră, ca unii care sunt trimişi din partea tronului vostru apostolic; căci, în 
numele lui Dumnezeu Atotţiitorul, nu există la noi vreo părtinire, ci păzim egalitatea 
părților amândurora. lar cel ce încuviinţează a se pune în mişcare acum cele privitoare la 
capitol (chestiunile propuse a se discuta în sinod), are prin Sfântul Duh încuviințarea că 
prin aceasta se va arăta adevărul şi vor fi aşezaţi toţi în adevăr fără schismă şi ceartă. Şi 
am poruncit lui Teodor, prea-slăvitul patrician, să dea tot ajutorul celor care vin... 


ş.a.m.d.” [Colecţie amplă a Sfintelor Canoane, vol. II, pag. 523-526]. 


Ce poate fi mai limpede decât această epistolă? Ea rezolvă toate chestiunile. 
Egalitatea este confirmată şi de formulele de adresare ale împăratului către Patriarh şi 
către Papă din epistole: „Constantin... lui Gheorghe prea sfințitului şi prea fericitului 
arhiepiscop al Constantinopolului şi Patriarh Ecumenic”. „Constantin... lui Domnus, prea 


sfințitului şi prea fericitului arhiepiscop al bătrânei Rome şi Papă Ecumenic”. 

Sinodul al 6-lea Ecumenic este prezidat de către împărat, iar Papa este 


aşezat în rang egal cu ceilalți episcopi 


Sinodul s-a întrunit în palatul regal, în sala numită Trulan. Potrivit celor 
istorisite despre acest Sinod de către Fotie, Nichifor, Nil şi Anonimus, au fost prezenţi 170 
de sinodali, potrivit altora - 289, între care au fost prezenţi în persoană Patriarhii 
Gheorghe al Constantinopolului şi Macarie al Antiohiei, epitropi ai Patriarhilor 


Alexandriei şi lerusalimului şi legaţi ai Papei Agaton. 


Acest Sinod a făcut cunoscut întregii lumi că Biserica recunoaşte în Hristos 
două firi unite, însă unite în mod neamestecat şi două voințe distincte, însă nu potrivnice 
una alteia. L-a condamnat pe Serghie, pe Pyrros, pe Pavel şi pe Petru, Patriarhii 
Constantinopolului, pe Macarie al Antiohiei, pe Cyr al Alexandriei, pe episcopul Teodor 
de Faran şi pe alţii. Totodată, l-a condamnat şi pe Papa Onoriu, condamnare validată şi de 
Papa Agaton şi de succesorul acestuia, Leon al II-lea (682-683). În epistola lui către 
împărat, prin care validează şi acceptă cele săvârşite şi stabilite la cel de-al VI-lea Sinod 


Ecumenic, el scrie următoarele: 


„Nu numai (pe aceștia), dar şi pe Onoriu îl anatematizăm, care nu s-a pornit să 
curăţească Biserica aceasta apostolică prin învățătura tradiției apostolice, ci să-i 
mânjească chipul cel fără de pată prin trădarea cea spurcată, îndepărtându-i şi pe toți care 


s-au săvârşit în înşelarea acestora” [Colecţia Sinoadelor, vol. II, pag. 677]. 


1. se vu... d. ode vu. 


Papilor, spre a justifica această întâmplare, Papii se arată a fi supuşi păcatului şi trădători 


ai credinţei. Despre Onoriu şi despre alți Papi care au greşit în cele ale credinţei, vom 

scrie în capitolul referitor la infailibilitatea Papilor. 


Preşedinte al acestui Sinod a fost împăratul Constantin. În Colecţia Sfintelor 


Canoane citim următoarele: 


„În fruntea acestui Sinod a stat împăratul Constantin, iar senatul acestuia a stat 
alături de el; apoi, în partea stângă s-au aşezat legaţii Papei şi episcopii veniţi ca 
reprezentanți ai sinodului Romei, şi Gheorghe monahul prezbiter şi legatul Teodor ca 
locţiitor al tronului apostolic al Ierusalimului şi ceilalţi de la Roma. Iar în partea dreaptă s- 
au aşezat Gheorghe al Constantinopolului, Macarie al Antiohiei şi Petru monahul 


prezbiter şi locţiitor al Patriarhului Alexandriei şi episcopii care-i însoțeau”. 


E de neînțeles cum de împăratul prezidează sinodul în prezenţa legaţilor Papei 
dacă Papa se consideră a avea drepturi divine. Şi aceasta în timp ce i-a promis Papei, 
pentru numele lui Dumnezeu, că „nu există la noi vreo părtinire, ci păzim egalitatea 


părților amândurora...”. Deci aşa înţelege împăratul egalitatea. 


Primii care deschid seria cuvântănilor în Sinod sunt legaţi Papei, care încep cu 


următoarele cuvinte: 


„Prea bunule stăpâne, în urma Sacrei (scrisorii regale) trimise de stăpânirea 
voastră cea-de-Dumnezeu-păzită către prea sfințitul nostru Papă, am fost trimişi de acesta 
pe urmele cu totul credincioase ale blândeţii voastre celei-de-Dumnezeu-sprijinite, având 
cu noi şi anaforaua acestuia, încă şi o altă anafora sinodală adresată, de asemenea, 
credincioşiei voastre celei-de-Dumnezeu-înconjurată din partea prea cuvioşilor episcopi 
cei aflați sub el, pe care le-am predat stăpânirii voastre celei preacinstite”; apoi, după 
unele cuvinte referitoare la eres, continuă: „supusul nostru tron apostolic respingând 
adesea unele ca acestea (eresuri), iar apoi îndemnându-i (pe eretici), însă neputând 
îndepărta până acum o părere defăimătoare ca aceasta, cerem prea cinstitei stăpânirii 


voastre să le spuneţi celor dinspre partea prea sfintei Biserici a Constantinopolului de 

1? 


unde a fost născocită această părere deşartă!” [Colecția Sinoadelor, vol. XVI, pag. 51. În 
Adevărul Bisericii Ecumenice, pag. 159, se face precizarea că în Istoria lui Abbé Fleury se 


omite acest fragment. Este însă evidentă inaugurarea direct la subiect a cuvântărilor]. 


Cât de diferit este stilul cuvântării legaților la acest Sinod față de stilul 
cuvântării legaților Papei Leon al Romei la Sinodul de la Calcedon. Aici, cuvântul 
legaților lui Agaton e caracterizat de o umilință extremă; acolo, stilul cuvântului se 
distinge prin părerea înaltă de sine dusă la culme şi prin egoism. Legaţii lui Leon îşi încep 
discursul printr-un preambul disprețuitor: „Avem porunci de la prea fericitul şi 
apostolicul episcop al Romanilor, cel ce este cap al tuturor Bisericilor...”. Cei ai lui 


Agaton, printr-o adresare plină de umilință: „Prea bunule stăpâne...”. 


De unde această transformare şi această prefacere? De ce Agaton desconsideră 
drepturile tronului său? Dacă Leon era cap al tuturor Bisericilor, de ce Agaton trădează 
privilegiile tronului? De ce se umileşte într-atât? Oricum ar sta lucrurile, unul din cei doi 
Papi greşeşte. Credem că Leon este cel care a greşit, prin faptul că a căutat să se 
folosească de situația de strâmtoare în care se afla Biserica pentru a se proclama pe sine 
cap al Bisericii şi pentru a presa Sinodul să zdrobească cu totul, în persoana lui Dioscor, 


puternicul tron al Alexandriei. 


La Sinodul al 6-lea stă Macarie al Antiohiei alături de ceilalți , declarat 
ereziarh, şi se bucură de cinstirile cuvenite tronului său. La Sinodul al IV-lea Ecumenic, 
legaţii Papei Leon al Romei au cerut ca Dioscor să iasă din Sinod, nefiind încă declarat 
eretic, sub pretextul mincinos că a întrunit un sinod fără permisiunea Papei!!! Şi aceasta 
cu toate că nici un sinod nu a fost întrunit cu permisiunea Papei, ci totdeauna la porunca 
împăraţilor, în înţelegere cu Patriarhii Constantinopolului sau cu alţi Patriarhi. În aceasta a 


constat contribuția creştinească a Papei Leon la susținerea în condiţii şi conjuncturi grele a 

credinţei ortodoxe la Sinodul de la Calcedon. Declar cu convingere că monofizitismul nu 
s-ar fi întărit dacă Dioscor nu ar fi fost înlăturat din Sinod într-un mod atât de jignitor 
[încă şi astăzi copţii şi abisinienii îi atribuie lui Leon cauza urii care s-a dezvoltat, şi 
îndepărtarea nejustificată a lui Dioscor din Sinod. Afirmaţii ca acestea am auzit noi înşine 
călătorind în Abisinia, precum şi D. Nikitaidis]. De un singur lucru se îngrijea Leon, de 
superioritate şi stăpânire. Extrema contrară se vede în epistola lui Agaton către împărat şi 
în epistola Sfântului Sinod întrunit la Roma de către Agaton cu participarea a 125 de 


episcopi, din care redăm frazele care urmează: 


„Cele deja poruncite prin Sacra (scrisoarea regală) vitejiei voastre celei prea 
blânde ne înfățişăm fără preget a le sluji în faptă; şi căutând, în această vreme de 
neputinţă, anumite persoane pentru a le încredința pe deplin ascultarea (reprezentării), a 
fost cu putinţă să găsim câteva din ţinutul cel supus nouă. Şi cu vrerea episcopilor celor 
dimpreună cu mine robi (ai lui Dumnezeu) din sinodul (format din cei din ținuturile) 
apropiate acestui tron apostolic, dar şi cu a clerului supus şi iubitor al stăpânirii voastre 
creştineşti şi în înţelegere cu robii lui Dumnezeu celor-preacinstitori-de-Dumnezeu (am 
hotărât) a grăbi pe urmele blândeţii voastre celei credincioase... ascultarea (misiunea) cea 
mult dorită împlinind-o noi, slugile. Şi întrucât din diferite eparhii se întruneşte la porunca 
prea credincioasă a bunătăţii voastre celei-de-Dumnezeu-păzite sinodul cel supus (vouă) 
dimpreună cu noi, pentru ascultarea cu care suntem datori, iar nu din îndrăzneală... Îi 
trimitem pe aceşti frați episcopi împreună slugi cu noi... şi, îngenunchind cu mintea, ne 
apropiem rugând iubirea voastră de oameni. lar micimea noastră cele poruncite le-am 
împlinit cu supunere... Şi Agaton, şi adunarea întâistătătorilor celor mai mici ai Bisericilor 
lui Hristos, slujitorii stăpânirii voastre celei atotcreştine. Şi Agaton dimpreună cu sinodul 


a semnat ş.a.m.d.” [Colecţia Sinoadelor, vol. II, pag. 537-544 şi 552-555]. 

Aceasta a fost măsura umilinței Papei Agaton şi acesta a fost felul de a cugeta 
al celor 125 de episcopi faţă de „dreptul divin” al Papilor, față de stăpânirea bisericească 
şi politică a acestora şi faţă de negreşelnicia Papilor şi de pretenția Papei de a fi cap al 
întregii Biserici. Oare Agaton cel cu adevărat prea bun [Agathon (Ay405c, -5v) = bun (Joc 
de cuvinte)] nu cunoştea toate aceste atribute minunate? Oare se intrase atunci într-o 
perioadă în care s-a trecut totul în uitare? Căci cum au uitat de aceste privilegii cei 125 de 
episcopi ai regiunilor romane? De ce Agaton, după ce a întrunit acel sinod cu participare 
numeroasă, nu şi-a impus opiniile inspirate celorlalte Biserici, ci a trimis legaţi pentru a-l 
reprezenta la un sinod îndepărtat întrunit din poruncă imperială şi alcătuit dintr-un număr 
aproape egal de episcopi, pentru ca în cadrul acestuia să fie discutate şi rânduite cele 


privitoare la credinţa ortodoxă? 


Toate acestea sfârşesc prin a deveni enigme de nedezlegat în cazul în care 
acceptăm faptul că Agaton gândea despre el însuşi ceea ce gândea Leon al 13-lea. Însă 
Agaton gândea ceea ce se cuvenea să gândească şi, din această cauză, uitând de atribuţiile 
Papilor, a trimis legaţi la Sinodul de la Constantinopol, deoarece sinodul lui, nefiind 
întrunit prin decret imperial şi nefiind reprezentate tronurile răsăritene, era un sinod local, 
lucru prin care se arată faptul că dreptul de a convoca Sinoade Ecumenice sau de a da 
hotărâri de credinţă nu era un privilegiu papal, ci unul imperial - convocarea - şi al 


Sinoadelor Ecumenice - darea hotărârilor. 

Sinodul Ecumenic Quinisext (Cinci-Şase) aşază rânduieli şi porunceşte 


Papei Romei 


După unsprezece ani, s-a întrunit la Constantinopol, la convocarea lui 
Iustinian al II-lea cel numit şi Rinotmitul | fusese supus pedepsei tăierii nasului], al doilea 
fiu al lui Constantin Pogonatul, Sinodul Quinisext, denumire care provine de la faptul că a 
completat lucrările Sinoadelor Ecumenice V şi VI prin elaborarea a 102 canoane 
referitoare la disciplina bisericească. Biserica Apuseană a acceptat cele discutate la acest 
Sinod, însă a refuzat să primească şase dintre canoanele lui. Trei dintre acestea sunt mai 
importante, având o influență substanțială asupra relaţiilor bisericeşti dintre Răsărit şi 
Apus. Cel de-al 13-lea canon trata despre căsătoria clericilor, al 36-lea despre relațiile 
reciproce dintre episcopii Romei şi Constantinopolului, în care era repetat canonul 28 al 
Sinodului Ecumenic de la Calcedon, prin care i se acorda Patriarhului Constantinopolului 
privilegii egale cu cele ale Papei Romei, şi canonul 82 care interzice reprezentarea sub 
formă de simbol a Mântuitorului Hristos. [Prin canonul acesta, Sinodul a dat glas păreri 
Bisericii despre rangul Papilor şi a zădărnicit tendinţele ambiţioase ale Papilor Victor I, 
Ştefan I, Leon cel Mare şi Grigorie I şi a succesorilor lor care se luptau să supună 


Biserica]. 


Sinodul acesta de la Trulan are o mare însemnătate prin aceea că el a 
contribuit, între altele, la înlesnirea consolidări specificului particular etnic al Bisericii 
Ortodoxe Răsăritene într-o perioadă în care se încheiase elenizarea statului roman de 
răsărit. Pe de o parte, Sinodul a respins pretenţiile Papilor asupra Răsăritului şi a apărat 
autonomia bisericească; pe de alta, a respins celibatul clericilor, asupra căruia insista cu 
încăpățânare şi insistă până astăzi Biserica Apuseană, asigurând, în măsura posibilului, 


respectul cuvenit vieţii preoțești. 

Aceste două chestiuni au fost considerate dintotdeauna de ortodocşi ca 
deosebit de importante şi pe bună dreptate, deoarece ele aveau să contribuie ulterior la 
schisma dintre cele două Biserici. De faptul că adevărul şi dreptatea se afla de partea 
purtătorilor-de-Dumnezeu Părinţi, dă mărturie protestul apusean din secolul al XVI-lea 
împotriva Bisericii Apusene, protest care îşi înscrisese pe drapel aceste două chestiuni 
care au dus în final la sciziunea religioasă a Europei centrale şi de nord-vest. Trebuie ca 
Papii să mărturisească ei înşişi că au păcătuit prin neacceptarea celor trei canoane ale 
Sinodului Ecumenic Quinisext, fapt în care îşi au proveniența schismele succesive din 


Apus (Protestantismul). 


Sinodul Ecumenic Quinisext a condamnat şi adaosul Filioque („şi de la Fiul”) 


în Sfântul Simbol de Credinţă şi orice modificare în dogme şi în dumnezeieştile Scripturi. 


In primul canon al acestuia, după condamnarea tuturor ereticilor, citim 


următoarele: 


„... păstrând astfel neatins trupul cel de obşte al lui Hristos Dumnezeul nostru, 
spunem pe scurt: legiuim ca credinţa tuturor bărbaţilor care au strălucit în Biserica lui 
Dumnezeu şi care au fost luminători în lume, având într-înşii cuvântul vieţii, să se țină 
tare şi să rămână neclintită până la sfârşitul veacului precum şi scrierile şi toate dogmele 
predate lor de Dumnezeu. Lepădând şi noi şi dând anatemei pe aceia pe care ei i-au 
lepădat şi i-au dat anatemei, ca pe vrăjmaşii adevărului şi ca pe cei ce strigau cele deşarte 


împotriva lui Dumnezeu şi care s-au străduit să ridice nedreptatea întru înălțime. 


lar dacă cineva dintre toţi nu ar ţine şi nu ar îmbrățişa dogmele dreptei 
credinţe mai înainte pomenite şi nu va gândi şi propovădui astfel, ci ar încerca să se ridice 
împotriva acestora, să fie anatema, după hotărârea acum aşezată de către Sfinţii şi fericiții 
Părinţi arătaţi mai înainte, şi să fie scos din catalogul (ceata) creştinesc şi aruncat afară ca 
un străin. Căci noi am socotit cu desăvârşire nici a adăuga ceva, nici a scoate după cele 


mai înainte hotărâte, lucru pe care nu l-am putut face sub nici un motiv”. 

Ce au de spus despre aceasta susținătorii papismului care au îndrăznit să 
adauge Filioque în Simbolul Credinței şi care n-au păstrat dogmele neschimbate? Cum de 
îndrăzneşte un sinod să condamne fără a face excepţie nici în cazul Papei, cel fără de 
greşeală ex cathedra, şi să spună fără deosebire: „lar dacă cineva dintre toţi... anatema”? 
Cum de uzurpă Sinodul drepturi care ţin de o «putere superioară»? Se vede că Sinodul 


este cel care poseda aceste drepturi şi nu le uzurpa. 


Acest Sinod a dat hotărâri drepte privitoare la stăpânire (în Biserică) şi a 
dovedit că Sinoadele Ecumenice aveau jurisdicție asupra întregii lumi şi erau 
supraveghetorii cei mai de sus ai Bisericii, fapt confirmat şi de canonul 55 al acestuia prin 


care Sinodul rânduieşte cele ale Bisericii romane. 

Canonul 55 


„Fiindcă am aflat că cei din cetatea Romanilor postesc în sâmbetele sfântului 
post al Patruzecimii (Păresimilor, Postul Paştilor) împotriva rânduielii bisericeşti 
predanisite [Canonul are în vedere dezlegarea la untdelemn şi vin în sâmbetele şi 
duminicile din Postul Paştilor], a socotit Sfântul Sinod ca şi asupra Bisericii Romanilor să 
aibă tărie în chip neschimbat canonul care zice: Dacă vreun cleric s-ar găsi postind în 
sfânta duminică, sau sâmbăta, afară de doar una singură (sâmbăta patimilor) să se 


caterisească. lar de ar fi laic, să se afurisească”. 


Puțin ne preocupă faptul dacă Papii au respectat sau nu au respectat canoanele 
referitoare la aceasta; dacă nu le-au respectat, se supun caterisirii sau afurisirii. Chestiunea 
pe care o avem noi în vedere este aceea dacă Sinodul Ecumenic este superior Papei, dacă 
rânduieşte şi cele care privesc Biserica acestuia şi dacă îi afuriseşte sau îi cateriseşte pe 
cei care nu-i respectă legiuirile. Ceea ce urmărim aşadar este scoaterea în evidenţă a 
caracterului Sinoadelor Ecumenice de supraveghetor general. În acest sens, iată şi 
mărturia Părinților acestui Sinod despre procedura de convocare a Sfintelor Sinoade. În 


alocuţiunea Sinodului către împărat, întâlnim următoarele cuvinte: 


„Binecredinciosului şi  de-Dumnezeu-iubitorului Iustinian, Sfântul şi 
Ecumenicul Sinod care, prin învoire dumnezeiască şi ca urmare a decretului 
binecredincioasei Voastre stăpâniri, s-a întrunit în cetatea aceasta împărătească şi de 


Dumnezeu păzită...” [Colecția Sinoadelor, vol. I, pag. 680]. 

Evenimentele secolelor VIII-IX 


Puterea lumească a Papilor Romei. Referitor la „donatio Pepini” 


Am văzut că prin Sinodul al 6-lea Ecumenic s-a pus capăt discuţiilor 
binevenite referitoare la Persoanele Sfintei Treimi şi a fost pecetluită teologia dogmatică 
dezvoltată în toate dimensiunile ei de către purtătorii-de-Dumnezeu Părinţi. Însă, fapt de 
nedorit, disputele religioase dintre cei ce cred în Hristos continuau să existe. În continuare 
ele au fost duse la extremă, spre paguba Bisericii, datorită apariției unei alte chestiuni care 
a tulburat Biserica pentru mai mult de un secol şi care privea rânduielile exterioare şi 


simbolurile creştinismului. 


Revolta lipsită de cucernicie a oamenilor împăratului Leon (717-741) şi a 
fiului şi succesorului acestuia, Constantin cel numit şi Copronim (741-775), împotriva 
sfintelor icoane şi a sfintelor moaşte ale mucenicilor şi ale sfinților Bisericii, a tulburat 
duhul lumii creştine; lupta a izbucnit cu tărie, iar Biserica a fost zguduită de furtună 


grozavă. 


În această vreme, puterea împăraţilor bizantini asupra Apusului a început să 
scadă, iar legăturile politice dintre Roma şi Bizanţ au început să slăbească. Exarhul de la 
Ravenna al împăraților Bizanțului avea o influenţă scăzută la Roma. Folosindu-se de 
slăbiciunea Exarhiei Ravennei, sub jurisdicţia căreia era supusă vechea şi marea capitală a 
statului roman - cetatea Romei -, episcopul Romei a acţionat cu abilitate în direcția 
scuturării jugului „stăpânirii străine” şi a ieşirii de sub suveranitatea grecească pe care o 


considera apăsătoare. Prilejul i-a fost dat odată cu izbucnirea noii dispute dintre împărați 

şi poporul creştin. 


Papa Grigorie al II-lea (715-731), folosindu-se de slăbiciunea gărzii imperiale 
a lui Leon, declanşează revolta, sfărâmă imaginile cu chipul împăratului şi-l izgoneşte pe 
prefectul Romei şi pe exarhul imperial grec de la Ravenna, Pavel, acesta din urmă 
refugiindu-se la Veneţia. În felul acesta, acţionând cu abilitate atunci când i s-a oferit 
prilejul, Papa Grigorie este proclamat de către poporul roman ca administrator onorific al 
Republicii Romane. Acest rang onorific a constituit punctul de plecare şi cel dintâi pas pe 
scara către tronul regal pe care s-au aşezat Papii în urma unificării stăpânirii lumeşti şi 


regale cu cea a episcopilor Bisericii Romei. 


Ca măsură de răzbunare, împăratul i-a retras acestuia accesul la bogatele averi 
ale Bisericii romane şi a supus sub jurisdicția Patriarhului cetăţii împărăteşti 
(Constantinopolul) Bisericile Iliriei, Calabriei, Neapolului şi Siciliei care aparținuseră 
anterior tronului roman. Neputându-se împotrivi, Grigorie a fost nevoit să suporte aceste 


privaţiuni. 


Lui Grigorie al II-lea îi succede Grigorie al III-lea (731-741) numit şi iubitorul 
de săraci. Acesta 1-a scris împăratului o epistolă în care îl mustră pentru nesocotinţa lui, îi 
tratează cu dispreţ amenințările, aducând probe în favoarea vredniciei tronului său, scriind 


următoarele: 


„ȘI eşti dator să ştii şi să iei la cunoştinţă că arhiereii Romei cei de peste 
vremuri sunt aşezaţi spre pacea răsăritului şi a apusului, aflându-se la mijloc ca un zid şi 
ca o stavilă, pacea răsplătind; iar cei dinaintea ta, împărate, duceau această luptă a păcii. 
lar dacă te ţii semeţ, precum spui, şi ne supui amenințărilor, nu avem nevoie să ne luptăm 
cu tine. Douăzeci şi patru de stadii va da înapoi arhiereul Romei în ţinutul Campaniei, iar 


(tu) du-te să goneşti vânturile”. 


Un astfel de limbaj a folosit Grigorie în scrisoarea către împăratul Leon al II- 

lea, din textul căreia reiese şi motivul îndrăznelii lui. 


După cum reiese din epistola sa, Grigorie nu invocă privilegiile Papei care se 
vor ivi puţin mai târziu: pe de o parte, îl mustră pe împărat, însă îşi sprijină îndrăzneala pe 
situația învecinării ținutului său cu un alt stat (cel bizantin) şi nu pe privilegii şi pe dreptul 
divin şi nici pe consideraţia că puterea papală este superioară puterii împăratului sau că 
amândouă se află unite în rangul papal, fiindcă în aceeaşi epistolă către împărat, scriind 


referitor la limitele stăpânirii lumeşti şi a celei duhovnicești, el spunea: 


„Ştii, împărate, că dogmele Sfintei Biserici nu sunt ale împăraţilor, ci ale 
arhiereilor a căror vrere este de a dogmatiza fără abateri. Pentru aceea arhierei au fost 
aşezaţi în Biserici ţinându-se departe de treburile publice; iar împărații asemenea să se 
țină departe de cele bisericeşti şi să se mărginească la cele încredințate lor” [Fleury, Istoria 


bisericească, cartea a XLII, 89]. 


Epistola lui Grigorie delimitează în mod desăvârşit limitele puterii fiecăruia: a 
împăratului şi a episcopului. În epistolă nu se face referire la Papă, ci la episcop, adresarea 
făcându-se nu la singular, ci la plural. Se confirmă faptul că dogmele Sfintei Biserici sunt 
transmise prin arhierei, nu de către unul singur, nici de către episcopul Romei, ci de către 
arhiereii a căror vrere este de a dogmatiza fără abatere. Ce vor spune apărătorii 


infailibilității despre această poziţie? 


Din a doua jumătate a secolului al optulea, treburile la Roma au început să ia o 
nouă înfăţişare. Două elemente au contribuit la acest lucru: dinastia Francilor care se 
dezvolta cu rapiditate în Apus, ajungând predominantă şi intrând în legături diverse cu 
Papa, şi apariţia decretelor pseudoisidoriene. Din vremea aceasta începe să se manifeste 
gradual şi din ce în ce mai vizibil tendinţa spre independenţă a Papilor, iar apoi cea de 
stăpinire care, fiind încununată de succes în foarte scurt timp, i-a înălţat pe aceştia nu doar 


ca independenţi, dar şi ca suverani, despoţi absoluți şi monarhi. Pepin cel Mic, fiul lui 

Carol Martel, răsculându-se, a răpit tronul de la vechea dinastie a Merovingienilor, fiind 
uns împărat de Ştefan al II-lea care, presat fiind de Longobarzi, a trecut Alpii în acest 


scop. 


După ce a fost uns împărat, Pepin s-a mobilizat împotriva Longobarzilor şi l-a 
forțat pe regele acestora, Aistolf, să cedeze Papei cetăţile exarhatului, pe care acesta le 
ocupase deja împreună cu alte câteva părți ale ținuturilor romane (754-756) datorită 


neputinței împăraţilor romani (bizantini) de a acţiona în Apus. 


Această cedare a fost denumită donația Pepiniană (donatio Pepini), fund 
denunţată astăzi ca falsă dimpreună cu cea a lui Constantin (idonatio Constantini). În felul 
acesta, ambiția Papilor a fost satisfăcută, iar episcopul Romei a fost învestit şi cu diadema 
împărătească. Înarmat acum într-o mână cu crucea şi în cealaltă cu sabia, el îşi apăra 
vechile planuri de întemeiere a statului papal şi a hegemoniei papale în scopul de a domni 
asupra sufletelor şi a trupurilor fiecărei rase şi neam credincios şi necredincios. Apostolul 
Petru s-a încins acum cu sabie, sabie care în mâinile succesorului lui Petru, Papa, nu mai 
apărea ca nepotrivită slujirii sale, de vreme ce şi Petru a scos sabia pentru lisus şi i-a tăiat 
urechea lui Malhus, slujitorul arhiereului, fapt în baza căruia este justificată utilizarea 
săbiei împotriva ereticilor şi a celor ce se împotrivesc Papei. Vremea în care a apărut la 
Roma principiul anticreştin „cum finis licitus est, etiam media licita sunt” (când scopul 
este legitim, mijloacele folosite devin de asemenea legitime - scopul scuză mijloacele) şi 
„honestantur media ex Causa finalia” (scopul final justifică mijloacele folosite) şi s-a 
susținut faptul că Papa este, în baza dreptului divin, însuşi Apostolul Petru, cu care fiecare 
dintre Papi se află în legătură directă, se vede din epistola lui Ştefan al II-lea către Pepin 
prin care îi cerea sprijinul. lată aşa numita epistolă a Apostolului Petru pe care acesta ar fi 


scris-o în cer, sau în biroul Papei, şi pe care i-a înmânat-o acestuia din urmă: 


„Petru, cel chemat Apostol al lui lisus Hristos, Fiul lui Dumnezeu celui viu, 


către cei aleşi, Pepin, Carol, Carol cel Mare, cei trei regi, dimpreună cu care şi către toți 

episcopii, abații (egumenii), prelați (ierarhii), monahii şi toţi ducii, conții şi baronii. 
Fiindcă Biserica romană, al cărei episcop este Ştefan, a fost întemeiată pe piatra care sunt 
eu, vă rog pe voi, iar Prea Sfânta Fecioară Maria împreună cu toţi îngerii, mucenicii Şi 
sfinții vă conjură dimpreună cu mine să nu îngăduiţi ca cetatea noastră, a Romei, şi 
poporul nostru să ajungă victime ale Longobarzilor. Dacă veți asculta, degrabă veți avea 
răsplată în viaţa de acum şi-i veţi prăpădi pe duşmanii voştri şi veţi avea viaţă lungă şi veţi 
gusta bunătățile cele pământeşti, bucurându-vă şi de viaţa veşnică. lar dacă nu veți 
asculta, aflaţi că prin puterea Prea Sfintei Treimi şi a demnităţii noastre apostolice veţi fi 


lipsiți de împărăția lui Dumnezeu” [Fleury, Istoria bisericească, cartea a XLIII, 17, 18]. 


Epistola aceasta este suficientă pentru a expune felul creştinismului papal şi 
politica papală, ea este oglinda care reflectă caracterul papismului în toată goliciunea lui. 
Elanul Papilor spre putere hegemonică a devenit neînfrânat: ei trebuiau să se evidențieze 
ca hegemoni şi să stăpânească în Biserică şi în stat spre binele statului şi al Bisericii, 
bineînţeles în baza principiului că scopul scuză mijloacele. Adevărul este că principiul 
acesta nu se regăseşte în Sfintele Scripturi, însă Petru, ca adevăr viu manifestat în 
persoana Papei, descoperă adevăruri noi prin care să fie direcționate viaţa şi progresul 
Bisericii, fapt pentru care trebuiau găsite mijloacele potrivite pentru realizarea acestui 
scop pozitiv. Astfel, istovindu-şi mintea, ei au găsit mijloacele perfecte care au devenit 
scuzabile odată ce au primit înalta şi sacra aprobare a Papilor. În felul acesta au apărut 
decretele pseudo-isidoriene care vor sprijini hegemonia Papilor vreme de mai bine de opt 
secole. Să vedem care sunt acestea. [După cum am văzut şi după cum vom vedea, 
principiile iezuiţilor sunt principii papale. În consecinţă, iezuitismul este rodul spiritului 
papal şi progenitură autentică a papismului. După cum vom vedea, doar iezuitismul a 


dezvoltat aceste înalte „principii morale” pe temeliile acestui edificiu preexistent]. 

Decretele pseudo-isidoriene 


Pe la sfârşitul secolului al optulea, au fost plăsmuite decretele pseudo- 
isidoriene în scopul sporirii puterii papale. Acestea sunt alcătuite din epistole enciclice 
contrafăcute ale unor Papi din vechime, din false canoane sinodale şi din false legi 
imperiale. Ele vor concentra toată puterea bisericească în mâinile Papei, îi vor pune în 
dependenţă deplină faţă de acesta pe mitropoliţii, arhiepiscopii şi episcopii locali, vor răpi 
stăpâmtonilor politici locali întreaga autoritate de supraveghere şi subordonare şi vor 
elimina existenţa de sine şi independenţa Bisericilor naționale ale diverselor ținuturi. 
Potrivit decretelor pseudo-isidoriene, episcopii de pretutindeni sunt vicari, adică 
reprezentanţi ai Papei care-şi dobândesc puterea episcopală doar de la acesta. Împotriva 
hotărârilor oricărui sinod de episcopi se poate face recurs la Papă. Nici un sinod, fie local, 
fie ecumenic, nu poate fi întrunit fără permisiunea Papei. Hotărârile sinoadelor, inclusiv 
ale celor ecumenice, au valabilitate doar în urma aprobării lor de către Papă. În Biserică, 


Papa este administrator suprem şi neîngrădit, legislator şi judecător. 


Astfel, prin aceste false decrete, puterea episcopilor, a arhiepiscopilor, a 
mitropoliților de pretutindeni şi a sinoadelor acestora este eliminată complet, în Papă fiind 
concentrată, fără îngrădire, întreaga putere bisericească. Multe din aceste drepturi 
fundamentale, ambiţioşii episcopi ai Romei şi le-au concentrat în mâinile lor în Apus, 
profitând de diferite circumstanţe, având permanent tendinţa de a le spori şi amplifica, de 
a le întinde şi asupra Răsăritului în scopul de a ajunge pe cât este posibil la o stăpânire 
universală deplină. La aceste tendinţe caracterizate de iubirea de stăpânire şi-au adus o 
mare contribuţie decretele pseudo-isidoriene pe care barbarii lipsiţi de învăţătură ai epocii 
medievale ai Europei Apusene le considerau autentice, fiindcă prezentau aceste drepturi 


pe care Papa le-a uzurpat puţin câte puţin în favoarea lui ca fiind, chipurile, acordate 

acestuia de la început de către vechi sinoade şi legi imperiale şi ca fiind menţionate de 
vechile enciclice ale Papilor secolelor al II-lea şi al III-lea. [Cititorii sunt de pe acum 
capabili să judece aceste decrete prin prisma celor spuse până aici şi să denunțe falsitatea 
lor, toată această introducere având scopul de a evidenția nulitatea respectivelor pseudo- 


decrete din punct de vedere istoric]. 


Decretele pseudo-isidoriene au servit drept baza pe care a fost edificată 
întreaga guvernare a Bisericii papale până astăzi. Deşi falsitatea acestora a fost 
demonstrată şi recunoscută chiar de către apuseni, Biserica romană se conduce în 
continuare după principiile lor. Aceste decrete au fost numite pseudo-isidoriene, deoarece 
colecţia în care sunt cuprinse poartă numele lui Isidor, episcopul Seviliei, sub numele 
căruia exista în vechime o colecţie de canoane autentice şi decrete papale cu care au fost 
amestecate cele falsificate pe la sfârşitul secolului al optulea şi începutul secolului al 
nouălea. Falsificarea acestor decrete a fost dovedită mai întâi de către autorii luterani ai 
Centenarelor Magdeburgice |Centenarele Magdeburgice sunt o Istorie bisericească 
împărțită pe treisprezece secole, sfârşindu-se în 1298. A fost publicată inițial între 1559- 
1574. Compilarea acesteia a fost realizată de câţiva savanţi luterani conduşi de Matthias 
Flacius, la Magdeburg] din secolul al 16-lea, Flacius şi alţii, iar mai târziu acelaşi lucru l-a 
făcut teologul calvin Dumiel Blondelii care a activat în secolul al XVII-lea [Dumiel 


Blondelu (David Blondei), Pseudoisidourus et Turrianus vapulantes, Geneva, 1628]. 


Falsitatea decretelor este neîndoielnică. Sunt menţionate enciclice papale mai 
vechi de secolul al IV-lea, însă în realitate niciunul dintre autorii vechi nu le pomeneşte. 
Dionisie cel Mic, care a activat în secolul al 6-lea şi care a alcătuit o colecţie a vechilor 
canoane şi enciclice papale, spune că nu a găsit decrete papale datând dinainte de anul 
398. E semnificativ faptul că acest Dionisie a trăit la Roma şi era apreciat ca un 
cunoscător foarte riguros al canoanelor şi al legilor, iar colecția lui era utilizată în mod 


oficial. 

În ciuda acestor realităţi, falsificatorul din secolul al IX-lea al colecţiei 
decretelor pseudo-isidoriene prezintă o mulțime de decrete papale din secolele al treilea şi 
al patrulea. Există, apoi, o mulţime de dovezi interne ale falsificării. Întreaga organizare a 
Bisericii Apusene, aşa cum s-a format ea puţin câte puţin din secolul al patrulea încolo şi 
întreaga putere papală supremă asupra Bisericilor Apusului constituită în secolele al 
optulea şi al nouălea - în urma luptelor susţinute ale Papilor favorizate şi de 
circumstanţele politice - sunt prezentate ca regăsindu-se în epistole papale din secolele al 


doilea şi al treilea! 


Există, de asemenea, anacronisme care înlătură orice urmă de îndoială. 
Episcopul Romei, Melchiadis sau Miltiade, despre care se cunoaşte în mod precis că a 
păstorit din anul 311 până în anul 314 [vezi Manualul de Istorie Bisericească al catolicului 
Johann Baptist Alzog, Mainz, 1841, pag. 591], dă informaţii într-o epistolă a sa despre 
Sinodul de la Niceea întrunit în anul 325, adică la 11 ani după moartea sa, menţionând 
preşedenţia dominatoare a episcopului Romei ca şi cap al celorlalte patru Patriarhii. În 
realitate, în vremea aceea nu era încă cunoscută nici denumirea de Patriarh, denumire care 
începe să fie folosită din vremea lui Teodosie cel Mic (408-450); nici Constantinopolul nu 
se zidise încă. În plus, vrednicia de a judeca în calitate de judecător suprem toate cele ce 
se petrec în Biserică este dezmințită nu după multă vreme de însuşi împăratul Constantin 
care, la apariţia lui Arie, a încredinţat judecata nu Papei, ci Sinodului Ecumenic întrunit la 
Niceea. Stilul acestor decrete falsificate este şi el o dovadă a neautenticităţii lor, fiindcă nu 


se aseamănă celui al vechilor Părinţi latini, ci este stilul de mai târziu al latinilor franci. 


Verificarea falsităţii acestor decrete a fost făcută într-un mod desăvârşit, încât 
catolicii înşişi au fost nevoiţi să accepte acest fapt, (Baronius şi Bellarmin între alții), iar 
astăzi sunt numite de către toţi decrete pseudo-isidoriene. Dintre autorii mai noi, au scris 
despre ele Knust, De fontibus et consilio pseudoisidorianae collectionis, Gotingen 1832; 


C. Froezer, Cercetări asupra timpului, scopului şi sursei decretelor lui pseudoisidor, H. 

Wasserschieben, Izvoarele dreptului canonic înainte de Graţian; articolul lui Emil Seckel 
despre pseudo-isidor din Marea Enciclopedie Teologică Herzog şi Julius Weizsăcker, 


Hincmar şi Pseudo-isidor, în Revista de Teologie Istorică, 1858, vol. 22. 
lată ce spune Abatele Fleury despre decretele pseudo-isidoriene: 


„Colecţia, în care se găsesc decretele, poartă numele lui Isidor Mercator care 
se pare că era spaniol de neam, însă ele poartă pecetea fraudei. Ele au în totalitate acelaşi 
stil grosier şi emfatic şi aparţin mai degrabă secolului al optulea decât primelor trei secole, 
în care sunt datate decretele în discuţie, fiind atribuite lui Clement, lui Anacletus, lui 
Evarest şi altor episcopi până la Sfântul Silvestru (314-336). În urma examinării atente, au 
fost găsite în ele diverse fragmente provenite de la Sfinţii Leon şi Grigorie şi de la alți 
Papi care au trăit cu mult în urma acelora care sunt menţionaţi ca autori ai decretelor. 
Aproape toate datele cronologice ale acestora sunt inventate, şi minciuna se vede cu 
deosebită claritate în cadrul conţinutului, deoarece se vorbeşte în ele despre Arhiepiscopi, 
Primaţi (mitropoliți) şi Patriarhi ca şi cum aceste titluri au apărut de la începuturile 
Bisericii, sunt interzise sinoadele, chiar şi cele locale, fără permisiunea Papei şi sunt 
menţionate ca fiind foarte obişnuite recursurile la Papa Romei şi altele asemenea. Mai 
mult, Isidor se arată sigur de faptul că la Sinodul de la Niceea ar fi fost stabilite mai mult 
de douăzeci de canoane. Însă oricât de neîndemânatică a fost această fraudă, ea a înşelat 
întreaga Biserică latină care pe durata a 800 de ani a considerat-o ca adevărată, poziţie la 
care a renunţat abia în secolul trecut. Astăzi, orice om bine educat se convinge cu uşurinţă 


de falsul acesta” [Istoria bisericească, vol. III, cartea CXXII, p. 157]. 


Şi totuşi, edificându-şi pe astfel de temelii supremaţia scaunului papal roman, 
papistaşii îndrăznesc să-şi trâmbițeze până în secolul nostru titlurile papale, să 
proslăvească tronul roman, supremaţia papală şi să invite prin predică arogantă neamurile 


şi restul popoarelor la recunoaşterea privilegiilor frauduloase ale scaunului roman şi la 

supunerea faţă de Papă ca singurul reprezentant al lui Hristos pe pământ, temelia cea fără 
fisură a Bisericii şi gura care spune adevărul! Şi cât se înşeală crezând că sunt 
convingători! Însă eu adeveresc cu convingere că ei nu cred deloc acest lucru. Prin aceste 
proclamaţii ei urmăresc altceva decât ceea ce se pare: ei caută să obțină sprijinul propriilor 
fii şi inducerea în eroare a poporului simplu al celorlalte Biserici, iar nu şi atragerea 
acestor Biserici al căror refuz şi respingere o cunosc în fond. Este un truc care ţine de 
uneltirile iezuite prin intermediul cărora Biserica Apuseană şi-a ţinut dintotdeauna 
credincioşii sub control şi s-a luptat cu celelalte Biserici pentru a le răpi turma şi a le lăsa 


păstorii fără turmă. Insă vor lovi cu piciorul în ţepuşă. 


Măsura pretențiilor trufaşe ale Papilor o arată cu deosebită precizie actul de 
consacrare fabricat al donației lui Constantin cel Mare (donatio Constantini), în care 
spiritul papal se înfăţişează în toată grandoarea lui. Iată deci, în continuare, datele 


referitoare la această fabulaţie a donaţie lui Constantin cel Mare. 

Despre donația lui Constantin cel Mare către Papa Silvestru al Romei 


Prin secolul al V-lea a fost plăsmuit la Roma mitul că Silvestru, Papă al Romei 
între 313-335, l-a adus la credinţa în Hristos pe Constantin cel Mare pe care l-a şi botezat, 
vindecându-l prin botez şi de lepra de care suferea, curăţindu-i atât sufletul, cât şi trupul. 
Faptul acesta îl menţionează Meletie al Atenei în Istoria sa bisericească [Constantinopol, 
1853, vol. I, pag. 300]. Având ca sprijin acest mit, a fost fabricată în secolul al 8-lea (755- 
770) „Donaţia lui Constantin” (donatio Constantini), adică faptul că, drept recunoştinţă, 
Constantin cel Mare a scris o epistolă adresată lui Silvestru prin care îi acordă acestuia 


Roma, Italia şi eparhile apusene împreună cu o mulțime de privilegii. 


Aceste donaţii prevăzute în epistola lui Constantin către Silvestru le 
menționează în secolul al 8-lea Papa Adrian I în epistola sa către Carol cel Mare (Epistola 
ad Carolum) în scopul de a-i aduce la cunoştinţă drepturile dobândite asupra ținuturilor 


menționate şi privilegiile de care se bucură, spre a-i fi recunoscute. 

Combaterea din punct de vedere istoric a acestor afirmaţii 


Cei mai vechi istorici creştini, între care Eusebiu de Nicomidia, prieten al lui 
Constantin cel Mare, istorisesc referitor la botezul acestuia că Constantin cel Mare a fost 
botezat undeva în vecinătatea cetății Nicomidiei, chemându-i acolo pe episcopi [Cartea a 
IV-a, cap. 61, 62, 63, Despre viaţa lui Constantin |. În acelaşi fel istorisesc Teodorit [Istoria 
bisericească, cartea I, cap. 30, 32], Sozomen [Istoria bisericească, cartea a II-a, cap. 32] şi 
Socrate [Istoria bisericească, cartea I, cap. 39]. Aşa stând lucrurile, informaţia lui Meletie 
se demonstrează a fi inexactă din punct de vedere istoric şi o plăsmuire a Bisericii 
Apusene, lăsând să se vadă că ea a fost extrasă din surse tulburi. Cel dintâi care a dovedit 
falsitatea donației lui Constantin cel Mare către Silvestru a fost, în secolul al XV-lea, 
Laurenţiu Valla [Lorenzo (Laurentius) Valla, Defalsoscritu et ementita Constantini 
donatio, 1439-1440]. În urma lui, o mulțime de alți autori au scris împotriva autenticității 
acesteia. Între aceştia Dollinger, în lucrarea sa „Miturile medievale despre papism” 
[Johann Joseph Ignaz von Dâllinger, Fables Respecting the Popes in the Middle Ages, 
München 1863, pag. 61]. Astăzi este general recunoscută falsitatea acestui document, fapt 
mărturisit de catolicii înşişi [vezi Johann Karl Ludwig Gieseler, Istoria Bisericească 
(Kirchengeschichte), 1855, 2, 1, 191 şi Johann Heinrich Kurtz, Handbuch der allgemeinen 
Kuirchengeschichte (1853-1856), ediţia a 6-a, pag. 236]. 

Donatio Constantini. Donaţia lui Constantin către Papa Silvestru al Romei 


„Împreună cu toţi satrapii (guvernatorii) noştri şi cu întreg senatul, cu nobilii 
şi cu tot poporul cel aflat sub stăpânirea slavei romane, am socotit de trebuinţă ca, precum 
Petru este reprezentantul Fiului lui Dumnezeu pe pământ, tot aşa şi episcopii urmaşi ai 
verhovnicului Apostolilor să aibă putere autoritară pe pământ mai multă decât are 
împărăţia slavei noastre; iar această putere a fost dată de noi şi de împărăția noastră. Şi 
vrem ca acest verhovnic al Apostolilor şi cei ce vor urma după el să fie cei dintâi apărători 
ai noştri la Dumnezeu Tatăl. Şi aşa cum puterea noastră împărătească este respectată şi 
cinstită pe pământ, în acelaşi fel decretăm a fi respectată şi cinstită Biserica Romanilor, iar 
scaunul cel sfânt al Sfântului Petru să fie slăvit şi înălţat încă mai mult decât împărăția 
noastră şi decât tronul cel pământesc. Dându-i acesteia puterea şi rangul cel slăvit, 
decretăm cu deosebire ca ea să aibă stăpânire cu autoritate şi să fie cap celor patru tronuri, 
adică tronurilor Alexandriei, Antiohiei, Ierusalimului şi Constantinopolului şi, simplu 


vorbind, tuturor Bisericilor din lumea întreagă. 


lar episcopul care va fi în viitor (la conducerea) sfintei Biserici a Romanilor 
trebuie să fie glorios şi mai înalt decât toți preoţii lumii. Și de este ceva ce trebuie 
tămăduit de Dumnezeu şi spre îndreptare şi întărire a credinţei creştinilor, să se judece de 
către acesta; căci drept este ca legea sfântă să-şi aibă capul şi începutul de acolo de unde 
legiuitorul sfânt, Mântuitorul nostru lisus Hristos, i-a poruncit fericitului Petru să-şi aşeze 
tronul şi unde a suferit pătimirea crucii şi a băut fericitul potir al morții, făcându-se 
următor al maestrului şi Domnului său. lar neamurile să-şi plece capetele acolo unde 
învățătorul lor, fericitul Apostol Pavel, pentru mărturisirea numelui lui Hristos şi-a plecat 
grumazul pentru Hristos şi a primit cununa muceniciei. Şi până la sfârşitul lumii să-şi 


caute învățătorul acolo unde se odihnesc rămăşiţele sfinţilor Lui şi acolo unde aceştia stau 

culcaţi şi în pământ aşezaţi; şi să slujim demnităților Împăratului ceresc şi Mântuitorului 


nostru lisus Hristos acolo unde am slujit acelui semeţ împărat (împăraţilor Romei). 


Predăm, aşadar, acestor Sfinţi Apostoli, fericiților mei stăpâni, lui Petru şi 
Pavel şi împreună cu ei fericitului Silvestru, părintele nostru, marelui episcop şi Papă 
universal al cetăţii Romei şi tuturor succesorilor acestuia care urmează să şadă de astăzi şi 
până la sfârşitul lumii pe tronul fericitului Petru, palatul nostru împărătesc al Lateranului, 
care întrece şi biruieşte palatele întregii lumi; de asemenea, şi diadema, adică coroana de 
pe capul nostru împreună cu cingătoarea şi omoforul care încinge grumazul împărătesc; 
de asemenea, hlamida purpurie şi mantia roşie şi toate veşmintele împărăteşti şi rangurile 
cailor împărăteşti; tot aşa şi sceptrele împărăteşti şi toate însemnele şi restul giuvaerurilor 
măreției imperiale şi ale slavei stăpânirii noastre. Decretăm ca sfânta Biserică Romană să 
fie împodobită cu clerici de toate treptele, bărbaţi prea-evlavioşi, care s-o slujească, şi să 
aibă înălțimea şi măreţia aceea cu care este împodobit marele nostru senat, adică 
patricienii şi consulii, şi celelalte demnități. Şi precum este împodobită oastea 
împărătească, tot astfel decretăm a fi împodobit şi clerul sfintei Biserici a Romei. Şi în 
felul în care este împodobită stăpânirea imperială cu multe demnități — cuviculari 
(cuvicularul era servitorul care se îngrijea de dormitoarele împărăteşti, cameristul), 
portari, excubitori (excubitorii constituiau gărzile de corp ale palatului imperial) — tot aşa 
vrem să fie împodobită şi Biserica Romanilor; şi pentru ca lumina episcopală să 
preastrălucească peste întinderi, decretăm şi aceea ca în Biserica Romanilor clericii să 
călărească cai împodobiţi cu pânze albe; şi precum senatul nostru poartă încălțăminte, 
adică sandale albe din pânză, la fel şi cele cereşti, precum cele pământeşti, spre lauda lui 


Dumnezeu. 


Dincolo de toate, îi dăm voie şi îi îngăduim prea sfințitului părintelui nostru 
Silvestru, episcop şi Papă al cetății Romei şi tuturor fericiţilor episcopi care îi vor urma, 


ca, spre cinstea şi slava Domnului şi Mântuitorului nostru lisus Hristos, în această mare şi 

apostolică Biserică, dacă cineva din senat va voi după bună voia şi bunul său plac să 
devină cleric, să se numere în rândul sfințiților clerici, şi nimeni să nu îndrăznească să 
împiedice acest lucru. De aceea am decretat ca însuşi de-Dumnezeu-cinstitorul părintele 
nostru Silvestru, mare episcop, şi toți episcopi urmaşi ai lui să poarte diadema, adică 
coroana din aur curat şi nestemate nepreţuite pe care de pe capul nostru le-am predat-o lor 
spre a fi aşezată pe capetele lor spre lauda lui Dumnezeu şi în cinstea Sfântului şi 


verhovnicului Apostolilor. 


Însă acest prea fericit Papă Silvestru nu a vrut ca în locul papalitrei, pe care o 
purta spre slava lui Dumnezeu şi a Sfântului Petru, să poarte coroană din aur sau 
mărgăritare; iar noi, pentru că Sfântul Silvestru nu a voit coroana de aur, am aşezat cu 
mâinile noastre pe sfântul său cap brâul cel preastrălucitor, care înseamnă Sfânta Înviere şi 
ținând frâul calului său, spre închinare şi pentru teama de Sfântul Petru, am instituit rangul 
de sulger decretând ca toţi urmaşii lui să poarte brâul la ceremonii, imitând în acest fel 
împărăția. De aceea, pentru ca nu cumva să fie disprețuit rangul episcopal, ci mai mult 
decât împărăţia noastră pământească să fie împodobit cu stăpânirea slavei, iată, după cum 
am spus mai înainte, predăm prea fericitului, episcopului şi părintelui nostru şi Papă 
universal Silvestru cetatea Romanilor şi toată Italia şi eparhule ținuturilor de la apus, 
aşezări şi castre şi, prin poruncă imperială, îi lăsăm lui şi urmaşilor lui stăpânire şi putere 


tare. 


Pentru această divină poruncă, am decretat să fie aşezate acestea ca un obicei 
cu continuitate, pe care l-am dat bărbaţilor sfintei Biserici a Romei pe vecie. De aceea am 
socotit folositor ca să mutăm împărăţia noastră şi stăpânirea împărăției în ţinuturile 
răsăritene şi în ţara Bizanțului, loc bun de folosinţă, în care vom întemeia o cetate cu 
numele nostru, constituind acolo împărăţia noastră. Fiindcă acolo unde se află clerul cel 
mai înalt şi căpetenia religiei creştine cea dăruită de Împăratul cerurilor, este nedrept ca în 


acelaşi loc să-şi aibă stăpânirea împăratul cel pământesc. Aşternând deci cu mâinile 

noastre țesătura aceasta, am aşezat-o peste cinstitele moaşte ale Sfântului şi verhovnicului 
Apostol Petru, am jurat că toate acestea vor fi păzite fără ştirbire, iar împăraţilor care ne 
vor urma nouă le-am predat a păzi cele consemnate în aceste memorii ale noastre. 
Părintelui nostru, Sfântului şi episcopului universal şi Papă şi prin el tuturor episcopilor 
urmaşi ai lui, plecându-ne înaintea Domnului şi Mântuitorului nostru lisus Hristos, le 
predăm toate cele scrise mai înainte spre a fi păzite în veac” [Sintagma Sfintelor Canoane, 


vol. I, pag. 145]. 


Donaţia aceasta trebuia să poarte şi caracteristicile adevărului, trebuia să se 
sprijine şi pe documente precedente: era nevoie de o temelie, iar temelia a fost construită. 
Donaţia s-ar baza pe un decret al lui Constantin cel Mare care ar da mărturie despre 


edictul de donaţie. Decretul este următorul: 


Decretul lui Constantin cel Mare 


„Decretăm împreună cu toţi satrapii [împărţirea statului de către Constantin 
cel Mare nu prevedea existenţa satrapulor (guvernări), ci a prefecturilor. Vezi Zosimos, 
Historia nova II, 33. Ed. Les Belles Lettres, Paris, 1986] şi cu senatul împărăției noastre 
că episcopul Romei şi urmaşul lui Petru, verhovnicului Apostolilor şi domnul meu, are o 
autoritate asupra întregii lumi mai mare decât cea împărătească şi să fie cinstit şi respectat 
de către toți mai mult decât împăratul, fiind el şi căpetenia celor patru tronuri patriarhale 
[cu puţin înaintea Sinodului Ecumenic de la Calcedon (anul 451) titlul de Patriarh era 
limitat în mod exclusiv la cele cinci tronuri. În perioada anterioară, acesta era un titlu de 


onoare al tuturor episcopilor; cum vorbeşte deci despre anumite tronuri? Întreg decretul 

poartă caracteristicile fabulației], să judece pe cei ce fac recurs la el şi să hotărască asupra 
celor ce se petrec în credinţa ortodoxă. Îi dăruim deci fericitului părintelui nostru Silvestru 
şi urmaşilor lui palatul nostru, diadema de pe cap cea făcută din pietre preţioase şi 
mărgăritare, omoforul care încinge grumazul, hlamida de purpură, mantia roşie şi toate 
veşmintele împărăteşti, rangurile cailor împărăteşti, sceptrele, restul giuvaerurilor 
împărăției şi toată slava stăpânirii noastre; iar cei numărați în rândul clerului prea sfintei 
Rome, poruncim a fi împodobiţi cu veşminte asemănătoare senatului nostru, călătorind pe 
cai îmbrăcaţi în pânzeturi albe, iar încălțămintea lor să fie făcută din pânză albă. Iar cine 


din senatul nostru ar dori să devină cleric, nimeni să nu-l respingă în vreun fel. 


Și pentru că părintele nostru, prea sfinţitul Silvestru, din smerenia cugetului, 
renunţă să poarte coroana de aur, i-am pus acestuia pe cap cu mâinile noastre brâul acesta 
preastrălucit, care semnifică Sfânta înviere; iar noi, coborându-ne la rangul slugerului 
|îngrijitor de cai] şi frâiele calului acestuia ţinând, am ieşit din curțile sfintelor lui palate, 
cu sfială şi cu teamă faţă de domnul meu, urmaşul Sfântului Petru. Am socotit a fi întru 
totul de folos şi plăcut lui Dumnezeu a părăsi noi cetatea Romei şi a preda prea sfințitului 
Papă toate ţinuturile şi cetăţile apusene, iar stăpânirea împărăției a le muta în părțile cele 
de răsărit, ocupând noi cetatea Bizanțului, care stă aşezată în cel mai bun loc sub soare, 
pentru a întemeia în aceasta cele ale împărăției. Căci socotim a fi nedrept ca împăratul cel 
de pe pământ să-şi aibă stăpânirea acolo unde se află începătura religiei creştinilor care ne 
este dată nouă din ceruri. Scriind noi acestea cu mâinile noastre şi aşezându-le înaintea lui 
Petru cel mort pentru Domnul nostru, facem jurăminte credincioase ca acestea toate să nu 
fie deloc încălcate. Şi îi făgăduim părintelui nostru Papa şi urmaşilor lui că şi urmaşii 
noştri la stăpânire vor respecta fără ştirbire acestea” [Sintagma Sfintelor Canoane, ed. 


Ralli şi Potli, vol. VI, pag. 261]. 

Opinia clerului francez, despre donația lui Constantin cel Mare 


În „Învățătura despre tronul cel sfânt al Romei” [Declaraţia clerului Franţei de 
la 1682, redactată de Jacques-Benigne Bossuet şi adoptată de Adunarea extraordinară a 


I 
1 


clerului, defineşte „libertățile Bisericii galicane” în defavoarea autorități şi a puterilor pe 
care şi le aroga Papa] citim următoarele despre donația lui Constantin cel Mare către Papa 


Silvestru al Romei, potrivit opiniei francezilor: 


Orice om liber de vreo prejudecată îşi dă seama că donarea imaginară a Romei 
şi a părții apusene a Imperiului către Papa Silvestru I de către Constantin cel Mare este o 


minciună fără pereche. 


Pentru dovedirea acestei minciuni este de ajuns doar trecerea sub tăcerea a 
acestei donații de către cardinalul Baronius în lucrarea sa „Istoria bisericească”, fapt care 


ne convinge de acest lucru. 


Acela care a avut îndrăzneala să scoată la lumină această născocire se 
dovedeşte a fi de la sine cel mai mare mincinos. In primul rând datorită vălului plin de 
diformități pe care l-a ţesut şi în al doilea rând datorită anacronismelor clare pe care le 


introduce şi a nepotrivirilor grosolane pe care le amestecă acolo. 


Acesta povesteşte despre Constantin că, pe când era încă închinător la idoli, 
fiind cuprins de o lepră grea, i s-a propus, la sfatul doctorilor, să se cufunde într-o 
scăldătoare umplută cu sânge de prunci spre a se vindeca. Iar în timp ce cerceta cele 
despre această scăldătoare, 1 s-au arătat lui în somn cei doi Apostoli, Petru şi Pavel, care 1- 
au spus să-l cheme din surghiun pe Papa Silvestru, care îl poate vindeca fără vărsare de 
sânge nevinovat. Şi cum s-a sculat din somn, Constantin l-a rechemat pe Silvestru, care l- 


a botezat şi l-a curățit de lepră prin botez, iar în urma vindecării petrecute, în semn de 

recunoştinţă, Constantin i-a dăruit ca răsplată, împreună cu primatul asupra celorlalți 
Patriarhi - ai Alexandriei, Antiohiei, Constantinopolului şi Ierusalimului - şi toate 
drepturile împărăteşti asupra Imperiului apusean. Părăsind Roma, Constantin şi-a aşezat 


tronul la Constantinopol unde a rămas, respectându-şi cuvântul dat. 


In finalul celor spuse este consemnată şi data donaţiei, spunând că aceasta a 


avut loc în timpul celui de-al patrulea consulat al lui Constantin şi al lui Galican. 


Falsitatea acestei povestiri plăsmuite reiese cu uşurinţă din nenumăratele 
dovezi atât de limpezi, încât niciuna nu poate fi contrazisă. Prima dovadă este aceea că 
niciunul dintre istoricii care au scris despre viaţa lui Constantin nu istoriseşte despre o 
astfel de donaţie, nici chiar Eusebiu, care nu a omis nimic din faptele lui Constantin. Ne 
este imposibil să credem că Sfinţi precum Vasile, Grigorie de Nazianz, Ieronim, Augustin, 
Ambrozie, Papa Damasus, Beda, Orosie, precum şi Istoria cea în trei părţi, care au adus la 
lumină atât istoria lumii, cât şi pe cea bisericească, au trecut sub tăcere o chestiune atât de 
importantă. În al doilea rând, falsitatea ne-o indică şi totala tăcere a Papilor înşişi, care în 
desele dispute avute cu Patriarhii Constantinopolului nu au adus niciodată în discuţie 
această donație pentru a-şi dovedi presupusa legitate şi îndreptățire a supremaţiei lor, 


pentru care au avut loc toate aceste dispute. 


Despre cea de-a treia dovadă ne este şi greu să vorbim datorită neroziei 
născocitorului unei astfel de poveşti, care se condamnă pe sine prin pălăvrăgeala şi 
repulsia pe care o produce prin amestecul a nenumărate circumstanţe istorice false. Este 
cu adevărat vrednic de menţionat anacronismul potrivit căruia Papei i-a fost dăruit 
primatul şi întâietatea asupra Patriarhului Constantinopolului într-o vreme în care nu 
exista nici Constantinopolul, nici Patriarhi ai Constantinopolului. În epoca acestei donaţii 
imaginare, Constantinopolul nici nu fusese construit la porunca lui Constantin, nici nu 
fusese înzestrat cu cinstea de a-i purta numele, nici nu fusese declarat cetate mitropolitană 


a statului roman. Toate acestea vor avea loc abia la şapte ani după Sinodul de la Niceea, 

când Constantin purta rangul de consul de Pakatiana şi Iliria, fapt care coincide cu 
informaţia istorică că aceste transformări s-au petrecut la 17 ani după cel de-al patrulea 


consulat al lui Constantin cel Mare. 


Cea de-a patra dovadă este aceea că, în actul de donaţie, Biserica 
Constantinopolului apare a fi înzestrată cu titlul de Patriarhie, în realitate fiind cât se poate 
de cunoscut faptul că cinstea aceasta i-a fost acordată după Sinodul întrunit la 


Constantinopol (al patrulea Ecumenic), deci la 50 de ani în urma fabricării donaţiei. 


A cincea dovadă este relatarea că Galican, la vremea apariţiei donaţiei, nu era 


coparticipant împreună cu Constantin la rangul de consul. 


Cea de-a şasea dovadă este aceea că, împărțind statul celor trei fii ai săi - 
Constantin, Constant şi Constanțiu - Constantin cel Mare le-a dat acestora şi părțile 
menționate în donaţie, pe care aceştia şi urmaşii lor le-au guvernat de-a lungul a 170 de 
ani, până la împăratul Augustin. Cunoaştem faptul că ulterior, pe la anul 476, Roma a fost 
distrusă de către regele Odoacru al Arulilor, fiind supusă acestui rege până la revenirea ei 
în stăpânirea împăraţilor Bizanțului, în vremea lui Iustinian. Aşadar era imposibil ca el să- 
] fi trimis în surghiun pe Papa Silvestru, urmaşii lui Iustinian păstrându-şi stăpânirea 


asupra Romei şi guvernarea ținuturilor apusene de-a lungul multor ani. 


Cea de-a şaptea dovadă este aceea că, şi după această donație imaginară, Papii 


au recunoscut în mod efectiv autoritatea împăraților Răsăritului asupra Romei. 


Bonifaciu al IV-lea a cerut şi a luat de la Focas permisiunea de a închina 


Panteonul slujirii Dumnezeului celui adevărat. 

Sfântul Grigorie îl numeşte pe Mauriciu domn şi stăpân al său, iar pe sine se 
numeşte slujitor şi rob, ţărână şi vierme. Onoriu l-a rugat pe împăratul Heraclie să-i 
îngăduie să transporte acoperişul de bronz care acoperea templul lui Romul pentru a-l 


aşeza peste biserica Sfântului Petru. 

Cea de-a opta dovadă constă în aceea că succesorii lui Silvestru nu au 
exercitat niciodată dreptul de proprietate asupra acestei donaţii imaginare. Potrivit 
mărturiei lui Grigorie Turenesius, pentru a scăpa de necazuri şi de foamete, Grigorie cel 
Mare i-a trimis o scrisoare împărătesei Brunalda prin care îi cerea îndurare şi ajutor prin 
acordarea dreptului de proprietate asupra unui loc oarecare de unde să-şi poată procura 


cele necesare traiului. 


Cea de-a noua dovadă a falsităţii reiese din relatarea că donația a fost făcută 
cu voia şi încuviințarea senatului, care în vremea aceea era format din închinători la idoli, 
senatul aducând jertfe idolilor până în vremea lui Valentinian. Cum era posibil ca un 
asemenea număr de idololatri cu autoritate supremă, cum era senatul Romei, să fie de 
acord cu o astfel de donaţie prin care jumătate din imperiu era dat unui oarecare umil 


monah creştin? 


Alături de nenumărate alte argumente, lipsa de fundament a acestei donaţii 
născocită de către Papii Romei pentru a-şi institui hegemonia şi primatul este dovedită şi 


de către autori precum Ospinian, Laurenţiu Balla şi alţii. 


Astăzi nici zeloţii cei mai fervenţi ai dominaţiei Papale nu mai îndrăznesc să 
pronunţe numele donaţiei lui Constantin cel Mare către Papa Silvestru care, după genialul 
poet italian Ariost [Ludovico Ariosto, Orlando Furioso, 1516, cântul XXXIV, 80; de 
asemenea, ed. S. Debenedetti, Bari, 1928, vol. II, XVII, 79, pag. 20], miroase urât, 


exagerat de urât: 


Ch'ebbe gia buono odore, or putia forta; 
Guesto era il dono (se pero dir lece) 


Che Constantino al buono Silvestro fece. 


Acestea au fost „cuvioasele” mijloace fabricate pentru a atinge scopul sacru 


care să le scuze. Se întrevede deja schisma, motivele ei şi principalele ei cauze. Unitatea 

lăuntrică a fost deja ruptă, legătura morală a fost tăiată, prăpastia s-a deschis şi distanţa s-a 
mărit, separând Roma de Biserica romană de răsărit sau mai bine zis de Biserica cea Una, 
Sfântă, Sobornicească şi Apostolească. Papii au devenit împărați romani, iar Biserica 
romană a devenit Biserică imperială, Biserică a Bisericilor, iar episcopul Romei a devenit 
episcop al episcopilor întregii lumi. Papa a devenit deja om-dumnezeu, fiindcă mânuieşte 
de drept divin şi uman două autorități supreme: autoritatea divină care ar decurge din 
rangul lui Petru, ca gură a adevărului, prin care Papa ar fi Biserica cea cu adevărat 
incontestabilă şi infailibilă, şi autoritatea omenească care decurge din donațiile 
împăraţilor. Cine oare li se va opune? Cine poate privi spre înălțimile papale? Cine le 


poate întrezări măreţia? 


Întreg Apusul s-a plecat deja închinându-i-se, Răsăritul însă nu se supune, ci 
ține statornic canoanele Bisericii pe baza cărora episcopii răsăriteni nu-i recunosc Papei 
suveranitatea asupra Răsăritului, îi desconsideră dominația pe care o exercită în Apus. 
Atâta timp cât măreţia Papilor este exercitată în Apus ea este întâmpinată cu oarecare 
toleranţă; în Răsărit însă nu poate fi îngăduită nici cea mai mică intervenţie a lui. Răsăritul 
îl tolerează pe Papă în Apus, însă îl respinge cu toată puterea în Răsărit. Aceasta a fost 
poziţia şi acestea au fost relațiile dintre Biserici de la mijlocul secolului al 8-lea, relaţii 


care în secolul al IX-lea şi al X-lea au sfârşit în schismă. 

Sinodul al şaptelea Ecumenic şi acţiunile celor două Biserici 


Sinodul al 7-lea Ecumenic s-a întrunit pentru a rezolva problema cinstirii şi 
închinării la sfintele icoane. Disputa asupra închinării la sfintele icoane a început în 
vremea lui Leon al III-lea Isaurul (717-741) şi a luat sfârşit în anul 842, în vremea 
împărătesei Teodora şi a fiului ei Mihail al cărui tutore era. În decursul acestei lungi 
perioade, au avut loc în Răsărit multe sinoade în favoarea şi împotriva icoanelor, la 
inițiativa împăraţilor şi a Patriarhilor Constantinopolului. Papii nu apar nicăieri ca 
protagonişti. Persoanele care au acționat au fost Patriarhii şi împărații, Papii fiind când 
aliaţi, când adversari. La Sinodul al 7-lea Ecumenic s-au întrunit în Niceea Bitiniei, la 24 
septembrie 787, la inițiativa şi în urma decretului împărătesei Irina şi la îndemnul 
Sfântului Tarasie, Patriarhul Constantinopolului, 216 arhierei şi 32 de stareţi, iar ca 
principali apărători şi mărturisitori în favoarea icoanelor o seamă de monahi, 348 de 
părinţi în total, cu toții din Răsărit. Papa Adrian şi întreaga Biserică apuseană au fost 
reprezentați în acest sinod de doar doi clerici, Petru, economul Bisericii Romei, şi Petru, 
starețul mănăstirii Sfântului Sava [Adrian a trimis Sinodului şi împărătesei epistole în care 


exprimă ceea ce gândeşte el referitor la închinarea la sfintele icoane]. 


Ocupându-se în cea de-a patra sesiune cu chestiunea principală pentru care s-a 
întrunit, Sfântul Sinod a anulat hotărârile sinodului iconomabhilor întrunit sub Constantin 
al V-lea [întrunidu-şi sinoadele, iconomabhii nu i-au luat deloc în considerare pe Papi: vezi 
epistola Papei Adrian al Romei către Tarasie, Patriarhul Constantinopolului], 1-a 
anatematizat ca eretici pe partizanii acelui sinod şi a alcătuit o hotărâre de credinţă, care 


începe după cum urmează: 


„Sfântul, marele şi ecumenicul Sinod, cel de-al doilea întrunit prin harul lui 


Dumnezeu şi prin decretul iubitorilor de Hristos împăraţilor noştri Constantin şi a mamei 

sale Irina la Niceea, strălucita capitală a eparhiei Bitinienilor, în sfânta biserică a lui 
Dumnezeu cea numită Sofia, urmând tradiția Bisericii Soborniceşti a hotărât 
următoarele...” [atragem atenţia apusenilor asupra celor spuse la acest Sfânt Sinod, care 
confirmă încă o dată faptul că Sinoadele sunt convocate prin decret imperial, iar prin 


Biserică Sobornicească (universală) se înţelege nu cea Romană, ci Biserica întreagă]. 


Sinodul l-a avut ca preşedinte pe Patriarhul Tarasie, care i-a înștiințat în mod 
direct pe ceilalți Patriarhi şi pe Papă despre cele petrecute, aceştia semnând ulterior 
hotărârile şi documentele Sinodului, recunoscându-se astfel oficial caracterul lui 


ecumenic. 


Din istoria disputei asupra icoanelor, vedem că în toată această perioadă 
Răsăritul nu l-a luat deloc în considerare pe Papa, nici nu l-a recunoscut pe acesta ca 
suveran al Bisericii, nici nu a acceptat infailibilitatea vreunei proclamaţii ex cathedra a 
acestuia, nici n-a făcut recurs la el ca la unul care grăieşte adevărul, adevăr pe care 


răsăriteni considerau că se află doar în Biserica Sobornicească a cărei tradiţie o exprimau. 

Un sinod asupra icoanelor la Paris 


Ludovic cel Pios, fiul şi succesorul lui Carol, dorind să se amestece în 
problemele Răsăritului din motive politice şi religioase, în urma unei înțelegeri cu 
împăratul Mihail al II-lea şi cu încuviințarea Papei Eugen, i-a chemat la el pe clericii din 
Apus pentru a întruni un sinod. Adunându-se deci într-una din sălile Curţii regale 


pariziene, în ianuarie 826, episcopii franci au luat următoarele hotărâri: 


a) Au validat decizia luată în comun cu Biserica Engleză la sinodul întrunit la 


Frankfurt în anul 794 împotriva închinării la icoane. 
b) Au încuviinţat în mod deosebit poziţia aşa numiţilor iconomahi. 
c) Au condamnat ceea ce ei numeau idololatria manifestată prin icoane. 


d) Au acuzat-o pe împărăteasa Irina împreună cu cel de-al doilea Sinod întrunit la 
Niceea (al şaptelea Ecumenic), declarând că Sinodul acesta este unul local şi nu unul 


ecumenic aşa cum au fost cele şase sfinte şi mari Sinoade dinaintea lui. 


e) Au condamnat aspru epistolele trimise de Papa Adrian al Romei Sinodului al 


şaptelea Ecumenic şi împărătesei Irina. 


f) Au acceptat ca o excepție închinarea cu evlavie la Sfânta Cruce ca simbol al 


mântuirii săvârşite asupra neamului omenesc prin Hristos. 


g) L-au rugat pe regele Ludovic să comunice prin Papa Eugeniu Bisericii Greceşti a 


Constantinopolului cele petrecute la acest sinod. 


Importanţa acestui sinod şi a hotărârilor lui constau în aceea că el dezaprobă 


hotărârile celui de-al şaptelea Sinod Ecumenic pe care le-a aprobat şi semnat Papa Adrian 

şi în faptul că îl mustră cu asprime pe Papa Adrian pentru cele două epistole adresate 


Sfântului Sinod şi împărătesei Irina. 


Documentele acestui sinod al francilor, întrunit cu încuviințarea Papei 
Eugeniu şi validat de către episcopii apuseni şi de către legaţii Papei, au o adâncă 
semnificaţie întrucât întregul sinod dimpreună cu Papa dezaprobă hotărârile şi 
infailibilitatea Papei Eugeniu şi-l mustră pe Papa Adrian pentru epistolele sale. Aceasta, 
desigur, nu datorită adevărurilor care ar fi fost spuse în acest sinod, cum credeau 
participanţii. Ne întrebăm aşadar: care dintre cei doi Papi era cel infailibil? Cum este 
posibil ca amândoi să fie infailibili şi cum de a uitat sinodul să menţioneze infailibilitatea 
Papilor? Şi iarăşi, cum de recunoaşte Biserica Apuseană şi restul Papilor Sinodul al 


şaptelea Ecumenic condamnat deja de Papa Eugeniu prin sinodul francilor? 


Să se dezică deci papistaşii de acum de Papa Eugeniu, precum cei de atunci de 
Adnan. Dacă apusenii vor spune referitor la acestea că Eugeniu nu luase parte la 
hotărârile sinodului, ei confirmă în felul acesta faptul că se întruneau sinoade, chiar în 
Apus şi de către episcopi franci, fără permisiunea şi încuviințarea Papilor şi hotărau 
lucruri contrare celor ce gândeau Papii. Ambele variante condamnă şi anulează clar 


pretenţiile papistaşe şi niciuna dintre ele nu sprijină revendicările papistaşilor. 


Acestea sunt principiile după care s-a dezvoltat şi a luat formă Biserica 
Apuseană. Am luat la cunoştinţă cât de contrare sunt acestea principiilor Bisericii 
Răsăritene şi în ce măsură această diferență separa Bisericile între ele. Cunoscând deci 


aceste lucruri, să înaintăm acum la expunerea istoriei schismei. 

Papa Nicolae şi Patriarhul Fotie. Despre Papa Nicolae I 


Meletie al Atenei scrie următoarele despre Papa Nicolae I: 


„Nicolae I, episcopul Romei, fiind hirotonit în prezenţa Cezarului şi suindu-se 
pe tron, s-a luptat neînduplecat pentru a ridica slava papală şi a-şi întinde propria stăpânire 
până la marginile lumii, creând în acest fel o monarhie bisericească mondială spre care 
apusenii priveau pe sub sprânceana ochiului. Acesta îi cheamă la Roma pe Ignatie şi pe 
Fotie, Patriarhii Constantinopolului, care se aflau în dispută unul cu altul, pentru a se 
prezenta înaintea majestăţii sale şi pentru ca tronul său să judece ca instanță supremă 
disputa dintre ei. Toţi câți, venind de la instanțele din afară, făceau recurs la tronul 
episcopal (al Romei), descopereau ei singuri că acela care şedea pe el era dispus şi 
bucuros să-i apere şi să-i susţină şi să le fie ocrotitor îndrăzneţ, după cum se vede şi din 
cazul episcopilor Rothald de Suessoniu şi Hincmar de Laudunus, pe care i-a apărat 


împotriva arhiepiscopului Igmar de Reims”. 


[Igmar, Mitropolit de Reims între anii 845-882, l-a depus în anul 861 din 
treapta arhierească pe Rothald de Suessoniu (Soissons), sufraganul său, pentru caterisirea 
unui cleric pe motivul încălcării votului castității. Caterisirea fusese confirmată de un 
sinod întrunit de Rothald, acţiune văzută de Igmar ca o încălcare a dreptului său, ca 
mitropolit, de a convoca sinodul. Rothald a refuzat să accepte hotărârea superiorului său, 
ambele părți făcând recurs la Papă. Papa a decis în favoarea lui Rothald, care a fost 


reinstalat episcop. 


Hincmar de Laudunus (Laon) îi era nepot lui Igmar şi, după urcarea în treapta 
episcopală, s-a arătat nesupus atât mitropolitului său cât şi regelui. Consecința a fost 
depunerea din treaptă în anul 871 şi arestarea şi orbirea lui de către regele Carol cel 


Pleşuv. Papa Adrian al II-lea (mort în 872) i-a luat apărarea, însă fără vreun rezultat 

practic]. 


Nicolae I era de o mândrie josnică, care o depăşea în măsură şi pe aceea a 
ateilor, şi care-l învăluise cu totul. O dovadă între altele a acestei stări a lui este episodul, 
povestit de bibliotecarul Anastasie şi de Platin în lucrarea „Nicolae I”, în care l-a silit pe 
împăratul Ludovic să străbată, mergând pe Jos, o distanţă ca de o aruncătură de arc, ţinând 
în mâini frâiele calului împărătesc şi trăgându-l în urma calului Papei. În epistola către 
împăratul Mihail, Nicolae scria: „Pe arhiereul Romei, Constantin cel Mare l-a supranumit 


dumnezeu; este deci imposibil ca pe Dumnezeu să îl judece oamenii, e limpede”. 


Din această epistolă, Graţian a învăţat, la rândul său, următoarele: „Tronul cel 
dintâi, adică acela al Romei nu poate fi judecat de nimeni, iar judecata lui nimeni dintre 
oameni nu trebuie s-o revizuiască şi nimănui dintre aceştia nu-i este îngăduit să se 


pronunţe asupra judecății lui”. 


A. Diomide Chiriac, în Istoria sa bisericească, scrie următoarele despre Papa 


Nicolae I: 


„Papa Nicolae I (858-867) era bărbat ambițios şi arogant, nici-unul dintre 
predecesorii săi nerevendicând privilegii ale tronului atât de lipsite de rațiune ca el. El a 
fost cel dintâi dintre Papi care a făcut uz în mod practic de drepturile pe care decretele 
pseudo-isidoriene, apărute cu puţin înainte, le-ar acorda episcopului Romei. De aceea nu e 
deloc straniu faptul că, deşi a fost invitat de către Fotie ca un frate, el a hotărât să se 
înfățişeze în mijlocul disputei ca un judecător auto-invitat” [A. Diomides Kyriakos, 


Istoria Bisericească..., Atena, 1887]. 


Acesta este omul cu care Fotie a fost nevoit să rupă legătura pentru salvarea 


Bisericii Ortodoxe Soborniceşti. 

Despre Patriarhul Fotie 


Despre sfințitul şi prea înțeleptul Fotie nu vom spune multe, fiindcă oricâte 
am spune vor fi mai puţin decât adevărul. Cel care voieşte să-l cunoască pe Sfântul Fotie, 
să-i citească scrierile sau măcar una din epistolele lui. Valetta, în partea a treia a ediţiei 
Epistolelor de mângâiere ale lui Fotie, scrie într-o notă următoarele cuvinte, din care se 


vede cât de admirat este el chiar de către duşmanii lui: 


„Multe se pot spune despre aceste epistole ale lui Fotie în care străluceşte 
minunata credinţă a acestui bărbat şi retorica lui redutabilă. Jager, adversarul nemilos şi 
insultătorul discreţionar al lui Fotie, a fost nevoit să dea mărturie favorabilă şi să-l admire 
pe acela pe care-l insulta cu atâta ireverenţă (lipsă de respect). Şi pătimind acestea, 
precum Pavel de la iudei, ei admirau şi, fără de voia lor, mărturiseau despre înțelepciunea 
celui pe care-l prigoneau atât de puternic. lar dacă, cititorule, treci cu vederea aceste 
lucruri, adu-ţi aminte de cuvintele acelea pe care Fotie le-a spus în a 29-a epistolă a sa, 
Despre Iudei: «Vezi cum puterea cuvintelor celui mai vrednic i-a silit să dea mărturie pe 


vrăjmaşi şi pe cei ce nu vor?y”. 


Și astfel, Jager spune în Istoria sa: „Printre scrisorile sale, întâlnim multe de 
mângâiere. Una din ele este adresată aceluiaşi episcop de Nicomidia cu prilejul morţii 
unui tânăr preot a cărui pierdere îi provoca o mare durere; o alta, unei călugăriţe, Evsevia, 
stareţa unei mănăstiri, cu prilejul morţii unei sore; o a treia este adresată fratelui său, 
Tarasie, cu prilejul morţii fiicei sale. Acestea două din urmă merită să fie aşezate în rândul 
celor mai frumoase fragmente pe care antichitatea creştină ni le oferă în cadrul genului 


epistolelor de consolare. Epistolele de genul acesta sunt atât de frecvent utilizate în viaţă, 

încât suntem datori să le scoatem din umbra în care au stat până în prezent” [I.N. Jager, 


Histoire de Photius patriarche de Constantinople, Louvain, 1845, pag. 411]. 


Analizând în acelaşi mod Epistola către Tarasie şi admirând desigur şi altele 
dintre acestea, el exclamă cu evlavie: „Niciodată Părinţii Bisericii nu au rostit un limbaj 


mai creştin”. 
Jager spune de asemenea: 


„Fotie a primit de la natură, toate la un loc, cele mai frumoase dintre darurile 
pe care aceasta le-a dăruit vreodată unui om muritor. Înălțimea gândirii, adâncul 
genialităţii, vioiciunea duhului, stăruința, acțiunea, ambiția şi puterea voinţei, uneori mai 
maleabilă ca aurul, alteori mai rigidă decât fierul. Îndrăgostit fiind de litere, petrecea cu 
fervoare nopți întregi cultivându-le, devenind atât un retor abil, cât şi un scriitor distins în 
proză, în cuvântul versifiat rivalizând uneori cu vechii maeştri artişti. Studiind toate 
disciplinele veacului său şi ale celor precedente, s-a arătat a fi şi aici mai presus decât 
oricare altul... Adăugaţi la asta chipul vesel, trăsăturile grave şi sobrietatea, caracterul 
voios, manierele amabile şi simple, curtoazia deosebit de fină şi, simplu vorbind, toate 
acele podoabe care-i atrag şi seduc pe oameni printr-un har inexprimabil. Vreau să 
înţelegeţi că gruparea atâtor calități strălucite şi importante i-au procurat lui Fotie o 
neobişnuită predominanţă asupra tuturor contemporanilor lui, fiindcă a fost sortit [nota 
autorului (Sfântul Nectarie): „Iubirea nu este lucrarea sorții, ci a virtuţii”] în cel mai înalt 
grad să fie iubit de către prieteni, până la a-i face pe aceştia luptători credincioşi în 
favoarea intereselor lui... Ce-i mai lipsea deci acestui om demonic de genial? Smerenia 


creştină”. 


Protestez împotriva unei calomnii ca aceasta: cel lipsit de smerenia creştină nu 


este iubit, ci urât de ceilalți. 

Paparigopulos spune următoarele: 


„Sigur este faptul că Fotie a fost o persoană eminentă. Între cel dintâi 
Constantin, care a oferit prilejul întemeierii statului răsăritean, şi cel din urmă, care a 
căzut pe meterezele Constantinopolului şi împreună cu el şi statul ce dăinuise 1000 de ani, 
nici un alt nume nu a strălucit mai tare pe firmamentul nostru istoric ca numele lui Fotie 
care, stând între cei doi Constantini, dintre care unul reprezintă începutul, iar celălalt 
sfârşitul definitiv al elenismului medieval, a contribuit ca nimeni altul la formarea acestui 


elenism” [Paparigopulos, Istoria neamului elen, 1886, vol. III, pag. 727]. 

Schisma 


Desfăşurarea istorică a schismei ne-a oferit prilejul de a cunoaşte mijloacele 
de tot felul şi acţiunile variate la care au recurs prea fericiţi Papi ai scaunului episcopal 
roman în vederea supunerii Bisericii faţă de ei şi a dominării opresive a acesteia. Iubirea 
neînfrânată de stăpânire şi ambiția au urzit, au scornit, au lucrat orice pentru a-i afirma pe 
Papi ca suverani ai Bisericii şi tirani ai întregii lumi. Iubirea lor de stăpânire a sărit peste 
orice limită; planul a fost pregătit, iar aplicarea lui a fost urmărită cu toată puterea; orice 
opoziție trebuia înlăturată şi orice obstacol întâlnit trebuia zdrobit; orice ar fi împiedicat 
desfăşurarea planului a fost condamnat ca păcat de moarte, iar principiile morale despre 
păcat şi justiție au fost răsturnate; păcatele nu erau stabilite pe baza principiilor morale ale 
Sfintei Evanghelii, ci pe baza principiilor morale ale planului papal; virtuțile evanghelice, 
care constituiau un obstacol în calea planului, puteau fi caracterizate ca păcate de moarte, 
iar păcatele care, potrivit Evangheliei, erau de moarte erau considerate ca virtuţi supreme 
care slujesc planului; evlavia față de Dumnezeu a fost înlocuită de evlavia faţă de Papa, 
iar acela care-l respectă pe Papă, respectă şi cele divine; refuzul de a-l respecta pe Papă 
însemna lipsa respectului față de Dumnezeu al cărui reprezentant pe pământ era el; acela 


care-l recunoştea pe Papă era îndreptăţit la mântuire. 


Recunoaşterea Papei era superioară cunoaşterii lui Dumnezeu; muritorilor 
care nu-L pot cunoaşte pe Dumnezeu le este de ajuns să-l cunoască pe reprezentantul 
acestuia pe pământ, acela care ţine cheile împărăției cerurilor. Şi pe drept cuvânt: căci ce 
nevoie mai are cineva să-l cunoască pe stăpânul casei, când simpla cunoaştere a 
reprezentantului acestuia ne introduce în rai, când reprezentantul ține cheile raiului şi-l 
bagă înăuntru pe cel plăcut lui? Care mai este necesitatea cunoaşterii poruncilor 


dumnezeieşti? Cei care se împotriveau acestor principii erau proscrişi (interzişi, izgoniți); 

Biserica greacă ortodoxă a fost proscrisă. Însă Biserica greacă ortodoxă era sufletul 
neamului grecesc şi a neamurilor ortodoxe. Aceasta însemna că Biserica greacă şi neamul 
elen trebuiau ori să se supună, ori să fie distruse. Războiul împotriva Bisericii de 
pretutindeni urmărea distrugerea ei. Războiul împotriva Bisericii de pretutindeni însemna 


de acum un război împotriva Bisericii greceşti şi împotriva neamului grecesc şi ortodox. 


Pe de o parte, degradarea şi schimbarea condiţiilor politice îi sunt de ajutor 
Papei, pe de altă parte, acesta din urmă se opunea statului bizantin. Statul roman de răsărit 
era de acum pur elenic; Apusul era de acum adversar al Răsăritului, iar elementul elenic 
era atacat din toate părțile. Poziţia Papilor îi aducea statului bizantin destule necazuri, iar 
Biserica şi statul au început să se gândească serios la poziția pe care trebuie s-o adopte. 
Starea de lucruri impunea prudenţă politică, pentru a evita agravarea relaţiilor cu Papii. 
Însă când vehemenţa atacurilor succesive din afară devine de nestăvilit, prudenţa 
încetează a mai fi o armă de luptă. Comportamentul Papilor în secolul al IX-lea a devenit 
îndrăzneţ până la extrem. Situaţiile interne anormale de ordin bisericesc, provocate de 
izgonirea lui Ignatie de către Vardas şi ridicarea lui Fotie pe tronul patriarhal al 
Constantinopolului, i-au dat Papei Nicolae I prilejul de a se amesteca în treburile 


Răsăritului. 

Izgonirea lui Ignatie şi ridicarea lui Fotie. 


Motivele izgonirii lui Ignatie şi ale alegerii lui Fotie 


Ca motive ale izgonirii lui Ignatie de către cezarul Vardas şi ale alegerii lui 
Fotie, istoricii menţionează căderea în dizgraţia cezarului a lui Ignatie datorită atitudinii 
severe a acestuia faţă de abaterile morale ale celui dintâi, precum şi grija de a acoperi 
fărădelegea izgonirii prin alegerea reuşită a unui succesor. Dacă opiniile istoricilor nu erau 
simple ipoteze, ci o mărturie istorică a cezarului însuşi nu am avea nici un motiv să ezităm 
a accepta această mărturie. Însă, deoarece opiniile acestora sunt doar ipoteze plauzibile, să 
ni se permită şi nouă să studiem istoria şi să ne pronunţăm părerea, urmând ca cititorii să 


judece care este cea mai apropiată de adevăr. 


După noi, izgonirea lui Ignatie şi ridicarea lui Fotie pe tronul patriarhal al 
Constantinopolului nu este o simplă satisfacere a unei animozităţi ordinare, ci implica şi 
un motiv important care ţinea de prudenţa politică. Uneori ipotezele pot fi înţelese cu 
uşurinţă prin folosirea exemplelor comune, însă, adesea, diferenţa care există între 
persoane este un element care se ridică împotriva unei astfel de înţelegeri arbitrare. Fotie 
nu era o persoană comună şi un ambițios lipsit de minte, după cum este caracterizat, încât 
să slujească drept instrument docil al Cezarului pentru acoperirea acțiunilor lui ilegitime. 
Fotie era superior unei astfel de categorii umane; Fotie a acceptat patriarhatul nu din 
ambiție, ci din patriotism. Epistolele lui către Vardas şi către Papa Nicolae sunt o mărturie 
suficientă despre caracterul acestui om şi despre excepţionala lui înţelepciune, dăruire de 
sine, generozitate şi smerenie, virtuţi care resping o astfel de acuzaţie umilitoare la adresa 
lui. 

Fotie a fost convins de către Vardas, deoarece motivele acestuia erau într-atât 


de puternice, încât au putut atinge inima vitează şi sensibilă a lui Fotie, convingându-l şi 

înduplecându-i duhul iubitor de adevăr. Supoziţia istoricilor este răsturnată tocmai pe baza 
datelor pe care se sprijină, deoarece alegerea lui Fotie ca Patriarh al Constantinopolului 
implică în ea elemente care mai mult dezaprobă decât aplaudă acţiunea lui Vardas care, în 
esenţă, umilea şi jignea întregul cler. Deci schimbarea nu a fost făcută pentru calmarea 
sufletelor şi satisfacerea clerului respins şi umilit de Vardas, ci dintr-un motiv de o 
importanţă mai mare, motiv care privea guvernarea statului. Alegerea lui Fotie nu a fost 
făcută de către Vardas pentru a fi acoperită fărădelegea, fiindcă acest lucru putea fi 
considerat ca o nouă fărădelege de către clericii care râvneau la tronul patriarhal. O 
fărădelege acoperită printr-o altă fărădelege devine mai vizibilă, iar sufletele tulburate se 


agită şi mai mult. Aşadar, ipoteza istoricilor nu se poate sprijini pe propria-i bază. 


Dar să analizăm şi prima parte a ipotezei, aceea că Vardas l-a alungat pe 
Ignatie de pe tron pentru simplul fapt că nu-i mai era pe plac. Dacă era vorba despre o 
simplă dizgrație, putea foarte bine să pună pe tronul Patriarhului pe unul dintre arhiereii 
distinşi şi puternici, scopul fiind astfel încununat de succes deplin. Dacă urmărea doar 
acoperirea fărădelegii, el putea aşeza în fruntea întregului cler din răsărit un om politic 
fidel palatului, fapt care ar fi dovedit o lipsă de înţelepciune. Însă Vardas era deosebit de 
prudent pentru a cădea în astfel de greşeli ordinare care-l puteau expune chiar pe Fotie cel 
Mare. Prudenţa lui Vardas şi caracterul lui Fotie ne obligă să respingem această ipoteză 
istorică. Însă făcând aceasta, trebuie să aflăm motivul izgonirii lui Ignatie şi al înălțării lui 
Fotie ca Patriarh al Constantinopolului. Răspundem la întrebare spunând că motivul 
izgonirii lui Ignatie şi al alegerii şi numirii lui Fotie ca Patriarh a fost căutarea cu 
înţelepciune a unei soluții de reglementare şi rezolvare a chestiunii reformei, care 
cuprindea problema iconomahiei, a cărei soluționare trebuia realizată pe baze cât mai 
canonice, instruirea şi formarea clerului, răspândirea educaţiei, instruirea poporului şi 
combaterea neştiinței şi a superstiției. Acestea au fost motivele pentru care Ignatie, 
datorită educaţiei deficitare şi a slăbiciunii lui, a fost considerat incapabil să ducă la 


îndeplinire această lucrare, fiind înlocuit cu Fotie, care provenea din cercurile imperiale. 

Opinia aceasta a noastră se sprijină pe evenimentele pe care le expunem în cele ce 


urmează. 


Schisma 


Începând să prezinte acţiunile lui Vardas şi Fotie pe baza informaţiilor extrase 


din istoricii bizantini, Paparigopulos spune: 


„Guvernul lui Vardas a realizat două lucruri vrednice de menţionat: s-a 
împotrivit pretențiilor Romei şi a finalizat şcoala de la Magnavra [ambele reuşite ale lui 
Vardas au fost realizate cu contribuţia lui Fotie]. Vardas era unul dintre oamenii pe care-i 
întâlnim adesea în istorie şi în care găsim aşezate împreună un mare grad de destrăbălare a 
vieţii morale şi o dragoste fierbinte faţă de litere [Dragostea nu era platonică, aşa cum 
crede Paparigopulos, ci practică: provenea atât din prudenţa politică, cât şi din spiritul 
prevalenţei principiilor reformei împlinite prin răspândirea educaţiei. Vardas nu se 
deosebea de reformatorii care l-au precedat, însă el a schimbat tactica războiului prin 
înălţarea lui Fotie, care constituia o lovitură indirectă pentru partida adversă care 


respingea necesitatea reformei]. 


Folosindu-se de mişcarea duhovnicească pe care o aducea cu sine reforma şi 
insistând pe răspândirea în popor a instrucției publice, şi în mai mică măsură a instrucției 
de grad superior, el a dat în funcţiune şcoala superioară din regatul Magnavra, în care se 
predau toate cunoştinţele ştiinţelor şi filozofia. Școala aceasta era condusă de eminentul 


matematician şi filozof Leon, care în vremea reformei a fost arhiepiscop al Tesalonicului. 

După restabilirea închinării icoanelor, el a renunţat la această slujire fără a avea de suferit, 
datorită protecției din partea lui Vardas, fiind şi rudă apropiată a fostului Patriarh loan 
Grămăticul, şi a fost numit director al acestui aşezământ de învățământ superior, unde a 
predat în special filozofia şi matematica. Teodor, ucenicul lui Leon, a fost numit profesor 
de geometrie, astronomia era predată de Teodegiu, iar filozofia greacă de Kometas. 
Profesorii erau plătiţi bine de la vistieria publică, bucurându-se şi de alte binefaceri din 
partea orânduirii. Studenții, mulţi la număr, audiau aceste cursuri fără a plăti, iar cei mai 
silitori şi mai inteligenţi erau încurajați în multe feluri de către Vardas, care vizita adesea 


personal şcoala pentru a-i supraveghea pe dascăli şi pe învăţăcei. 


Rămâne nelămurită măsura în care Fotie a participat în mod direct sau indirect 
la acest proces de învăţământ. Între epistolele păstrate de la el, există câteva, precum 
acelea adresate fraţilor Leon şi Galaton şi filozofului Nichifor, din care se deduce faptul 
că, deşi aflat în vâltoarea dificultăților politice şi bisericeşti, el continua să fie preocupat 
de litere, fapt pe care-l vedem din aceste epistole în care examina, lăuda, critica şi corecta 
scrieri care-i fuseseră supuse spre cercetare, însuflețind prin sfaturi şi cărți pe aceşti zeloşi 
educatori [Lucrul acesta îl făcea nu doar din dragoste, ci şi din zelul faţă de adevăr şi faţă 
de duhul corect al Creştinismului. Pe tronul patriarhal, „în vâltoarea dificultăților politice 
şi bisericeşti”, Fotie a stat ca o balanţă a dreptății pentru a acorda fiecărei părți dreptul 
cuvenit, pentru a împlini toată justiţia şi a aduce pacea în Biserica agitată de valuri]. Un 
caz deosebit îl reprezintă epistola către filozoful Leon, din care deducem faptul că duhul 
cercetării libere nu ezita să se răsfrângă atunci chiar asupra textului Sfintei Scripturi, iar 
Fotie, fără a cere în mod absolut interzicerea examinării acestei scrieri, a încercat să 


respingă critica filozofului Leon” [Istoria neamului elen, vol. I, 1886, pag. 749]. 


Consider că opinia noastră este sprijinită îndeajuns de cele istorisite mai sus, 


unde îi vedem pe Vardas şi pe Fotie colaborând la răspândirea învățăturii în popor şi 

împlinind ceea ce adversarii ideilor reformatoare reproşau adesea împăraților iconomahi: 
„învăţaţi poporul”. Este ceea ce urmărea Vardas şi motivul pentru care l-a ales pe Fotie 
pentru a-l înlocui pe Ignatie. Ignatie nu era persoana potrivită pentru această operă, 
deoarece nu s-a putut înţelege deloc cu Vardas, nu doar datorită relațiilor dintre ei, ci şi 


din cauza deosebirii totale dintre modul de gândire a celor doi. 


Dacă Ignatie rămânea Patriarh, Leon nu numai că n-ar fi ajuns decan al 
Magnavrei, dar ar fi fost prigonit ca reformator. Instrucția şi educația lui Ignatie 
respingeau învățătura ştunţifică liberă şi educația ştiinţifică, pe când Fotie consimţea şi 
colabora cu Vardas şi cu reformatorul Leon la această operă. Iată ce spune şi un alt istoric 


din vechime: 


„Cu abilitate, cezarul Vardas se ambiţiona să facă multe lucruri, deşi de multe 
dintre acestea se preocupa pentru a câştiga notorietate: adună oameni erudiţi la Magnavra, 
aşezându-i pe unii să predea filozofia şi geometria, pe alții astronomia, pe alții gramatica, 
predându-le discipolilor în mod gratuit. Şi tot aşa, s-a îngrijit să separe disciplinele, 
aşezându-l profesor de filozofie pe marele filozof Leon, iar pe Teodor, studentul acestuia, 
profesor de geometrie; de astronomie pe Teodegiu, iar de gramatică pe Kometas, cărora 
le-a şi venit în ajutor cu donaţii împărăteşti. Pe aceştia obişnuia să-i viziteze în mod 
frecvent şi nutrea cele mai bune nădejdi pentru fiecare dintre discipolii pe care-i considera 
merituoşi, iar îndrumătorilor acestora, care se arătau mai apropiaţi de ei, le era 
binefăcător, astfel încât, sporind seminţele cuvântului de atunci şi până acum, mai multă 
roadă să aducă... spre pomenirea aceluia am consemnat...” [Genesiu, Cărțile împărăteşti 
IV, pag. 98 în Corpus Scriptorum Historiae Byzantinae, Bonn MDCCCXXXIV. Vezi şi 
Teofan, Chronographia, continuare la cartea a IV-a, Corpus scriptorum historiae 


Byzantinae, Bonn, 1838]. 


Aceste mărturii puternice confirmă scopul înalt al lui Vardas. Lămureşte, de 

asemenea, şi consimțământul lui Fotie, constituind un sprijin suplimentar în favoarea 


temeiniciei ipotezei noastre. 


Duhul reformei exista deja. Sprijinitorii reformelor, care urmăreau formarea şi 
educarea clerului şi a poporului, se manifestau, din nefericire, împotriva icoanelor datorită 
faptului că şi-au însuşit instrucția şi educaţia elementară care predominau în vremea 
iconomahiei, dar şi datorită atitudinii de adorare a icoanelor care încă persista în rândul 
poporului lipsit de învăţătură şi superstițios, atitudine pe care aceştia o combăteau. Poziţia 
contrară închinării icoanelor a reformatorilor agita încă lupta împotriva icoanelor, fapt 
care tulbura liniştea Bisericii. Furtuna luptei împotriva icoanelor a fost atât de mare, încât 
potolirea ei înainta cu paşi mici. Înălţarea din nou a sfintelor icoane se făcuse cu doar 15 
ani mai înainte de către împărăteasa Teodora împreună cu fiul său Mihail, al cărui tutore 
era şi care acum devenise împărat. Restabilirea închinării icoanelor avusese loc în anul 
842, la 54 de ani de la întrunirea Sinodului al 7-lea Ecumenic, cel de-al doilea de la 
Niceea din anul 788, în vremea lui Constantin al VI-lea şi a mamei sale Irina, iar izgonirea 


lui Ignatie de pe tronul patriarhal în anul 857. 


O imagine clară a stării de lucruri existente în perioada Sinodului al 7-lea 
Ecumenic ne-o poate oferi sinodul întrunit cu doi ani mai înainte (786) la Constantinopol, 
în biserica Sfinților Apostoli, sinod la care au precumpănit adepţii reformelor, întărindu-se 
însă şi partida lui Tarasie şi a apropiaților lui împreună cu planurile împăraţilor, care au 
fost prezenți şi au ascultat discuţiile din sinod. Opoziția viguroasă şi zgomotoasă a 
reformiştilor i-a silit pe împărați să cedeze pentru moment, iar pe cei din jurul lui Tarasie 
să dea înapoi. Rămânând singuri în şedinţă, reformatorii au validat, având acum 
majoritatea, documentele precedentului sinod iconomah întrunit în anul 741, lăudându-i 
hotărârile şi acţiunile. În urma acestor evoluţii, sinodul s-a dizolvat fără a reuşi să rezolve 


niciunul din scopurile urmărite, demonstrând totodată forţa reformiştilor. 


După doi ani, împărăteasa a întrunit din nou sinodul, de data aceasta la 

Niceea, pentru a scăpa de influenţa exercitată de clasele superioare din Constantinopol 
care insistau pentru aplicarea principiilor reformei. Prin mutarea locului în care urma să 
aibă loc sinodul, scopul urmărit - închinarea la sfintele icoane - a fost atins. În ciuda 
acestui fapt, adepţii reformei, îndeosebi la Constantinopol, rămâneau statornici 
principiilor lor. Lupta dintre reformiști şi conservatori s-a întețit din nou cu putere. Papii, 
căutând motive pentru a interveni, îi apărau pe aceia care le cereau protecţia, iar cei 
protejați de ei îl lăudau pe Papă ca pe Dumnezeu: „ca pe divina căpetenie a tuturor 
căpeteniilor, pe marele verhovnic şi părinte al părinţilor, pe cel întocmai cu îngerii, prea 
fericitul şi apostolicul părinte, ca unul care are întâietatea de la Dumnezeu şi ca unul care 
a primit cheile Evangheliei care duce spre Hristos prin întâistătătorul Apostolilor” 


| Epistolele lui Teodor Studitul către Papa Leon al III-lea]. 


Disputa tindea să supună Biserica Răsăriteană Apusului. Consecința acestei 
dispute a fost o nouă detronare a icoanelor sub Leon al V-lea, care a întrunit în anul 815 la 
Constantinopol un sinod alcătuit din arhierei şi egumeni care a anulat hotărârile Sinodului 
al VII-lea Ecumenic, al doilea întrunit la Niceea, şi a proclamat ca al 7-lea Ecumenic 
sinodul întrunit în capitală în anul 754 sub Constantin al V-lea, validând cele decretate de 


acesta cu privire la icoane. 


Deci Canoanele Sinodului al VII-lea Ecumenic s-au menţinut doar 27 de ani, 
după care au fost din nou anulate prin sinod, fapt care a prelungit lupta împotriva 
icoanelor: icoanele au fost date Jos, iar bisericile au fost lipsite iarăşi de lumea sfântă a 
acestora. Războiul împotriva icoanelor a durat până în anul 842, când au fost din nou 
aşezate de către Teodora şi Mihail [vezi lucrarea Sfântului Nectarie, Despre Sinoadele 


Ecumenice, Atena, 1892, pag. 200-211]. 


Restabilirea închinării icoanelor nu a fost rezultatul înfrângerii reformei şi nici 


a slăbiciunii ei, ci rezultatul înţelepciunii practice şi al dispoziţiei împăciuitoare a 

susținătorilor principiilor reformei. Mulţi dintre cei care aparţineau claselor sociale 
superioare, armatei şi clerului, dintre cei care crescuseră hrăniţi de ideile reformei, 
înțelegând şi dându-şi seama că luptele îndelungi şi repetate duse până atunci nu numai că 
nu au adus vreun folos neamului şi Bisericii, ci le-au vătămat în multe feluri, au început să 
caute împăcarea. Această întorsătură a lucrurilor a produs o separație în rândurile 
adepților reformei: națiunea era în proporție de patru cincimi în favoarea închinării 
icoanelor. Teodora, dorind restaurarea vechiului statut, convoacă în anul 842 un sinod şi 


restabileşte autoritatea Sinodului al 7-lea Ecumenic. 


Pentru a cunoaşte mai bine înflorirea la care ajunsese reforma, îi menţionăm 
pe cronicarii epocii respective care istorisesc faptul că întreg clerul superior, armata şi 
clasele superioare ale naţiunii gândeau favorabil la adresa reformei |Paparigopulos, Istoria 
neamului elen, vol. 3, pag. 703-704]. Perioada de timp de la restabilirea icoanelor până la 
izgonirea lui Ignatie a fost de doar 15 ani, destul de mică şi, aşadar, insuficientă pentru 
schimbarea sentimentelor adepților reformei. În afară de asta, Biserica nu numai că nu 
urmărea prin orice mijloace împlinirea acestei opere, ci conducătorii Bisericii căutau să se 
impună mai degrabă prin propriul comportament |Paparigopulos, Istoria neamului elen, 
vol. 3, pag. 709]. De aici şi revigorarea chestiunii reformei a cărei rezolvare Fotie, o dată 
cu urcarea lui pe tron, şi-o asumă convocând în acest sens un Sinod Ecumenic. Ignatie, 
deşi era un om sincer, era subordonat cinului monahal [Paparigopulos, Istoria neamului 
elen, vol. 3, pag. 718] într-o măsură mult mai mare decât predecesorul său, Metodie, fund 


- se pare - lipsit de virtuțile cerute de împrejurări. 


Lucrurile în stat şi în Biserică erau agitate; interesele naţiunii şi ale Bisericii 
necesitau o terapie rapidă, iar cel care stătea pe tronul Bisericii i se părea lui Vardas a nu fi 
omul potrivit pentru opera de pacificare a Bisericii şi a statului. Persoana lui Fotie poseda 
virtuțile necesare şi oferea garanţia unei bune desfăşurări a acestor procese din Biserică. 


Fotie era omul care putea să concilieze părțile aflate în dispută timp de două secole şi să 

satisfacă cerințele amândurora. Inţelepciunea şi buna credinţă a acestuia era confirmată de 
toţi, el prezentând garanţia ducerii la bun sfârşit a acestei misiuni atât pentru reformiști, 
cât şi pentru ortodocşii conservatori. Era cu adevărat singurul bărbat competent să-şi 


asume o astfel de lucrare. 


Istoria confirmă faptul că Fotie s-a arătat a fi la înălţimea împrejurărilor şi că 
ridicarea lui pe tronul patriarhal al Constantinopolului s-a făcut din pronie dumnezeiască. 
Odată cu Fotie, dezacordul dintre reformiști şi ortodocşii conservatori a încetat, iar disputa 
asupra icoanelor a luat sfârşit în mod definitiv. Dacă Fotie respingea şi nu accepta rangul 
patriarhal şi dacă nu insista cu devotament pe rezolvarea conflictelor, Biserica era în 
pericol să se rupă şi să ajungă în robia Apusului. Devenind Patriarh, Fotie a salvat 
independenţa Bisericii. Acestea sunt motivele pentru care Vardas l-a ales pe Fotie şi l-a 


convins să-i accepte propunerea. 

Întrunirea Sinodului lui Fotie 


Ridicarea lui Fotie pe tronul patriarhal i-a deranjat pe conservatorii apropiaţi 
de Ignatie şi îndeosebi pe susţinătorii grupărilor de monahi care umblau din loc în loc, pe 
adepţii lipsei de instrucție şi ai superstiţiilor împotriva cărora se ridicase aripa dură a 
reformiştilor. Chemat să aducă pacea în Biserică, să dea fiecărei părți dreptul care i se 
cuvine şi să împace divergenţele, Fotie, în înţelegere cu împăratul Mihail, convoacă un 
sinod caracterizat de Balsamon ca ecumenic, de alţii ca local. La el a fost invitat, în anul 
860, şi Papa Nicolae al Romei prin epistole trimise de Fotie şi de împărat. Prin aceste 
epistole, Papa este înștiințat despre ridicarea lui Fotie pe tronul Constantinopolului, despre 
neînțelegerile din rândul clerului legate de alegerea lui Fotie şi despre disputele existente 
asupra icoanelor, chestiuni pentru care este întrunit un nou sinod, Papei solicitându-i-se să 
trimită la Constantinopol locţiitori care să ia parte la sinod. Măgulit de aceste epistole, 
Papa Nicolae a trimis la Constantinopol doi episcopi, pe Zaharia şi pe Rodoald, cu 
însărcinarea de a-l recunoaşte pe Fotie, dacă vor constata că evenimentele s-au desfăşurat 
în conformitate cu canoanele. Pe lângă aceasta, el i-a scris împăratului o epistolă în care 
repeta vechile pretenţii de dominație, făcându-i cunoscut faptul că nu-l va recunoaşte pe 
Fotie dacă nu i se acordă jurisdicţia pe care o avusese asupra ținuturilor greceşti (Illiricul 
răsăritean), care-i fusese retrasă de împăratul Leon Isaurul (pe la anul 725), şi, totodată, 
dacă nu i se acordau proprietățile pe care le avusese cândva în Calabria şi care-i fuseseră 


răpite de acelaşi împărat. 


Papa a considerat invitaţia care i-a fost făcută drept un recurs (appellatio), 
motiv pentru care şi-a trimis cei doi reprezentanți la Constantinopol nu pentru a sta 
laolaltă cu ceilalți în sinod, ci ca judecători în sinod care să cerceteze în amănunţime cele 


referitoare la Ignatie şi la Fotie şi care, întorcându-se la Roma, să-i comunice cele 

constatate, urmând ca el, ca autoritate supremă, să decidă asupra disputei dintre aceia. 


Sosind locţiitorii Papei, împăratul convoacă sinodul în anul mântuirii 861, în 
biserica Sfinţilor Apostoli. Au fost prezenţi şi locţiitorii Papei care, deşi s-au ostenit mult 


să promoveze cerința încredinţării judecății Papei, nu au fost ascultați. 


La acest sinod s-au adunat 348 de episcopi. Înfăţişându-se şi Ignatie, i s-a 
propus să demisioneze însă, neputând fi convins, a fost judecat, condamnat şi caterisit. 
Zaharia şi Rodoald au exclamat împreună cu ceilalți episcopi „nevrednic este” şi l-au 
recunoscut pe Fotie ca Patriarh legitim. Sinodul nu s-a limitat doar la caterisirea lui 
Ignatie, ci a alcătuit o serie de rânduieli bisericeşti memorabile şi salvatoare pentru 
Biserică: pe de o parte, a validat numeroasele hotărâri de credinţă luate împotriva 
iconomahilor, pe de altă parte, la propunerea lui Fotie, au fost alcătuite diverse canoane 
prin care să fie restrânsă, pe cât era posibil, înclinația lipsită de reţineri a multora spre 
adoptarea vieţii monahale fără asumarea condițiilor trebuitoare. A stabilit ca pe vutor 
mănăstirea să nu poate fi înfiinţată fără încuviințarea episcopului; întemeietorului ei nu-i 
este îngăduit să se aşeze pe sine sau pe altul ca egumen fără a cere părerea episcopului; 
episcopii nu pot înfiinţa mănăstiri pe cheltuiala Bisericilor pe care le păstoresc; nimeni nu 
poate îmbrăca schima monahală în mod samavolnic „fără prezenţa celui care are datoria 
de a-l lua sub ascultare” şi altele asemenea, care aveau ca scop decăderii mănăstirilor şi 
sporirea fără limite şi fără condiții a numărului monahilor. Ignatie n-ar fi reuşit nimic din 
toate acestea. Cele hotărâte la acest sinod nu au fost pe placul ignatienilor, care şi-au dat 


concursul la combaterea prin orice mijloace a acestui sinod, continuând să agite sufletele. 


După încheierea sinodului, procesele-verbale ale acestuia au fost frimise Papei 
Nicolae prin Leon de Asikrit, însoțite de epistolele împăratului Mihail şi ale Patriarhului 
Fotie [J. Mansi, Concilia..., Venice, 1770, vol. 22. Vezi şi Teofan, Chronographia, cartea a 
IV-a, pag. 193-196 şi 276, 662, 826, 841 şi Gheorghe Kedrinos, Sinopsă de istorii 
(Compendium Historianum), Bonn, 1838, pag. 172]. 

Epistola lui Fotie către Papa Nicolae I 


„Fotie, episcopul Constantinopolului, Noua Romă, către cel în toate prea 


sfințit şi prea cinstit frate şi împreună slujitor Nicolae, Papă al bătrânei Rome”. 


a. „Cu adevărat nimic nu este mai cinstit şi mai preţios decât a avea cineva 
dragoste. Cu aceasta este de acord şi simţul comun, lucru mărturisit şi de Sfintele 
Scripturi. Căci prin ea cele despărțite se unesc şi cele ce se războiesc se împacă şi cele 
familiare se strâng şi mai mult. Ea închide calea către răzvrătiri şi certuri. Pentru că ea nu 
gândeşte răul, ci toate le acoperă, toate le suferă şi, după fericitul Pavel, nu cade niciodată. 
Ea împacă cu stăpânii lor pe slugile care au greşit, scoțând în evidenţă, spre apărare, 
egalitatea firii mai mult decât greşeala. Ea îi învaţă pe slujitori să îndure cu blândeţe 
mânia întărâtată a stăpânilor şi îi mângâie pentru soarta lor tristă prin pilda celor care au 
suferit asemenea lor; potoleşte pornirea mânioasă a tatălui faţă de copii şi pe părinți în 
îndeamnă să primească murmurele copiilor, întrarmând legătura cea firească împotriva 
dezlegării celei potrivnice firii. Pe prietenii care au ajuns lesne la ceartă, îi îndeamnă să se 


ruşineze de firea egală şi comună tuturor. 


Cât despre cei care au aceleaşi gânduri despre cele dumnezeieşti, chiar dacă 
locuiesc foarte departe unii de alţii, chiar dacă nu s-au privit încă în ochi unul pe altul, ea 


îi duce la unire şi gândurile lor le leagă împreună şi-i preschimbă în prieteni adevăraţi. 


Şi dacă din întâmplare unul din ei va fi împins să aducă reproşuri necugetate 
celuilalt, ea îl face pe acesta din urmă să nu le ia în seamă, iar pe cel dintâi să se căiască, 


înlăturând cu uşurinţă cele petrecute şi păstrând fără ruptură legătura unirii. Această 

dragoste este cea care m-a convins pe mine, smeritul, să port fără greutate dojenile 
aruncate de sfinția voastră, părinte, ca nişte săgeți spre pedeapsă [Cu câtă dragoste 
răspunde Fotie reproşurilor nechibzuite ale lui Nicolae. Cât de demn şi deopotrivă 
creştineşte îi scrie lui Nicolae care-l acuza cu necuviinţă]. Căci le-am socotit pe acestea nu 
ca porniri pătimaşe, nici ca vorbe ieşite din gânduri de vrăjmăşie, ci ca fiind pricinuite de 
o voinţă neprefăcută şi de o grijă amănunţită şi profundă pentru disciplina bisericească. 
Căci dacă dragostea, ca bunătate ce covârşeşte, nu ne dă voie să socotim nici răul ca fiind 
rău, rău care poate că nu iese din răutate, deşi întristează şi răneşte şi mâhneşte, cum ne va 
îngădui să numim rău orice alt lucru? Căci rațiunea bunătăţii ei (a dragostei) se vede în 


aceea că ea se întinde chiar şi asupra binefacerilor care ne aduc întristare. 


b. Dar, de vreme ce nimic nu-i împiedică pe fraţi între ei şi pe părinţi faţă 
de fii să grăiască adevărul pe faţă (căci nimic nu este mai drag decât adevărul), daţi-mi 
voie şi mie să vorbesc deschis, nu aşternând în scris un cuvânt de împotrivire, ci punându- 


vă înainte o apărare, aşa cum vă anunţam pe sfinția voastră, cea în virtute desăvârşită. 


Înainte de toate, fără voia mea, ei au socotit să-mi pună jugul acesta, nu pentru 
a pedepsi, ci pentru a milui, nu pentru a dispreţui, ci pentru a compătimi. Căci către cei 
care pătimesc silnicie suntem datori a avea milă şi iubire de oameni, iar nu a-i pedepsi sau 
a-i dispreţui. Dumnezeu, căruia toate cele ascunse 1 se descoperă, ştie că am fost supus la 
atât de multă silnicie. Am fost strâmtorat fără de voie, am fost închis asemenea 
răufăcătorilor, am fost supravegheat sub pază, am fost votat refuzând, am fost hirotonit 
plângând, jelindu-mă, bătându-mă cu pumnul în piept. Toţi au văzut aceasta; căci nu s-a 
făcut în ascuns şi măsura amenințării făcute a ajuns la cunoştinţa tuturor. Şi apoi, de ce au 
trebuinţă cei care pătimesc atâtea nenorociri? Să fie călcați în picioare, să fie dojeniţi, să 


fie ocărâţi ori să li se arate milă şi să fie mângâiaţi pe cât este posibil? M-am lipsit de 


Pagina 256 


viaţa paşnică, m-am lipsit de dulceaţa liniştirii, m-am lipsit şi de slavă (cu toate că osândă 
este dorinţa de slavă lumească), m-am lipsit de iubita singurătate, de convieţuirea aceea 
curată şi prea plăcută cu cei apropiaţi şi de tovărăşia cea fără de mâhnire şi fără de 
viclenie şi nedojenitoare. Nu a fost nimeni din cei care m-au defăimat pe drept, fie dintre 
străini, fie dintre cei de acasă, fie dintre cunoscuţi sau dintre prieteni căruia eu să fi încetat 
să-i mai scriu. În acest fel, niciodată n-am supărat pe cineva pentru că a aruncat asupra 
mea ocară, în afară de cazul în care cineva va voi să observe că acest lucru este un pericol 
pentru dreapta credinţă; aşa că nici unul, a cărui limbă a alunecat până la ocară, n-a 
păcătuit faţă de mine. Astfel toți mi-au fost de folos, precum şi eu lor, deşi nu spun aceasta 
strigând. Pe prieteni îi iubeam mai mult decât pe rudenii; şi pe unii, şi pe alţii, îi socoteam 
ca rudenii şi ca pe cel prea iubit dintre rudenii, şi mai mult ca rudenu decât ca prieteni. lar 
vorbele grăbite ale celor de aproape ai mei despre mine i-au atras şi pe necunoscători la 


dragostea dumnezeiască şi la legătura prieteniei; poate că aceia le vor lăuda fără regret. 


c. Dar cum e posibil să treacă cineva pe lângă acestea fără să lăcrimeze? 
Căci rămânând la casa mea, cea mai harică dintre plăceri se împletea cu satisfacția, 
văzând osteneala celor ce învaţă, silința celor ce întreabă, frământarea celor ce 
conversează, lucruri cu care -  petrecându-şi cineva timpul - cu multă uşurinţă îşi 
ordonează judecata, aşa cum prin lecţiile de matematică se subțiază gândirea, cum prin 
metodele logice se urmăreşte adevărul, cum prin cuvintele dumnezeieşti mintea este 
îndreptată către credincioşie, care este roada tuturor celorlalte osteneli. Un astfel de grup 
era cel din casa mea. [În tinereţe, Fotie începuse să predea în propria casă, unui număr în 
continuă creştere de studenţi, discipline precum filozofia, gramatica şi teologia]. De multe 
ori, când ieşeam înspre Curtea imperială, căci aveam şi acest privilegiu şi datorie de 


cinste, îmi făceau urări ca de doliu şi mă îndemnau să nu întârzii, căci dorinţa de a petrece 

în anturajul împărătesc trebuie să fie cu măsură. Când mă întorceam apoi şi stăteam în faţa 
porţilor, îmi ieşea în întâmpinare grupul acela înţelept, din care unii îmi aduceau aminte că 
am întârziat, ceea ce-i încuraja, mai mult decât pe alţii, să se bucure peste măsură. Unora 
le era de ajuns să-i salut, altora trebuia să le arăt că-mi aduc aminte (de cele promise). Şi 
grupul s-a strâns ca un cerc pe care vicleniile nu-l desfac, pizma nu-l taie, nici nu se 
veştejeşte din nepăsare. Şi cine este acela care, ducând o viaţă ca aceasta, se va scula şi va 


alege de bună voie să o schimbe, afară de cazul în care este luat cu de-a sila? 


d. De acestea toate m-am lipsit, pe acestea le jelesc, de acestea fiind 
depărtat am vărsat izvoare de lacrimi şi negura mâhnirii s-a revărsat în jurul meu. Căci 
cunoşteam şi din experienţă că scaunul acesta pricinuieşte multă tulburare şi aduce multe 
griji, cunoşteam şi gloata cea amestecată, nemulțumită şi greu de ţinut în frâu, cearta 
dintre oameni, pizma, fratriile (vezi „fratrie” în dicţionar), revoltele, ocara şi murmurul 
celor din jur când nu reuşeşti în cele ce trebuie să faci şi când lucrurile nu sunt pecetluite 
şi aranjate în felul în care vor ei; apoi semeţia şi disprețul când vei fi nevoit să le ceri ceva 
şi te vor trage după voia lor. Căci ei socotesc îndeplinirea acestui lucru nu prin liberă 
voinţă, ci după porunca silnică a voinţei lor. Căci luând gloata stăpânirea, îl comandă pe 
cel ce-i este stăpân, făcându-se spre pieire celui ce guvernează. Căci şi corabia se 
scufundă cu uşurinţă atunci când marinarii îl alungă pe comandant ca să conducă cu toții 
împreună; şi oştirea este cu desăvârşire distrusă când orice incapabil de comandă învinge 


prin vicleşug, semeţindu-se faţă de aproapele. Şi prin câte mai poate trece fiecare în parte! 


Aşadar, se impune adesea cu necesitate să ne schimbăm culoarea privirii într- 
una posomorâtă, fiindcă cea a sufletului se află într-o astfel de stare. Şi, dimpotrivă, 
aflându-se uneori în suferinţă, sufletul îi dă chipului o strălucire: aceea de a se mânia fără 


a se arăta mânios, lăsând să răsară un surâs. Căci aceasta este pedeapsa celor condamnaţi 

a se dedica conducerii mulțimii. 


Şi cum erau cele dinainte? Pentru prieteni eram prieten neîmpovărător, nimeni 
nu avea, după cum se pare, vreo dispoziție duşmănoasă față de mine. Acum însă este 
nevoie uneori să-i mustru aspru pe prieteni şi pe rudenii, să trec cu vederea porunca, şi 
faţă de cei care păcătuiesc să mă port cu gravitate; pizmă din toate părțile. Neorânduiala s- 
a întărit în timp. Mai trebuie oare să înşir câte pătimesc din cauza faptului că-l gonesc pe 
Simon? La câte ispite sunt supus tăind îndrăznelile cele lumeşti ale sfintei adunări, 
nepăsarea pentru cele mai înalte, grija pentru cele zadarnice? Pe acestea văzându-le şi mai 
înainte şi străpungându-mi sufletul şi socotind că nu stă în puterea mea să mă încurc cu 
unele ca acestea, am fugit de alegere, am rugat să nu fiu hirotonit, m-am plâns epistasiei. 


Insă nu era uşor să fugi de cele dinainte rânduite. 


Dar de ce scriu toate acestea? Am scris şi mai înainte. lar dacă acestea au fost 
crezute, iarăşi sunt nedreptăţit, căci, scriind adevărul, nu sunt crezut. Astfel eu sunt 
nefericit din toate părțile. Cei la care nădăjduiesc să găsesc mângâierea tristeţii, aceia mă 
dojenesc; cei la care nădăjduiesc să aflu rugăciune şi încurajare, aceia îmi adaugă durere 


peste durere. 


S-a spus: nu trebuia să te nedreptăţească. Celor care m-au nedreptăţit li s-a 
spus aceasta. Nu trebuia să te silească. E bine a da legi, dar cine merită pedeapsa dacă nu 
cei care m-au silit? lar milostivirea n-o merită oare cei care au suferit apăsările? Dacă 
cineva le arată îngăduinţă celor care au făcut presiuni şi îl pedepseşte pe cel care a suferit 
presiunile, nădăjduiam să te chem pe tine ca să judeci cu dreptate asupra acestui lucru. Se 
spune că au fost încălcate canoane, fiindcă am fost ridicat la înălțimea arhieriei provenind 
din treapta laicului. Dar cine le-a încălcat? Cel care a aplicat sila sau cel care a fost târât 
prin silă şi împotriva voii lui? «Dar trebuia să rezişti». Până când? Am rezistat chiar mai 
mult decât trebuia. Dacă nu prevedeam dinainte că viforul duhurilor viclene urma să se 


înteţească, aş fi rezistat chiar până la moarte. Care sunt însă canoanele care au fost 

încălcate? Cele pe care Biserica Constantinopolului nu le-a primit până în ziua de astăzi? 
Incălcarea canoanelor priveşte pe acelea care au fost încredințate spre pază. Insă privitor 
la cele care nu sunt primite, încălcarea respectării lor nu aduce vreo vină [,,Dar unde nu 


este lege, nu este nici călcare de lege”, Romani 4, 15]. 


e. Însă cele spuse despre mine sunt de ajuns, am vorbit chiar mai mult 
decât se cuvenea. Nu pentru a mă îndreptăți m-am apucat să alcătuiesc acestea; cum aş 
putea face aceasta? Singurul lucru pe care doresc să-l fac, într-un fel sau altul, este acela 
de a scăpa de această tulburare şi de a-mi uşura povara. În aşa fel râvnesc eu la acest tron 
şi atât de tare vreau să-l păstrez. «Căci - au spus unii - la început tronul nu era o povară, 
urcarea pe el s-a făcut din dorinţă», însă aşa cum fără de voie am venit pe tron, tot aşa 
împotriva voinţei mele şed pe el. Şi dovada învederată, alături de altele, a faptului că am 
fost silit să mă urc pe el este aceea că de la început şi până acum am vrut să părăsesc 


această dregătorie. 


Şi acela care mi-a scris în mod prietenos, nu trebuia să scrie: «Toate celelalte 
sunt bine făcute şi lăudabile, şi le primim şi ne bucurăm şi cântare de mulţumire Îi 
aducem atotînţeleptului Dumnezeu care cârmuieşte astfel Biserica; însă promovarea din 
treapta de laic nu este un lucru lăudabil. De aceea ne păstrăm reţinuţi, urmând a trimite 
încuviințarea deplină la întoarcerea apocrisianilor noştri». Ci trebuia să scrie: «Nu 
încuviinţăm deloc, nu acceptăm şi nu vom accepta în veac pe cel care a alergat spre acest 
scaun, pe cel care a neguţătorit dregătoria, pe cel votat în mod necinstit, pe cel rău în 
toate. Părăseşte tronul, renunţă la păstorie!». În acest fel dacă mi-ar fi scris prieteneşte cel 
ce a scris, deşi cele mai multe sunt minciuni. Dar, după cum pare a spune, era de trebuinţă 
ca acela care a fost nedreptăţit la intrarea în dregătorie să fie din nou nedreptăţit la ieşirea 


din ea; cel care a fost împins cu asprime şi fără de voie la slujirea aceasta, să fie scos din 

ea cu mai mare asprime şi tărie. Celui care are astfel de simţăminte şi care gândeşte astfel, 
nu-i trebuie multă chibzuinţă pentru a lepăda calomniile prin care mi se poate lua 


autoritatea tronului. 


f. Deci, după cum arătam, cele spuse sunt deajuns. Cât despre cazul meu, 
sunt în primejdie de a fi defăimați împreună cu mine şi Sfinții şi fericiții Părinți cei mai 
dinainte de mine, precum Nichifor şi Tarasie (căci şi aceştia fără voia lor au înaintat la 
arhierie de la treapta de laic, devenind propovăduitori înflăcăraui ai bunei credinţe şi 
luminători nestinşi ai neamului nostru) pe care, spre completarea cuvântului, era nevoie 
să-i aduc drept pildă, evidenţiindu-i pe acei fericiți bărbați ca unii care s-au arătat mai 


presus de orice pricină şi deasupra oricărei bănuieli zavistnice. 


Dacă, pe de o parte, nimeni altul nu va îndrăzni să-i arate pe aceştia vinovaţi, 
iar, pe de altă parte, se va susţine că înaintarea din treapta de laic la preoție este un 
impediment, atunci sunt condamnaţi tocmai cei cărora nu li se aduce vreun reproş (căci şi 
aceştia dintre laici au fost înaintați), neputându-i scăpa de dojană tocmai pe aceia pe care 
îi cinstim şi admirăm. 

Oare aceştia, Tarasie şi Nichifor, strălucind ca nişte astre în viaţa cea lumească 
şi aleşi fiind în dregătoria preoțească, au fost aşezaţi în fruntea Bisericii contrar canonului 
şi regulii bisericeşti? Să nu-mi fie mie a grăi, nici a auzi pe altul spunând una ca aceasta. 
Căci aceştia au fost straşnici păzitori ai canoanelor, apărători ai bunei cinstiri, osânduitori 
ai relei cinstiri, luminători în lume, având asupra lor cuvântul vieţii asemeni 
dumnezeiescului Cuvânt. Vezi cum aceştia nu au păzit acele canoane despre care nu au 
avut ştiinţă, căci oricine îşi face datoria nu este mustrat. Ci, fiindcă ei au ascultat de cele 


pe care le-au moştenit, în aceasta au fost slăviţi de Dumnezeu. 
Fiindcă, pe de o parte, a păstra cu scumpătate cele predate este dovada unei 

hotărâri statornice de a izgoni orice aplecare spre născociri, iar, pe de altă parte, cele care 
n-au fost primite spre folosinţă nu pot fi invocate în scopul de a fi legiuite şi nici nu 
trebuie a le respecta cineva, căci acestea sunt rămăşiţele unei minţi născocitoare şi 


rătăcite. Deoarece fiecare are într-însul şi este guvernat de propria măsură. 


Multe rânduieli sunt acceptate de unii, iar de alții nici nu sunt cunoscute. 
Acela care le primeşte şi le încalcă este vrednic de judecată; însă acela care nici nu are 
cunoştinţă de ele şi nici nu le-a primit, cum va fi răspunzător? Multe sunt şi legiuirile care 
au fost aşezate, au fost păzite, iar cei care le-au păzit s-au arătat a fi plăcuţi lui Dumnezeu. 
Aceia însă care nu le-au moştenit pe acestea şi, din această pricină, nu şi-au îndreptat 
mintea către ele, nu s-au aflat a fi mai puţin iubiţi de Dumnezeu. Şi pildele le avem la 
îndemână. Dintre acestea le las la o parte pe celelalte şi mă opresc la Avraam care a fost 
tăiat împrejur, primind tăierea împrejur ca legiuire prin poruncă dumnezeiască. 
Melchisedec, însă, căruia prin asemănare cu Fiul lui Dumnezeu nu 1 se cunoaşte începutul 
naşterii şi sfârşitul, era netăiat împrejur. Dumnezeu a primit respectarea de către Avraam a 
tăierii împrejur, însă se vede că încălcarea acesteia de către Melchisedec nu i-a adus 
acestuia nici o ocară, iar nelegiuirea lui nici măcar nu a fost scrisă în Scriptură. De vreme 
ce, pentru cei născuţi din Avraam şi cuprinşi în această lege, osânda pentru călcarea ei era 
moartea, moarte venită nu numai din partea oamenilor, dar şi ca ameninţare puternică a 
îngerilor înşişi [cei trei îngeri de la stejarul Mamvri], acesta din urmă, (pentru că 
îndrăzneşte una ca aceasta) trebuia vădit în scris mai degrabă decât cel dintâi. Deşi 
Avraam şi Melchisedec se deosebeau în aceasta, şi unul şi altul păstrau aceeaşi 
recunoştinţă şi închinare faţă de Stăpânul comun, lucru pentru care niciunul din cei doi nu 
a primit vreo dojană; însă comuniunea puternică şi ferită de născociri în cele cu totul 


esenţiale nu lăsa această deosebire să se vadă şi să se amestece în celelalte. 


Şi este de neapărată trebuinţă ca toate cele ce sunt comune să fie păzite de toți 


şi înainte de toate cele ale credinţei, de la care cu puţin abătându-se cineva, săvârşeşte 

păcat de moarte. Şi sunt îndeosebi anumite rânduieli asemănătoare, a căror încălcare este 
păgubitoare pentru cei cărora le-au fost date spre a le păzi, pe de o parte; pe de altă parte, 
pentru cei cărora nu le-au primit, nerespectarea lor rămâne fără de osândă. Aşadar, cele 
formulate prin hotărâri de obşte şi ecumenice, se cuvine a fi respectate de toţi. Privitor, 
însă, la cele pe care vreunul dintre Părinţi le-a înfățișat în particular sau cele care au fost 
rânduite de un sinod local, părerea celor care le respectă pe acestea nu va fi socotită 
evlavioasă peste măsură şi, cu toate acestea, este primejdios a fi trecute acestea cu vederea 


de cei care nu le-au primit. 


Astfel, a se rade cineva este pentru unii un obicei strămoşesc, iar pentru alții 
un lucru de lepădat chiar în baza unor hotărâri sinodale. Şi pentru că trebuie să îmbrăcăm 
cuvântul în veșmânt frumos, voi spune că, dacă am adăuga şi canonul de la Sida, ne-am 


arăta a fi nesuferiţi şi împovărători peste măsură. 


[Sida, localitate în Pamfilia Asiei Mici, este locul în care s-a desfăşurat în 
secolul al IV-lea (anul 383) un sinod local la care au participat 25 de episcopi sub 
preşedenția lui Amfilohie de Iconiu (340-400). Procesele-verbale şi canoanele nu ni s-au 
păstrat. Cunoaştem însă, din sursele istoricilor bisericeşti, că sinodul acesta i-a condamnat 
pe masalieni, o sectă de tip gnostic-nicolaitic ai cărei conducători erau laicul Adelfie şi 
călugărul Sava, care se castrase. Aceştia se dedau la orgii şi la desfrânări împotriva firii, 
comportament afemeiat (modernul travesti), raderea părului etc. Aşadar, în scopul de a 
condamna aceste practici (Epifanie îi acuza pe masalieni că îşi rad barba), unul dintre 
canoanele sinodului de la Sida interzice raderea părului în cazul clericilor, spre deosebire 


de Apus, unde clericilor li se permite să se radă]. 


Astfel, vrednic de mustrare este faptul de a ţine noi (a posti) sâmbetele în 
afară de una (sâmbăta patimilor); alții, însă, socotesc că trebuie să se postească mai mult 


de una. Şi, pentru a evita cârtirea unora, a biruit tradiția care socoteşte a se ţine mai 

degrabă obiceiul decât canonul. Şi nu se poate găsi la Roma vreun prezbiter care să fie 
însoțit cu femeie în nuntă legiuită, pe când noi am fost învăţaţi a-i ridica la treapta de 
prezbiter şi pe aceia care şi-au întocmit viaţa într-o nuntă unică. lar pe aceia care se feresc 
să ia împărtăşirea cu Trupul Domnului de la unii ca aceştia, îi scoatem afară de 
pretutindeni, deopotrivă cu cei care socotesc să desființeze legea nunţii şi să legiuiască 


curvia [referitor la aceasta, vezi canonul al patrulea al sinodului local de la Gangra]. 


Iarăşi, dacă la noi cineva, trecând peste hirotonia în prezbiter, este îmbrăcat 
din diacon în episcop, este judecat ca şi cum ar fi greşit în cele esențiale; pentru unii, însă, 
a fi ridicat cineva din treapta de prezbiter la rangul de episcop este un fapt apropiat de 
acela de a fi înaintat din treapta de diacon în cea de episcop, trecând peste treapta de 
mijloc, deşi deosebirea dintre ele este atât de mare, pe cât de importantă este treapta cea 
de mijloc! Pentru fiecare ceată şi treaptă sunt rugăciuni diferite, diferite sunt şi cele 
săvârşite şi tot diferite sunt şi slujirile; altele sunt timpurile de aşteptare (într-o treaptă) şi 


altele modurile de cercare. 


Însă aceluia care nu a primit legiuirile, aducând ca răspuns de apărare - pentru 
faptul că nu le-a respectat - aceea că nu le-a primit deloc, nu i se va cere socoteală. Iar 
dacă cineva de la noi ar fi vădit a fi făcut aceasta, nici o picătură de iertare n-ar putea 
vărsa cineva pentru el. Căci încălcarea rămasă nepedepsită a legilor mai mici stârneşte 
disprețul faţă de cele mai mari. Unii, odată ce au intrat în monahism, nu se mai ating de 
carne până la sfârşit, desigur nu din scârbă faţă de ea, ci din nevoinţă. lar alții (ţin 
interdicția) din prea multă scrupulozitate. Căci eu am auzit din gura unor bărbaţi, care 
cinstesc adevărul mai mult decât orice, cuvântul cum că, în Biserica alexandrinilor, acela 
care urmează a fi pus întâistătător este silit să dea cuvânt de făgăduinţă că nu se va depărta 
niciodată de mâncarea de carne, acest obicei al locului fiind ţinut în urma unei împrejurări 


locale neaşteptate. 


De asemenea, la noi, nu va preschimba cineva chipul (schima) monahului în 

acela al clericului. Unii, însă, atunci când vor să-l ridice pe un monah la înălțimea 
episcopiei, tunzându-l pe el împrejurul creştetului, îi vor schimba chipul cel dinainte. Aşa 
se petrece la aceia la care ceea ce încalcă nu este pentru ei credinţă, nici abatere de la vreo 
hotărâre de obşte şi universală. Adică, unii păzind alte obiceiuri şi legiuiri spre deosebire 
de alții - dacă ar judeca cineva drept, ar observa separaţia -, se feresc astfel atât a-i 
nedreptăţi pe cei ce păzesc (obiceiul, practica), cât şi de a-i acuza de călcarea legii pe cei 


care nu le-au primit pe acestea. 


Şi, desigur, ceea ce pentru noi s-a socotit a fi o vină, pusă în asemănare cu 
unele din cele pe care le-am înşiruit, ea nu aduce cu sine o lipsă de responsabilitate. Cu 
toate acestea, acelea sunt respinse în latura celor nelegiuite şi urâcioase, pe când aceasta 
(din urmă) se cuprinde în partea celor lăudabile şi foarte bune. Şi lucrul acesta s-a săvârşit 
şi se practică până acum şi se propovăduieşte cu voce şi părere îndrăzneață şi pe faţă. Şi 
cum să nu fie lăudat acela care, deşi nu a fost încă ales în rândul preoților, şi-a orânduit 
viaţa în aşa fel, încât să fie înaintat la arhierie, fie este el din rândul celor care au primit 


preoția, fie dintre toți ceilalți membrii ai Bisericii? 


Însă acestea ce se săvârşesc, din câte cunosc, nu se primesc de cei ce 
păcătuiesc datorită, desigur, mărimii covârşitoare a acestei necuviinţe sau, nu ştiu ce să 
spun, datorită mai degrabă faptului că săvârşitorii schimbă tăgăduirea adevărului. Căci 
cine dintre creştini ţine sâmbăta şi şi-ar încălca jurământul, chiar dacă de mii de ori le-ar 
făgădui acelora? Şi de nunta legiuită cine s-ar scârbi dacă nu s-ar pune împotriva ei cele 
ale celor rău-cinstitori şi ale celor fără Dumnezeu şi cele ale Creatorului, de Care cu bun 
scop a fost înfiinţată? [Succesiunea aceasta de întrebări este îndreptată împotriva 
inovaţiilor latinilor care interziseseră căsătoria preoților, introduseseră postul în sâmbete şi 


contestau canonicitatea înălțării din treapta de laic în cea de arhiereu a lui Fotie]. 


Şi cine nu s-ar ruşina de dogmele Stăpânului şi de cele ale Părinților şi de cele 


ale Sinoadelor (ca să nu spun despre fiecare în parte) şi, săvârşind acestea, nu le-ar socoti 

ca pe un lucru de nimic? Căci a fi luat dintre laici cineva cu viaţă sfântă şi înaintat 
arhiereu este un fapt cu totul potrivit şi este adeverit nu prin simple cuvinte ale 
dumnezeieştilor Părinţi, ci fiind împlinit prin însăşi lucrările lor, şi săvârşit în diferite 


timpuri spre mare câştig pentru mireasa lui Hristos, Biserica. 


Dacă vrei, însă, alături de cele spuse, ia seamă şi la deosebirile care există în 
rugăciunile de la Liturghie, în cele de la epicleze, din rânduială şi din slujbă, în lungimea 
şi scurtimea timpului, în mulțimea şi în puţinătatea lor, deşi prin acestea, o, minune! 
pâinea cea de obşte se preschimbă în Trupul lui Hristos şi vinul cel de obşte se face 
Sângele mântuitor care a izvorât împreună cu apă din coasta Sa. Şi deosebirea şi felurimea 
acestora despre care am vorbit nu a împiedicat harul cel de un singur fel şi îndumnezeitor 
al Duhului să primească în mod neînmulțit [deşi săvârşită în nenumărate locuri deodată, 
Sfânta Euharistie rămâne una, fiind primită ca o singură Jertfă a Bisericilor de 
pretutindeni] şi neschimbat cele asupra cărora se săvârşesc acestea. Însă, după canoanele 
care au tărie la noi şi martori, în număr de până la trei, dacă se întâmplă să nu poată fi puşi 
la îndoială, sunt îndeajuns pentru a încredința adevărul acesta, chiar şi în cazul în care 
primeşte cineva rangul de episcop. lar la alții, dacă mulțimea martorilor nu trece de 
şaptezeci de oameni, cel acuzat rămâne nevinovat şi este slobozit chiar dacă este prins 


asupra faptului. 


Nu-mi este ziua deajuns să vorbesc despre aceste deosebiri şi socotesc că sunt 
deajuns cele spuse pentru a-i convinge pe cei binevoitori şi pe cei cărora nu le este pe plac 
să recunoască că (ei) greşesc mai degrabă decât să înţeleagă. Şi cu ce poate ajuta la 
primirea preoţiei forma părului şi lungimea vârstei? Căci felul vieţii mai mult decât 
îmbrăcarea cinului îl arată pe bărbat a fi vrednic de preoţie, chiar dacă nu-şi pune cineva 
mâna peste el, chiar dacă nu spune rugăciunea asupra lui. Însă mulţi, părăsindu-i şi 
plecând de la ei acest fel de viaţă, rămân să se laude cu forma cea dinafară a cinului. 


Pentru că tăierea părului este semn al unui fel curat de viaţă de faptele cele moarte, iar 

acela care-şi păstrează cu toată puterea viaţa nepătată, chiar dacă trâmbiţa ce dă de ştire nu 
sună încă spre a vesti curată viaţa lui, unul ca acesta nu este pentru mine mai prejos în 


virtute decât cel ce poartă schima pe dinafară. 


Şi spun aceasta nu lăudându-mă pe mine însumi - să nu fie! -, căci eu sunt în 
urmă şi în ceea ce priveşte felul vieţii şi haina cinului, şi am atâta trebuinţă să spun 
acestea despre mine, încât zic că este mai drept, pentru cei care voiesc, să mă 
batjocorească mai degrabă pentru purtările care învrednicesc de preoţie, decât să se ridice 
împotriva mea pentru schima cea din afară. Nu pentru mine se scriu acestea, ci pentru cei 
despre care am vorbit mai înainte. Pentru că atunci când Părinţii sunt acuzaţi, nu-i pot lăsa 
fără apărare. Căci ce, între a tăcea pentru moment şi între a-i apăra, lăsând să înceapă 
comedia, nu este mare diferență? A-i acuza însă ca ucigători de tată este un lucru de care 
se scârbeşte şi firea. Aşadar nu sunt de condamnat Tarasie şi Nichifor care au dovedit a 
avea o viaţă vrednică de urcarea pe tron şi de schima preoțească. Nici Ambrozie nu va fi 
acuzat şi se va învoi, căci ştiu bine că dintre latini nici un altul nu a fost precum Ambrozie 
podoaba Bisericii Latinilor, scriind în limba latinească multe şi de suflet folositoare 
scrieri. Şi nici Nectarie nu va fi supus dojanei. Căci rangul episcopiei lui i l-a întărit un 
Sinod Ecumenic, iar dacă cineva va încerca să-l defaime, nu pe el îl va judeca, ci mai 
degrabă Sinodul. [Nectarie menţionat = Patriarh al Constantinopolului între 381-397. 
Când, la Sinodul al II-lea Ecumenic, Grigorie Teologul a demisionat din scaunul 
patriarhal, poporul l-a silit pe Nectarie să accepte tronul, aducându-l înaintea Sinodului, 
deşi la ora aceea nu era nici măcar botezat. Potrivit altor izvoare, el a fost propus pentru 
acest rang de către episcopul Antiohiei, în favoarea lui pronunţându-se şi împăratul 
Teodosie cel Mare. Drept urmare, Nectarie a fost botezat creştin şi, purtând încă 
veşmântul celor nou-botezaţi, a fost proclamat Patriarh al Constantinopolului, fiind 


hirotonit de Părinții participanţi la Sinod]. 


De altfel, nu numai dintre laici a urcat fiecare dintre aceştia la desăvârşirea 


Pagina 267 


arhieriei, ci şi dintre cei nebotezaţi (dintre catehumeni) care, după ce au fost cercetaţi, s-au 
învrednicit odată cu darul Botezului şi de harul arhieriei. Şi dacă nimănui dintre aceştia nu 
îndrăzneşte cineva a-i cere socoteală, chiar de-ar fi îndrăzneţ în toate, atunci nici lui 
Tarasie al nostru, cel dumnezeiesc din tată, nici lui Nichifor, vrednicul urmaş de neam şi 
de tron şi de fel de viaţă al aceluia, să nu-i ceară. Las deocamdată la o parte pe Grigorie, 
tatăl Teologului, şi pe Talasie al Cezareei şi ceata celorlalți arhierei care după aceeaşi 
rânduială şi aşezare au luat asupra lor conducerea Bisericilor, dovedindu-se a fi mai presus 


de orice defaimă şi vină. 


Şi acestea au fost desigur spuse pentru cei pentru care se cuvenea să fie spuse. 
Însă despre mine un lucru s-a spus şi se va spune: acela că am urcat fără voia mea pe tron 
şi şed până acum pe el ca un prizonier. Arătând, însă, supunere în toate faţă de dragostea 
voastră părintească şi înfățișând limpede cele spuse, nu spre ceartă, ci spre dezvinovăţirea 
fericiților Părinților noştri, am crezut de cuviinţă să pronunțăm în mod sinodal ca, de 
acum încolo, cei aleşi dintre laici sau monahi să nu mai fie înălțaţi direct la rangul 
episcopiei, ci numai dacă vor trece pe rând prin treptele preoțești. Căci, acolo unde se 
iveşte boala smintirii fraților, am învăţat să găsim pricină de sminteală; nădăjduim că 
vindecarea nu va aduce mare vătămare, asta din cauză că i-ați şi lăsat (să urmeze această 
rânduială). Când unii sunt de voie orbiți de pizmă, noi suntem gata să dezlegăm pricina 
smintelii şi să dăruim cu mare uşurinţă, odată cu înlăturarea pricinei tulburării, vindecarea 
bolu. 

A primi aşadar sfatul despre cele petrecute în vremurile dinainte şi a cere 
stăruitor să respectăm regula voastră, înseamnă a accepta ocara împotriva Părinților şi a 
cere judecarea acelora care nu au săvârşit nici o nedreptate. Însă a ne învoi şi a trece 
(aplicarea regulii), în urma hotărârii celor mulţi, asupra celor ce vor veni, nici nu 
pricinuieşte vreo ocară Părinților, nici pedepsire nedreaptă şi nici nu aduce vreo pagubă 


cuiva. Pentru că trebuie să păzim aşezămintele, şi drept şi cuvios este ca fiii să se supună 

părinților. 


De aceea nu ne-am însuşit cea dintâi cerere, ci am lepădat-o şi i-am sfătuit şi 
pe alții şi-i vom sfătui să n-o încuviinţeze, iar pe cealaltă ne-am însuşit-o şi am întărit-o în 
sinod şi ne-ar fi plăcut ca Biserica Constantinopolului să se fi arătat păzitoare a acestei 
reguli încă din vechime. Căci în felul acesta poate aş fi scăpat şi eu de silnicia nesuferită şi 


de mulțimea încercărilor care au căzut asupra mea şi mă îneacă. 


Căci pentru ceilalți canonul a fost aşezat în scris spre mântuire şi spre 
izbăvirea de griji. Pentru mine, însă, cine va găsi un mijloc să mă izbăvească de valul 
necurmat al durerilor şi al ostenelilor, pentru a putea să-i sprijin pe cei fără sprijin, să-i 
învăţ pe cei neînvăţaţi, să-i educ pe cei needucaţi şi pentru a încerca, cu cuvântul şi cu 
biciul, să-i rețin pe cei care cu greu se întorc, să-i atrag pe cei îndrăzneţi, să-i îmbărbătez 
pe cei trândavi, pe iubitorii de bani să-i conving să dispreţuiască banii şi să fie iubitori de 
săraci, să-i înfrânez pe cei ambiţioşi şi să-i obişnuiesc să îndrăgească cinstea care face ca 
sufletul să devină mai preţios şi mai dumnezeiesc, să-i trag la pământ pe cei mândri şi să-i 
îndemn să fie cumpătaţi, să-i opresc pe cei ce curvesc şi să-i silesc să se îndrepte, să-i 
împiedic pe cei ce nedreptăţesc şi să-i deprind să săvârşească dreptatea, să-i îmblânzesc pe 
cei aplecaţi spre mânie, să-i încurajez pe cei slabi de suflet. Şi de ce trebuie să le înşir pe 
fiecare? Să-mi dau silinţa, şi chiar fără să vrea ei, să-i slobozesc de patimile obişnuite şi 
de răutăţile care au robit sufletele şi au doborât trupurile pe cei posedaţi de acestea şi să-i 
arăt a fi slugi adevărate ale lui Hristos. Şi cum se poate ca acela, care a fost aşezat, să se 
îngrijească de lucruri atât de multe şi atât de mari, să nu caute cu stăruinţă să fie slobozit 
mai degrabă decât să i se înmâneze stăpânirea? 

Pe de altă parte, sunt înconjurat de cei necinstitori-de-Dumnezeu, dintre care 
unii leapădă icoana lui Hristos şi batjocoresc pe Însuşi Hristos cel închipuit în ea, iar alţii, 
amestecând sau făgăduind firile în El, introduc o altă fire nouă, înlăturând-o pe cea 


dinainte, şi împroaşcă cu mii de blasfemii cel de-al patrulea Sinod. Faţă de aceştia, rea- 

prinzând noi lupta cea de multă vreme începută, mulţi s-au supus ascultării de Hristos. Și 
cine-mi va da mie să-i văd supuşi pe toți aceştia? Vulpile, despre vulpile schismatice 
vorbesc, ieşind iarăşi din vizuini, îi mănâncă prin înşelăciune ca pe nişte păsări pe cei mai 
naivi din mulțime şi pe cei mai proşti, răutatea lor ascunsă şi stricăciunea fiind mult mai 
grozavă decât cea a acelora care uneltesc aceasta pe față. Căci, după dumnezeiescul 
Apostol, intrând ei în case, înşeală femeiuştile cu grămadă de păcate, înlesnindu-le calea 
spre lăcomie şi slavă deşartă şi orice altă plăcere şi necurăţie, uneltind a se răscula 


împotriva Bisericii. 


Căci năravului mulțimii celei de rând, din cauza judecății ei bolnăvicioase şi 
nestatornice, îi place mai mult să caşte gura la născociri şi făcături noi (modernisme), 
decât să se sprijine pe cele statornice şi bine aşezate. Și, deşi flacăra îndrăznelii şi a 
vorbelor de beţie ale tuturor acestora a fost stinsă prin hotărârea sinodală şi prin întărirea 
hotărârii celei împotriva lor de către cuvioşia voastră prin prea cinstiţii voştri locţiitori, cu 
toate acestea fumul ei îi înţeapă încă şi-i supără pe cei care vor să ia aminte la turma lor cu 
grijă şi care socotesc şi păcatul cel mic al păstoriţilor lor ca fiind o mare pagubă pentru ei. 
Însă, poate că prin canoanele care au fost formulate şi prin care s-a păstrat întreaga 
Biserică Romană fără a fi împărțită de furia schismatică, şi fumul se va risipi şi întunericul 


se va spulbera, iar tristeţii noastre i se va aduce uşurare. 


Căci am socotit drept ca, după sfatul vostru, să fie păzit nu numai canonul mai 
înainte amintit, ci şi altele care au fost date cu încuviințarea tuturor şi a căror tărie 
încununează Biserica cu pace multă şi aduce cinstea şi slava cuvenită acelora care le-au 
primit atunci şi care le împărtăşesc acum. Şi nici o lege, din cele pe care prea fericirea 
voastră, părinte, aţi rânduit a fi alcătuite, nu ar fi lăsată la o parte dacă nu ar exista o 
respingere din partea împăratului mai puternică decât voinţa noastră, şi care nu a îngăduit 
a fi legiuite acelea. De aceea, împreună cu prea cinstiţii locţiitori, am socotit folositor ca 


nu cumva, cerând noi totul, să pierdem laolaltă totul; pentru a câştiga cele mai multe, am 

suportat paguba restului celorlalte. Desigur, cel mai bine este să nu se piardă nimic din 
cele pe care le râvneşte cineva; însă dă dovadă de lipsă de înţelegere acela care, deşi 1 se 
dau multe, se ocupă de cele care nu i s-au dat şi se ceartă pentru ele, pierzându-le pe toate. 
De aceea, cele asupra cărora a fost rostită părerea într-un glas, pe acestea le-am întărit în 


mod sinodal, pe care le-am şi cuprins în epistolă împreună cu cele istorisite mai înainte. 


lar despre aceia care în vechime îşi luau hirotoniile de la ei înşişi [adică aşa 
numiții „autohirotoniți”], locţiitorii cuvioşiei voastre ne-au încunoştințat că aceştia au 


datoria să se întoarcă şi să meargă îndărăt la maica lor dintâi. 


Însă dacă stătea în tăria voinţei noastre şi lucrarea noastră nu era împărţită 
împreună cu împărăția, nu ar fi nevoie de cuvânt de apărare, lucrarea însăşi dovedindu-se 
mai presus de cuvântul de apărare. Dar fiindcă cele bisericeşti, şi mai ales drepturile 
privitoare la enorii, se schimbă de obicei după stăpânirile şi guvernările politice, 
înţelepciunea cuvioşiei voastre, înțelegând faptul că voia noastră consimte la acordarea 
lor, să socotească faptul de a nu lua această hotărâre ca o vină a stăpânirii politice, iar nu a 
noastră. Căci eu nu am voit să răstorn cele care în vechime se aflau după dreptate şi în 
bună pace sub jurisdicţia altora, ci şi pe acelea care au fost încredințate de la început 
tronului acestuia, dacă vreun puternic oarecare cerea dreptul de a le ocârmui, aş fi gata să 
le încredinţez aceluia care are puterea să le ţină piept mai bine. Pentru că acela care îmi 
adaugă ceva din cele ce nu am, acela mă încarcă cu mai multă greutate (căci îmi sporeşte 
grija), pe când acela care caută să-mi ia cu dragoste ceva din cele pe care le aveam mai 
înainte, îmi aduce mulţumire mai degrabă decât îşi aduce sieşi un câştig, fiindcă îmi face 


mie mai uşoară sarcina supravegherii. 


Insă, dacă acela care ia cu dragoste cele ale mele, îmi mărturiseşte mie, celui 
care cer cele ale mele, că-mi adaugă mai multă mulţumire, cum de nu-i va da cineva cu 
mulţumire, neexistând nici o piedică, şi mai ales unui părinte atât de mare şi care a cerut 


aceasta prin nişte bărbaţi atât de destoinici şi de-Dumnezeu-iubiţi? Căci locţiitorii 

desăvârşirii voastre, părinte, sunt cu adevărat bărbaţi care se disting prin priceperea şi 
virtutea şi bogata lor experienţă, şi care prin felul vieții lor îi fac cinste celui care i-a trimis 
într-o măsură nu mai mică decât i-au făcut lui Hristos ucenicii Lui, şi pe ei i-am însărcinat 
cu majoritatea chestiunilor care trebuiau să se spună şi să se scrie, fiind desigur convinşi 


că ei au puterea să spună adevărul şi că ne putem încrede în ei mai mult decât în alții. 


Şi nu voiam să scriu absolut nimic despre noi, mai ales că părinteasca voastră 
cuvioşie a hotărât să fie înștiințat nu prin scrisori, ci prin locţiitorii săi, însă pentru ca să 
nu se creadă că faptul de a nu voi să vă scriu de la început are drept pricină nebăgarea în 
seamă, de aceea v-am desfăşurat pe scurt cele despre noi, multe fiind şi multă zăbavă 
trebuind (pentru a le spune) şi pe cele pe care le-am lăsat la o parte. De-Dumnezeu- 
iubitorii locţitori, fiind martori oculari şi ascultând cu urechile lor cele mai multe, ar 
putea să vă desluşească cu limpezime toate, dacă înţelepciunea voastră cea prea iscusită 


voieşte să cerceteze cu amănuntul. 


Însă lucrul ce trebuie spus, şi care era să-mi scape, îl voi adăuga şi voi înceta 
cuvântul, având în vedere lungimea epistolei. Tot omul înţelept este, desigur, dator să 
păzească adevăratele canoane, şi cu atât mai mult cei învredniciți de Pronie să fie dreptare 
celorlalți, iar dintre aceştia încă mai mult aceia care au fost sortiți a avea întâietatea între 
ei; căci cu cât este mai presus de ceilalți, cu atât mai mult este dator să păzească legile. 
Căci cusurul acelora, ca unii ce stau la înălțime, se vesteşte tuturor împrejur şi, drept 


urmare, îi aduce iarăşi de nevoie spre virtute pe ceilalţi sau îi trage în jos spre răutate. 


De aceea trebuie ca şi prea fericirea voastră cea mult iubită, care în toate se 
îngrijeşte de ordinea bisericească şi ţine cu tărie dreptarul canonic, pe cei ce pleacă de aici 
spre Biserica romană fără a avea scrisori de recomandare, să nu-i primiţi, după cum s-a 
întâmplat, nici să le daţi voie, sub pretextul ospitalităţii, să răspândească seminţele urii de 
frate. Căci a veni în fiecare zi la părintească cuvioşia voastră aceia care vor şi a se bucura 


de urmele cinstiților voştri paşi [Expresia aceasta o foloseşte şi Petru al Antiohiei 

adresându-i-se lui Mihail Cerularie: „Şi te chem şi te rog, căzând înaintea ta, şi cu gândul 


9 


ating sfintele tale picioare...”, Cotelerius, Ecclesiae graecae monumenta, Lutetiae 
Parisiorum, 1686, vol. II. De asemenea, Sfântul loan Gură de Aur spunea poporului: „mă 
rog şi ies în întâmpinare şi de genunchi mă ating...”. De altfel, privitor la Papă, Jager 
presupune că în loc de „urmele paşilor” (ixvov) ar fi fost scris de fapt „rugăciunile 
voastre” (evyov)] este pentru mine un lucru drag şi îl preţuiesc mai mult decât multe 
altele, însă să se pornească unii ca aceştia în călătorii fără rânduială, fără înştiinţarea 
noastră şi fără scrisori de recomandare, nu este lucru lesne de primit nici de către noi, nici 
de către canoane şi nici de judecata voastră cea nepărtinitoare. Le lăsăm, desigur, la o 
parte pe celelalte care se întâmplă de obicei şi care nu se fac după regula călătoriei în 
locuri străine: luptele dintre cei ce pleacă, popasurile, certurile, ambițiile, zavistiile, 
uneltirile, răzvrătirile. Voi vorbi, bineînţeles, şi despre cele pe care văd că se petrec acum: 
căci dacă unii de pe aici, prin trândăvia cea născătoare de patimi, îşi mânjesc cu totul viaţa 
ŞI, pe când aşteaptă să fie traşi la răspundere pentru greşelile lor, se fac fugari, păstrând un 
nume respectabil şi îmbrăcând fuga lor sub veşmântul rugăciunii, aceştia îşi acoperă fapta 
de ruşine cu un nume bun. Şi dintre aceştia, unii au desfăcut nunțile altora, alții au fost 
osândiţi pentru furturi, s-au dedat la beţii sau au căzut în robia desfrânărilor, alții au fost 


prinşi săvârşind fapte mai umilitoare, iar alţii s-au legat cu alte patimi ale necurăţiei. 


Aceştia, după cum am spus, atunci când simt că vine asupra lor judecata, după 
ce le răstoarnă şi le tulbură pe toate, fug pe ascuns de pedepsele pentru faptele de ruşine şi 
îndrăznelile lor şi, astfel, nici nu se înţelepţesc prin epitimii, nici nu se vindecă prin 
pedepse, nici nu se ridică din căderea lor, ci continuă să ducă spre pieire pe ei înşişi şi pe 
alții, prin care se deschide larg poarta pierzaniei pentru acela care vrea să se desfăteze în 
patimi; pentru că au, ca mijloc de a fugi de pedeapsă, călătoria la Roma sub pretextul 
rugăciunii. 


Capul vostru cel de patimi ucigător şi dăruit de Dumnezeu cu har, băgând de 

seamă uneltirea cea prefăcută, să arate fără de folos şi neroditoare viclenia şi urzitoarea 
alegere a acestora, şi să se îngrijească a-i întoarce înapoi acolo de unde au plecat fără 
rânduială şi vicleneşte pe cei sosiți fără scrisori de recomandare. Fiindcă astfel se va lucra 
atât mântuirea acestora, dar va stăpâni şi grija de obşte pentru toți spre folosul sufletului şi 


al trupului”. 


Reacţia Papei Nicolae 


Epistola aceasta a lui Fotie este una dintre cele mai frumoase scrise vreodată 
cu privire la această rivalitate cu consecinţe dezastruoase asupra Bisericilor. Ea se distinge 
prin principiile cuprinzătoare, justeţea gândirii şi prin harul fără pereche al cuvântului care 
le împodobeşte pe toate, însă, este de înţeles că epistola nu l-a convins pe Papa Nicolae, 
întrucât era departe de a-i recunoaşte acestuia suveranitatea. Văzându-şi zădărnicite 
speranţele, ambițiosul şi arogantul Nicolae a scris, prin martie 862, epistole către 
Patriarhii Alexandriei, Antiohiei şi Ierusalimului şi, totodată, către toţi episcopii şi 
creştinii Răsăritului, către împăratul Mihail şi către Fotie însuşi (pe care nu-l numeşte 
episcop, ci 1 se adresează doar cu apelativul de bărbat preaînţelept) prin care dezaproba 
cele petrecute, adică condamnarea lui Ignatie şi validarea lui Fotie, şi cerea ca acest caz să 


fie judecat de Biserica Romei. Le poruncea, de asemenea, episcopilor Răsăritului să-l 

alunge pe Fotie şi să-l primească ca Patriarh legitim pe Ignatie (adică, în acelaşi timp în 


care chema la judecată, el condamna deja pe unul din cei implicaţi). 


Şi pentru că cererea nu i-a fost ascultată, a mers mai departe, cu atât mai mult 
cu cât sosise între timp arhimandritul Teognost, care i-a prezentat un protest din partea lui 
Ignatie, fapt care l-a încurajat să îndrăznească orice. În protestul acesta se scria, între 
altele: „Adu-ţi aminte de Patriarhii dinaintea ta, de Flavian zic, de Iulian, de Inocenţiu, de 
Leon, de aceia care s-au îmbărbătat pentru adevăr împotriva nedreptăţii, şi a căror râvnă 
urmând, ridică-te spre răzbunarea noastră, a celor atât de nedreptăţiţi”. De aici, împins de 
propria iubire de stăpânire şi întărâtat de cealaltă parte şi de Ignatie, el a adunat prin 
aprilie 863 un sinod la Roma în care l-a caterisit pe Zaharia, unul din trimişii lui, sub 
acuzaţia că a acţionat încălcând limita împuternicirii acordate, l-a caterisit pe episcopul 
Grigorie de Siracuza şi i-a interzis lui Fotie orice lucrare preoțească, 1-a supus anatemei pe 
cei hirotoniți de el şi i-a trecut în rândul laicilor, iar pe de altă parte, le-a redat tronurile 
episcopale lui Ignatie şi episcopilor surghiuniţi împreună cu el, amenințând cu anatema şi 
cu afurisania pe oricare laic sau cleric care ar îndrăzni să încalce cele hotărâte de el. 
Acestor pretenţii nebuneşti ale Papei Nicolae le-a răspuns, în anul 865, împăratul Mihail 
prin protospătarul Mihail, care a dovedit ca neîntemeiată puterea asupra tuturor Bisericilor 


pe care acela şi-o aroga. 

Conţinutul epistolei Papei Nicolae 


„Temeiul puterii divine, pe care Creatorul a toate l-a dăruit din belşug aleşilor 
Săi Apostoli, l-a dăruit mai presus de ceilalți verhovnicului Apostolilor, lui Petru, zicând: 


«Tu eşti Petru şi pe această piatră voi zidi Biserica Meay”. 


În continuare, Papa se plângea că, la Constantinopol, caterisirea în sinod a lui 
Ignatie s-a făcut fără a fi cerută părerea tronului roman [în ciuda celor susținute, îi vedem 
pe legaţii acestuia judecând şi votând, dimpreună cu ceilalți, caterisirea lui Ignatie], lucru 
care nu s-a întâmplat, de fapt, niciodată şi care arată în ce măsură trecea sub uitare istoria. 
În plus, el cerea ca Ignatie, care a fost caterisit fără a se putea apăra, să vină din nou 
înaintea sinodului ecumenic şi a legaţilor latini, cărora ruga să li se acorde neîndoielnică 
credibilitate, urmând ca hotărârea finală să fie trimisă de către el de la Roma. În final 
cerea de la împărat supunerea sub tronul Romei a Epirului, a Ilhricului, a Macedoniei, a 
Thesaliei, a Ahaiei, a Daciei, a Moesiei şi a Dardaniei şi recunoaşterea arhiepiscopului 
Tesalonicului ca locţiitor al său în Răsărit, pe motivul că acesta ar fi depins de Papă din 


vechime. 


Mai cerea şi restituirea moştenirilor Bisericii romane din Calabria şi Sicilia şi 
ca hirotonia arhiepiscopului Siracuzei şi eparhia acestuia să depindă iarăşi de tronul papal 
[Nicholas I, Epistulae, ed. Ernst Perels, Monumenta Germaniae Histórica Epistulae, vol. 
XXII. Acta Concilorum, pag. 62, 75, 299. Vezi şi Andronic Dimitrakopoulos, Istoria 
Schismei şi Adevărul Bisericii Ecumenice, p. 236-251]. Oare nu cerea cam multe? Cine 


putea să îndestuleze atâta lăcomie? 

Noi acţiuni ale Papei Nicolae împotriva lui Fotie 


Văzând că nu putea izbândi nimic prin scrisori, Papa Nicolae a trimis iarăşi, 
către sfârşitul anului 866, ca ambasadori la Constantinopol, către împăratul Mihail, pe 
episcopul Donat, pe preotul Leon şi pe diaconul Marin, cărora le-a poruncit să facă 
presiuni pentru readucerea lui Ignatie pe tronul patriarhal şi pentru caterisirea lui Fotie. 
Mai mult, pretindea ca împăratul să-i trimită pe amândoi la Roma şi să arunce în foc 
epistola aceea în care îi răspunsese cu desfiinţarea „puterii şi a privilegiilor” Bisericii 
romane. El ameninţa că, în cazul în care împăratul nu va consimţi la aceasta, va convoca 
la Roma un sinod la care va spânzura pe lemn acea epistolă împreună cu altele 
asemănătoare şi le va arunca în foc spre marea ruşinare a Bisericii Răsăritene! Răspunsul 
lui Mihail n-a venit însă prin cuvinte, ci prin fapte, dându-i Papei să înţeleagă că toate 
încercările lui de supunere a Bisericii Constantinopolului sunt zadarnice, poruncind să nu 
fie îngăduită intrarea legaţilor lui Nicolae în statul său, dacă aceştia nu dau mai întâi o 
hbelă de credinţă prin care să lepede şi să anatematizeze dogmele latine lepădate de 
Biserica Răsăriteană. Ajungând până în Bulgaria şi aflând despre aceasta, ambasadorii s- 


au întors la Roma pentru a-l anunţa pe Papa Nicolae despre cele ce li s-a întâmplat. 

O nouă epistolă a Papei Nicolae I către împăratul Mihail 


„Privilegiile Bisericii romane, cele încredințate fericitului Petru prin gura lui 
Hristos şi rânduite în Biserica sa, cele de demult păzite şi de Sinoadele Ecumenice 
încuviinţate şi respectate de toată Biserica, nu pot fi ştirbite nicidecum pe undeva; ele pot 
fi ori desființate, ori schimbate cu altele. Căci acţiune omenească nu poate clătina vreo 
temelie pe care Dumnezeu a pus-o, şi ceea ce Dumnezeu a rânduit are o temeinică şi 
puternică aşezare; şi foarte mult păcătuieşte acela care încearcă să se pună împotriva 
poruncii lui Dumnezeu. Privilegiile Bisericii şi ale tronului acestuia, zic, rămân pentru 
totdeauna; căci sunt de Dumnezeu înrădăcinate şi sădite. Se poate lovi în ele, însă nu pot 
fi înlăturate; ele pot atrage, nu pot îndepărta. Căci tocmai acestea sunt celelalte (rațiuni) 


pentru care ne-au fost date privilegiile acestea”. 


Cu adevărat, cât de mult ajung să uite adevărul istoric susținătorii privilegiilor 
tronului roman! Cât de cumplită e falsa interpretare pe care o dau celor scrise! Câtă lipsă 
de respect faţă de rațiunea omenească, disprețul faţă de care provoacă pe drept revoltă. 
Însă aşa au fost întotdeauna aceia care socoteau interesul personal ca fiind mai presus 


decât adevărul. 

Agravarea disputei prin apariția schismei bulgare 


Disputa iscată de amestecul Papei Nicolae şi de pretenţiile sale lipsite de 
rațiune s-a agravat încă mai mult, înrăutățirea situației datorându-se şi faptului că 


intervenţiile Papei întăreau partida episcopilor care-l simpatizau pe Ignatie. 


Tensiunile dintre Patriarhul Fotie şi Papa Nicolae au sporit şi în urma aducerii 
bulgarilor la creştinism, pe la anul 861, prin acțiunea sfințitului Fotie şi a împăratului 
Mihail. Dorind să supună nou botezata Bulgarie tronului papal, Papa Nicolae a trimis în 
anul 866 episcopi pentru a învăţa poporul bulgar dogmele Bisericii Apusene. Sosind în 
Bulgaria, aceştia propovăduiau localnicilor că toate cele săvârşite de Fotie nu au validitate 
deoarece Fotie nu era arhiereu legitim şi adevărat, îndepărtându-i în felul acesta pe cei 
botezați de preoţii trimişi de la Constantinopol. În acelaşi timp, Papa i-a scris voievodului 


Bulgariei contestând demnitatea de Patriarh a lui Fotie. 

Epistola Papei Nicolae către regele Bulgariei 


„Patriarhi adevăraţi” - scria el în răspunsul către regele Bulgariei - „sunt doar 
aceia care conduc Bisericile Răsăritene, adică acelea aşezate de Apostoli, care sunt cea a 
Romei, a Alexandriei şi a Antiohiei. lar episcopii Constantinopolului şi Ierusalimului au 
doar denumirea de Patriarh, însă nu şi autoritatea acestui rang, fiindcă Biserica 
Constantinopolului nu a fost întemeiată de un Apostol, nici nu a fost menţionată de 
Sinodul de la Niceea. Ci pentru că Constantinopolul a fost numit Noua Romă, episcopul 
acestuia a luat titlul de Patriarh mai degrabă prin favoare împărătească decât potrivit 


dreptului. Astfel, al doilea Patriarh - după cel al Romei - este cel al Alexandriei”. 


„Dragostea” aceasta pentru adevăr a Papei Nicolae constituie o mărturie 
evidentă despre aşa zisa gură nemincinoasă a Papilor: cum de nu şi-a mai amintit el de 
canoanele Sinoadelor Ecumenice? Cum a trecut sub uitare adevărul? [Andronic 
Dimitrakopoulos, Istoria Schismei, p. 6-7 şi Pichler, Istoria Schismei - Geschichte der 
kirchlichen Trennung zwischen dem Orient und Occident, 2 Bände, 1864-1865]. Se spune 
că Nicolae s-a repezit să scrie această epistolă la cererea voievodului bulgarilor care dorea 
să fie învăţat şi despre obiceiurile Bisericii de la Roma. În realitate, după cum corect 
observă Valetta în prolegomenele la „Epistolele” lui Fotie, „după noi, acest lucru este 
improbabil. Căci cum voievodul cel nou botezat al bulgarilor, abia ce a fost învăţat 
credinţa cea în Hristos şi cunoscând atunci Biserica cea una şi nedespărțită a lui Hristos, 


să fi dorit să afle şi despre obiceiurile Bisericii Rome1?”. 


Justeţea acestui silogism este evidentă. 

Şi Valettas continuă: 


„Aşadar, obrăznicia Papei Nicolae atingând culmea, iar Biserica de la 
Constantinopol fiind iarăşi tulburată de nemăsurata ambiţie şi iubire de întâietate a 
aceluia, prea sfințitul Fotie suporta cu greu ademenirea bulgarilor spre a-i abate de la 
Ortodoxie - nu puţin trudindu-se el pentru aceştia - şi blasfemia vădită (Filioque) pe care 
Nicolae deja se gândea să o protejeze pe faţă, şi intenționând să se lupte corp la corp cu 
acestea, a întrunit mai întâi un sinod local în care învăţăturile vătămătoare ale latinilor au 
fost condamnate, iar ei au fost izgoniți afară din turma creştinilor. Apoi, întrucât nu 
încetau cei ce tulburau Biserica, ci încercau să ademenească şi popoarele slave din 
vecinătatea Bulgariei pentru a le îndepărta de statul şi de Biserica Constantinopolului, a 
socotit de cuviinţă să le impună pedepse încă mai grele. Şi într-adevăr, a scris către 
tronurile arhiereşti din Răsărit acea epistolă enciclică minunată şi plină de har şi de 
dreaptă credinţă prin care le dădea de veste despre lucrarea necuvioasă a acelor slugi ale 
Papei, rugându-i pe aceştia să trimită locţiitori pentru întrunirea unui sinod ecumenic, care 
va avea loc la porunca împăratului. Şi sosind aceştia, s-a întrunit la Constantinopol un 
sinod cu participare numeroasă la care, în prezenţa împăratului şi a lui Vasile 
Macedoneanul, coregentul său de după moartea lui Vardas, şi a reprezentanţilor celorlalte 
tronuri patriarhale din Răsărit, sunt daţi anatemei Papa Nicolae dimpreună cu slugile lui 
rău credincioase din Bulgaria, iar documentele sinodului, care purtau semnăturile a o mie 
de participanţi, sunt trimise lui Nicolae prin Zaharia de Calcedon şi Teodor de Laodiceea. 
Sinodul acesta a avut loc în anul 867” [vezi şi Paparigopoulos, Istoria neamului elen, vol. 
III, p. 745 şi vol. IV, p. 300. Vezi Adevărul Bisericesc, p. 238, A.D. Kyriakos, Istoria 
Bisericească, vol. II, p. 15 şi 125]. 

Cave spune despre Fotie că: „era bărbat cu cunoştinţe nemărginite, de o 
erudiție uimitoare, mai instruit decât toţi, nu numai cei din veacul său, ci din toate 
veacurile, un devorator de cărţi, un judecător deosebit de critic; acela care doar o dată i-a 
vizitat «Biblioteca» îl va înţelege din ea pe istoricul suprem, pe filologul deosebit de 
instruit, pe criticul deosebit de pătrunzător. Despre experienţa lui dobândită cu silinţă în 
domeniul dreptului dau mărturie răspunsurile atât de precise la întrebările puse, iar despre 
înţelepciunea politică, epistola adresată lui Mihail al Bulgariei. În final, citeşte-i epistolele 
şi-l vei afla în ele pe filologul precis, pe doctorul, pe matematicianul, pe teologul. Şi S. 
Zampelos îl numeşte - nu nejustificat - Teofrastul secolului al nouălea” [Studii Bizantine, 
Atena, 1857, p. 480; referitor la scrierile lui Fotie vezi Fabricius, J.A., Bibliotheca graeca, 
vol. X, pag. 690-770 şi XI, p. 1-38, precum şi Prologul lui Teotoke la Octateuh, vol. II, p. 
20-29]. 

Epistola enciclică a Prea Sfinţitului Fotie 


„Fără sau au fost, se pare, relele celui viclean şi fără sfârşit născocirile şi 
meşteşugirile pe care de la început s-a îngrijit a le pune în mişcare împotriva neamului 
omenesc, şi cu câte mii de amăgiri, mai înainte de arătarea în trup a Stăpânului, l-a supus 
pe om faptelor celor străine şi fără de lege şi rătăcitoare prin care l-a legat pe om cu toată 
tăria sub tirania lui, neîncetând nici după aceasta a-i împiedica şi a-i trage la sine prin mii 
de amăgiri şi momeli pe cei ce au crezut în El. De aici s-au înmulțit Simonii şi 
Marcioniştii, Montaniştii şi Maniţii şi ereziile cele ce în tot felul şi chipul luptă împotriva 
lui Dumnezeu. De aici Arie şi Macedonie şi Nestorie, Eutihie şi Dioscor şi trupa cea rău 
credincioasă a celorlalți, împotriva cărora s-au întrunit cele şapte Sfinte Sinoade 
Ecumenice şi s-au strâns adunările locale ale bărbaţilor celor sfinți şi de-Dumnezeu- 
purtători care cu sabia Duhului au secerat din rădăcini lăstărişurile cele viclene şi au 


pregătit curată țarina Bisericii spre răsădire. 


Şi trecând aceştia din urmă şi fiind dați tăcerii şi uitării, o bună şi adâncă 
nădejde nutreau cei binecredincioşi, aceea că nu vor mai apărea vreodată născocitori ai 
unor noi învățături rău credincioase, căci toate cele prin care a ispitit cel viclean s-au 
întors împotriva scopurilor lui, nici nu se vor mai ivi susținători şi apărători ai celor ce 
deja au fost osândiți în sinod, deoarece cu prăbuşirea şi cu pătimirea celor care au început 
acestea ar fi opriți în loc şi aceia care ar gândi să-i imite pe ei. Şi pe aceste nădejdi se 
odihnea  socotința cea drept credincioasă, mai ales în Cetatea împărătească 
(Constantinopolul) în care, cu ajutorul lui Dumnezeu, s-au izbutit lucruri peste aşteptări, 
căci multe limbi, scuipând spurcăciunea dinainte, au fost învăţate să cânte laudă împreună 
cu noi Făcătorului şi Creatorului comun al tuturor, Cetatea împărătească izvorând, ca 


dintr-un loc înalt din văzduhuri, izvoarele Ortodoxiei şi revărsând curate apele dreptei 

credinţe până la marginile lumii şi adăpând cu dogmele, ca un râu, sufletele de acolo care, 
cu mult timp în urmă, uscate fiind de arşiţa relei credinţe sau a religiei lor, devenind 
deşerturi sterpe şi neroditoare, primind apoi ploaia învăţăturii fac să rodească îmbelşugat 


țarina lui Hristos. 


Pentru că şi cei ce locuiesc în Armenia, întăriți fund în reaua credinţă a 
iacobiților şi semeţindu-se împotriva adevăratei propovăduiri a dreptei credinţe, pentru 
care s-a întrunit acel numeros şi Sfânt Sinod al Părinților noştri de la Calcedon, ocrotiţi cu 
rugăciunile voastre au dobândit putere să lepede acea îndelungată înşelare, încât partea 
Armenilor slujeşte astăzi curat şi ortodox credinţa creştinilor, scârbindu-se precum 
Biserica Sobornicească de Eutihie şi de Sever, şi de Dioscor şi de Petrii care aruncă cu 
pietre în dreapta credinţă, şi de Iulian Alicarnaseanul şi de toată seminţia lor cea 


răspândită şi supunându-i legăturilor celor nedezlegate ale anatemei. 


Dar şi neamul bulgarilor, cel barbar şi urâtor de Hristos, s-a întors la o aşa 
blândeţe şi cunoştinţă de Dumnezeu încât, părăsind orgiile demonice ale strămoşilor şi 
scuturând înşelăciunea superstiției elineşti, s-a altoit în chip minunat pe credinţa 


creştinilor. 


Dar, o!, sfat şi faptă vicleană şi pizmaşă şi fără Dumnezeu! Căci istoria 
aceasta, pricină fiind de bune vestiri, se schimbă în mâhnire, din pricină de veselie şi 
bucurie se preface în nenorocire şi lacrimi. Pentru că n-au trecut nici doi ani de când 
neamul acela cinsteşte închinarea cea dreaptă a creştinilor, că nişte bărbaţi rău credincioşi 
ŞI urâcioşi - şi cum nu i-ar putea numi cel bine credincios pe aceştia? -, bărbaţi ieşiţi din 
întuneric - căci partea de la apus i-a născut pe ei -, vai de mine! cum voi povesti mai 
departe? Aceştia, tăbărând peste neamul de curând închegat în dreapta credință şi de 
curând unit ca un fulger sau cutremur sau grindină deasă, sau, ca să spun mai potrivit, ca 
un mistreţ sălbatic în via Domnului, şi cu picioarele şi cu dinţii, adică cu căile purtării lor 


ruşinoase şi cu stricarea dogmelor, pe cât le-a dat voie îndrăzneala lor, risipindu-l l-au 

prăpădit pe cel iubit şi de curând creștinat. Căci cu toată şiretenia s-au pornit să-i strice şi 


să-i tragă de la dogmele cele drepte şi curate şi de la credinţa neîntinată a creştinilor. 


Și mai întâi i-au dus pe aceştia, împotriva celor legiuite, la a posti sâmbăta. 
Dar cea mai mică încălcare a celor predate poate să împingă spre dispreţuirea întregii 
învățături. Apoi, tăind prima săptămână de post din celălalt post, i-au atras la băutul de 
lapte, la mâncarea de brânză şi la îmbuibarea cu unele ca acestea, lărgindu-le lor prin 
aceasta calea abaterilor şi întorcându-i de la calea împărătească cea dreaptă. Încă şi pe 
preoţii care se distingeau în nuntă legiuită, ei care pe multe fiice le-au arătat femei fără de 
bărbat şi pe femei crescând copii care nu pot vedea tată [Sfântul Fotie se referă la urmările 
impunerii în Apus a obligaţiei clericilor de a nu se căsători, cei deja căsătoriți fiind 
obligaţi să se despartă de soțiile lor legitime], ei, i-au făcut (pe oameni) să se scârbească şi 
să-i respingă pe preoţii adevăraţi ai lui Dumnezeu; însămânţând între ei seminţele cele 
aruncate de Manes (din care se trag Maniheii), au prăpădit prin semănarea neghinei 


sufletele în care abia începuse să odrăslească sămânţa dreptei credinţe. 


Insă ei nu se înfioară nici când îi miruiesc din nou pe cei care au fost unşi cu 
Mir de către preoţi; înălțându-se pe ei înşişi episcopi şi povestind grozăvii cum că ungerea 


preoţilor este nefolositoare şi se săvârşeşte în zadar. 


Există oare cineva care să fi auzit cu urechile lui nerozia atât de mare pe care 
aceşti nebuni nu s-au sfiit să cuteze a o face? Să-i ungă din nou cu Mir pe cei o dată 
miruiţi şi să ia în râs Tainele cele preaînalte şi dumnezeieşti ale creştinilor, dănțuind în 
flecăreală întinsă şi largă? Negreşit aceasta este „înţelepciunea” celor cu adevărat rupţi de 
Taine. Căci ei spun că nu este îngăduit preoţilor să-i sfinţească cu Mir pe cei care se 
botează, ci doar arhiereilor le-a fost rânduit aceasta. De unde această lege? Şi cine este 
legiuitorul? Cine dintre Apostoli, cine dintre Părinţi, şi care dintre Sinoade? Sau când şi 
unde s-au întrunit? Şi cu votul cărei majorităţi? Nu-i este îngăduit preotului să-i 


pecetluiască cu Mir pe cei botezați? Aşadar, nici să boteze cumva, nici să slujească cele 

preoțești; deci, ca să nu fie pentru tine preot pe jumătate, ci pe de-a-ntregul, să fie izgonit 
întreg în latura celor nesfințiţi. Slujeşte Trupul şi Sângele Stăpânului Hristos şi prin 
acestea îi sfințește pe cei iniţiaţi mai demult în Taine, deci cum nu-i sfinţeşte ungându-i cu 
Mir pe cei care acum se desăvârşesc? Preotul botează, săvârşind darul curăţitor pentru cel 
ce se botează, deci cum îl lipseşti de pază şi de pecete pe lucrătorul acestei curățiri? 
Aşadar îl lhpseşti de pecete: nici nu-i dai voie să slujească darului, nici să-i ducă prin el pe 
unii spre desăvârşire, astfel încât, când slujeşti alături de el, preotul tău, înfățişîndu-se 
despuiat de renumele său, să te arate pe tine întâistătător şi episcop. [Defăimările de felul 
acesta la care erau supuşi preoţii ortodocşi canonici din ţinuturile bulgare ţinteau 
micşorarea autorităţii lor de slujitori în conştiinţa poporului şi înălţarea clericilor 
misionari catolico-latini trimişi de Papa spre a-i înlocui şi a aduce poporul sub autoritatea 


ecclesială a Romei]. 


Însă nu s-au oprit cu călcarea legii doar la acestea, ci, dacă există vreo 
încununare a relelor, au ajuns şi la ea. Căci pe lângă necuviinţele pomenite, ei au încercat 
cu îndrăzneală peste măsură, prin cugetări măsluite şi motive plăsmuite, să falsifice şi 
Simbolul cel sfânt şi dumnezeiesc, care are tărie de neîmpotrivit în toate adunările 
sinodale şi ecumenice. O, meşteşugirile celui viclean! Au răspândit în lume că Duhul 


Sfânt purcede nu numai din Tatăl, ci şi de la Fiul. 


Cine vreodată a auzit ieşind de la rău-credincioşii de până la noi o vorbă ca 
aceasta? Ce şarpe înşelător a vărsat acest lucru în inima lor? Într-un cuvânt, cine din cei ce 
săvârşesc cele sfinte între creştini ar îngădui a se introduce două cauze în Sfânta Treime, 
Tatăl ca şi cauză a Fiului şi a Duhului, şi iarăşi Fiul ca şi cauză a Duhului, şi a desface în 
diteism monarhia Tatălui şi a sfâşia teologia creştinilor cu nimic mai prejos decât o face 
mitologia elină şi a necinsti rangul Treimii monarhice şi mai presus de ființă? Şi de ce să 
purceadă Duhul de la Fiul? Căci dacă purcederea din Tatăl este desăvârşită (şi este 


desăvârşită, fiindcă este Dumnezeu desăvârşit din Dumnezeu desăvârşit) ce sens mai are 

purcederea din Fiul şi pentru ce? Pentru că acest lucru ar fi de prisos şi fără temei. 


Încă mai mult, dacă Duhul purcede de la Fiul aşa cum purcede din Tatăl, de ce 
să nu se nască şi Fiul din Duhul aşa cum se naşte din Tatăl, astfel încât toate cele ale celor 
rău-credincioşi să fie lipsite de cucernicie: şi părerile, şi vorbele şi să nu rămână nici un 


lucru pe care ei să nu-l fi îndrăznit? 


Însă bagă de seamă şi aceasta: dacă însuşirea Duhului se face cunoscută în 
aceea că El purcede din Tatăl, tot astfel şi cea a Fiului se face cunoscută în aceea că Fiul 
se naşte. După flecăreala acelora, însă, şi Duhul purcede de la Fiul, deci Duhul se 
deosebeşte de Tatăl prin mai multe însuşiri decât Fiul. Pentru că este comună Tatălui şi 
Fiului ieşirea Duhului din Ei, iar proprie Duhului este purcederea atât din Tatăl, cât şi de 
la Fiul. Însă dacă Duhul se distinge prin mai multe deosebiri decât Fiul, Fiul ar fi mai 
apropiat de fiinţa părintească decât Duhul şi astfel ei se vor apropia iarăşi de îndrăzneala 
lui Macedonie cea împotriva Duhului, jucând drama şi teatrul acelora [A lui Macedonie şi 


a adepților lui]. 


De altfel, dacă toate însuşirile comune Tatălui şi Fiului sunt neapărat comune 
şi Duhului, precum aceea de Dumnezeu, de Împărat, de Creator, de Atotţiitor, de a fi mai 
presus de fire, de Simplitate, de a fi fără formă, de Netrupesc, de Nevăzut şi toate celelalte 
cu desăvârşire, comună fiind Tatălui şi Fiului şi ieşirea din Ei a Duhului, atunci Duhul va 
purcede şi din Sine Însuşi şi va deveni propria Sa obârşie, cauză şi totodată cauzator, lucru 


pe care nici miturile elinilor nu l-au plăsmuit. 


Dar şi dacă îi este propriu doar Duhului să se raporteze (să se mişte anagogic) 
la obârşii diferite, cum nu este atunci propriu doar Duhului să-şi aibă începătura din mai 
multe obârşii? [Dogma ortodoxă afirmă din descoperire că Fiul şi Duhul îşi au mişcarea 
(raportarea, mişcarea anagogică) către un singur principiu - persoana Tatălui - care este 
obârşia unuia (a Fiului) prin naştere şi a celuilalt (a Duhului) prin purcedere. Atât pentru 


Fiul cât şi pentru Duhul există o singură obârşie în Sfânta Treime - Tatăl -, iar nu două, 

după cum afirmă adaosul Filioque]. 


Mai mult, dacă - în cele ce au născocit despre comuniunea Tatălui şi a Fiului - 
ei pun un zid între Duhul şi Aceştia, iar dacă Tatăl se leagă în comuniune cu Fiul după 
ființă, însă nu şi după vreuna dintre însuşiri, atunci ei îngrădesc înrudirea cea după fiinţă a 
Duhului (cu Aceştia). [Iatăl, Fiul şi Duhul Sfânt sunt de o fiinţă. Fiinţa dumnezeiască 
treimică, creatura n-o poate cunoaşte: „Pe Dumnezeu nimeni nu L-a văzut vreodată” (loan 
1, 18). Însă Ea se face cunoscută lumii în relaţia dintre Persoane, relaţie descoperită ca 
însuşirea de a fi Tată (Născător), de a fi Fiu (Născut) şi de a fi Duh Sfânt (Purces). Deci 
numele Persoanelor celor unite în ființă ne dezvăluie însuşirile care Le deosebesc. Fiecare 
dintre cele trei însuşiri - născător, născut, purces - sunt specifice unei singure Persoane. 
Născocirea purcederii „şi de la Fiul” îngrădeşte înrudirea cea după fiinţă a Duhului cu 
celelalte Persoane în sensul că, dacă ar purcede de la Fiul, Duhul s-ar uni ființial cu Tatăl 


prin intermediul Fiului, iar nu direct printr-o legătură funțială]. 


Vezi cum aceştia în zadar şi-au dat loruşi numele creştinilor, şi asta mai mult 
spre vânarea lesnicioasă a celor mulți. Duhul purcede de la Fiul: de unde ai auzit lucrul 
acesta? De la care Evanghelişti ai cuvântul acesta? Al cărui sinod este acest cuvânt 


blasfemiator? 


Domnul şi Dumnezeul nostru zice: „Duhul, care din Tatăl purcede”, pe când 
născătorii acestei nelegiuiri noi zic: „Duhul, care de la Fiul purcede”. Cine nu-şi va astupa 
urechile faţă de această blasfemie peste măsură? Aceasta este potrivnică Evanghelulor, stă 
împotriva Sfintelor Sinoade, îi înlătură pe Sfinții şi fericiți Părinţi, pe Atanasie cel Mare, 
pe Grigorie cel vestit în teologie, pe împărăteasca podoabă a Bisericii şi stâlp al ei - Vasile 
cel Mare -, pe gura cea de aur a lumii de pretutindeni, marea înţelepciunii, pe cel cu 
adevărat (loan) Gură de Aur. Şi ce să mai spun despre cutare sau cutare? Cuvântul acesta 


blasfemiator şi luptător de Dumnezeu se porneşte împotriva tuturor sfinților prooroci, 

apostoli, ierarhi, martiri laolaltă, şi împotriva înseși cuvintelor Stăpânului. 


Duhul purcede şi de la Fiul? Care din două, aceeaşi purcedere, sau una 
potrivnică celei din Tatăl? Dacă este aceeaşi, cum de nu se fac comune însuşirile, 
singurele prin care Treimea este Treime şi este închinată şi numită ca atare? lar dacă este 
potrivnică aceleia, cum să nu scoată capul prin cuvântul acesta unii ca Manes şi Marcion, 


scoţându-şi limba luptătoare de Dumnezeu împotriva Tatălui şi a Fiului? 


În afară de cele spuse, dacă Fiul s-a născut din Tatăl, iar Duhul purcede din 
Tatăl şi din Fiul, întrucât se raportează la două cauze, nu va scăpa nici de faptul de a fi 


compus. 


Mai mult, dacă Fiul s-a născut din Tatăl şi Duhul purcede din Tatăl şi din Fiul, 
ce aduce nou Duhul? Nu cumva a purces şi altceva din El? Aşa încât, după părerea cea 
lui-Dumnezeu-împotrivitoare a acelora, să se conchidă că ipostasurile sunt nu trei, ci patru 
sau mai degrabă infinite; după al patrulea apărând pentru ei un altul, şi din acela altul, 


până când vor cădea în politeismul elin. 


Pe lângă cele spuse, poate cerceta cineva şi aceea că, dacă purcederea Duhului 
din Tatăl împlineşte aducerea la existenţă, ce-i va folosi Duhului purcederea din Fiul de 
vreme ce aceea din Tatăl este de ajuns spre existenţă? Căci nu va îndrăzni cineva să spună 
că (o a doua purcedere) împlineşte altceva din cele privitoare la fiinţă, fiindcă acea fericită 


şi dumnezeiască fire se află cu totul departe de orice compunere şi dualitate. 


Afară de cele spuse, dacă tot ceea ce nu este comun Treimii celei 
atotstăpânitoare şi deofiinţă şi mai presus de fire, este doar a unuia din cei trei, atunci 
purcederea Duhului nu este comună celor trei, deci este doar a unuia din cei trei. Aşadar 
care din două? Vor spune că din Tatăl purcede Duhul, şi vor lepăda atunci mistagogia cea 
nouă şi plăcută lor. lar dacă spun că din Fiul, de ce nu au avut de la început curajul să-şi 
vădească întreg războiul lor cu Dumnezeu? Căci nu numai că Îl aşează pe Fiul ca 


purcezător al Duhului, dar ÎL şi scot pe Tatăl de la aceasta; urmarea acestui lucru este, 

desigur, acela ca, schimbând între ele şi naşterea cu purcederea, să spună grozăvii precum 
că nici Fiul nu s-a născut din Tatăl, ci Tatăl din Fiul, astfel încât ei să se facă întâistătători 


nu numai ai celor necinstitori, ci şi ai celor nebuni. 


Şi bagă de seamă din aceasta cum se arată pe faţă scopul lor necinstitor şi 
nerod. Fiindcă tot ceea ce se gândeşte şi se spune despre Treimea preasfântă şi deofiinţă şi 
mai presus de fire, fie este comun tuturor, fie este însuşirea doar a unuia din cei trei; iar 
purcederea Duhului nici comună nu este, însă nici, cum spun aceştia, doar a unuia singur 
(milostiv fii nouă, iar blasfemia să se întoarcă asupra capetelor acelora), deci purcederea 


Duhului nu există în întregime în Treimea cea începătoare de viaţă şi atotdesăvârşită. 


Şi alte mii ar putea adăuga cineva la cele spuse spre a dovedi greşeala părerii 
lor celei fără Dumnezeu, lucruri pe care întocmirea epistolei nu ne îngăduie să le aşternem 
şi să le adăugăm acum. De aceea şi cele ce s-au spus, au fost aduse la cunoştinţă în chip 
cuprinzător şi în forma dovezilor de amănunt şi a învăţăturii pe larg care, cu îngăduinţa lui 


Dumnezeu, sunt păstrate pentru adunarea comună. 


Această rea-credință împreună cu alte nelegiuite lucruri le-au răspândit acei 
episcopi ai întunericului (căci se numeau pe ei înşişi episcopi) în neamul bulgarilor, şi 
vestea despre ei a ajuns la urechile noastre: am simţit în cele dinăuntru o lovitură de 
moarte, ca atunci când vede cineva cu ochii săi pe cei născuţi din pântecele său sfâşiaţi şi 
făcuţi bucăţi de târâtoare şi de fiare. Căci aceia care au pus osteneli şi dureri şi sudori 
pentru naşterea din nou şi desăvârşirea acelora, s-a întâmplat ca potrivit cu acestea să vină 


asupra lor tristeţe de nesuferit şi nenorocire pentru pierderea celor născuţi ai lor. 


Căci atâta ne-am jelit pentru reaua pătimire ce a venit peste noi, pe cât de 
mare a fost bucuria ce ne-a umplut văzându-i pe aceştia sloboziţi din înşelarea cea veche. 

Insă i-am plâns şi îi plângem pe aceia, şi nu vom da somn ochilor noştri până 
ce nu se vor îndrepta din cădere, nici genelor dormitare până ce nu-i vom aduce, pe cât ne 


este cu putinţă, în locaşul Domnului. 

Însă pe noii înaintemergători ai apostaziei, pe slugile vrăjmaşului, pe cei 
vinovaţi de mii de morţi, pe prăduitorii ordinari, pe cei care cu atât de multe şi atât de 
mari smucituri au sfâşiat cu totul acel neam firav şi de curând întocmit în dreapta credinţă, 
pe aceşti înşelători şi luptători împotriva lui Dumnezeu i-am osândit prin dumnezeiască şi 
sinodală hotărâre, nu stabilind acum hotărârea osândirii lor, ci scoțând la iveală şi făcând 
cunoscut tuturor, din sinoadele de până acum şi din aşezămintele apostolice, osânda 
hărăzită lor. 

Căci este în firea oamenilor ca să nu se încredinţeze atât de mult din pedepsele 
trecute, pe cât se înţelepţesc din cele pe care le văd cu ochii lor, iar pedepsele de acum 
sunt adeverite de potrivirea lor cu cele de mai înainte. Astfel, pentru că ei stăruiau în 
înşelarea lor cea în multe feluri, le-am vestit că sunt izgoniți din turma creştinilor; căci şi 
canonul şaizeci şi patru al Sfinţilor Apostoli spune ca în acest fel să-i respingem pe cei ce 
se îndeletnicesc cu postul în sâmbete: «Dacă vreun cleric se va afla postind în ziua de 
duminică sau sâmbăta, în afară de una singură (sâmbăta patimilor), să se caterisească, iar 


de este laic, să se afuriseascăy. 


lar canonul cincizeci şi cinci al Sinodului al VI-lea Ecumenic grăieşte, 
desigur, în acelaşi fel: „Fiindcă am aflat că în oraşul Romanilor postesc în sâmbetele din 
sfântul post al patruzecimilor (postul Paştilor), contrar obiceiului bisericesc ce ne-a fost 
predat, a socotit Sfântul Sinod să se ţină neclintit şi în Biserica Romanilor canonul care 
spune: «Dacă vreun cleric se va afla postind în ziua de duminică sau sâmbăta, în afară de 


una singură (sâmbăta patimilor), să se caterisească, iar de este laic, să se afuriseascăy”. 


Dar şi canonul al patrulea al sinodului de la Gangra, privitor la cei ce se 
scârbesc de nuntă, zice: «Dacă cineva face deosebire între prezbiterul însurat, zicând că 
nu trebuie să se împărtăşească de cinstitele daruri când liturghiseşte acesta, să fie 
anatema». De asemenea, împotriva acestora aduce hotărâre de obşte şi Sinodul al 6-lea, 


scriind în felul următor: „Fiindcă ni s-a făcut cunoscut că în Biserica Romanilor s-a 


Pagina 291 


predanisit, ca rânduială de canon, ca aceia ce urmează a se învrednici de hirotonia în 
diacon sau prezbiter să făgăduiască că nu se vor mai împreuna cu soțiile lor, noi, urmând 
vechiului canon al acriviei şi rânduielii apostolice, voim ca însoţirile cele după legi ale 
bărbaţilor sfințiți să aibă tărie şi de acum înainte; nedezlegând în nici un chip unirea cu 
soțiile lor sau lipsindu-i pe ei de împreunarea unuia cu altul la vremea cuvenită. Astfel, de 
va fi aflat cineva vrednic de hirotonia în diacon sau ipodiacon, acesta să nu fie în nici un 
chip împiedicat să urce la rangul acesta, având soţie după lege, nici să i se ceară să 
făgăduiască la vremea hirotoniei că se va opri de la legiuita împreunare cu soţia sa. Pentru 
ca să nu fim nevoiți să necinstim prin aceasta nunta cea legiuită şi binecuvântată de 
Dumnezeu prin a Sa venire, căci strigă glasul Evangheliei: «Ceea ce Dumnezeu a unit, 
omul să nu despartă», iar cel al Apostolului învaţă: «Cinstită este nunta în toate» şi «patul 
nespurcat» [Evrei 13, 4] şi «Te-ai legat cu femeie? Nu căuta dezlegare» [1 Corinteni 7, 
27]. Deci dacă cineva, lucrând potrivnic canoanelor apostolice, va îndrăzni a-l lipsi pe 
vreunul dintre cei sfințiți, adică prezbiter, sau diacon, sau ipodiacon de împreunarea şi 
împărtăşirea cu femeia sa legiuită, să se caterisească. Aşijderea şi dacă vreun prezbiter sau 
diacon, din pricină de evlavie, va lepăda pe femeia sa, să se afurisească, iar stăruind în 


aceasta, să se caterisească”. 


lar dezlegarea primei săptămâni (de post) şi miruirea din nou a celor deja 
botezați şi miruiţi, socotesc că nici nu este nevoie de canoane spre a le osândi, istorisirea 


însăşi a lucrului întrecând orice culme a necinstirii. 


Insă nu e mai puţin covârşitoare blasfemia cea împotriva Duhului, sau mai 
degrabă împotriva întregii Sfinte Treimi, căci chiar dacă nimic altceva din cele spuse mai 
înainte n-ar fi cutezat ei a le face, aceasta numai este de ajuns pentru a-i supune sub mii de 


anateme. 


Am găsit de cuviinţă, după vechiul obicei al Bisericii, să facem cunoscute 


acestea, spre ştiinţă, frăției voastre întru Domnul, şi vă îndemnăm şi rugăm ca fără preget 

să vă faceţi împreună luptători cu noi spre surparea acestor căpetenii rău-cinstitoare şi fără 
Dumnezeu, şi să nu părăsiți rânduiala părintească pe care înaintaşii noştri, prin cele ce au 
săvârşit, ne-au predat-o spre păstrare, ci cu grabă multă şi fără preget să apucaţi a trimite, 
în locul vostru, oarecare locţiitori, bărbaţi care să vă reprezinte, împodobiţi cu dreaptă 
credinţă şi sfinţenie, cu cuvânt şi cu trăire, astfel încât să alungăm din Biserică această 
cangrenă târâtoare a necredinţei de curând apărută, iar pe cei ce cu furie au vrut să 
răspândească sămânţa vicleniei asupra neamului nou alcătuit şi de curând închegat să-i 
smulgem din rădăcină şi prin hotărâre comună să-i dăm focului, care-i va primi pe cei 


blestemaţi, după cum poruncesc cuvintele Domnului. 


În acest fel, izgonind necucernicia şi întărind buna credinţă, avem bune 
nădejdi să se reîntoarcă la credinţa ce le-a fost predată, nou-catehizata în Hristos şi nou- 
luminata obşte a bulgarilor. Căci nu numai neamul acesta şi-a schimbat necredinţa de mai 
înainte în credinţa în Hristos, ci şi neamul despre care mulți şi de multe ori povestesc şi 
care 1-a lăsat pe toţi în urmă în cruzime şi ucideri fără vină, adică acela numit Ros (Ruşii), 
care, robindu-i pe cei din jurul lor şi umplându-se de mândrie din aceasta, şi-a ridicat 
mâna şi împotriva puterii Romane. Însă acum şi aceştia au schimbat credinţa idolească şi 
fără Dumnezeu pe care-o aveau mai înainte cu închinarea cea curată şi fără pată a 
creştinilor şi în loc de jafurile împotriva noastră şi de marea lor cutezanţă din ultima 
vreme, s-au aşezat pe sineşi cu dragoste în rândul celor supuşi şi prieteni, şi atât de mult s- 
a aprins în ei râvna şi zelul credinţei - iarăşi strigă Pavel: «Binecuvântat fie Dumnezeu în 
veci» -, încât să primească şi episcop şi păstor şi să îmbrățişeze cu multă silinţă şi luare 
aminte felul de închinare al creştinilor. 

Deci părăsind ei astfel, cu harul iubitorului de oameni Dumnezeu, care «vrea 
ca toți oamenii să se mântuiască şi la cunoştinţa adevărului să vină» [1 Timotei 2, 4], 
vechile lor credinţe şi schimbându-le pe acelea cu credinţa cea curată a creştinilor, dacă şi 


frăția voastră se va ridica şi cu aceeaşi voinţă va lucra împreună cu noi la tăierea şi 

arderea lăstărişurilor, suntem încredinţaţi că, în Domnul lisus Hristos, adevăratul nostru 
Dumnezeu, turma Lui va spori încă mai mult şi se va împlini ceea ce s-a spus: «Toți Mă 
vor cunoaşte, de la cel mai mic până la cel mai mare» [Evrei 3, 11], şi «în tot pământul a 
ieşit vestirea» învățăturilor apostolice «şi la marginile lumii cuvintele lor» [Psalmul 18, 


4]. 


Trebuie, aşadar, ca cei trimişi să reprezinte în locul Vostru sfânta şi cuvioasa 
Voastră faţă, să fie însărcinaţi cu autoritatea voastră, care v-a fost dată prin alegerea 
sorților în Duhul Sfânt, astfel încât şi asupra acestor capitole şi asupra altora asemeni 
acestora să aibă autoritatea tronului apostolic şi să poată vorbi şi făptui neîngrădiți. Căci şi 
din părțile Italiei ne-a fost trimisă o epistolă sinodală plină de acuzaţii de negrăit, pe care 
cei ce locuiesc în Italia le-au răspândit cu multă osândire şi mii de jurăminte împotriva 
episcopului lor. Nu trece cu vederea pe aceştia care se pierd în chip vrednic de plâns şi 
sunt apăsați de o atât de grea tiranie şi pe cei ce tratează cu dispreţ legile sfinte şi 
răstoarnă toate aşezămintele Bisericii, fapte care şi mai demult au fost aduse în auzul 
tuturor de către călugări sau prezbiteri care se întorceau de acolo. Aceştia au fost Vasile şi 
Zosim, precum şi Mitrofan şi alții împreună cu ei, care s-au plâns de această tiranie şi 
chemau cu lacrimi la apărarea Bisericilor. lar acum, cum am apucat să spun, ne-au sosit de 
acolo diferite scrisori de la mai mulți, pline de toată tragedia şi de mii de plângeri, ale 
căror copii (verbul „a copia”), la rugămintea şi cererea acelora - căci ne-au şi îndemnat cu 
juruințe grozave şi cu rugăminți să le dăm pe acestea mai departe la toate tronurile 
arhiereşti şi apostolice, ca să înfățişeze prin citirea lor situaţia - le-am ataşat la gramata 
noastră, aşa încât, adunându-se, în Domnul, Sfântul Sinod a toată lumea, să se 
statornicească prin hotărâre comună, şi privitor la acestea, cele încuviinţate de Dumnezeu 


şi de canoanele sinodale şi să se înstăpânească pacea adâncă în bisericile lui Hristos. 


Şi nu numai pe prea fericirea voastră o chemăm la această adunare, ci şi pe 


celelalte tronuri arhiereşti şi apostolice, dintre care unii s-au înfățişat deja, iar alţii sunt 

aşteptaţi să fie aici nu după multă vreme. 


Frăția voastră în Domnul să nu facă, prin vreo amânare sau întârziere de timp, 
ca frații acestei adunări să petreacă aici mai mult decât trebuie, cunoscând că, dacă din 
cauza acestei întârzieri se va săvârşi ceva nedeplin, nu altcineva, ci adunarea însăşi va 


atrage asupra ei osânda. 


Şi am socotit că trebuie să adăugăm scrisorilor, spre a fi înmânată plinătăţii 
Bisericii voastre, şi aceea ca ca să aşeze şi să numere împreună cu cele şase Sfinte 
Sinoade Ecumenice şi Sfântul Sinod al şaptelea Ecumenic. Fiindcă a ajuns la noi vestea că 
unele Biserici ale tronului vostru apostolic numără Sinoadele Ecumenice până la al 
şaselea, iar pe cel de-al şaptelea nu-l cunosc. Însă celor hotărâte la acesta le acordă 
importanţă şi respect mai presus decât orice. Pe acesta să-l proclame în Biserică, precum 
pe celelalte care până acum se bucură de recunoaştere, deşi el îşi păstrează pretutindeni un 


rang egal cu acelea. 


Pentru că el a doborât o mare nelegiuire, având împreună şezători şi împreună 
judecători pe cei ce au venit de la cele patru tronuri arhiereşti; căci au fost de faţă, după 
cum e cunoscut, din partea tronului vostru apostolic al Alexandriei, prezbiterul monah 
Toma şi cei împreună cu dânsul, din partea Ierusalimului şi a Antiohiei, loan şi cei 
împreună cu dânsul, iar din partea bătrânei Rome, prea cucernicul protoprezbiter Petru şi 


un alt prezbiter Petru, monah şi egumen al sfintei mănăstiri a Sfântului Sava de la Roma. 


Şi adunându-se toţi aceştia împreună cu dumnezeiescul şi prea sfințitul şi de 
trei ori fericitul nostru părinte Tarasie, arhiepiscopul Constantinopolului, s-a întrunit 
marele Sinod al şaptelea Ecumenic, care a doborât şi a biruit reaua credinţă a luptătorilor 
împotriva icoanelor, sau a luptătorilor împotriva lui Hristos, şi ale cărui procese-verbale, 
poate din cauza ocupării ținuturilor de către neamul cel barbar şi străin al arabilor, nu ne-a 
fost foarte lesne să vi le aducem. Din această cauză, foarte mulţi din cei de pe la voi, deşi 


cinstesc şi respectă rânduielile acestuia, nu au cunoştinţă, după cum spun, că ele aparțin 

Sinodului acestuia. 


Trebuie aşadar, precum am spus, ca şi acest mare şi Sfânt şi Ecumenic Sinod 
să fie recunoscut dimpreună cu cele şase dinaintea lui. Pentru că a nu săvârşi şi a nu 
rândui acest lucru înseamnă în primul rând a nedreptăţi Biserica lui Hristos, trecând cu 
vederea un atât de mare Sinod, şi a rupe şi a desface legătura şi unirea acestuia cu o atât 
de mare parte a lumii. Iar, în al doilea rând, şi luptătorii împotriva icoanelor, a căror rea- 
credinţă ştiu c-o urâţi cu nimic mai puţin decât pe cea a altor eretici, se fălesc cu gura că 
nu un Sinod Ecumenic le-a doborât reaua-credinţă, ci au fost osândiți de hotărârea unui 


singur tron, găsind pretext să vorbească minciuni. 


Pentru toate acestea cerem şi vă îndemnăm ca fraţii pe frați, sfătuindu-vă cele 
de cuviinţă, ca în scrisorile sinodale şi în toate celelalte înscrisuri şi discuţii bisericeşti să-l 
numărați şi să-l cuprindeţi pe acesta alături de cele şase Sfinte Sinoade Ecumenice, 


aşezându-l ca al şaptelea împreună cu acelea. 


lar Hristos, adevăratul Dumnezeul nostru, cel dintâi şi marele arhiereu, Cel 
care de bună voie s-a dat pe Sine pentru noi spre junghiere, şi dând sângele Său ca plată 
de răscumpărare pentru noi, să dea ca cinstitul şi arhierescul vostru cap să se arate mai 
presus decât neamurile barbare care vă înconjoară, să facă să împliniți liniştit şi netulburat 
calea vieții, să dea încă şi să vă învredniciţi şi de moştenirea cea de sus cu bucurie şi 
veselie de negrăit, unde este locaşul tuturor celor ce se veselesc şi din care a fugit toată 
întristarea şi suspinul şi mâhnirea în Însuşi Hristos adevăratul Dumnezeul nostru, a Căruia 


este slava şi stăpânirea în vecii vecilor. Amin. 


Vă rog mult, după datoria dreptăţii părinteşti, nu încetaţi să pomeniţi şi voi pe 


smerenia noastră”. 

Epistola enciclică a lui Fotie îl întărită pe Papa Nicolae 


Epistola enciclică a lui Fotie, alături de cea scrisă de împărat către bulgari, 
care a ajuns şi la Roma, l-a tulburat pe Nicolae, aşa încât i-a chemat de îndată pe episcopii 
din Galatia şi Germania ca aliaţi, ca şi cum un vrăjmaş înfricoşător zguduise stăpânirea 
papală. Ca urmare, le-a poruncit acestora să întrunească fiecare sinodul eparhial şi să 
hotărască ce este de făcut, înaintându-i cât de repede propunerile convenite. „Duşmanul, 
spunea el, fie este văzut, fie nevăzut, nu se teme decât de unirea noastră în păreri. Să 
pornim aşadar împotriva vrăjmaşilor comuni, nu cu armate separate, ci toţi împreună, ca o 


armată ordonată în bătălie” [vezi J.N. Jager, Histoire de Photius, pag. 161]. 


Multă şi mare este puterea ta, prea sfințite Fotie! Având ca armă trestia ta cea 
prea uşoară şi purtătoare de biruinţă, ai lovit tiara (coroana) papală, făcând trupele papale 
să coboare la luptă cu carele şi călăreţii toţi, şi să se retragă biruite în ruşine, şi având ca 
alinare pentru mâhnirea lor doar aceasta: vorbele de ocară şi blestemele, care până acum 
sunt vărsate cu nesaţiu împotriva pomenirii tale. Aşadar, punând înainte ca un cântec de 
luptă epistola către Nicolae, bunul Jager cântă cu entuziasm, spunând următoarele despre 


lupta ce stă înainte: 


„Se vede din această scrisoare că Papa înţelegea întreaga întindere a „răului” 
pe care l-ar putea produce Fotie cu talentul său prodigios, precum şi necesitatea de a lupta 
de acum înainte împotriva lui nu corp la corp, cum s-a procedat până acum, ci cu toți 
episcopii împreună, ca o armată ordonată pentru bătălie” [vezi Fleury, Istoria bisericească, 


vol. XI, p. 177-186]. 

Schisma, cu un secol înainte de Fotie 


Pichler, scriind despre schismă, spune următoarele: 


„Ruptura dintre Roma şi Constantinopol era deja mare şi de netrecut încă cu o 
sută de ani înainte de Fotie. Ura latinilor faţă de greci este expusă limpede în epistolele lui 
Ştefan al II-lea şi Pavel I către Pepin. Acesta din urmă îi scrie lui Pepin în anul 766: «Îţi 
este cu desăvârşire cunoscut cât de mare şi vicleană este răutatea cea necredincioasă a 
ereticilor greci care, deşi Dumnezeu le este potrivnic, gândesc şi urmăresc neîncetat lucrul 
acesta: cum să umilească şi să calce în picioare sfânta biserică catolică şi apostolică şi să 
distrugă credinţa drept slăvitoare şi tradiția Părinților»” [Codex Carolinus, PL XCVII, 37; 
de asemenea ed. W. Gundlach, Hanover, 1892,1,182. Optime tibi compertum existit, 
quanta qualisque sit impia hereticorum maliția, inhianter meditantes atque insidiantes, 
qualiter Deo illis contrario sanctam catolicam et apostolicam ecclesiam humiliare atque 


conculcare et fidem orthodoxam atque sanctorum patrum traditionem destruere possint]. 


La Roma exista planul ca latinii să devină independenți faţă de Constantinopol 
şi să instaureze un Imperiu Roman, latinii invocând în favoarea acestui plan „donaţia” lui 
Constantin (donatio Constantini). Cel dintâi Papă care, adresându-se lui Carol cel Mare, 
dă glas limpede acestui lucru şi menţionează donația lui Constantin este Adrian I. Faţă de 


Carol, el îi caracterizează pe greci ca fiind „oameni urâţi de Dumnezeu şi corupți”. 


Pichler consideră ca motiv al duşmăniei celor două Biserici, sau mai bine spus 
al duşmăniei apusenilor faţă de răsăriteni, Imperiul greco-bizantin pe care apusenii nu-l 
sufereau. lată motive invocate de el: 

Pentru că în Apus a fost instaurat Imperiul Roman de către Carol cel Mare şi 


pentru că împăratul Bizanțului era numit în Apus „împărat al grecilor”, ei i-au negat 

acestuia titlul de „împărat Roman”. Cât timp a existat Statul Bizantin, aceasta a fost cauza 
duşmăniei şi a schismei dintre cele două Biserici |Pichler, Geschichte der kirchlichen 


Trennung... vol. I, p. 180-211]. 


Noi socotim că două au fost motivele principale ale urii apusenilor îndreptate 
împotriva răsăritenilor: ura înnăscută a minciunii împotriva adevărului şi însuşirea 


caracterului grecului de a nu accepta robia. 


Cei care i-au imputat schisma prea sfințitului Fotie, au pronunţat o mulțime de 
acuzații împotriva lui şi a caracterului lui. Mulți le-au preluat pe cele ale duşmanilor lui 
personali. Şi fiindcă una dintre acuzații era aceea a asprimii lui, publicăm două epistole 
ale acestuia către cezarul Vardas, din care se vede bunătatea, îngăduința şi caracterul 


filantrop al lui Fotie. 

Epistole ale lui Fotie către cezarul Vardas care dau mărturie despre 
smerenia creştină a acestui bărbat şi care desființează calomniile 


duşmanilor îndreptate contra lui 


Epistolă privitoare la clericul Vlasie, care se afla în pericol. 


„Încă înainte de a cerca lucrul, mă ştiam pe mine nevrednic şi de treapta 
arhierească şi de lucrarea pastorală. De aceea, dus şi tras fiind, simţeam descurajare în faţa 
acestora; şi fie ca moartea să mă fi răpit înainte de alegerea de atunci, mai bine zis de sila 
nesuferită (cu care am fost tras). Căci nu m-ar fi înecat atât de multe şi mari valuri de rele, 
revărsate fiecare peste ticălosul meu suflet, a căror aşteptare şi nădejde - căci firea 
oamenilor este foarte deprinsă a pricepe greutățile viitoare, mai ales când nenorocirea se 
abate asupra ei - m-a tulburat atunci cu totul şi m-a cuprins, şi de care plângeam, fiind 
lovit şi durându-mă amar, ceream înduplecare, făceam tot ce se poate, rugând ca aceia 
care au hotărât şi m-au silit să încuviinţeze să se ia de la mine paharul grijilor şi ispitelor 


celor multe şi felurite. 


Acum, însă, lucrurile acestea mă învaţă şi mă mustră pe mine nevrednicul, şi 
nu mai este teama de cele aşteptate, ci durere pentru lipsa celor cuvenite şi suspin şi 
strâmtorare de la cele ce deja au pus stăpânire pe mine. Căci când văd preoţi, oricine ar fi 
ei, suferind toți împreună pentru o vină, loviți, confiscându-li-se averea, înjosiţi, tăindu-li- 
se limba - îndură-te, Doamne, de păcatele noastre -, cum să nu-i fericesc mai mult decât 
pe mine pe cei ce s-au săvârşit? Cum să nu socotesc sarcina cu care am fost împovărat ca 


o mustrare a păcatelor mele? Om nevoiaş, fără ocrotire, care nici mintea n-o avea 

nevătămată - lucru pentru care este mai potrivit a fi miluit, iar nu necăjit - a pătimit atâtea 
rele laolaltă: a fost vândut, a fost bătut, a fost pus în închisoare; şi neînduplecat, i-a fost 
tăiată limba, şi aceasta în timp ce purta preoția; în favoarea căruia de multe ori am 
mijlocit, de multe ori am rugat, pentru care eu, cel deşert, am primit cuvinte de nepăsare, 


lucru pe care-l cunosc cei care au văzut. Şi dacă aceştia au uitat, nu a uitat Dumnezeu. 


Ce nădejde să am, aşadar, către cele nevăzute, când în cele învederate şi care 
îmi stau în faţa ochilor nu izbutesc într-atât şi sunt batjocorit? Cum, mijlocind eu şi pentru 
păcatele voastre şi pentru ale poporului, voi dobândi ispășirea, când mijlocind la voi în 


favoarea unuia am căzut în aşa măsură şi am fost dat la o parte în acest chip? 


Am scris acestea cu sângele lacrimilor; mai departe ţine de tine să primeşti 
epistola aceasta ca pe cea dintâi sau ca pe cea din urmă. Eu îţi spun înaintea Domnului că 
dacă acesta este scopul vostru, ca - în rugăciunile şi chemările noastre întemeiate - să fim 
respinşi şi izgoniți, şi dacă nu i se face acelui nenorocit vreo uşurare şi mângâiere în felul 
în care este cu putinţă, nu voi scrie, nici nu voi mai supăra altcumva, ci mă liniştesc 
cercetându-mă pe mine însumi şi jelindu-mă pentru cele ce mă privesc. Căci dacă, 
împreună cu cele de toată ziua, cu ispitele şi împrejurările care ni se ivesc dinafară, îmi 


voi pierde şi ticălosul meu suflet, aş fi mai nenorocit decât toţi oamenii”. 


Şi într-o altă epistolă către acelaşi cezar scria astfel: 


„Ocărâţi fiind, ne bucurăm; însă ne doare, fiindcă aceia care ne ocărăsc sunteți 
voi, cei de care atârnau nădejdile noastre de a găsi ocrotire de atacurile care pot veni de la 
alții. Şi cel mai greu este faptul că, pătimind pe nedrept, suntem acuzaţi că nedreptățim; şi 
suntem acuzaţi în scris, de către aceia de la care noi suferim în fiecare zi multe din 
acestea, că uneltim înşelătorii. Mulţumim aşadar pentru toate Mântuitorului nostru 
Dumnezeu; şi dacă n-am şti că viaţa de acum este loc de ispite, tare ne-am jeli pentru cele 


ce ni se întâmplă”. 

Cuvintele acestor epistole au curs cu atâta expresivitate din sufletul îndurerat 
şi atât de compătimitor al lui Fotie, încât era imposibil să poată cere cineva un răspuns de 
apărare mai bun la clevetirile de om deosebit de aspru plăsmuite împotriva lui. 
Prezbiterul, pentru care Fotie mijloceşte cu atâta căldură, este acel Vlasie căruia i-a fost 
tăiată limba pentru curajul vorbirii, deşi duşmanii lui Fotie vor încerca să-l cuprindă şi pe 
acesta în numărul victimelor făcute de aşa-zisa lui „ambiţie”. Prin urmare, acesta este 
gradul de credibilitate a celorlalte calomnii lansate de aceştia, calomnii pentru care pe 


drept se indignează Fotie. 

Izgonirea lui Fotie şi ridicarea lui Ignatie 


Izgonirea lui Fotie a fost neaşteptată, anticanonică şi în afara legii, precum la 
fel de în afara legii a fost şi ridicarea lui Ignatie pe tronul patriarhal, acesta fiind caterisit 
de un Sinod Ecumenic. Vasile, de îndată ce s-a urcat pe tronul împăraților Bizanțului, l-a 
coborât pe Fotie de pe tronul patriarhal şi, chemându-l pe Ignatie din surghiun, l-a 
întronizat şi 1-a predat din nou cârma Bisericii. Care să fie oare motivele care l-au convins 
pe împăratul Vasile să purceadă cu atâta grabă şi atât de anticanonic la o astfel de 


înlocuire? 


Istoricul Zonara scrie că împăratul, intrând la o sărbătoare oarecare în biserica 
cea mare (Sfânta Sofia) şi vrând să vină la împărtăşirea cu preacuratele Taine, a fost oprit 
de către Fotie, care l-a numit ucigaş de oameni. Faptul acesta îl repetă şi alți cronicari: 
Iosif şi Gheorghe monahul, Leon Grămăticul şi chiar duşmanul lui Fotie, Simeon 
Logothetul, cel care i-a deformat istoria vieții prin calomnii lipsite de cuviinţă. Mâniindu- 
se din această cauză, împăratul a întrunit un sinod la care l-a caterisit pe Fotie pe motiv că 
l-a îndepărtat nelegal pe Ignatie, ocupându-i tronul, şi l-a închis într-o mănăstire, iar pe 


Ignatie l-a readus pe tronul Constantinopolului. 
În ediţia Epistolelor lui Fotie, Valettas scrie următoarele: 


„În timpul acesta, la Curtea imperială se petrece o mare schimbare de care nu 
sunt străine intrigile papale. Împăratul Mihail, tânăr fiind şi modest, l-a promovat ca 
asociat la împărăție pe Vasile Macedoneanul, acesta din urmă declarându-l pe Mihail fiu 
adoptiv şi moştenitor al tronului, dar pe care l-a ucis apoi într-un mod inuman şi nelegiuit. 
Acest Vasile a fost proclamat apoi împărat în luna septembrie a anului 867, la 
şaptesprezece luni după asasinarea lui Vardas. Potrivit obiceiului, Fotie l-a uns pe acesta 


împărat. Cu toate acestea nu i-a lăudat lipsa de recunoştinţă, ci mai întâi i-a mustrat 

cruzimea, dezaprobând şi condamnând atunci cu curaj, aşa cum se cuvine întâistătătorului 
Bisericii, uciderea de tată săvârşită de acela. [Autorul are în vedere aici relaţia ca şi 
familială dintre Vasile şi Mihail, între ei neexistând înrudire de sânge. Deşi mai în vârstă 
cu aproape 25 de ani decât Mihail, Vasile a reuşit să intre în favorurile lui în aşa măsură 
încât l-a convins de necesitatea înlăturării prin ucidere a regentului Vardas, fapt petrecut la 
21 aprilie 866. Luându-i locul de coregent la împărăție, Vasile avea să-şi întărească 
poziţia, înlăturându-l apoi prin ucidere şi pe Mihail (23 septembrie 866), cel care-i fusese 
ca un părinte]. Şi venind, aşadar, după aceasta cel mânţit de sânge nevinovat să se 
împărtăşească cu preacuratele Taine, i-a strigat în public că este nevrednic de împărtăşirea 
Tainelor şi l-a izgonit din Biserică ca fiind mânjit de sângele binefăcătorului său. 
Umplându-se deci împăratul de mânie, îl coboară pe Fotie de pe tronul patriarhal şi-l 
întemnițează la mănăstirea Skepi, nu foarte departe de Constantinopol. Apoi îl aşează 


Patriarh pe Ignatie la 23 noiembrie 867”. 


Este de ajuns să spunem că aceste informaţii istorice le primim de la diferiți 
istorici bizantini şi de la duşmani ai lui Fotie, precum Simeon Magistrul şi Leon 
Grămăticul. Simeon Magistrul scrie: „Iar Patriarhul Fotie, venind împăratul în biserică şi 
urmând să se împărtăşească, îl numea pe el tâlhar şi ucigaş şi nevrednic a se împărtăşi; şi 
mâniindu-se acela... l-a alungat de pe tron şi l-a ridicat iarăşi, pentru a doua oară ca 
Patriarh, pe Ignatie cel între sfinți” [Cronograful lui Teofan, PG 108, 688-689 şi 


următoarele]. 


La rândul său, Constantin Porfirogenetul, nepotul lui Vasile Macedoneanul, 


istoriseşte următoarele: 


„Vasile, îngrijindu-se de reaşezarea Bisericilor lui Dumnezeu şi văzându-le 


tulburate de tumultul iscat de greşeala înaintaşului său, deoarece (Ignatie) a fost alungat 

de pe tron şi îndepărtat de turma a cărei căpetenie era după lege, fiind succedat de un altul 
(de Fotie), a hotărât să restabilească pacea şi, prin sinodul comun şi adunarea arhiereilor 
de pretutindeni ai Bisericii lui Hristos, a potolit neliniştea pe cât se putea, dând tărie şi 


celui de-al şaptelea Sfânt Sinod de dinaintea acestuia...”. 


Motivele expuse de nepotul împăratului ne fac cunoscute pricinile particulare 
ale lui Vasile pentru care s-a grăbit să-l readucă pe Ignatie şi să-l coboare pe Fotie. Graba 
stârnită de indignarea în faţa atitudinii lui Fotie nu micşorează, însă, şi importanța 


oarecăror motive politice. 


Aflăm din istoria politică faptul că existau motivații politice ale gestului: era 
considerată necesară apropierea şi împăcarea cu Papa; atitudinea potrivnică şi duşmănia 
Papei Nicolae faţă de Biserica Răsăriteană şi faţă de imperiu îi provoca neliniște 
împăratului de curând urcat pe tron prin asasinarea lui Mihail. De dragul său, împăratul l-a 
sacrificat pe Fotie, deoarece Fotie era persoana nepotrivită pentru o astfel de împăcare. 
Întorsătura lucrurilor l-a scos biruitor pe Papa Nicolae. Vasile şi Ignatie i-au scris Papei 
epistole prin care îl informau despre schimbările petrecute în conducerea Bisericii şi-l 
rugau să conlucreze în vederea reglementării definitive a chestiunii şi pentru întrunirea 
unui sinod ecumenic care să aibă ca obiect restaurarea păcii bisericeşti. Epistolele, şi 
îndeosebi cea a lui Ignatie, conţineau unele expresii de evlavie exagerată şi devotament 
fată de Papa. Vasile numea părerea Papei ca fiind apostolică şi de Dumnezeu insuflată. La 
rândul său, Ignatie adeverea faptul că „Domnul nostru lisus Hristos, Cuvântul cel 
atotstăpânitor şi prea puternic, a rânduit un singur doctor ales şi universal al bolilor şi 


rănilor mădularelor Bisericii, adică pe cuvioşia Voastră cea frățească şi părintească”. 


Apoi, adăugând spusele Mântuitorului către Petru, pe care se sprijină primatul 


papal, spune: „lar aceste fericite vorbe nu le-a mărginit prin vreo tragere la sorţi doar la 

verhovnicul (Apostolilor), ci prin el le-a trimis şi tuturor ierarhilor bătrânei Rome. Şi 
mulţumită acestui fapt, din vechime şi de la început (arhierei Romei) au fost cei care au 
dezrădăcinat smintelile cele viclene ale ereziilor şi nelegiuirilor ce s-au ivit. Şi acum, 
aşadar, Fericirea Voastră, care cu vrednicie hotărâți prin puterea dată vouă de la Hristos, 
pe cel care tâlhăreşte a intrat pe fereastră în staulul oilor (pe Fotie)... cu lucrarea puterii 


tale apostolice şi ierarhice l-ai tăiat de la trupul de obşte al Bisericii”. 


Câtă decădere! O, Ignatie, cum ai trecut în uitare, în aşa măsură, istoria 
Bisericii tale? Cum ai tăgăduit adevărul? Cum ţi-ai trădat ortodoxia? Cum ai necinstit 
Sinoadele Ecumenice? Cum ai cutezat să-i jigneşti pe cei o mie de Părinţi ai Bisericii 
Răsăritene care cu un an mai înainte l-au osândit pe Papa Nicolae pentru erezie? Cine ţi-a 
dat, ca Patriarh, dreptul să scrii o astfel de epistolă? Însă nu! Nu ca Patriarh ai scris-o, ai 
scris-o ca simplu om, fiindcă niciodată până acum ea nu a fost recunoscută de Biserică ca 
fund un înscris autentic al Bisericii. Cu adevărat, te-ai urcat pe tronul Constantinopolului 
fără a fi vrednic, fiindcă ai sacrificat toate de dragul înălțării tale: adevărul şi Ortodoxia. 
Dacă Biserica rămânea în stăpânirea ta, ai fi supus-o cu totul Romei. Din fericire însă, în 
sinodul cu participare restrânsă pe care l-ai întrunit sub denumirea de „ecumenic”, au 
existat bărbaţi care au apărat după putere drepturile Bisericii. Cât de grozavă este patima 
iubirii de slavă şi a răzbunării! 

Biserica Apuseană este cea care a avut inițiativa de a-l proclama sfânt pe 
Ignatie, proclamare pe care Biserica Răsăriteană a acceptat-o prin partida zisă a 
ignatienilor. Ignatienii sunt cei care l-au înscris pe Ignatie în rândul sfinţilor şi l-au rânduit 
în ceata acelora din două motive: pentru a le sluji propriilor interese şi propriilor principii 
referitoare la sfinţenia conducătorului lor şi pentru a-l cobori pe Fotie în conştiinţa 
poporului şi a dobândi putere împotriva tovarășilor lui Fotie. Dacă va citi cineva sinaxarul 


lui Ignatie, va întrezăni duhul şi mâna unui adept al Bisericii Apusene, cel dintâi 

insinuându-se în mintea cititorului, cea de-a doua împodobind viaţa lui Ignatie cu minuni 
cu totul fantasmagorice! Din probabilitatea de a se fi săvârşit vreo mică minune, ei 


argumentează sfinţenia lui Ignatie. 


Sinod Ecumenic la Constantinopol 


Papa Nicolae murind între timp, epistolele adresate lui au fost primite de 
succesorul său, Adrian al II-lea, care, convocând un sinod la Roma în anul 868, a 
condamnat ca fund adunări nelegiuite toate sinoadele întrunite la Constantinopol 
împotriva tronului apostolic al Romei şi a lui Ignatie, l-a anatematizat din nou pe Fotie şi 
a acordat iertarea celor care au conlucrat cu el, cu condiția de a dovedi căinţă şi de a se 
arăta ascultători față de dogmele papale. După aceea, a trimis trei locțiitori la 
Constantinopol pentru a comunica hotărârile emise şi pentru a obţine declarația explicită 
de supunere faţă de tronul roman şi faţă de dogmele lui, având grijă ca toate acestea să fie 
semnate de toţi arhiereii Răsăritului, şi pentru a prezida sinodul ecumenic care se stabilise 


deja a se întruni aici. 


Sinodul acesta s-a întrunit la 5 octombrie 869. Vasile şi Ignatie au decis să se 
poarte cât se poate de împăciuitor în cadrul lui, cu atât mai mult cu cât scopul principal, 


sau mai bine zis singurul scop al sinodului, era acela de a se reînnoi condamnarea lui 

Fotie şi a tovarăşilor lui, numiţi fotianiţi, care nu voiau recunoaşterea schimbării 
petrecute, adică validarea celor săvârşite de Vasile şi de Ignatie. Însă intenţiile acestea ale 
celor doi se pare că nu se identificau în întregime cu cele ale sinodalilor. Aceştia îşi 
dădeau acordul pentru condamnarea lui Fotie şi a fotianiţilor, însă nu şi acela de supunere 


a Bisericii faţă de Papa. 


Întrunit ca ecumenic, sinodul acesta a adunat un număr foarte mic de episcopi. 
În răstimp de doi ani, Vasile şi Patriarhul abia au putut să strângă 18 ierarhi pentru prima 
şedinţă, iar numărul total al persoanelor adunate s-a ridicat, potrivit lui Anastasie 
Bibliotecarul, un papistaş zelos, la 128 de episcopi. [Se pare că nu au fost cu toţii 
episcopi, fiindcă alţi cronicari menţionează şi preoţi şi diaconi şi ipodiaconi. Ce înseamnă 


acest număr pentru a da unui sinod caracterul de ecumenic? ]. 


Schița planului de unire, redactată în latineşte, a fost trimisă de la Roma de către 
Adrian pentru a fi semnată de arhiereii Răsăritului. Se pare că ea nu a fost acceptată de sinod, 
fapt pentru care nici nu a fost tradusă integral în greceşte, ci prescurtat şi într-o formă care anula 
cu totul termenii supunerii Bisericii Răsăritene faţă de tronul Romei. Episcopii Răsăritului au 
semnat deci această din urmă declarație reformulată în modul acesta în greceşte. Un fapt 
asemănător s-a petrecut şi sub Tarasie, la Sinodul al VI-lea Ecumenic, faţă de pretenţiile lui 


Adrian |. 


Textul grecesc pe care l-au semnat răsăritenii spunea doar că-l anatematizează 
pe Fotie şi pe tovarăşii lui, că aprobă toate câte a hotărât Nicolae şi Adrian al II-lea 


privitor la el, însă nu cuprindea nimic referitor la puterea suverană a Papei. 


Potrivit mărturiei lui Hergenrother |[Paparigopoulos, Istoria neamului elen, 
vol. IV, p. 305. Joseph Hergenrother, 1824-1890, istoric bisericesc şi canonist german, a 
fost primul Cardinal-prefect al Arhivelor Vaticanului, funcție instituită la Conciliul 
Vatican I], principiul predominant în discuţiile şi în deciziile sinodului acestuia este acela 


că nu Papa singur şi exclusiv, ci cei cinci Patriarhi, adică al Romei, al Constantinopolului, 

al Alexandriei, al Antiohiei şi al Ierusalimului, sunt îndreptăţiți să judece în comun asupra 


oricărei chestiuni care priveşte întreaga Biserică | Sinodul l-a dezminţit pe Ignatie]. 


Cel dintâi s-a pronunţat Patriarhul Ierusalimului, Ilie, spunând: „capetele 
patriarhale, Duhul cel Sfânt le-a aşezat în lume, pentru ca smintelile care apar în Biserica 
lui Dumnezeu prin ele să fie date pierzării”, iar pe episcopul tronului vechii Rome îl 


numeşte simplu întâi-şezător. 


La rândul său, mitropolitul Smirnei, unul dintre cei mai credincioşi adepţi ai 
lui Ignatie, scoțând în evidenţă „egalitatea deplină a celor cinci Patriarhi”, a spus că 
Dumnezeu este Cel care a aşezat pe firmamentul Bisericii, ca nişte luminători mari puşi în 
linie dreaptă, capetele patriarhale ca să strălucească peste tot pământul, ca să cârmuiască 


ziua şi noaptea şi să despartă întunericul de lumină. 


Însuşi împăratul Vasile exprimă mai limpede acest principiu, că problemele 
bisericeşti sunt judecate nu de un singur Patriarh, ci de adunarea Patriarhilor prin votul 
majorităţii, atunci când întreabă: „Un act a patru tronuri patriarhale, cine-l poate 


dezlega?”. 


De asemenea, epitropul imperial loan, în îndemnurile sale către fotinieni, îi 
întreabă pe aceştia: „arătaţi în clipa aceasta dacă, fie un eretic oarecare, fie un schismatic 
din orice loc a cugetat în afara a ceea ce cugetă cele patru Patriarhii şi nu s-a primejduit? 
Deci dacă astăzi cele patru Patriarhu, mai bine zis cinci, vă osândeşte pe voi, cine vă va 
ajuta vouă?” [Patru Patriarhii”, deoarece sinodul patriarhului Alexandriei nu a ajuns la 
timp la Constantinopol, ci la începutul anului 870, la cea de-a noua şedinţă a sinodului. 


Insă încuviințarea de către el a părerilor participanţilor era cunoscută sinodului |]. 


Pe de altă parte, reprezentanţii Papei, care au exercitat preşedinţia sinodului şi 
au ascultat toate părerile exprimate, nu numai că nu le-au pus la îndoială, ci, după cum 
observă Hergenrother, au recunoscut prin unele canoane ale acestui sinod, adică al 14-lea, 


al 17-lea şi, în mod hotărâtor, al 21-lea, egalitatea între ei a celor cinci cârmuitori ai 

Bisericii. Sinodul a ţinut zece şedinţe, încheindu-și lucrările la 28 februarie 870. 


Chibzuind asupra celor petrecute la sinod 


Cele petrecute la acest sinod sunt foarte importante pentru următoarele motive 
de o deosebită însemnătate: a) pentru îndepărtarea schismei produsă în urma celor 
petrecute cu Fotie, b) pentru recunoaşterea sinoadelor organizate la Roma de către 
Nicolae şi Adrian, prin care erau condamnate sinoadele şi hotărârile sinoadelor întrunite 
de către Fotie, c) pentru recunoaşterea de către sinod a Bisericii Apusene ca împărtăşind 
aceeaşi credinţă, în ciuda păstrării diferenţelor dogmatice ale apusenilor condamnate de 
către Fotie şi d) pentru proclamarea şi întărirea principiului egalităţii celor cinci Patriarhi, 


adică a pentarhiei bisericeşti existente la momentul acela. 


Ridicarea schismei produse este un fapt de mare importanţă, deoarece sinodul 
n-a scos nici o vorbă despre diferenţele de credinţă, ci a ridicat schisma ca şi cum acestea 
nu existau. Desigur, această acţiune a sinodului a fost dictată de duhul înţelepciunii şi de 
necesitatea păcii celor două Biserici. A covârşit duhul îngăduinţei, care a covârşit de altfel 
în Biserica Răsăriteană şi înainte de Fotie şi în primii ani ai patriarhatului său. De dragul 
păcii şi al iubirii, diferenţele au fost lăsate la o parte, iar Bisericile s-au unit din nou în 
iubire, ţinând fiecare, fără atingere, cele ale sale. Curios este faptul că Fotie, după a doua 
lui aşezare pe tronul patriarhal al Constantinopolului, a dat uitării acea faimoasă enciclică 


a lui împotriva apusenilor şi a căutat să construiască relaţii strânse cu Papa loan al 8-lea, 

e care îl numea „prea sfințit” şi „foarte ortodox” şi altele asemenea, după cum vom 
> 


vedea la momentul potrivit. 


Latinii au numit acest sinod ca fiind „al optulea ecumenic”, iar răsăriteni l-au 
numit mai târziu „sinod mincinos”, forțat şi în afara legii, numit „al optulea” în mod fals. 
Adevărul este că e un sinod local, iar nu ecumenic, deoarece, în primul rând, este sigur 
faptul că majoritatea arhiereilor Răsăritului necondamnaţi de sinod au lipsit de la el şi, în 
al doilea rând, nu a fost alcătuit vreun oros dogmatic, lucru care constituie una din 
caracteristicile de bază ale Sinodului Ecumenic. Principiul pentarhiei bisericeşti aşezat de 
acest sinod este potrivnic dogmelor referitoare la Sinoadele Ecumenice. Prin instituirea 
acestui principiu, sinodul limitează caracterul de autoritate al Sinoadelor Ecumenice. 
Principiul acesta este anticanonic şi înşelător, fiindcă lipseşte celelalte Biserici de dreptul 
de a discuta asupra chestiunilor bisericeşti; principiul acesta este asemănător celui al 


infailibilității Papei, cu singura diferenţă că există cinci infailibili în loc de unul. 


Sinodul acesta a fost condamnat pe drept de către răsăriteni, deoarece nu 
numai că el nu a adăugat nimic privitor la credinţă, dar şi-a depăşit hotarele prin 
promovarea principiului egalităţii celor cinci Patriarhi. S-a desfăşurat într-o atmosferă de 
constrângere; s-a întrunit datorită unor motive politice; l-a afurisit pe prea sfințitul 
Patriarh Fotie datorită pornirii pătimaşe împotriva lui şi a numeroşilor lui tovarăşi a 
Papilor şi a lui Ignatie dimpreună cu adepţii lui; nu reprezintă duhul întregii Biserici; a 
alcătuit un canon care se opune celor deja dogmatizate de veacuri referitoare la autoritatea 
Sinoadelor Ecumenice şi celor proclamate cu privire la adevărul dogmatic; reprezentanţii 
Patriarhilor Antiohiei, Ierusalimului şi Alexandriei nu erau reprezentanți canonici, ci 
trimişi ai saracinilor, în favoarea cărora anturajul împăratului l-a convins pe acesta să le 
permită să se înfățişeze în sinod ca reprezentanţi ai Patriarhilor menţionaţi. Pentru toate 
aceste motive, sinodul acesta şi-a pierdut caracterul de sinod ecumenic, ca să nu spunem 


caracterul de sfânt sinod [vezi Adevărul religios, p. 279]. 

Efectul canonului referitor la pentarhia bisericească 


Încă din timpul desfăşurării acestui sinod, bulgarii au trimis ambasadori la 
Constantinopol pentru a cere rezolvarea de către cârmuitorii întregii lumi creştine a 
chestiunii: sub care dintre cele două tronuri trebuie să se supună Biserica bulgară, cel al 
vechii sau cel al noii Rome. În acest scop, la trei zile după terminarea acelui sinod lărgit, 
Vasile a întrunit un sinod particular al celor cinci Patriarhi pentru a rezolva chestiunea 
bulgară. Cu toate că a fost de faţă, Ignatie nu a participat la discuţii şi nici la luarea 
hotărârii, deoarece era, ca întâistătător al Bisericii Constantinopolului, parte implicată în 


cazul ce urma a fi judecat. 


Dimpotrivă, când bulgarii şi-au înfățișat cererea, locţiitorii Papei s-au grăbit să 
replice că bulgarii sunt deja supuşi tronului roman, fiindcă voievodul lor a trecut sub 
stăpânirea acestui tron dându-se pe sine, ţara şi neamul său acestuia şi primind de la acesta 
îndrumări, şi învățături, şi episcopi, şi preoţi. Însă locţiitorii Patriarhilor Răsăritului s-au 
împotrivit spunând că ei nu au în vedere să judece starea de lucruri existentă, ci felul în 
care trebuie rânduite lucrurile. I-au întrebat deci pe bulgari cui aparţinea ţara lor când s-au 
supus creştinării şi ce preoţi existau atunci acolo: greci sau latini. Şi fiindcă bulgarii au 
răspuns că ţara aparţinea de greci şi că existau acolo doar preoți greci, locţiitorii 
Patriarhilor Răsăritului s-au pronunţat în sensul că ţara se afla deja sub jurisdicția tronului 
Constantinopolului, deoarece şi înainte de cucerirea ei de către bulgari ea se supunea 


tronului Bisericii acestuia. 


În acel moment s-a declanşat o lungă discuţie al cărei rezultat a fost întărirea 
hotărârii precedente, în felul acesta fund aplicat în practică în mod oficial canonul privitor 


la pentarhia bisericească. Locţitorii Papei au protestat, însă hotărârea a fost dusă la 

îndeplinire, astfel încât să rămână pentru totdeauna un fapt neîndoielnic acela că sinodul 
de la 869 a consfințit egalitatea cârmuitorilor Bisericii, iar nu supremaţia unuia dintre ei 


[vezi Paparigopoulos, Istoria neamului elen, vol. IV, p. 311-312]. 

Întoarcerea lui Fotie şi reaşezarea lui pe tronul Patriarhal al 


Constantinopolului 


Pe la anul 877 (după alții ar fi anul 878), Patriarhul Ignatie s-a săvârşit din 
viaţă, iar la a treia zi după moartea lui, Fotie a preluat pentru a doua oară tronul patriarhal, 


la îndemnul împăratului. Paparigopoulos se întreabă: 


„Cum a fost posibil acest lucru de vreme ce se aflau încă în vigoare 
declaraţiile sinodului lărgit întrunit cu opt ani mai devreme şi care, sub preşedinţia 
împăratului Vasile însuşi, l-a anatematizat pe Fotie într-un mod atât de solemn? Şi 
răspunde spunând că aceste sinoade târzii nu aveau în acel timp, precum se pare, 
importanţa care li s-a acordat ulterior şi, fiind întrunite în funcție de anumite interese 
deosebite ale societăţii, ele nu dobândeau autoritate decât în măsura în care se socotea 
necesar să li se acorde această autoritate, după care erau puse deoparte fără multe 


formalităţi”. 


Părerea aceasta a lui Paparigopoulos este cu totul greşită, deoarece, dacă ar fi 
adevărat, acest fapt ar constitui o hulă grea aruncată împotriva Părinților care se adunau în 
Sfinte Sinoade, cât şi împotriva întregului cler al Bisericii Răsăritene, ca unii care 
necinstesc ceea ce este mai sfânt, făcându-se organe lipsite de conştiinţă ale statului, într- 
adevăr, nu ar exista o batjocură mai mare decât a întruni sinoade ale arhiereilor în numele 
lui Dumnezeu, având înaintea lor Sfânta Evanghelie şi cinstita Cruce, chemând pogorârea 
Sfântului Duh pentru ca apoi, din simţământul unei importanţe minime şi a duratei 
vremelnice a autorităţii celor decretate, să nu le mai dea importanţă. Prin părerea lui, 
Paparigopoulos a transformat sfintele sinoade în şedinţe parlamentare, hotărârile le-a 


transformat în proiecte de legi, iar pe episcopi în parlamentari care iau, fără conştiinţă, în 

deşert numele lui Dumnezeu pentru a servi interese politice. Lucrul acesta este o gravă 
jignire aruncată pe nedrept împotriva Bisericii Răsăritene, jignire prin care autorul crede 


c-o apără. 


Motivele pentru care sinodul lui Ignatie şi-a pierdut propria autoritate au fost 
de natură internă fiindcă, după cum am văzut, îi lipseau caracteristicile care dădeau 
autoritate sinoadelor. Participanţii nu aveau cugetarea pe care Paparigopoulos le-o 
atribuie. Ei s-au întrunit gândind că alcătuiesc un sfânt sinod ale cărui hotărâri vor avea 
validitate permanentă. Dacă există motive canonice sau de alt fel pe care Biserica întreagă 
le consideră puternice pentru desfiinţarea autorităţii hotărârilor unui sinod, acest lucru nu 
schimbă nici cugetarea părinților care alcătuiesc acel sfânt sinod, nici caracterul sinodului. 
Tocmai prin aceasta un sfânt sinod îşi pierde caracterul de „sfânt”: dacă e vădit de departe 
că sfinţenia acestuia a fost încălcată. Există cazul în care validitatea hotărârilor unui sinod 
este desfiinţată pe motive canonice, dar există şi cazul în care sinodul se întruneşte din 
motive politice, iar ulterior hotărârile îi sunt desfiinţate fiindcă sunt creaţii politice. Prin 


urmare, Paparigopoulos a greşit gândind aceasta despre întrunirea Sfintelor Sinoade. 


Fotie a revenit fără formalități pe tronul Constantinopolului, fiindcă sinodul 
lui Ignatie, din motivele menţionate, a decăzut cu totul în conştiinţa întregii Biserici şi a 
fost considerat ca şi cum nu a avut loc, deoarece majoritatea episcopilor nu a luat parte la 
el şi a condamnat cele petrecute. Acesta este motivul pentru care Fotie s-a urcat din nou 
pe tron fără formaltăți. Biserica Răsăriteană, cu excepţia lui Ignatie şi a prietenilor săi 


porniţi cu patimă împotriva lui Fotie, nu l-a considerat niciodată caterisit pe Fotie. 

Atitudinea lui Fotie faţă de Papă 


Indată după revenirea lui, Fotie i-a scris Papei cu simţăminte prietenești şi 
inimă deschisă, dându-i vestea înălțării lui pe tronul Bisericii, rugându-l totodată să 
conlucreze prin apocrisiari la organizarea sinodului pe care plănuia să-l întrunească la 


Constantinopol în vederea validării celor petrecute. 


Merită observat faptul că Fotie a dat uitării enciclica sa îndreptată împotriva 
Papei Nicolae şi a acceptat unirea din nou cu Biserica romană, unire refăcută prin sinodul 
lui Ignatie, nemaimenţionând deloc diferenţele dogmatice pentru care a supus Biserica 
romană judecății şi care-l determinase să declare ruperea de ea. Această schimbare de 
gândire ne duce la presupunerea că Fotie şi-a retras enciclica împotriva Papei Nicolae nu 
din pricina dispariţiei abaterilor dogmatice expuse în ea, ci din alte pricini, pe care le vom 
descoperi cu uşurinţă. Căci dacă alcătuirea enciclicei şi întrunirea unui numeros sinod 
împotriva Papei fuseseră dictate de motive dogmatice, întrucât Biserica romană nu-şi 
îndreptase deloc dogmele greşite, nu-i era îngăduit lui Fotie să mai aibă părtăşie cu ea 


după caracterizarea ei ca eretică. 


De asemenea, dacă presupunem că a acceptat faptul împlinit, nu ar fi scutit de 
acuzaţia că de dragul tronului Patriarhiei a acceptat unirea împotriva convingerilor sale. O 
astfel de acuzaţie împotriva lui Fotie ar fi nemeritată, căci din epistolele sale către Vardas 
şi către pustnicul Teodor şi din cuvântările lui înaintea sinodului ce se va întruni nu mult 
după aceasta, se vede că Fotie a fost constrâns să se urce pe tron. Paparigopoulos îl 
nedreptăţeşte pe Fotie atribuindu-i o ambiţie dusă la extrem, interpretând greşit şi vrednic 
de plâns lipsa lui de ură faţă de împărat şi smerenia lui creştină în general, pe care le 
atribuia unor gânduri ascunse. Fotie a fost cu adevărat mare, Fotie a fost rugat, după cum 


vom vedea, să urce din nou pe tronul patriarhal. Şi s-a urcat pe el din duh de jertfă şi cu 

gândul satisfacerii cererilor îndreptăţite ale numeroşilor săi tovarăşi. 


Respingând deci această acuzaţie, se naşte întrebarea de ce Fotie îi recunoaşte 
ca fiind de aceeaşi credinţă pe aceia pe care cu doar un deceniu în urmă i-a afurisit ca 


eterodocşi? 


Dezlegarea nedumeririi ne-o oferă relațiile lui Fotie cu Biserica romană 
înainte de alcătuirea enciclicei. Înainte de a da enciclica, Fotie îi considera pe Papi de 
aceeaşi credință. În epistola lui Fotie către Papa Nicolae, vedem înfățișat duhul şi 
cugetarea lui Fotie privitor la întâistătătorul Bisericii romane şi la Biserica Romei. În acea 
epistolă, Fotie apare cu totul diferit. Aşadar când a survenit schimbarea? Cauzele 


schimbării ni le fac cunoscute evenimentele istorice. 


Neputând supune Bulgaria, Papa Nicolae a pornit un război aprig împotriva 
lui Fotie. După cum am văzut deja, în epistolele lui Nicolae către regele Bulgariei, către 
împăratul Mihail şi către Fotie însuşi, îl ataca aspru pe acesta din urmă. Am văzut de 
asemenea cum se lupta prin legaţii, prin cuvintele şi acțiunile lui ca să-l doboare pe Fotie. 
Papa Nicolae se obrăznicise cu totul. Izgonirea lui Fotie prin acţiunile lui Nicolae însemna 
umilirea Bisericii Răsăritene. Uzurparea Bulgariei şi felul în care s-a purtat clerul apusean 
în Bulgaria erau pricină de mare indignare. În Bulgaria, Papa şi clerul său nu încetau să 
răstoarne rânduielile de slujbă statornicite care le-au fost predate de Biserica Răsăritului, 
învățând dogme noi şi semănând vrăjmăşie faţă de Biserica de la care şi-au luat aceste 
slujbe. [Paparigopoulos îl dojeneşte pe Fotie pentru că l-ar acuza pe nedrept pe Nicolae 
pentru adăugarea lui Filioque, acesta nefiind încă introdus la Roma. Este adevărat că la 
Roma nu fusese introdus încă, însă acest Papă Nicolae învăţa adaosul lui Filioque prin 
trimişii lui în Bulgaria. lată ce citim în enciclica patriarhală către ortodocşii de 
pretutindeni: „Atunci Nicolae cel dintâi, pentru a arăta acelui popor barbar (al Bulgariei) 
că credinţa pe care a primit-o de la Constantinopol este nedesăvârşită şi că tronul apostolic 


(al Romei) o învaţă pe cea deplină şi dreaptă, le-a dat francilor învoirea s-o 

propovăduiască pe aceasta fără sfială ca venind de la persoana Papei şi a scaunului 
apostolic, învățând că Duhul Sfânt purcede şi de la Fiul etc.” (pag. 66). Iată motivul 
pentru care Fotie l-a numit pe Nicolae introducător al lui Filioque, cu toate că adaosul nu 


fusese introdus la Roma, fapte pe care Paparigopoulos pare că nu le-a avut în vedere]. 


Acest comportament al lui Nicolae şi al clerului său, l-a împins pe 
preaînţeleptul Fotie la scrierea acelei enciclice, cu scopul de a-l învăţa adevărul, tăindu-l 
de la trupul Bisericii şi îndreptând împotriva aceluia războiul pe care el îl ridicase cu atâta 
nedreptate împotrivă-i. Această stratagemă deosebit de inteligentă ar fi izbutit dacă nu ar 
fi venit pe neaşteptate moartea lui Mihail şi înălţarea lui Vasile Macedoneanul pe tronul 


Bizanțului care, odată întronat, l-a doborât pe Fotie şi l-a ridicat pe Ignatie. 


Motivele care l-au silit pe Fotie să-şi schimbe atitudinea pe care o avusese faţă 
de Papa Nicolae au ţinut cont de noile realităţi. Poziţia lui Fotie care reiese din enciclică 
era îndreptată împotriva lui Nicolae, nu împotriva tuturor episcopilor Bisericii Apusene. 
Aceste motive nemaiexistând acum - Nicolae murind, iar pe scaunul papal şezând Ioan al 
8-lea, bărbat cuviincios şi înţelept - lui Fotie nu i-a fost greu să reînnoade legăturile 
paşnice cu Apusul, lăsând la o parte diferenţele de credinţă de dragul păcii şi al dragostei, 
considerând de ajuns să se păstreze el dimpreună cu Biserica lui în duhul drept al 
Ortodoxiei şi arătându-se în continuare potrivnic susținerii dogmei referitoare la 
purcederea Sfântului Duh. Pentru aceea s-a grăbit să reia legăturile cu scaunul Romei, 


întrerupte cu aproape un deceniu înainte. 

Despre al optulea Sinod Ecumenic 


Contrar înaintaşilor săi, care l-au considerat nevrednic de a i se da 
recunoaşterea, Papa loan nu a respins cererea lui Fotie şi nici persoana lui. Căci, după 
cum scrie, văzând cum toți Patriarhii şi episcopii, chiar şi cei hirotoniți de Ignatie, erau 
într-un suflet pentru alegerea lui Fotie, urmând pildelor de îngăduinţă din vechime care se 
arătau cu prilejul sinoadelor, a dat înapoi în faţa situației create, în baza înţelegerii ca 
Fotie să nu aibă nici-o influenţă în Bulgaria, să ceară iertare în sinod şi să-i primească în 


comuniune pe toţi episcopii lui Ignatie. 


Papa le-a poruncit legaţilor lui să-i afurisească pe toţi cei care evită părtăşia cu 
aceştia şi cu Fotie, iar pe Fotie să-l roage în faţa întregului sinod să nu intervină cumva în 
chestiunea Bulgariei, nici să hirotonească pe cineva în această eparhie. În baza acestei 
înţelegeri, toate sinoadele întrunite împotriva lui la Roma şi la Constantinopol urmau să 
fie socotite ca şi cum nu ar fi existat. Hotărârea aceasta a fost semnată la Roma, înaintea 
Papei, de către 17 episcopi. [din aceste două fapte reiese falsul, întâi, că pe cei pe care 
Papa i-ar recunoaşte din indiferent ce motiv, i-ar recunoaşte şi Dumnezeu şi, al doilea, că 
Papa ar fi înveşmântat cu autoritate sinodală pentru a-şi valida propriile decizii]. 

Sinodul s-a întrunit în biserica Sfânta Sofia din Constantinopol în anul 879, iar 
la el au participat 383 de părinții episcopi, fiind cu toţii dintre cei aflați sub jurisdicţia 
tronului Constantinopolului. Sinodul a fost prezidat de Fotie, iar la el au fost prezenţi cei 


trei legaţi ai Papei şi locţiitori ai celorlalte tronuri patriarhale. 


În prima şedinţă al celui de-al 8-lea Sinod Ecumenic, Zaharia de Calcedon a 


spus: 

„Lucrul păcii este cu atât mai de cinste, cu cât şi Dumnezeu Însuşi pace este 
numit şi socotit a fi... Însă nu este multă vreme de când Biserica din părţile noastre a 
suferit o vătămare, nefiind ea scutită de răzvrătiri nici mai înainte, din cauza simplităţii 
stăpânitorului; însă ea a izgonit atunci răul şi s-a ridicat la o aşa de mare înălțime a văpăii. 
Care este pricina acestui fapt, pe care cu toţii cereti s-o aflaţi? Întrebăm, şi deşi neobişnuit, 


este totuşi adevărat. 


Știința dumnezeiescului bărbat, bogată atât în cele privitoare la sfintele şi 
dumnezeieştile Scripturi, cât şi la învăţăturile cele de obşte, cu o curăţie a minţii ca de 
copil şi firea omenească întrecând, cu totul înţeleaptă, având unită agerimea minţii cu 
blândeţea, de un caracter îngăduitor în toate şi măsurată, ce se arată mai bună decât toate 
plăcerile laolaltă, covârşind cu milostenia pe toți care vreodată au alergat spre ajutorul ei, 
dovedind a avea smerenia lui Hristos, pe care se cuvine s-o aibă orice creştin şi cu atât 
mai mult arhierei... având bune simţăminte faţă de cei păcătoşi din nemărginită iubire de 
oameni, lipsit de averi; care pe mulţi dintre eretici, pe mulți dintre necredincioşi şi, mai 
mult decât aceştia, neamuri întregi pregătindu-le pentru a le întoarce la credinţa noastră 
cea fără prihană a creştinilor; şi văzând la el, simplu vorbind, toată virtutea câtă poate 


creşte în oameni. 


Însă cum, dacă a lucrat cineva virtutea în aşa măsură şi atât de mult, virtutea 
aceasta, bună fiind, s-a făcut, dimpotrivă, pricinuitoare a răului, a vrăjmăşiei bisericeşti? 
Cred că toți doriți să aflați răspunsul. [prin grija marelui Fotie, a fost deschisă calea 
propovăduirii creştine către bulgari, vlaho-bogdani, ruşi, polonezi, boemi, unguri, pe 
lângă aceştia şi către transilvăneni, albanezi, glagoli, dalmaţieni etc. Dintre aceştia, unii au 


fost creştinaţi parțial, alţii cu toţii deodată, stârnind o puternică invidie la Vatican]. 


Acest prea sfințit Patriarh al nostru, pe care-l vedeţi, a lucrat virtutea; aceasta, 
bună fund, s-a făcut pricinuitoare de rău, atrăgând asupra ei pizma ce s-a făcut pricină a 


celor ce ni s-au întâmplat nouă tuturor; şi aveţi ca pildă potrivită pentru cele spuse, pe cel 

dintâi şi marele Arhiereu Hristos... Acest lucru s-a întâmplat şi din cauza lui a fost dat jos 
de pe tron; a pătimit şi bine este a se linişti, căci asupra unora ca acestea e mai de folos 
tăcerea. Tăria binecredinciosului nostru împărat să repare înfrângerea... Şi e bine să se ia 
în socoteală şi părerea prea sfinţitului Papă loan, care vrea să curme cu totul cele ce s-au 


abătut asupra Bisericii spre pieire şi stricăciune”. 


Și mai spunea acesta că sinodul a fost întrunit nu din pricina Bisericii 
Răsăritene, ci din pricina celei Apusene, deoarece cea Răsăriteană a păzit de la început 
buna învoire şi buna înţelegere cu Patriarhul. Întreg sinodul a repetat acest lucru şi a 
explicat că majoritatea episcopilor nu a întrerupt comuniunea cu Fotie, iar alții i s-au 
alăturat mai apoi. Şedinţa s-a încheiat cu polihroniul la adresa prea sfințiților Patriarhi 
Fotie şi loan, fiind vrednic de observat că în urările de „întru mulţi ani” numele lui Fotie a 
fost pus înaintea numelui lui loan, fapt care nu se potriveşte câtuşi de puţin cu 
interpretările apusenilor despre suveranitatea papală, mai ales că faptul s-a petrecut în 


prezenţa legaţilor papali care aclamau împreună cu ceilalți. 


În cea de-a doua şedinţă s-a dat citire epistolelor Papei. Sinodul a răspuns 
pretențiilor Papei, spunând că acceptă toate cele ce privesc pacea bisericească, cu excepţia 
celor ce cad în sarcina împăratului şi a guvernării ținuturilor acestuia, şi consideră că 
problema subordonării Bulgariei nu este una duhovnicească, ci politică, îndreptățind 


acţiunile iniţiale ale lui Fotie. 


In această şedinţă, Fotie a istorisit fapte care merită luate în seamă şi pe care 
sinodalii le confirmau prin intervenţiile lor, istorisirile lui Fotie dezminţind acuzaţiile de 


iubire de stăpânire şi ambiţie nemăsurată aduse de adversarii săi: 


„Nicidecum nu am ajuns pe tronul acesta din dorinţă; pentru aceea şi mai 


înainte cu multe lacrimi, căutând în tot chipul să întârzii aceasta şi fiind silit fără 

înduplecare, m-am urcat pe acest tron arhieresc. Silă, mai întâi, din partea celui care 
împărăţea în vremea aceea, care-mi punea în faţă neapărata trebuinţă, încă şi a celor de pe 
lângă stăpânire. Dar nu numai din partea lor, ci şi din partea arhiereilor şi a preoților, şi 
fără ca eu să simt nimic din cele ce se lucrau, prin voturile tuturor într-un glas şi cu 
înscrisurile cele de obşte, au întărit şi au sprijinit constrângerea făcută de împărat. lar după 
acestea, din judecăţi de Dumnezeu ştiute, părăsind tronul, am ales să nu fac vreo tulburare 
sau să cer să mi se facă dreptate în aceasta, ci, petrecând în mulţumire faţă de Dumnezeu, 
sufeream şi răbdam cele ce Acela a judecat şi chivernisit pentru mine, nici zgomot 
stârnind, nici auzul împărătesc supărând. Însă nici nu s-a născut în mine vreo dragoste 
pentru acest tron, fără însă a voi să mă lipsesc de nădejde. [Ignorând caracterul lui Fotie, 
Paparigopoulos scrie: „Este demn de consemnat că nu a încercat niciodată să facă 
demagogie, deşi i s-au dat o mulțime de motive pentru a o face; dar poate că în cazul de 
faţă, pentru a face demagogie, ar fi trebuit să încalce faţă de ceilalți regulile cuvântului şi 
ale filozofiei”, vol. 4. p. 313. Ipoteza este cu totul eronată şi este desființată de apologia 
lui Fotie. Nu este posibil ca acela care se respectă pe sine ca filozof să nu se respecte pe 


sine ca şi creştin]. 


lar Domnul milei şi Dumnezeul lucrurilor minunate, deschizând pântecele 
milei şi al îndurării nu de-a dreptul pentru voi, ci pentru poporul cel mult şi fără număr al 
lui Hristos, părăsiți fund noi deja, după cum spuneam, de orice nădejdi, a rânduit să-l ia la 
Sine pe înaltul şi marele nostru împărat; şi nici pentru mijlocirea rugăminţii prietenilor, 
nici pentru altă osteneală sau silință depusă de cineva a binevoit să ne scoată din acel 
surghiun, ci din multă milă să ne întoarcă în cetate cu întâmpinare deosebită. Şi ajungând 
apoi fericitul Ignatie la sfârşitul vieţii, ne-am dat toată silinţa să strângem în orice fel şi să 
întărim pacea cu el, fapt care s-a petrecut când am ajuns la palat, căzând amândoi unul la 
picioarele celuilalt şi, dacă fiecare a greşit ceva faţă de celălalt, a fost slobozit prin iertarea 


greşelilor unul altuia. 

După aceasta, fiind doborât de boală şi cerându-ne să fim de faţă, nu o dată 
sau de două ori, ci de multe ori m-am dus să-l vizitez, şi am ajutat cu câte mi-a stat în 
putință pentru a-i tămădui boala, cerând el aceasta. Căci până la urmă cuvântul de 
mângâiere are puterea să înduplece şi să 1 se facă pricină de vindecare, astfel încât în cele 
de pe urmă, dumirindu-se el mult în legătură cu mine, pe cei mai apropiaţi oameni ai lui i- 
a încredinţat în mâinile noastre, ca după plecarea aceluia (la Domnul) să fie ei purtători de 
grijă şi apărători (ai turmei). Şi îndată după ce s-a mutat acela de la cele omeneşti, 
împăratul nostru cel iubitor de Hristos mi-a pus la încercare hotărârea: mai întâi prin 
oarecare oameni de taină, iar apoi pe faţă, prin patricienii lui, a arătat că vrea să-şi impună 
voinţa, căci până în clipa de faţă nu există nici un motiv, nici n-a apărut vreo pricină de 
sminteli, nici vreo încălcare a păcii dintre unii şi alţii. «Ceata episcopilor cere înălțarea ta! 
Tronurile arhiereşti îşi dau votul! Suie-te pe tronul tău şi păstorește turma ta, pe care 
Hristos ţi-a încredintat-o de sus!». Astfel că apoi, solia patricienilor nu o dată, ci de două 
ori venind şi fiind trimisă înapoi fără să fi isprăvit ceva, însuşi bunul şi iubitorul de 
oameni împăratul nostru ne-a înfățișat prin multe cuvinte de sprijin nevoia (întoarcerii pe 


tron). 


lar sfântul sinod a spus: «Aşa a fost, precum a povestit arhiereul lui 
Dumnezeu şi păstorul nostru»” |Paparigopoulos, nedreptăţindu-l evident pe marele bărbat, 
spune că îi linguşea pe împărați pentru a se menţine sau pentru a se sui pe tronul 


Patriarhiei]. 


S-a dat citire atunci epistolelor Patriarhilor Răsăriteni. Patriarhul Alexandriei 
i-a dat anatemei pe Iosif şi pe Ilie, cei numiţi locţiitori ai lui şi ai tronului Ierusalimului la 
sinodul precedent şi a făcut cunoscut că mitropolitul Toma, cel de-al treilea pseudo- 
locţiitor, din partea tronului Antiohiei, s-a căit şi a trimis din proprie iniţiativă o scrisoare 


prin care îşi cere iertare. Asupra subiectului, i-au scris lui Fotie şi ceilalți doi Patriarhi, 

spunând că tronurile lor nu au întrerupt niciodată părtăşia cu el, fapt pe care l-a repetat 
întt-un glas şi sinodul [vezi Ilie Miniat, Piatra de poticnire, Viena, 1783, p. 64. Acesta este 
motivul principal pentru care sinodul convocat sub Ignatie a fost numit „sinod mincinos” 
ŞI şi-a pierdut caracterul de sinod; aşadar, în zadar se luptă apusenii să-l caracterizeze ca 


fiind al optulea ecumenic]. 


In cea de-a treia şedinţă s-a continuat cercetarea situației foştilor locţiitori, 
care au fost recunoscuţi ca trimişi ai saracinilor, şi a fost respins sinodul întrunit împotriva 
lui Fotie, aceste obiective fiind menţionate şi în instrucţiunile date legaților papali care au 


fost citite în cadrul sinodului. 


Ihe Miniat spune că epistola Papei către episcopii răsăriteni, citită în această 
şedinţă, nu a fost pe placul sinodalilor, deoarece în ea erau arătate pretenţiile acestuia nu 
numai asupra Bulgariei, ci şi asupra înfregii Biserici a Constantinopolului şi că sinodul a 
răspuns că, în ceea ce priveşte Bulgaria, chestiunea ţine de împărat şi, prin urmare, nu îl 
priveşte pe Fotie. Episcopii doresc doar „părtăşia, iar nu judecata Romei, în semn de 
iubire, iar nu de supunere”, întrucât ei l-au recunoscut pe Patriarh într-un singur cuget. 
Cuvintele acestea, prelucrate într-o formă mai blândă, le aflăm şi în descrierea primei 


şedinţe făcută de Fleury [vezi Ilie Miniat, Piatra de poticnire, p. 65]. 


În cea de-a patra şedinţă, legaţii au întrebat sinodul dacă este de acord cu cele 
cinci capete de împăciuire. Sinodul, după ce l-a respins pe cel dintâi, referitor la Bulgaria, 
nu l-a acceptat nici pe al doilea, care prevedea ca nimeni să nu fie promovat la rangul de 
episcop direct din laic. L-a respins, de asemenea, pe al treilea, care prevedea ca Patriarhul 
Constantinopolului să nu fie ales dintr-o altă Biserică în afară de cea Romană, şi a validat 
într-un glas capetele patru şi cinci referitoare la respingerea sinoadelor precedente 


îndreptate împotriva lui Fotie şi a tuturor celor care tulbură pacea. 


In şedinţa a cincea a fost afurisit Mitrofan al Smirnei pentru că nu a vrut să se 


înfățişeze la sinod, el fiindu-i ostil lui Fotie din pricina unei mai vechi antipatii. Fleury 

scrie despre această afurisire cum că legaţii Papei au spus că Mifrofan nu poate scăpa de 
osânda aruncată asupra lui fiindcă autoritatea prin care Fotie rânduieşte osânda cuvenită 
acestuia îi este dată, chipurile, de către Ioan, Papă apostolic şi ecumenic! Documentele 
păstrate arată, însă, că sinodul, care a apărat cu atâta statornicie neatârnarea Bisericii 
Răsăritene şi adevărul, niciodată n-ar fi suferit să audă astfel de vorbe respingătoare, ci le- 


ar fi dat un răspuns grabnic şi nimerit, care evident că s-ar fi păstrat în documente. 


Despre şedinţa a şasea, la care a fost de faţă şi împăratul Vasile împreună cu 
fii săi, Leon şi Alexandru, lăsăm să vorbească semnificativ cuvintele Pandectelor 
|Pandectele, ed. Liakopoulos, 1888, vol. II, p. 301-303]: Şezând împreună cu toți 


episcopii, Vasile, iubitorul de Hristos împărat, a spus: 


„Poate că trebuia să fiu de faţă la sfântul şi ecumenicul sinod ce s-a întrunit 
pentru ca împreună cu noi să împliniţi cele ce aduc pacea şi înţelegerea Bisericilor lui 
Dumnezeu şi împreună să arătăm înaintea întregii plerome arhiereşti şi preoţeşti cele 
hotărâte în acest sfânt şi mare sinod, pecetluindu-le şi întărindu-le prin iscălitura noastră. 
Pentru ca nu cumva vreunii din cei care îşi au limbile gata de hulă şi ocară să aducă vreo 
ocară acestui sfânt şi ecumenic sinod, de faţă fiind împărăţia noastră cea de la Dumnezeu; 
şi pentru ca, sfiindu-se ei oarecum de faţa noastră, sau aşteptându-se la silnicie (din partea 
noastră), să lucreze împreună spre pacea şi înţelegerea tuturor, am socotit mai întâi ca pe 
fiecare din voi şi pe celelalte tronuri arhiereşti şi întreaga plinătate a Bisericii să vă 
sprijinim, împreună lucrând puterea cea dumnezeiască, împlinind întru totul după voinţa 


dumnezeiască hotărârea noastră cea de bună voie şi de la noi pornită. 


Astfel, cele aşezate şi întărite de stăpânirea voastră cea de Dumnezeu aleasă la 
sfântul şi ecumenicul sinod, dimpreună le primim şi le întărim pecetluindu-le cu mâna 
noastră; însă socotesc că este mai bine, dacă sunteți şi voi de aceeaşi părere, ca unindu-ne 
toţi în înţelegere şi pace statornică şi împreunaţi fiind cu Hristos, capul tuturor, să se dea 


glas unui oros al cugetării bisericeşti (de la acest sinod), însă nu ceva nou şi băgat pe furiş, 

ci acela pe care l-a pus ca temelie Sfântul şi marele Sinod de la Niceea şi pe care celelalte 


Sfinte Sinoade Ecumenice s-au întrunit şi au clădit”. 


Prea sfințitul Vasile, mitropolit de Martiropole şi locţiitor din partea Antiohiei, 
a spus: „Vrednic şi drept este ca schismele şi smintelile să fie ridicate de întreaga Biserică, 
cu silinţa şi purtarea ta de grijă, o, iubitorule de Hristos împărate al nostru, cu rugăciunile 
şi cererile cele către Dumnezeu ale părintelui tău şi al nostru duhovnicesc, prea sfinţitul 
Patriarh Fotie, iar orosul să fie comun şi să fie ţinut pretutindeni în lume; să se întărească 


prin sinodul de faţă ceea ce până acum este ţinut”. 


Arhiereii lui Dumnezeu, de faţă la sinod, au spus: „Avem datoria să dăm citire 
orosului de la Niceea în acest mare şi Ecumenic Sinod, oros pe care celelalte Sfinte 


Sinoade Ecumenice l-au întărit şi au clădit pe temelia lui”. 


Sfințiţii locţiitori ai vechii Rome au spus: „După cum a poruncit marele nostru 
împărat cel de la Dumnezeu lăsat şi cum a plăcut fraţilor noştri şi împreună preoţi cu noi, 
cuviincios este să nu facem un alt oros nou, ci să-i dăm citire şi să-l întărim pe cel vechi şi 


ținut pretutindeni în lume”. 


Prea sfințitul Patriarh Fotie a spus: „După judecata tuturor fraților şi împreună 


slujitori cu noi, să se dea citire”. 


Și îndată, îndemnat fiind, de Dumnezeu iubitorul Petru, diacon şi protonotar, a 
citit: «Sfânta şi dumnezeiasca învăţătură a Domnului şi Mântuitorului nostru lisus Hristos 
în adâncurile cugetului întemeind-o prin hotărâre neîndoielnică şi curăţia credinţei, şi 
sfintele rânduieli şi aşezăminte canonice ale sfinților Lui ucenici şi Apostoli învederându- 
le şi păstrându-le împreună şi încă şi pe cele ale celor şapte Sfinte Sinoade Ecumenice, ca 


unele care sunt îndreptate şi puse în lucrare prin insuflările unuia şi aceluiaşi Sfânt Duh, 

împreună cinstind şi păzind cu hotărâre nezdruncinată şi cu totul neprefăcută aşezămintele 
canonice nevătămate şi neprecupeţite, să-i lepădăm pe cei care s-au pus în afara Bisericii, 
iar pe cei ce s-au arătat a fi de aceeaşi credință să le arătăm părintească dragoste, 
datorându-le chiar cinstea şi cuviosul respect cuvenite învăţătorilor dreptei credinţe. Aşa 


cugetăm şi glăsuim despre acestea». 


Intărirea hotărârii de credinţă (orosul) 


„Hotarul (orosul) preacuratei credinţe a creştinilor, cel de sus pogorât, de la 
părinți şi până la noi, îl iubim şi cu cugetul şi cu vorba, şi-l vestim tuturor cu voce 
răsunătoare, nescoţând nimic din el, nici adăugând ceva, neschimbând nimic, 
nefalsificând nimic. Căci scoaterea şi adăugarea nu are îndreptățire şi nici temei, 
amestecând meşteşugurile celui viclean, şi aduce osânda ereziei în cele fără de osândă şi 
necinstirea părinților; iar a schimba orosurile părinților (hotarele puse de ei) cu cuvinte 
mincinoase este lucru mai grav decât cel dintâi. De aceea, acest sfânt şi ecumenic sinod 
socotind, de Dumnezeu insuflat şi îmbrăţişând cu dumnezeiască dorire şi cu dreptatea 
cugetului orosul cel de la începutul Crezului, şi pe el întemeind şi zidind temelia 
mântuirii, în acelaşi fel cugetă şi propovăduieşte şi strigă către toți: cred întru Unul 


Dumnezeu, Tatăl, Atotţiitorul”..., şi s-a dat citire în continuare întregului Sfânt Simbol 

(Crezul) fără vreun adaos, ci aşa cum este citit până astăzi de creştinii ortodocşi. 


Apoi au spus: „Cu toţii aşa cugetăm, în această mărturisire a credinţei ne-am 
botezat, prin aceasta cuvântul adevărului a sfărâmat şi a surpat toată erezia. Pe fraţii şi 
părinţii împreună părtaşi la această cugetare îi înscriem între cetăţenii cei de sus; iar dacă 
cineva va îndrăzni să scrie un alt aşezământ decât acest Sfânt Simbol, cel de sus venit 
până la noi prin fericiți şi Sfinţii noştri Părinţi, şi-l va numi hotar (oros) al credinţei, şi 
vor despuia de cinstea ei mărturisirea acelor dumnezeieşti bărbaţi şi-o vor îmbrăca cu 
născocirile lor de tot felul şi-o vor pune înaintea credincioşilor ca pe o învăţătură de obşte, 
încă şi dacă îndrăznesc, prin cei ce se întorc de la vreo erezie, să falsifice cu totul prin 
vorbe măsluite sau adăugiri sau tăieri lunga vechime a acestui oros sfânt şi vrednic de 
cinstit, după hotărârea cea glăsuită încă mai înainte de noi de Sfintele Sinoade Ecumenice, 
dacă dintre cei sfințiți este acesta, îl supunem caterisirii depline, iar dacă este dintre mireni 


- îl dăm anatemei”. 


Şi după citire, sfânta adunare a celor de faţă a strigat: „Aşa cugetăm toţi, aşa 
credem, în această mărturisire ne-am botezat şi am fost învredniciţi de rangul preoţiei; pe 
cei ce cugetă altceva decât acestea îi supunem anatemei”. Și înşişi legaţi Papei Ioan, 
Pavel, episcopul Anconei şi Evghenie al Ostisiei şi prezbiterul şi cardinalul Petru au 
strigat: „Cuviincios este a nu face un alt oros nou, ci pe cel vechi şi ţinut şi slăvit 
pretutindeni în lume să-l citim şi să-l întărim” [,Aequum est, ut nulla, alia definitio de 
novo fiat se dut antiqua illa, et per totum orbem obtinens ac celebrata legatur et 
confirmatur”. Vezi al treilea proces-verbal al Sinodului. Vezi aceste procese-verbale la 
pag. 301 al vol. al II-lea al Pendectelor, ediţia Beveregius, Oxonii, 1672, şi Epistola 303 a 
Papei loan către Pavel şi Evghenie, Concilia generalia..., ediția Binius Severinus, 1644, 


vol. VI]. 

De Dumnezeu cinstitorul prezbiter, Ilie, locțiitor din partea tronului 
Ierusalimului, şi apocrisiarul Cosma, din partea tronului Alexandriei, au spus: „Anatema 
celor ce cugetă altceva decât aceasta; anatema celor ce nu mărturisesc Simbolul acesta de 


credință comun”. 


Prea sfinţitul Patriarh Fotie a spus: „Dacă sunteţi de aceeaşi părere, o, sfântă şi 
sfințită adunare, să fie împlinit acum ceea ce ne-a îndemnat de la început sfântul şi înaltul 
nostru împărat, adică să fie pecetluite şi întărite prin iscălitura lui cele săvârşite şi hotărâte 


de sinod”. 


Sfințiţii mitropoliți au spus: „Nu numai că suntem de aceeaşi părere, ci şi 
cerem şi rugăm sfânta şi înalta sa împărăție ca prin iscălitura sa să primească şi să 
pecetluiască cele săvârşite la acest sfânt şi ecumenic sinod”. Şi luând iubitorul de Hristos 


împărat Vasile orosul sinodal, l-a iscălit cu propria sa mână. 


În cea de-a şaptea şi ultima şedinţă, a fost repetată şi validată din nou unanim 
mărturisirea de credinţă, după care legaţi Papei au spus: „Dacă cineva nu-l are (pe Fotie) 
ca sfânt Patriarh şi nu îmbrăţişează părtăşia cu el, să fie partea lui împreună cu Iuda şi să 
nu fie aşezat deloc împreună cu creştinii”. La rândul său, Sfântul Sinod a strigat într-un 
glas: „Aşa cugetăm toţi şi dacă cineva nu-l are pe acesta ca arhiereu al lui Dumnezeu, să 
nu vadă slava lui Dumnezeu”. Sinodul a cântat apoi cel din urmă polihroniu pentru 
Patriarhul Fotie şi pentru loan [Fleury, Istoria bisericească, cartea a LIII-a, cap. 23, 


Dositei, Piatra de poticnire, p. 69]. 


Sinodul acesta n-a socotit deajuns doar să valideze alegerea lui Fotie, ci 
aproape că l-a divinizat, înfăţişându-l cu mult mai presus decât arhiereul Romei. Când, în 
ultima şedinţă, după laude nesfârşite la adresa lui Fotie, Procopie de Cezareea a spus, 
ridicând glasul: „Acesta trebuia într-adevăr să fie sortit a sta în fruntea întregii lumi, în 
chipul arhipăstorului Hristos, Dumnezeul nostru”, locţiitorii Papei au întărit cuvântul 


spunând: „şi noi auzim acestea, cei ce locuim la capătul pământului”, ceea ce înseamnă că 

l-au ridicat pe Fotie fără îndoială la o înălțime superioară celei a arhiereului Romei. 


În şedinţa a patra, locţiitorii Papei i-au acordat ei înşişi lui Fotie acel rang 
covârşitor în lume. Fiindcă, după ce sinodul a spus cu glas mare: „nimeni nu trece cu 
vederea faptul că Dumnezeu sălăşluieşte într-însul”, locţiitorii Papei au adăugat 
următoarele, cuvânt cu cuvânt: „mila lui Dumnezeu şi insuflarea Lui au răspândit o aşa 
lumină în sufletul curat al prea sfințitului Patriarh, încât străluceşte şi luminează la toată 
zidirea. Căci precum soarele, prin simplul fapt că străbate cerul, luminează întreaga lume 
Jur împrejur, tot aşa şi stăpânul nostru, kir (domn) Fotie, şade în Constantinopol, însă 
străluceşte şi aruncă lumină asupra întregii zidiri”. 

La 13 august 880, Papa Ioan al 8-lea, prin scrisori de răspuns către împăratul 


Vasile şi către Fotie, a validat cele hotărâte de sinod [vezi Paparigopoulos, Istoria 


neamului elen, vol. IV, p. 316]. 


Pe cei care neagă autenticitatea epistolei lui loan către Fotie, îi trimitem la 
Pihler, cel care o acceptă fără ezitare ca autentică şi care a respins cu probe principalele 


argumente prin care latinii se luptau să dovedească că ar fi falsă. 

Epistola Papei loan al 8-lea către Fotie 


„Se cuvine nouă, (scrie loan) să nu fim fără băgare de seamă, precum unii de 
pe aici, nu oameni ai păcii, care vorbesc lucruri rele despre Biserica de la noi, nevăzând 
adevărul - şi de aceea, mai înainte cu totul, ca frăția ta să-mi aduci la cunoştinţă, apuc eu 
însumi să-ţi fac cunoscut despre unii ca aceştia. Căci şi frăţia ta ştii bine că, atunci când, 
nu cu mult timp înainte, a sosit la noi trimisul vostru, ne-a cercetat pe noi cu privire la 
Sfântul Simbol (Crezul) găsindu-l nevătămat, păstrându-l noi aşa cum ne-a fost predat 
nouă de la început şi nici adăugând sau scoțând ceva, ştiind foarte bine că aceia care 


îndrăznesc unele ca acestea trebuie să se aştepte la o grea osândă. 


Aşadar dau iarăşi de înţeles cuvioşiei tale că despre articolul acesta pentru 
care s-au întâmplat smintelile în mijlocul Bisericilor lui Dumnezeu, ai de la noi deplina 
încredințare că nu numai că nu spunem acest lucru, dar şi pe cei care au cutezat, din 
nesăbuinţa lor, să facă cei dintâi aceasta, îi socotim călcători ai dumnezeieştilor cuvinte şi 
schimbători ai teologiei Stăpânului Hristos şi a Apostolilor şi a celorlalți Părinţi, care 
întrunindu-se în sinod au predanisit Sfântul Simbol. Şi îi aşezăm pe ei împreună cu Iuda, 
pentru că au cutezat acelaşi lucru precum acela, nu dând la moarte trupul Domnului, ci pe 
cei credincioşi, care sunt ca mădulare ale trupului Său, sfâşiind şi tăind prin mijloc unul 
pe altul şi trimiţându-i astfel la moarte veşnică, încă mai mult, sugrumându-se pe ei înşişi 


precum a făcut cel numit ucenic nedrept. 


Socotim aşadar să nu ascundem faţă de sfinția ta, cel ce ai pricepere şi 
înţelepciune deplină, nici faptul că nu ne este deloc lesnicios a-i convinge pe ceilalți 
episcopi ai noştri să cugete la fel. Pentru că nimeni n-ar putea să schimbe uşor şi grabnic 
ceva ce ţine de cele dumnezeieşti, cu toate că (adaosul la Crez) şi-a luat începutul nu de 


multă vreme şi n-a fost statornicit de mulţi ani. Şi de aceea am socotit că este bine ca nu 

prin silă să fie constrâns cineva din cei de la noi să părăsească adaosul pe care au apucat 
a-l aşeza mai înainte în Simbol, ci mai degrabă să-i pregătim pe aceştia cu îngăduinţă şi 


prin iconomie, îndemnându-i ca în scurtă vreme să îndepărteze blasfemia. 


Prin urmare, fiind noi acuzaţi în felul acesta, ca unii care cugetă unele ca 
acestea, (vă spunem) că n-a existat vreo legătură între acuza aceasta şi adevăr. Câţi nu vor 
pune la îndoială această părere a mea, îi vor vădi nouă cu îndrăzneală acum şi pe alții 
(susținători ai adaosului) 1; unii ca aceştia nu vor greşi de vor spune: se cuvine, aşadar, ca 
frăția ta să nu ai de la noi vreo pricină de ispită 2, nici să ne tai de la restul trupului 
Bisericii noastre, ci mai degrabă să lupţi împreună cu noi cu iconomie şi îngăduinţă ca şi 
pe ceilalți, câţi s-au abătut de la adevăr, să-i readucem la el, pentru ca să te bucuri 
împreună cu noi de răsplata faptei acesteia. Să fii întărit în Domnul, prea cucernice şi 


sobornicesc frate”. 


1 O altă epistolă a lui loan poate fi citită în Colecţia Sfintelor Sinoade, vol. II, p. 
940-944. Vezi şi Colecţie bogată a Sfintelor Sinoade, vol. II, p. 974. De asemenea, 
Epistola lui loan către Fotie, la sfârşitul volumului al II-lea al Pandectelor, ediția 
Beveregius, Oxonii, 1672. O recunoaşte ca autentică şi catolicul Fleury (vezi cartea 53, nr. 
24, p. 528 al vol. III al Istoriei acestuia), cu toate că amestecă aici fără discernământ multe 


şi mari calomnii împotriva lui Fotie, transcriind toate câte istoriseau duşmanii lui Fotie. 


2 Această epistolă a lui loan dă mărturie despre faptul că pricina smintelii şi a 
separării celor două Biserici nu este Fotie, pe care apărătorii Bisericii Apusene îl privesc 
ca pricinuitor al acesteia, ci adaosul în Simbolul de Credință, iar pe cei care au făcut 
adaosul îi declară călcători ai dumnezeieştilor cuvinte şi schimbători ai teologiei 


Stăpânului Hristos şi a Apostolilor, aşezându-i împreună cu trădătorul Iuda. 

Mărturia dreptei credinţe a Papei loan 


[Am găsit această epistolă a lui loan în Codicele manuscris nr. 147, datând din 
anul 1369, din biblioteca mănăstirii Dionisiu de la Sfântul Munte, în care apar şi 
următoarele date: „A ajuns la capăt în cele din urmă cartea de faţă la anul 8077, luna iulie, 


indictionul 7”. Epistola o publicăm aici, din manuscris] 


Din epistola Papei către prea sfinţitul Fotie, Patriarhul Constantinopolului: 


„..„Căci şi frăția ta ştii bine că, atunci când, nu cu mult timp înainte, a sosit la 
noi trimisul vostru, ne-a cercetat pe noi cu privire la Sfântul Simbol, găsindu-l nevătămat, 
păstrându-l noi aşa cum ne-a fost predat nouă de la început şi nici adăugând sau scoțând 
ceva, ştiind foarte bine că aceia care îndrăznesc unele ca acestea trebuie să se aştepte la o 
grea osândă; aşadar, dau iarăşi de înţeles cuvioşiei tale că, despre articolul acesta pentru 
care s-au întâmplat smintelile în mijlocul Bisericilor lui Dumnezeu, ai de la noi deplina 
încredințare că nu numai că nu spunem acest lucru, dar şi pe cei care au cutezat, din 
nesăbuinţa lor, să facă cei dintâi aceasta îi socotim călcători ai dumnezeieştilor cuvinte şi 
schimbători ai teologiei Stăpânului Hristos şi a Apostolilor şi a celorlalți Părinţi, care 
întrunindu-se în sinod au predanisit Sfântul Simbol. Şi îi aşezăm pe ei împreună cu Iuda, 
pentru că au cutezat acelaşi lucru precum acela, nu dând la moarte trupul Domnului, ci pe 
cei credincioşi, care sunt ca mădulare ale trupului Său, sfâşiind şi tăind prin mijloc unul 
pe altul şi trimiţându-i astfel la moarte veşnică, încă mai mult, sugrumându-se pe ei înşişi 


precum a făcut cel numit ucenic nedrept. 

Căci cine este cel care pune pe primul loc părerea Papei şi primatul şi 
întâietatea lui, şi nu face la fel şi cu adaosul cel respins de Sfântul Sinod? Aşadar latinii nu 
vor socoti a fi bărbați cu minte şi simţiri, nici nu-şi vor tămădui mintea, nici nu vor fi în 
potrivire cu ei înşişi dacă încearcă să dărâme cele ce au zidit de demult. Însă ei se joacă cu 
cele ce nu sunt de joacă şi de-a dreptul împotriva capului lor. Aşadar, ori să şteargă 
adaosul, ori să chibzuiască: cine le va da cuvânt drept de apărare în ziua judecății de 
obşte, când li se va pune înainte însăşi legea celui ce judecă, şi trupul Său sfâşiat care este 
Biserica lui Dumnezeu, şi legile Apostolilor şi depărtarea de El pe care ei au sporit-o 
împotriva loruşi (lor înșiși), însuşindu-şi în adunările de obşte stăpânirea asupra celor 


bisericeşti. 


Rugăciune: însă să nu fie una ca asta, mângâietorule bune, nici pe noi să nu ne 
treci cu vederea, pe cei care cântăm la urechile surzilor; ci dă-le acelora cunoştinţa cea 
după Sfintele Tradiţii, pe care le-ai insuflat Apostolilor înşişi, iar nouă să nu fim păgubiţi 
de acestea; căci despărţirea de acestea i-a adus pe fiecare la o aşa stare, încât să nu ştie 
unul de altul şi să se întrarmeze în chip vrednic de plâns unul împotriva celuilalt, fiecare 
din ei socotind nenorocirile celorlalţi ca un câştig personal. Vezi, Doamne, războiul cel de 
multă vreme al Bisericilor şi răsplăteşte-ne nouă cu pacea, potoleşte furtuna, să avem 
înţelegere unul faţă de altul prin harul Tău; să nu trecem cu vederea până la sfârşit taina 
iubirii, nici iconomia Cuvântului Tău Celui de o ființă şi de o fire, nici să fim îndepărtați 
cu totul de la dumnezeiasca rugăciune pe care El a înălţat-o pentru noi la apropierea 
patimii celei de bunăvoie: ca toţi să fim una, ca să fim împreună unii cu alții pentru a 
cugeta acestea, ca să viem Ţie şi Celui fără de început născătorului Tău Părinte şi 
Cuvântului Său celui Unul-născut; căci Tu eşti viaţa, iubirea, pacea şi adevărul, sfinţenia, 
şi acestea toate de la Tine se revarsă tuturor din belşug, şi închinându-ne Ţie Te slăvim 


întru toţi vecii. Amin”. 

Există mărturii de necontrazis ale faptului că loan, precum Leon al III-lea 
înaintea lui, a fost ortodox în modul de viaţă şi în gândire. În epistola sa către contele 
Sfentopoulos, loan condamnă adaosul, scriind următoarele despre arhiepiscopul Metodie 
al Moraviei (acesta era de neam grec şi a fost trimis de către Fotie împreună cu Chiril la 
împăratul Mihail pentru a fi trimişi, în urma cererii dregătorilor locali, să propovăduiască 


acolo credinţa în Hristos): 


„L-am întrebat aşadar pe acest Metodie, venerabilul vostru arhiepiscop, în faţa 
fraților noştri episcopi dacă mărturiseşte Simbolul credinţei ortodoxe aşa cum este şi cântă 
sfintele ierurgii aşa precum este ţinut în sfânta Biserică Romană şi dacă ţine învăţătura 
evanghelică aşa cum este propovăduită şi predanisită învederat de către Părinți în cele 
şase Sfinte Sinoade Ecumenice, prin puterea lui Hristos Dumnezeul nostru; iar acela a 
mărturisit întocmai învăţătura evanghelică şi apostolică aşa cum o învaţă sfânta Biserică 
Romană, şi precum este predanisită, ţinută şi cântată de Părinţi. lar noi găsindu-l pe el 
ortodox în toate învăţăturile bisericeşti şi în folosirea lor şi înaintând în ele... l-am trimis 
din nou la voi...”, cuvinte în urma cărora li se pot aminti papistaşilor cuvintele fericitului 
Pavel: „Voi alergaţi bine. Cine v-a oprit ca să nu vă supuneţi adevărului? Înduplecarea 
aceasta nu este de la cel care vă cheamă” (Galateni 5, 7-8). [Igitur hunec Methodium 
venerabilem Archiepiscopum vestrum interrogavimus coram positis fratribus nostris 
Episcopis si orthodoxae fidei Symbolum ita crederet et inter sacra missarum solemnia 
caneret sicuti sanctam Romanam Ecclesiam tenere, in sanctis sex universalibus Synodis 
Sanctis patribus secundum evangelicam Christi Dei nostri auctoritatem promulgatum 
atque traditum constat; ille autem professus est se juxta evangelicam et apostolicam 
doctrinam sicuti Sancta Romana Ecclesia docet, et a patribus traditum est tenere et 
psallere. Nos autem illum in omnibus eccesiasticis doctrinis et utilitatibus orthodoxum et 
proficuum esse reperientes etc.” - Epist. Ioh. No CVIII ad Suentepulcum comit. Mansi, 


Concliorum... vol. VI, col. 86] 

Cele scrise mai sus fac proba faptului că până la Ioan al 8-lea adaosul nu era 
introdus în Apus, în ciuda violenţei exercitate de regii franci. Se vede că adaosul îşi face 
apariţia odată cu Benedict al 8-lea. Licyene vorbeşte în mod acoperit despre adaosul în 


Simbolul de Credinţă, ruşinându-se de erezia aceasta: 


„lar preaînvăţatul Pagius şi alți bărbaţi erudiți nu cred că lucrul acesta - a se 
spune Simbolul cu adaosul - s-a făcut mai înainte sau a început a fi cântat la Roma; 
aceasta nu s-a petrecut mai înainte de anul 1014, când împăratul Eric l-a constrâns pe 
Papa Benedict al 8-lea ca, în Biserica Romei, Simbolul să fie cântat la slujbele publice 
după obiceiul înstăpânit în Germania, lucru care s-a făcut anevoie, deoarece prezbiteri 
romanilor n-au acceptat deloc să fie cântat Simbolul Credinței în Biserica lor în forma 
aceasta. Căci spuneau: nu cumva aceasta să se facă pricină de a fi bănuită de erezie” 
[înțelegând prin aceasta erezia lui Nestorie. „Id doctissimus Pagius aliique viri eruditi non 
credunt ante contigisse quam Symbolum Romae cani ceptum sit; hoc est ante annum 1014 
quo Hernicus Imperator apud Benedictum VIII Papam egit; ut ad publicam missam in 
Ecclesia Romana. Presbyt. minime probantibus concini Symbolum fidei in Ecclesia sua, 


quae in nullius erroris suspectionem hactenus venerat”). 


Acest fragment istoric aruncă destulă lumină asupra originii obscure a 
adaosului la Simbol şi dezvăluie atât timpul introducerii lui în Biserica Romei, cât şi 
modul: a) s-a făcut prin forță şi prin constrângerea împăratului; b) în vederea întăririi 
stăpânirii seculare a Papei Benedict al 8-lea; c) adaosul adus de papistaşi împotriva 
integrității Simbolului a fost introdus în formă cântată ca o contra-strategie la strategia 
Papei Leon al III-lea care a poruncit, ca măsură de evitare a ereziei, ca Simbolul să fie 
doar citit; d) prezbiterii, adică preoțimea din Roma, se împotriveau constrângerilor Papei - 
deci, nu îl respectau ca fiind infailibil; e) papistaşii eretici îi mânjeau pe ortodocşii 


apuseni cu acuza de erezie nestoriană, fie fiindcă erau, bieţii de ei, cu totul nepregătiţi în 

chestiunile de istorie bisericească şi de istorie a capetelor ereziei lui Nestorie şi a 
hotărârilor sinodale, fie pentru a-i vorbi de rău. De aceea acei cinstitori de Dumnezeu 


prezbiteri se temeau ca nu cumva Biserica lor să fie bănuită de erezie. 

Câteva judecăţi asupra celui de-al 8-lea Sinod Ecumenic 


Cel de-al 8-lea Sinod Ecumenic are o mare însemnătate prin aceea că a validat 
orosul Sinoadelor Ecumenice I şi II şi a apărat Mărturisirea de Credinţă (Crezul), pe care a 
întărit-o din nou, ridicând în jurul ei un zid de nebiruit, i-a afurisit şi i-a dat anatemei pe 
cei ce cugetă altceva decât aceasta şi pe cei ce nu mărturisesc Simbolul acesta comun, şi a 
restabilit unitatea şi pacea bisericească între Răsărit şi Apus. La acest Sinod au fost 
recunoscute egalitatea rangurilor arhiereşti ale episcopilor Romei şi Constantinopolului şi 
autoritatea absolută a Sinoadelor Ecumenice, cărora li s-a supus şi Papa prin 
recunoaşterea acestor hotărâri. La acest Sinod, Fotie a repurtat o biruinţă, fiindcă luptele 
lui în favoarea independenţei Bisericii Răsăritului au fost încununate aici de deplin 


succes, triumfând adevărul Ortodoxiei pentru care atât de mult s-a ostenit. 


La acest Sinod, cel cu puţin înainte exilat şi osândit, s-a văzut pe sine 
prezidând pe reprezentanții întregii lumi creştine, pe care i-a auzit ridicându-l la o înălțime 
la care nimeni dintre înaintaşii lui nu ajunsese şi la care nimeni dintre succesorii lui nu 
avea să se înalțe şi, în plus, a văzut validată partea de căpătâi a mai vechii lui condamnări 
a inovaţiilor Bisericii Apusene, prin votarea interzicerii oricărei adăugiri la Simbolul de 


Credinţă. Intr-un cuvânt, biruinţa a fost deplină: biruinţă politică, bisericescă, personală. 


Observăm încă un lucru vrednic de atenţie, acela că nu s-a discutat deloc în 
Sinod despre celelalte inovaţii ale Bisericii Apusene menţionate în Enciclica lui Fotie. 
Dintre acestea, Sinodul a supus cercetării şi a luat o hotărâre doar în privinţa inovației 
Bisericii Apusene îndreptate împotriva Simbolului de Credinţă, ca una care loveşte în 
credinţa ortodoxă. Asupra celorlalte a păstrat tăcere. Peste ani, după cum vom vedea, 


părinţii întruniţi la Florenţa vor considera suficientă lepădarea adaosului Filioque. 

Papa loan şi teologii apuseni despre cel de-al 8-lea Sinod Ecumenic de sub 


Fotie 


Lui loan nu i-a fost pe plac respingerea primelor trei cereri înaintate 
Sinodului. De aceea, în epistolele adresate împăratului Vasile şi lui Fotie, el nu accepta 
decât la modul general cele stabilite la Sinod, adăugând că, dacă apocrisiarii lui la Sinod 
au săvârşit ceva contrar instrucțiunilor lui, declară acel lucru fără validitate şi ca şi cum nu 
ar fi. Acest principiu era cu totul original şi slujea foarte bine intenţiei respingerii sau 
acceptării parţiale sau deloc a hotărârilor Sinodului. Această rezervă de ordin intelectual a 
Papilor constituie baza principiului „reservatio mentalis” al Şcolii iezuite, considerat 


ulterior ca principiu etic. 


Reprezentanţii îl închipuiau pe însuşi Papa şezând în Sinod; Sfântul Duh este 
Cel care îi luminează şi îi conduce în sinod pe Sfinţii Părinți, iar nu duhul Papei; 
instrucțiuni se dau reprezentanților politici - ale căror hotărâri sunt, de asemenea, fără 
drept de recurs - însă episcopilor trimişi la un sinod întrunit în Duhul Sfânt nu li se dau 
instrucțiuni, ci se pune doar la încercare credinţa, râvna, evlavia şi virtutea bărbaţilor 
trimişi la acel sfânt sinod ce-şi propune să rezolve chestiuni de credinţă. Darea de 
instrucțiuni presupune tăgăduirea venirii Sfântului Duh care luminează sinoadele, refuzul 
libertății sinodului, exploatarea sfintelor hotărâri sinodale, anularea caracterului însuşi de 
„sfinte” al Sinoadelor Ecumenice, pe care le consideră simple instrumente în slujba 
planurilor lui. Cei care cugetă unele ca acestea sunt înşelați. Duhul Sfânt conduce sfintele 
sinoade, iar Papii sunt datori să cunoască acest lucru. Reprezentanţii Papei au devenit 
organe ale harului Sfântului Duh; Duhul cel Sfânt i-a învăţat pe ei să glăsuiască în felul în 


care au făcut-o. Nimeni nu poate nega autoritatea semnăturii reprezentanţilor Papei care 

certifică hotărârile Sfântului Sinod pe motivul că aceştia au acţionat contrar instrucțiunilor 
lui. Sinodul nu ia în discuţie acest lucru, nici nu cere să afle instrucțiunile Papilor. Sinodul 
îl consideră pe Papa ca fiind prezent şi împreună lucrător şi nimic mai mult; pe toate 


celelalte le respinge ca zadarnice şi necuviincioase. 


Teologii apuseni încearcă, totodată, să dovedească că Papa loan al 8-lea nu l-a 
recunoscut pe Fotie decât pentru a preveni ruptura definitivă şi de durată dintre vechea şi 
noua Romă, pentru că avea nevoie de ajutorul împăratului Vasile, pentru că spera să-i fie 
predată Bulgaria şi alte eparhii asupra cărora nu înceta să-şi înainteze pretenţiile. Apusenii 
adaugă la acestea faptul că, deşi avea motive importante de a acţiona contrar celor 
hotărâte la sinodul lărgit întrunit împotriva lui Fotie în anul 869, el a vrut nu mai puţin 
decât să salveze pe cât posibil autoritatea celor votate anterior împotriva lui Fotie, 
primindu-l pe acesta doar cu anumite condiţii [Vezi Paparigopoulos, Istoria neamului 
elen, vol. 4, p. 317-318 şi Ilie Tantahdou, Combaterea învățăturilor papale, 
Constantinopol, 1850, vol III, cap. 30, p. 233-242]. Ei spun astfel de lucruri cu totul 
dezgustătoare pentru a ridica prestigiul căzut al Papei. Noi însă socotim că nimic din toate 
acestea nu este vrednic de luat în seamă şi răspundem spunându-le un singur lucru: la al 8- 
lea Sinod Ecumenic, Fotie, şezând alături de Papă, adică de reprezentanţii acestuia, şi 
fiind aclamat, a fost recunoscut ca Patriarh canonic al Constantinopolului, iar toate cele ce 
încă se mai spun şi câte s-au spus de atunci sunt lipsite de autoritate canonică şi de bază 
legitimă. Puțin contează dacă Papa a vrut să salveze sau nu autoritatea acestor hotărâri. 


Fiindcă lupta lui este zadarnică. 

Umilirea trufiei papale 


[Hie Tantahdou, Combaterea învățăturilor papale, Constantinopol, 1850, vol. II, cap. 30, p. 243] 


„ȘI pentru ca să înţelegi câtă umilinţă a pricinuit acest (al optulea) Sinod 
trufiei şi îngâmfării papale şi ce rană de moarte a adus ereziei, pune la socoteală agonia, 
lipsa de argumente, contrazicerile reciproce dintre apărătorii partidei papale. Căci, pe de o 
parte, spun cu toții că sinodul de sub Fotie este cu totul mincinos şi plăsmuit; în acest fel 
ei visează ceea ce doreşte Cardinalul Baronius. Alţii, pe de altă parte, nefiind cuprinși de o 
aşa de mare lipsă de ruşine, dau mărturie că Sinodul a spus adevărul. Cei dintâi, însă, ne 
asigură cu oarecare jurământ că epistola Papei loan către Fotie este plăsmuită. De ce? 
Fiindcă în ea, spun ei, deşi loan judecă dogma „purcederii şi de la Fiul” ca fiind vrednică 
de osândă, adăugând rugămintea ca aceia care falsifică dumnezeiescul Crez să fie aşezaţi 
de partea lui Iuda, susțin în mod mincinos, după cum vom arăta, că loan credea şi învăţa 
„Filioque” [avem patru mărturii de neşters pentru faptul că Papa Ioan al 8-lea era ortodox 
şi păzitor al Sfântului Simbol de Credinţă al Părinților de la Niceea, adică a moştenirii 
comune a creştinilor, şi egal fericitului Leon al III-lea. Vezi Enciclica Bisericii celei Una, 
Sfinte, Soborniceşti şi Apostoleşti de la 1863, ed. A. Koromila şi P. Paspalli, 
Constantinopol, 1863, p. 96-108]. 


Ceilalţi spun că, săvârşindu-se Sinodul şi consemnându-se în scris cele 
petrecute la el, acestea au fost schimbate cu vicleşug în multe puncte în favoarea lui Fotie, 
între care şi condamnarea dogmei. Dar fiindcă epistolele au fost citite înaintea locţiitorilor 
papali, - care fie cunoşteau limba greacă, datori fiind s-o ştie, fie, necunoscându-o, erau 
datori să aibă traducători personali - din această cauză nu era posibilă falsificarea 


epistolei, în afară de cazul în care se făcea cu ştiinţa locţitorilor. 

Alții spun că aceştia, fiind mituiţi cu daruri, au negociat defavorabil poruncile 
papale, lucru pe care aflându-l Papa loan, i-a pedepsit de îndată pe aceştia, iar pe Fotie l-a 
blestemat de la amvon [acest fapt este o minciună, pentru că Fotie nu a întrerupt niciodată 
relaţiile pe care le avea cu Papa loan. După moartea lui loan, Fotie îl pomeneşte laudativ 
în epistolele sale către Patriarhul Achelie; vezi Enciclica Bisericii celei Una, Sfinte, 
Soborniceşti şi Apostoleşti de la 1863, ed. A. Koromila şi P. Paspalli, Constantinopol, 
1863, p. 98] etc. 


Unei asemenea specii de oameni îi aparţine şi abatele Jager. De asemenea, alții 
mai iubitori de adevăr, constrânşi fiind de adevărul acestei stări de fapt, vor confirma 
faptul că toate câte s-au săvârşit, adică primirea prietenească cu cinste şi slavă a lui Fotie, 
anularea sinodului care l-a depus pe Fotie şi condamnarea noii crezii dimpreună cu 
condamnarea adaosului, au fost făcute cu ştiinţa şi deplinul consimţământ al lui loan, 
după cum stau mărturie faptele. Însă, cu toate acestea, părerile sunt împărţite, unii 
spunând că loan şi-a dat cu uşurinţă încuviințarea faţă de toate acestea în scopul de a 
câştiga Bulgaria - căci în privinţa Siciliei, aflată deja în stăpânirea saracinilor şi fund 
aproape de Italia, nimic nu l-a împiedicat să o supună prin rapt (hoţie) sub jurisdicţia lui 
ca o moştenire, după cum spunea Papa, a Apostolului Petru sau a Bisericii romane -, iar 
alții găsind în această faptă a lui Ioan culmea necredinţei, prin aceea că şi-a trădat credinţa 
şi onoarea tronului apostolic pentru cuceriri lumeşti, făcându-se de aceeaşi părere cu 
schismaticii (înțelegând aici pe ortodocşi). Aceştia ne asigură că loan a săvârşit toate 
acestea cu bună ştiinţă. Fiind lipsit de bărbăție şi de curajul opiniei şi temându-se de greci, 
care nu puteau înfricoşa prin nimic atunci, a fost înfrânt de Fotie. Pentru faptul acesta a 
fost numit loana în loc de Ioan, de unde s-a răspândit între papistaşi numele de Papesa 


Ioana”. 

A doua izgonire a lui Fotie, surghiunul şi moartea lui 


După a doua sa ridicare pe tron, Fotie a mai rămas Patriarh încă opt ani. 
Împăratul Leon al 6-lea, ucenicul său nerecunoscător, împins de planuri personale, voia 
să-l aşeze pe tronul patriarhal pe fratele său minor, Ştefan. Tatăl lui Leon, în ultimii ani ai 
vieţii lui, se pusese în slujba Bisericii în scopul de a-l ridica mai târziu pe tronul patriarhal 
pe fiul său, pentru a concentra în cadrul casei imperiale întreaga putere în stat, politică şi 
duhovnicească. Astfel, Leon l-a coborât pe Fotie de pe tron şi l-a ridicat pe fratele său 
Ştefan, un copil de şaisprezece ani, provocând mare sminteală în Biserică. Fotie cel Mare 
şi-a petrecut puţinul ce i-a rămas din ostenita sa viaţă la mănăstirea Armonienilor, murind 


în surghiun la 6 februarie 891. 


Izgonirea lui Fotie a fost privită atunci cu deosebită satisfacție de Papa Ştefan 
care, deşi era dator să protesteze împotriva acestei îndoite nelegiuiri cu totul scandaloase, 
nu a spus nimic, ci s-a mărginit să-şi sature ura neîmpăcată față de Fotie, cel depus acum, 
insistând asupra pretenţie lui lipsite de rațiune de a fi considerat Fotie ca simplu laic şi în 
Răsărit, ca fund hirotonit în afara legii, iar cei hirotoniți de el să fie consideraţi ca unii 


care nu au primit punerea mâinilor şi, deci, ca simpli laici. 


Ce poate spune cineva despre o asemenea atitudine? Să plângă sau să râdă de 
nişte pretenţii ca acestea ale Papilor Apusului? Consider că trebuie să plângă, fiindcă 
neamul ortodox a vărsat multe lacrimi din cauza unor astfel de Papi, deveniți ca nişte 


diavoli răi pentru Biserica Răsăriteană şi pentru neamul grec şi ortodox. 

In loc de concluzie 


Care sunt motivele furiei apusenilor împotriva lui Fotie 


(Scriere a Sfântului Nectarie publicată în periodicul „Anuarul Tracic” în 1897) 


Care sunt cu adevărat motivele pentru care cei din Biserica Apuseană fierb de 
mânie împotriva lui Fotie? Ce rău a lucrat el împotriva Bisericii Apusene, încât de zece 
secole aceasta să-şi stârnească furia împotriva lui? Cum de timpul n-a putut s-o potolească 
şi să aducă uitarea răului? De unde această neputinţă a timpului? Datorită amintirii 


puternice şi de neiertat a presupuselor nedreptăţi sau din cauza mărimii nedreptăţii? 


Cu adevărat, cercetătorul istoriei este pus în încurcătură, neștiind pe care din 
cele două s-o accepte pentru a putea explica furia apusenilor împotriva lui Fotie. În istorie, 
în afară de acea faimoasă Enciclică a lui Fotie, nu găsim nimic altceva care să le poată 
stârni mânia împotriva lui. Însă este oare acea Enciclică astfel alcătuită, încât să poată 
stârni împotriva lui duşmănia veşnică a apusenilor? Socotim că nu, deoarece datorită ei au 
fost reluate legăturile dintre Biserici: mai întâi sub Ignatie, când sinodul a validat 
legăturile dintre cele două Biserici, caterisindu-l pe Fotie, şi a doua oară sub Fotie, când 
legăturile se strâng încă mai mult. Al 8-lea Sinod Ecumenic îl dezvinovăţeşte pe Fotie şi-l 
recunoaşte ca Patriarh legitim şi canonic al Constantinopolului şi validează punctele de 
căpătâi ale mai vechiului său protest împotriva inovaţiilor Bisericii Apusene, validare prin 
care întreaga Biserică dă mărturie despre dreptatea lui Fotie. La rândul său, Papa Ioan l-a 
recunoscut în mod sinodal dimpreună cu hotărârile Sinodului Ecumenic. Nimic altceva n- 


a mai făcut Fotie. 

Într-adevăr, nu există un motiv direct care să justifice furia apusenilor 
împotriva lui Fotie. Există însă un motiv indirect deosebit de important: consecinţele 
Enciclicei şi hotărârile Sinodului al 8-lea Ecumenic. Enciclica lui Fotie, scrisă după cea 
dintâi urcare pe tronul Constantinopolului, a pus stavilă acțiunilor lui Nicolae în Bulgaria, 
făcând cunoscut bulgarilor cine este cel care învaţă credinţa cea adevărată, dreaptă şi 
deplină; a atras atenţia Bisericii de pretutindeni asupra inovaţulor Bisericii Apusene, Fotie 
fiind cel dintâi care a îndrăznit s-o denunțe ca înclinând spre erezie şi s-o condamne; a 


apărat independenţa Bisericii Ortodoxe Greceşti pe care Papii căutau s-o subjuge. 


După cea de-a doua urcare pe tron, a reuşit să dea o puternică lovitură 
semeției apusenilor prin convocarea Sinodului al 8-lea Ecumenic şi anatematizarea celor 
ce îndrăznesc să adauge ceva la Simbolul de Credinţă. Sinodul acesta 1-a arătat Papei şi 
oricărui episcop că este dator să respecte Simbolul de Credinţă al Sinodului de la Niceea 
pe care l-au validat şi confirmat şi celelalte Sinoade Ecumenice. Sinodul acesta nu s-a 
mulțumit doar să valideze alegerea lui Fotie, ci doar că nu l-a divinizat arătându-l cu totul 
superior Arhiereului Romei. Când în ultima şedinţă, după nesfârşite elogii în favoarea lui 
Fotie, Procopie al Cezareei a strigat: „Acesta trebuia într-adevăr să fie sortit a sta în 
fruntea întregii lumi, în chipul arhipăstorului Hristos, Dumnezeul nostru”, locţiitorii Papei 
au confirmat cuvântul spunând: „şi noi auzim acestea, cei ce locuim la capătul 
pământului”, ceea ce înseamnă că l-au înălţat pe Fotie pe o culme neîndoielnic superioară 
Arhicreului Romei. lar în şedinţa a patra, locţitorii Papei i-au acordat ei înşişi lui Fotie 
acel rang superior în lume întrucât, odată ce Sinodul a strigat: „nimeni nu trece cu vederea 
faptul că Dumnezeu sălăşluieşte într-însul”, locțiitorii Papei au adăugat următoarele, 
cuvânt cu cuvânt: „mila lui Dumnezeu şi insuflarea Lui au răspândit o aşa lumină în 
sufletul curat al prea sfinţitului Patriarh, încât străluceşte şi luminează la toată zidirea. 
Căci precum soarele, prin simplul fapt că străbate cerul, luminează întreaga lume Jur 
împrejur, tot aşa şi stăpânul nostru, kir (domnul) Fotie, şade în Constantinopol, însă 


străluceşte şi aruncă lumină asupra întregii zidiri”. 

La 13 august 880, Papa loan al IX-lea, prin răspunsurile adresate împăratului 
Vasile şi lui Fotie, a validat cele hotărâte de Sinod [vezi Paparigopoulos, Istoria neamului 


elen, vol. IV, p. 316]. 


lată care este motivul principal pentru care papistaşii sunt foc şi pară 
împotriva lui Fotie până astăzi. Şi pe bună dreptate, fundcă, în primul rând, Fotie a respins 
prin atitudinea lui năvala apuseană asupra Răsăritului, salvându-l din înşelarea şi de sub 
asuprirea papală, iar în al doilea rând, fundcă a condamnat prin hotărâre sinodală adaosul 
Filioque, pe care catolicii îl introduseseră în Simbolul Credinței, supunându-i pe făptaşi 
afurisaniei. Din această cauză se simt pe ei înşişi împovăraţi de anatema acestui Sinod, a 
cărui autoritate se luptă în zadar s-o doboare. Orice ar spune ei despre recunoaşterea sau 
nu a acestor hotărâri de către Ioan şi către ceilalți Papi, sau despre validitatea hirotoniei lui 


Fotie, sunt vorbe lipsite de autoritate legală şi samavolnice. 


Toate atacurile împotriva lui Fotie au drept cauză încercarea de a arăta că 
Sinodul al 8-lea Ecumenic e lipsit de autoritate, deoarece ar fi fost prezidat de un bărbat 
lipsit chiar de preoţie şi ar fi fost alcătuit din episcopi lipsiţi, la rândul lor, de rangul 
ierarhic, ca unii care au fost hirotoniți, în majoritatea lor, de către Fotie. Faptul acesta ne 
oferă şi explicaţia motivului pentru care Papa Martin, care i-a succedat Papei loan pe la 
sfârşitul anului 882, l-a anatematizat pe Fotie. Acelaşi lucru l-a făcut şi Ştefan al V-lea, 
succesorul urmaşului lui Martin, Adrian al III-lea. Formozus, succesorul lui Ștefan, a făcut 
şi el acelaşi lucru. Acesta din urmă spunea, cerându-şi chiar iertare, că aceia care au fost 


hirotoniți de Fotie nu pot fi primiţi în sânurile Bisericii decât ca simpli laici! 


Într-adevăr, înfricoşători oameni. Acestora li se potriveşte cu adevărat 
mustrarea făcută de Mântuitorul către Farisei cum că înghit cămila şi strecoară ţânţarul. 
După cum am văzut şi după cum vom vedea, unii ca aceştia nu respectă nici o lege 
dumnezeiască sau omenească; se ridică fără înfrânare împotriva alegerii cu totul după lege 


a lui Fotie. Şi aceasta, după cum am văzut, dintr-un motiv cu totul particular: atitudinea 

lui Fotie şi zidul de apărare pe care el l-a înălţat în apărarea independenţei şi a ortodoxiei 
Bisericii Răsăritene, zid care a păzit Biserica şi în vremurile ulterioare. Apărătorii de mai 
târziu ai Bisericii s-au adăpostit în spatele acestui zid, preluând unii de la alții - ca pildă 


vrednică de urmat - lupta lui Fotie pentru Biserică. 


Lui Fotie 1 se datorează faptul că Răsăritul nu a fost robit de Apus. Deoarece, 
dacă Fotie urma poziţia lui Ignatie şi dacă nu se întrunea Sinodul al 8-lea Ecumenic, 
întreg Răsăritul ar fi fost supus Papei. Fotie nu numai că a răsturnat cele petrecute sub 
Ignatie, restabilind aşezămintele ortodoxe, dar i-a salvat şi pe bulgari de la căderea în falsa 


credinţă. Lui Fotie 1 se datorează faptul că bulgarii şi-au păstrat dreapta credinţă. 


Acestea sunt deci motivele pentru care papistaşii sunt foc şi pară împotriva lui 
Fotie. Şi au dreptate, pentru că dacă Fotie nu exista, cu adevărat n-ar fi existat nici 
schisma, însă n-ar fi existat nici Ortodoxie, nici popoare ortodoxe, ci ar fi existat o robie 


spirituală şi un mod de gândire religios şi etnic greşit. 


Pe amândouă acestea, Fotie le-a salvat prin lupta sa împotriva invaziei 


apusene. 


Nectarie Kefalas, Mitropolitul Pentapolei, 


Directorul Şcolii Rizarios 

